
Ne spreglejte pestre izbire računalnikov PCX, ki so 


NA e ši NE" n Intel" Core procesorji 
narejeni z Intel' Core procesorji četrte generacije! h 
četrte generacije 


PCX Extian H53 


Intel" Core  i5-4440 procesor 
pomnilnik 8 GB | PC1333 

trdi disk 1 TB | SATA 3 

grafična kartica R7 260X | 2 GB 
DVD-/A4RW 


ohišje ATX s 550 W napajalnikom 90 
garancija 24 mesecev € 


PCX Extian H34 


Intel" Core  i3-4130 procesor 
pomnilnik 8 GB | PC1333 

trdi disk 1 TB | SATA 3 
grafična kartica R7 250 | 1 GB 
DVD-/--RW 


ohišje ATX s 450 W napajalnikom 90 
garancija 24 mesecev 

Na voljo v vseh bolje založenih 


trgovinah po vsej Sloveniji. 

RAČUNALNIŠKI ZABAVNIK 


Alpress d.o.o., Dunajska 5, Ljubljana 
Samo Žargi, telefon: 059 08 99 30 


Dunajska 5, 1000 Ljubljana, jokerojoker.si 
telefon: 059 08 99 35 


NAGLAVNI IN GOVORNI VREDNIK 
David Tomšič 
DEZIJN'" IN GRAFIČNI ZLOM 
David Tomšič 
REDIGENT PO CESTI GRE 
Sergej Hvala 
JOKER CREAM TEAM'Y 
Aggressor, LordFebo, 
Navi, Sneti, Ouattro, Šerlok 
LUSTRATORKI 


Tanja Semion, Primož Bertoncelj 


Marko Polak, telefon: 040 796 323 
marko. polakg)alpress.si 


telefon: 059 08 99 30 


Naročniki imajo sprva 15 % popusta pri plačevanju na šest mesecev in 
20 % pri plačevanju na eno leto. 
Naročnina se po izteku plačanega obdobja samodejno podaljša, če naročnik 
naročnine ne prekliče. Slednjega si ne želimo. 


tiskarna Sehwarz Print 


Revija izhaja 15. v mesecu. 


Na podlagi zakona o davku na dodano vrednost (Uradni list RS št. 89/98) sodi 
farboviti magazin Joker med proizvode, za katere se obračunava in plačuje 
davek na dodano vrednost po stopnji 8,5 %. Zadnjič, mamu jim! 
DVDja ni več, DDV ostaja! 


Veseli bomo, če nas podpre čimveč bralcev. Umivajte si roke po onaniranju. Tudi babe. Hvala. 


novembrskega Božičnega kviznika 


Klemen Trobec (ancientna konzola atari flashback 3), Aleš Rozman (F1 
2013), Jan Porenta (Skylanders Giants), Gregor Kmelj (Battlefield 4), 
Miro Novak (GTA Episodes from Liberty City), Jože Zaletinger (Naruto), 
Luka Bogataj (Grid 2), Peter Škvorc (Dirt Showdown), Matjaž Verčič 
(WWE 2K14), Andreja Dolničar (podlaga za miš), Mitja Milič (Tekken 
2), Jernej Oberzel (figurica Warcraft), Jaka Grahek (tipkovnica G510s), 
Martin Kocjančič (miš G550s), Bojan Prezelj (Naseljenci otoka Catan), 
Cvetka Podgornik (karte Catan), Nika Košir, Klemen Ilijavec, Špela 
Zidanšek, Rok Zalokar, Mišel Ristov, Ana Močnik (dobre knjige), 
Tomaž Bradeško, Petra Savič, Martin Žibert, Sebastjan Marko, Janko 
Troha in Marko Čebokli (dobri filmi na blu-rayu). 


Magični stavek: SEDEMINTRIDESET ČRK DRŽI REŠITEV KVIZNIKA. 


Veliko igric smo opisali, a nekaj nam jih ostalo. 
Za Ryse, Resogun, Knack, Broken Sword 5 in 
še par drugih ni bilo časa. Novi konzoli sta nas 


preokupirali. Ne glede na vse začetne žalbesede 
je dejstvo, da se tako lepega igranja na tako ve- 
likem displeju še nismo šli. 


JE, KONZOLEC 


State of Decay Contrast Forza 5 

MechWarrior Online za Lost Planet 3 i.e NBA Live 2014 s 

Lego Marvel Super Heroes 26  Budžetni opiski za PC 37  Killzone: Shadow Fall 79 

TMNT: Out of the Shadows 28 Nek Mario 64  Zelda: A Link 

Need for Speed: Rivals 29 Kingdom Hearts 1,5 HD 66 Between Worlds 80 

Marlow Briggs 30 Gran Turismo 6 70 PTearawy 81 

Baldurs Gate Il: Enhanced 32 WWE 2014 13 

Borderlands dodatki 34  Dragon's Crown 13 

Poigravanje z navideznim Pogled naprej, ko bo nadgrajena resničnost ves čas pred očmi. 12 

Razkajena meglica Avanture so znova kul, a dvomimo, da bo katera presegla popularnost Mysta. 18 

Potreba po hitrosti Kronološki vedež o višanju rekordno hitre vožnje po štirih kolesih po tleh. 16 

Ninda trdonje Kdo ne pozna najbolj bojevitih in picojedih želvakov v vesolju? 51 

Mini testisi S slušalkami poslušaš, kar vidiš na dveh ekrančkih, računa pa procesor. Yea! 51 

Vzpon e-denarja Ponavadi dajemo pravi denar za virtualne dobrine. Zdaj gre tudi obratno. 51 


Microsoftov one Xbox one ima brezšivno prehajanje med igrami, filmi in televizijskim programom. 56 
Playstation 4, 10x boljša škatla PS4 ima joypad z dotikabilno ploščico, mikrofonom in zvočnikom. 60 


Najsamotnejši otok O ovcah, lesu in opekah na mizi in na zaslonih. 84 
POGOSTO STALI LNE RUBRIČICE | 

Uvodnjak Jokerplov 

Uma Turban za Kražka si 

Crkožer 83 Štorija 89 

Slikosuk 86 Crtič deluks 90 


na 
DANA 


k v z; 
m4 


BSTA 
bi ze 
v 


PRI REVIJI JOKER SE ZA ODLIČNOST, DRUŽINSKE VREDNOTE |N 
PRISTNOST ae VzDUŠJA ZAV ZEMAMO ŽE OD LETA 
Z93184522417 PN.š, SREČNo IN VESELO ZATEGADELJ TUDI V 


PODPORNIK omami 


Avtera 3 Collegium 82 Microsoft 37 Telekom 
Cenex 91 HTC 2 0x 52 TS Media - 
Colhy 35 Epson 31  SCEE 10  Videotop 54 


Gran Turismo 6 ni na playstationu 4 in Zelda ni na xboxu one. In playstationov joypad je boljši, da veste! 


december 2013 


3. marca 2007 je Sony v Evropo izstrelil 
playstation 3. Šeststo evrov, kolikor so ho- 
teli zanj, je bila zajetna postavka, a bili so 
to časi, ko sta se cedila med in mleko. 
Orenk grafične kartice, ki so bile takrat še 
nujne za status resnega igralca, so stale komaj kaj 
manj. Za tehnološko naphano napravo, ki naj bi preno- 
vila dnevnosobno zabavo, se je zdela postavka pra- 
vična. Predhodne informacije in vtisi ameriških gej- 
merjev so bili le pozitivni, zato odštevanje cekinov za 
peestrojko ni bilo poplaknjeno z grenčico. Ko se je na 
plazemskem zaslonu pokazala visokorazločljiva podo- 
ba streljanke Resistance, si pri priči opazil, da re- 
snično stopamo v nov vek videoigranja. 
Ampak še zdaleč ni bilo vse v grafiki. Povezanost s sp- 
letom, česar dotihmal v drkalništvu še nismo izkusili, je 
večigralstvo ponudila kot privzet igralni modus in omo- 
gočila spletno štacuno. Z njo se je razvil nov poslovni 
model, ki je prinesel priložnostne igrice in nakupe vse- 
binskih drobnarij, tako zvani DLC. Prišli so prijateljčki 
in prvikrat smo pričeli graditi svoj igrarski profil ter se 
kititi s dosežki. ln z namestitvijo playstationa 3 je pred- 
hodnica lahko romala na podstreho. Kdor je želel igrati 
stare špile kilavega videza, je to lahko počel, zakaj no- 
vinka jih je poganjala prilično brez težave. 
Tako playstation 3 kot xbox 360 sta imela apetite on- 
kraj špilanja. Zato sta bodisi z USB-ključka, bodisi 
brezžično s PCja polnopravno predvajala filme, foto- 
grafije in muziko. Cilj je bil jasen: osvojitev dnevne so- 
be. To ni bila le robna opcija, marveč pri marsikom 
najbolj pogosta služba podtelevizorske škatle. Igralna 
mašina je postala hišni multipraktik in konkretno vp- 
livala na širše področje zabavne elektronike. Kot eden 
redkih virov HD-vsebin sta konzoli pospešili prodajo 
HD-televizorjev, dočim je PS3 ključno pripomogel k 
uveljavitvi blu-raya. Dolga leta je bil najcenejši in naj- 
boljši predvajalnik, igralci pa smo pokupili daleč naj- 
več tistikratnih modrožarkovnih filmov. 


Naposled smo dočakali silno pričakovan nov konzolni 
rod, ki bo do kraja desetletja in dlje vladal našim go- 
spodinjstvom. Možno, da je to celo zadnja serija teh na- 
prav, kakršne poznamo. Smo torej nad novitetama 
navdušeni kakor prejšnjikrat? Nam ob pripovedovanju 
o izkušnjah zmanjkuje presežniških sopomenk? Se fo- 
rumi šibijo od hvalospevov Microsoftu in Sonyju? Nak. 
Bržda prvikrat v zgodovini industrije razumen folk ob 
frišni izdaji križem gleda. Ne zavoljo nekam švoh nabo- 
ra lansirnih iger, nad katerim igralci vselej zabavljamo. 
Ne, za slabši prvi vtis sta kriva šlamparija in polovi- 
čarstvo oziroma, drugače povedano, pohlep obeh fa- 
brik, ki je privedel do očitno prehitre splovitve. 

Mar ni nenavadno, da sta po skoraj sedmih letih, kar je 
najdaljši razkorak doslej, oba tekmeca lansirala izdelka 
v istem tednu, in to ravno ob otvoritvi predbožične na- 
kupovalne sezone? In da imata PS4 ter xbox one nav- 
kljub vsej tajinstvenosti tovrstnih projektov kot po na- 
ključju praktično enak drob? Kartelni dogovor? Lahko, 
da. A bolj moti še ena skupna točka, in sicer, da sta 
oba dala iz rok nedodelan onegaj, ki je postal uporaben 
šele po zajetnem popravku. Saj lahko zamahneš z roko 
in se smejiš tisti uri prvega updejtanja, brez katerega 
ob nakupu novitete ne moreš pognati niti igre, niti fil- 
ma. Ko je to za tabo in si znotraj 1080p-60fps-igre, po- 
zabiš, kajti špilanje itak dogaja. Vendar je sporočilo ozi- 
roma širša slika tista, ki ni kul. "Prodamo vam izdelek, 
ki vzet iz škatle ne omogoča nobene postavke, s kate- 
rimi se diči, niti svojega osnovnega namena, poganja- 
nja iger. Za usposobljenje ste prepuščeni na milost in 
nemilost internetne povezave ter naših strežnikov." 
Marsikateri novopečeni lastnik je bil zavoljo tega slabe 
volje. Navadna mamica, čeprav zmožna kablovnih pri- 
ključkov, temu zelo verjetno ni kos. 

UVODNJAK 


Če kupim peesštirko, na omarico fašem dodatno kiš- 
to, kajti trojka se ne more upokojiti. Obvlada preveč 
reči, ki jih novinka ne. Hrani veliko količino risank, 
odjemati zna vsebine z računalnika, žlahti kaže do- 
pustniške fotografije, suka glasbene ploščke in je vir 
fantastičnih špilov, ki zlepa ne bodo zastarali. 


Cartman bo z mano nedvomno delil mnenje, da je 
"day one patch like a big dick in your mouth." Mož- 
nost updejtanja naprav, od telefonov prek televizorjev 
do avtomobilov, resda koristi uporabniku. A je ob- 
enem - vsaj v primeru prvodnevnih obližev - velika 
potuha programerjem in založnikom. Ti si brez slabe 
vesti dovolijo prodajati nedokončan izdelek. Playsta- 
tion 2, saturn, nintendo 64 in ducate drugih konzol iz 
starih časov so morale priti na police brezhibne. Ena- 
ko je veljalo za pripadajoče igre. Kakšni mojstri so 
morali biti razvijalci, saj ni bilo prostora niti za pravo- 
pisno napako, kamoli programersko! S tem, da so 
ustvarjali za nov, namenski in nepoznan hardver. Zdaj 
pa smo dobili preoblečen PC, najbolj razširjeno arhi- 
tekturo x86, ki jo privzeto obvlada sleherni klepalec 
kode. Vseeno ne Sonyju, ne Microsoftu v dolgih letih 
razvoja ni uspelo dovolj dobro sprogramirati sistema, 
marveč so popravljali do zadnjega trenutka, še takrat, 
ko so bile konzole že v transportu, rezultat pa je le za- 
silna pokrpanost. 

Da je nekaj res gnilega, kaže xboxovo in playstatio- 
novo aktualno požvižganje na uporabnikove multime- 
dijske vsebine. Slikica JPG na zunanjem mediju, ki jo 
ume pokazati vsak sodoben avtomobilski displej, te- 
levizor, pametna ura in navigacijska naprava, je za 
dvojico neznanka. Isto velja za muziko ali filme oziro- 
ma MP3je ali AVlje. ln Microsoft si upa to šlamastiko 
oklicati za seamless multimedia connectivity? Play- 
station po novem sploh nima več razdelka za fotke, 
video in glasbo. Medtem ko sta prejšnjika predstavila 
občevanje z drugimi omreženimi onegaji, kot so PC, 
shramba NAS ali telefon, je to sedaj povsem izvzeto. 
Po jasnem smerokazu prejšnjega rodu, ki je nakazal 
širšo, raznosortno rabo, je playstation 4 le še igralna 
naprava. Sem edini, ki se mu ob tem nad glavo poka- 
že gromozanski vprašaj in še WTF? 


Takole je Tokijec gradil playstation 4. Ko bi si le 
vzel več časa, da bi dal iz rok kompleten, dokončan 
izdelek. Tudi japonska etika ni več, kar je bila. 


Če kupim peesštirko, na omarico fašem dodatno 
kišto, kajti trojka se ne more upokojiti. Obvlada pre- 
več reči, ki jih novinka ne. Hrani veliko količino ri- 
sank, odjemati zna vsebine z računalnika, žlahti 
kaže dopustniške fotografije, suka glasbene ploščke 
in je vir mnogih fantastičnih špilov, ki zlepa ne bodo 
zastarali. Kompatibilnosti za nazaj namreč ni, zaradi 
česar na štirici ne odpadejo le veliki naslovi tipa 
Gran Turismo, Beyond in Grand Theft Auto, marveč 
vrsta zimzelenih zabavnih špilčkov, ki so postali del 
družabnega početja. Kako laikom in deci razložiti, 
da je nova naprava resda desetkrat hitrejša, ampak 
preprostega kviza, karaok in otroških muvalnih igric 
pa ne ume vrteti? Je res prenaivno pomisliti, da bi 
Sony lahko spisal nov zagonski del kode za recimo 
Buzz, Singstar ali Start the Party? Žal nima prav ni- 
kakršnih namenov v to smer. 
Konzole so imele veliko srečo, da se nikdar ni našel 
sestavljalec PCjev, ki bi se premišljeno in dolgoroč- 
no odločil za ponudbo enovitih, kakovostnih raču- 
nalnikov za dnevno sobo. Takih v lični, tihi emba- 
laži, s prilagojenim softverom in nadzorom za uprav- 
ljanje s kavča. Udobno špilanje na 50-palčniku z do- 
brim igratorjem je pač neprimerljivo s stiskanjem v 
mladinski ali delovni sobi, ne oziraje na gigaherč- 
nost. Če bi to nudil PC, bi bil prodan marsikateri 
playstation in xbox manj. In ravno na to cilja Valve s 
svojim parnim računalom ter hecnim joypadom, 
okoli katerega se dela velik trušč. 
Nekateri konzolama v zagovor izpostavljajo preveli- 
ka pričakovanja množic. Res je, da se prevečkrat 
nadejamo eksponentne rasti. A po drugi plati xbox 
in playstation nista vsakoletni telefona, ki ga dajo 
ven ne glede na to, ali je potreba ali ne. Ta izdelka 
sta precej bolj edinstvena, mejniška in daljnosežna, 
zato bi morala biti bolj premišljena. Pismu, v času 
playstationa 3 in xboxa 360 sta se izmenjali dve ge- 
neraciji golfa! Da dobiš vse, kar je omogočal sedem 
let star predhodnik, bi moralo biti samo po sebi ume- 
vno. Izjava Tokijcev, da "tehtajo možnost podpore 
avdio CDjem in druge malenkosti, ki so jih uporabni- 
ki predlagali," je eno usrano sprenevedanje in pesek 
v oči. Me zanima, kdo je predlagal "nič mp3jev, nič 
USB-ključkov in nič odjemanja s PCja." 
Čeprav jamstva ni, saj nas proizvajalci vseskozi pre- 
senečajo z zoperstavljanju zdravemu razumu, priča- 
kujem, da bosta Sony in Microsoft svoja sistema slej- 
koprej utrdila in izboljšala. Morda bo ob letu osorej 
slika drugačna in začetni debakel bo pozabljen. A 
skupnost v štartu ne bi smela dopustiti takega vede- 
nja, ki je čista posledica dobičkaželjnosti. Kravatarji 
vedo, da ima folk v božični sezoni stotake viška. Če 
jim ne ponudi svojega izdelka, bodo novci potrošeni 
za druge reči in jih spomladi ne bo več. Škoda, da 
smo tako ovčarski. Namesto da bi družno pokazali 
sredinec obema firmama, smo kljub zavedanju na- 
pak pokupili več novih konzol kot kdajkoli prej. 
Gladko smo šli na limanice in dali božični denar za 
polizdelka. 

David Tomšič 


OZNANILA 


Rome 2 je dobil Galce 

Creative Assembly je imel po izidu rimske strategije 
Total War: Rome 2 obilo dela s krpanjem lukenj, sko- 
zi katere je naslov puščal vodo kot zaletena trirema. 
Pa vendarle so izgotovili dodatkič Caesar in Gaul, ki je 
ravnokar izšel in v igro pripeljal več Galcev. Žal ne 
Asterixa, zato pa zgodovinskega poveljnika Vercinge- 
torixa. Nova kampanja v skladu s Cezarjevim osvajal- 
skim pohodom v Galijo traja od leta 58 do 51 pred 
našim štetjem, zaradi krajše dobe pa vsak korak na 
strateški karti obsega le pol meseca. Večji poudarek je 
na osebnostih, kot je Mark Antonij, in vključeno je 
slovito obleganje Alesie. Košta 15 evrov. 


Novosti s podelitve nagrad VGX 

Ameriški televizijski kanal Spike decembra prireja ba- 
ročno ekstravagantni šov Spike Video Game Awards. 
Tu nagrade najboljšim naslovom iztekajočega se leta 
podeljujejo medijske zvezde, ki celo poznajo Tetris, če 
se močno potrudijo. Zadnja štiri leta ga je povezoval 
Samuel L. Jackson, dočim je letošnji, ki so ga preime- 
novali v VGX in je bil na sporedu 7. decembra, fasal 
recesijo. Omejili so ga na spletni ogled, manjkala sta 
blišč in kričeče najstnice v občinstvu, šaljivec Joel 
MeHale kot novi voditelj pa s posiljeno zbadljivostjo ni 
zmogel zapolniti Jacksonovih karizmatičnih škornjev. 
Če si prespal podelitve, kjer je Grand Theft Auto V po- 
hopsal nagrado za igro leta, nisi zamudil ničesar. 
Omembe vredna so le oznanila novih iger. Mojstri epi- 
zodnih pripovedk Telltale so potrdili šušljanja, da de- 
lajo avanturo po Game of Thrones, in istočasno naja- 
vili še en pustolovski niz in sicer v risano-futuristi- 
čnem svetu odbite streljačine Borderlands, oklican 
Tales From the Borderlands. Obe igri izideta prihodnje 
leto. Ogromno obeta še ena neodvisnica, No Man's 
Sky izpod rok avtorjev kaskaderja Joeja Dangerja. V 
njej bomo prvoosebno raziskovali ogromno, naključ- 
no ustvarjeno vesolje. S plovilom bomo švigali med 
galaksijami, se med asteroidi udeleževal bitk in brez- 
šivno pristajali na planetih, koder se bomo prosto 
sprehajali ter celo štrbunknili v morja. 


Potem je bil čas za Laro, ki bo na PS4 in xboxu one 
imela lepšo frizuro. Na obe novi konzoli jo bo 28. ja- 
nuarja pripeljala izboljšana inačica zadnjega Tomb 
Raiderja, Definitive Edition. Tekla bo v 1080p in streg- 
la s podrobnejšo okolico. Nakar se je od nikoder poja- 
vil Tim Schafer in navrgel, da je za govorance v kick- 
starterjevski avanturi Broken Age pridobil Elijaha 
Wooda, Froda iz Gospodarja. Menda nima več ko- 
smatih nog. 


Rusija ni zadovoljna s 
portretom rdečega soldata 


Ko smo že mislili, da se z drugo svetovno vojno uk- 
varja izključno slovenska politika, se je Rusija odloči- 
la - nekam pozno sicer - za bojkot vojaške strategije 
Company of Heroes 2. Razlog: neverodostojna pred- 
stavitev zmagovite Rdeče armade. Začelo se je z ne- 
kaj ruskimi in ukrajinskimi opisovalci, ki se obregnili 
ob neresnične klišeje in prikaz sovjetskih vojakov v 
najslabši luči. V nos jim je šlo pobijanje ujetnikov, las- 
tnih strahopetnih vojakov in celo civilistov ter slaba 
opremljenost soldateske. Čeprav je bilo hecno po- 
slušati videoblog dvajsetletnika, ki nima pojma o zgo- 
dovini in ne pozna niti znamenitega Stalinovega uka- 
za 227 (streljali so lastne umikajoče se vojake), so ci- 
rilični forumi zadevo stopnjevali do te mere, da je di- 
stributer 1C izdelek umaknil s polic. 


Rusom je šlo v nos, da Stalingrad branijo pičlo 
oborožene čete priložnostnih vojakov. Vendar je 
tako v resnici bilo, kajti nemški 6. armadi so se po 
robu sprva postavile neizurjene tovarniške delav- 
ke. Nenavadno, da tamkajšnjih igričarjev ni motila 
stalingrajska kampanja v prvem Call of Dutyju, kjer 
je tvoj lik dobil le pest nabojev, ne pa tudi puške. 


Zdaj se je oglasilo še moskovsko ministrstvo za kultu- 
ro. Pomočnik ministra se je pridušal, da je ruskemu 
narodu dovolj, da so njihovi soldati v igrah vselej bed- 
ni, "Želim si domoljubne igre, v katerih bo veličastna 
armada, ki je osvobodila pol Evrope, pokazana v pra- 
vi, junaški luči." Zato bodo odslej sponzorirali histo- 
rično pravilne in poučne projeke ter izobčili naslove, 
ki bodo izkrivljali zgodovinske resnico. Predlagamo, 
da sezono izobraževanja otvorijo s simulacijo sovjet- 
skega zavzetja vzhodne Poljske leta 1939 in pobojem 
v Katinskem gozdu, torej o poglavju druge svetovne 
vojne, o katerem resnicoljubne ruske šole molčijo. 


EA in Star Wars 


Če bo studio Obsidian želel spet kdaj delati vojno- 
zvezdni Knights of the Old Republic, bo moral vsaj 
naslednjih deset let cukati za rokav Electronic Arts. 
Za to obdobje si je namreč gigant priboril izključne 
pravice do izdaje večjih igralskih naslovov z licenco 
Star Wars. Disney, ki je z nakupom LucasArtsa lani 
postal lastnik imena, pa bo sem in tja napravil kak 
manjši, telefonični ali fejsbukovski špil. 

Nenavadno je, da je EA zatrdil, da ne načrtujejo no- 
benega naslova po filmu, kakršne so štancali ob Har- 
ry Potterjih in Gospodarjih Prstanov! Pridušajo se le, 
da bodo obstoječe projekte splovili tako, da bo to ko- 
ristilo promociji filma. A doslej so najavili le naslednjo 
v vrsti večigralskih streljačin Star Wars: Battlefront, ki 
jo dela Dicov losangeleški studio. Razvijali pa naj bi 
še eno frpjsko vojnozvezdno igro z odprtim svetom, 
kar bodo bržda najavili na E3ju 2014. 

Naslov Star Wars 1313 se nanaša na etažo 1313, 
kriminala poln brlog globoko pod površjem planeta 
Coruscant. Boba Fett bi imel tamkaj nedvomno 
ogromno hvaležnih tarč za svoje pripravice. 


Žal še vedno ne vemo, kaj natanko se je zgodilo z 
obetajočo pustolovsko akcijado Star Wars 1313 in 
streljanko First Assault, ki so ju razvijali LucasArts. 
Po prevzemu hiše je Disney aprila z zamahom svet- 
lobnega meča obglavil tamkajšnji notranji razvoj in 
obe igri poslal v sarlaccovo žrelo. Še posebno nas je 
to peklo ob SW1313 (na sliki), ki je bila videti odlič- 
na. Disney je Electronic Artsu pravice do največje 
med zabavniškimi franšizami zaupal navzlic dejstvu, 
da MMORPGju The Old Republic, nad katerim bdi, ne 
gre preveč dobro in so ga morali preurediti v free to 
play naslov, da je sploh preživel. 


Ms. Marvel poslej musli- 
manska superjunakinja 


Po črnem predsedniku je napočil čas, da ameriški su- 
perherojski panteon, ki ga zvečine tvorijo belci krep- 
kih čeljusti, dobi polnopravnega Mohamedovega 
glasnika. To bo Kamala Khan, šestnajstetletna Paki- 
stanka, ki se v New Jerseyju srečuje z vsakdanjimi 
težavami drugačnega najstnika. Založba Marvel je 
navdih zanjo dobila v lastni hiši, saj je ena od njihovih 
urednic takisto pakijskega porekla. Prvič se je Kama- 
la pojavila v novembrski 
izdaji Kapitana Marvela. Z 
lastnim zvežčičem, ki ga 
bo risala mohamedanska 
ilustratorka, pa štarta 6. 
februarja. Punca na srečo 
ni drugačna le po barvi 
kože in načinu življenja, 
marveč se ume barba- 
papasto preoblikovati 
oziroma polimorfati. To 
supermoč uporablja za 
znašanje nad nestrpni- 
mi sošolci in politiki. 
Njeno maščevalsko ime 

je Ms. Marvel, kar po- 
meni, da je že četrti lik 

s tem imenom. 

Kljub trenutnemu poudarjanju 

njene veroizpovedi se štorija ipak ne bo vrtela okoli 
Alaha in njegovega preroka, pa tudi dečva ne bo ob- 
lečena v burko. Ravno njena pretirana ameriškost 
brez enega samega orientalskega detajla, kar priča 
tudi najavljena naslovnica prve izdaje, je že razburila 
bolj konservativne tamkajšnje muslimane. Avtorji 
morajo biti pazljivi, drugače si lahko hitro nakopljejo 
fatvo. Islam pač ni ikonografska religija, saj naj bi ka- 
kršnekoli verske podobice odvračale pozornost. Nas 
zanima, kdaj se bo nova Gospa Čudovitost pojavila v 
igri ali celo v filmu. 

Himalaya Studios za PC, februarja To je eki- 
pa, ki je štirikrat opozorila nase z zastonjskimi predelavami starih Sierrinih | yi 
iger. Tedi smo napisali, da bi morali ustvarjalci trud vložiti v lastne, komer- 
cialne projekte. Prvikrat so se preizkusili z dogodivščino Al Emmo, zadnjih 
nekaj let pa zaključujejo tole zmes frpja in pustolovščine. Mage's lnitiation 
ima za vzor, tega nič ne skrivajo, legendarno serijo Guest for Glory. Tudi tu 
bomo reševali klasične pustolovske orehe in kombinirali predmete, obenem 
pa se še borili, prožili uroke in izpopolnjevali lik. To bo najstniški coprniški 
vajenec, ki bo za mojstrski izpit moral prinesti lusko grifinovega jajca, rog 

| troroga in himen od He-Mana princese. Pot ga bo vodila po mnogih fantazij- 
skih deželah, cesta bo razvejana, čez reko pa bo mogoče priti po mostu ali 
pod njim. S tem metaforično oznanjamo obljubljeno večrešljivost problemov. 


do upariti ali zamrzniti. Copranje bo nasploh neprestano, tako uporabniško 
kot bojevalno. Kako točno bodo videti spopadi s številnimi pravljičnimi bitji, 
pa še niso pokazali. Ker so na Kickstarterju nafehtali precej več, kot so žele- 
li, bo igra dolga, široka, govorjena in polna vmesnih risankastih animacij. (lf) 


Blizzard za PC in mac, prej kot Titan Če je kdo dobil idejo, da bi bila Diablo in Arthas lahko dobra kolega, bo 
vesel, da ju bo skupaj gledal v večigralski strategiji Heroes of the Storm, ki bo na kupu zbrala Blizzardove junake. Za imenom se skriva nekdanja 
Blizzard Dota, ki pa bo izvirno Doto posnemala manj, kot smo pričakovali. Povzela bo osnovo, torej gruči junakov, ki se bosta stepli na od zgoraj gle- 
danem bojišču in si skušali uničiti glavno trdnjavo. Srž bo tesno ekipno sodelovanje, saj bodo morali igralci kombinirati veščine različnih herojev. Pa- 
ladin Uther bo denimo zdravilec in Kerriganova ašašinka. Od tu pa bo šel HotS po svoje. Kart bo veliko vrst in na eni bo na primer treba iz kostko- 
tov sestaviti velikega golema. Tudi last hitov in opreme ne bo. Namesto nje bomo veščine krepili s talenti ob levelanju. Špil bo free to play s kupo- 
vanjem kožic, ni pa še jasno, ali bo treba nabavljati tudi like. Trenutni repertoar osemnajstih se bo hitro širil, šušlja se celo o izgubljenih vikingih! (ag) 


Kunos Simulazioni za PC, 2014 Resne 
simulacije vožnje imajo ozek, a zagret krog ljubiteljev, ki jih zani- 
ma le eno: zvestoba pravi izkušnji. Italijanski Kunos so v tem že 
doma, saj imajo za sabo dobro sprejeti NetKar Pro, ki je dosegel 
uspeh brez licenčnih avtov. Slednji so osrednja privlačnost As- 
setta Corse, NetKarove evolucije, ki so jo v obliki plačljive bete 
(early access) predčasno dali na Steam in pri zahtevni dirkaški 
skupnosti poželi aplavz. Igra, katere naziv pomeni 'dirkalno na- 
stavitev', že v tej obliki vsebuje hude štirikolesnike, kot so Paga- 
ni zonda R, KTM x-bow in ferrari 458, ter lasersko skenirane pro- 
ge, med njimi Mugello in Silverstone. Izkušnja v menijih in na | 
progi je pusta in stroga, ampak ta šoferijada je ponosna zlasti na 
poškodbe, modanje, detajlne kabine in napredni model pnevma- 
tik. Hrzanje stotin konj pod ritjo se krasno prenaša v vožnjo, kjer 
pri vožnji na robu lepo čutiš, kako težko je krotiti motorizirane 
beštije in kako malo manjka, da letiš s proge. Nakar zvoziš ovi- 
nek, postaviš rekord in si srečen. Več ne potrebuješ. (sn) 


Warner Interactive za vse sisteme, spomladi Deset let po zadnji hobitigrici dobivamo nov pohod kosmatonogca, čarodeja in trinajstih škrateljcev 
iz Šajerske prek Razendela, Meglenega gorovja in Mrkolesja do končnega cilja, Gore oziroma Ereborja. Tokrat v obliki lego kock, katerih otipljivi kompleti se izredno dobro 
prodajajo. Ker ima igra tudi slikosučno licenco, bodo vključeni dogodki iz prvih dveh filmov. Receptura je poznana: prisrčno poskakovanje pritlikavih lego stricljev, mečevanje 
z grdini in pajki, sestavljanje kockastih struktur, iskanje skrivnosti in pestra raba različnih sposobnosti likov. Teh bo, kot veleva običaj, veliko in večina jih bo imela sebi lastne 
poteze. Bombur bo denimo nastavil vamp kot trampolin, Ori bo uporabljal fračo in Gandalf bo 5€ metal češarke s plamenčki. Ni- 
voji bodo, kot vemo, precej raznoliki tako po videzu kot dogajanju, zato bo spuščanje v sodih po pragozdni reki drugačna izkušnja od podzemskega bežanja pred grdini ali ra- 
ziskovanja Elrondovega gejevskega spokojnega doma. Razdeljenozaslonski sodelovalni način je seveda pričakovan. Kot vsakega lego špila, se tudi tega zelo veselimo. (lf) 

OCZ najavil bankrot 
Kdor se je kdaj ozrl po cenikih 
shramb SSD, je na njih goto- 
vo opazil vertexe kalifornij- 
skega proizvajalca OGZ. 
Veljajo za eno tistih ključnih 
podjetij, ki so pred štirimi leti utrla 
pot tem hitrim shrambam iz računskih centrov v do- 
move. Zanesenjaki se ga spomnijo že od prej, saj je 
ob ustanovitvi leta 2002 snoval ramnike za navijalce, 
nakar se je preusmeril v napajalnike in SSDje. A četu- 
di so se s slednjimi najbolj proslavili, so povzročili nji- 
hov zaton. V zadnjih letih so se zaradi slabe zasnove 
zelo kvarili in podjetju nakopali slab sloves. Konec 
prejšnjega meseca je moralo naposled razglasiti ban- 
krot. Toshiba je odkupila vso njegovo imovino, a 
prvinsko zaradi patentov, tako da znamke OCZ spričo 
slabega slovesa verjetno ne bomo več videli. 


Amazonova letalska pošta 

Ob najavi Jeffa Bezosa, prezidenta spletnega hiper- 
marketa Amazon, smo najprej pogledali datum. Ven- 
dar ne gre za prvoaprilsko šalo: v raziskovalnih labo- 
ratorijih dejansko testirajo robotska frčala, s katerimi 
nameravajo zagotoviti ekspresno dostavo v manj kot 
pol ure. Oziroma z drugimi besedami: ko oddaš na- 
ročilo in se ti mudi, bo varianta dobiti robo domala in- 
stantno, dostavil pa ti bo mali helikopterčič. Servisu 
se bo reklo Prime Air, objava na njihovi strani pa je 
špekulirala, da bi leteči paketki znali postati realnost 
že 2015., če bo ameriška letalska administracija spre- 
jela potrebno zakonodajo. Kasneje so jo popravili na 
bolj realno letnico 2018. 


Hardverskih podrobnosti niso razkrili, iz predstavitve- 
nega videa pa lahko sklepamo, da bodo zrakomlati sa- 
modejno našli lokacijo in se ogibali oviram ter bodo 
sposobni nositi le manjše predmete. Kakor se ideja 
sliši frajerska in futuristična, pa si ne moremo kaj, da 
bi ne razmišljali o omejitvah. Kako daleč od skladišča, 
ki ga zagotovo nimajo v vsaki vasi, bodo lahko polete- 
li? Kaj pa dostava stanovalcem v stolpnicah? Jih ne 
skrbi, da bi napravico ob pristanku kdo preprosto 
ukradel, saj ne bo poceni? Tovrstni pomisleki kažejo 
na to, da gre v prvi vrsti za pridobivanje publicitete. 


Iphone poslej tudi pri MebHehr Telekomu 

Kar se je šušljalo nekaj mesecev, se je naposled ure- 
sničilo. Od 13. decembra dalje je 'najbolj v prihodnost 
usmerjeni pametni mobitel na svetu' na voljo pri na- 
šem največjem operaterju. Baje je Apple zaradi ne prav 
bleščeče prodaje zadnje generacije omilil pogoje. (Si- 
mobil ga bo prodajal še naprej). Na policah sta oba 
modela, torej najžlahtnejši, odtisobralni, 64-bitni 5S in 
v barvno plastiko odeti prejšnjeletni hardver, zvan 50. 
Vseh devetnajst kombinacij barv in pomnilnika ni, je 
pa na zalogi dovolj vseh treh barv modela 55, tudi zla- 
te. Natančnih cen nam zaradi Applovih pregovornih 
restrikcij operater v času pisanja ni smel sporočiti. So 
pa 'evropske', se pravi verjetno 700 evrov za 16-giga- 
bajtni 5S in stotaka manj za 5C. Obročno odplačevanje 
je možno. Preden se zapodiš v štacuno, prečitaj naš 
testis v oktobrskem Jokerju. 


Applova vesoljska ladja bo! 


Tale naslov je precej '24uren', saj Apple vesoljskih 
ambicij (še) nima. A spaceship je postalo ljudsko ime 
za njihov bajeslovni novi center, ki ga je javnosti in 
cupertinskemu mestnemu svetu predočil Steve Jobs 
junija leta 2011. Po načrtih bi v samem srcu Silicijeve 
doline postavili eno najmodernejših in obenem naj- 
večjih poslopij na svetu: pravilen kolobar premera 
skoraj pol kilometra, katerega obseg bi prekašal celo 
največjo zemeljsko hišo, Pentagon. 


Obroč, za katerega je že Steve napovedal, da ne bo 
imel na zunanji strani niti enega ravnega stekla, bodo 
pričeli graditi zelo kmalu, s predvidenim zaključkom 
leta 2016. Cena tega megalomanskega projekta je 
medtem narasla z dveh na kar pet milijard dolarjev, 
kar je dvakrat več od dubajskega nebotičnika Burj 
Khalifa in milijon več od njujorškega Freedom Tower- 
ja. Firmi, ki ima v rezervi sto milijard gotovine, to si- 
cer ne pomeni veliko. A vprašanje je, kako bodo na 
uresničevanje Štefove preseratorske vizije odreagirali 
delničarji. Navsezadnje Apple ni več tako dominan- 
ten, kot je bil pred nekaj leti. 


Mer strukture Apple sicer ni razkril, a obseg tega edinstvenega prstana, ki spominja na vesoljsko plovilo, 
naj bi bil skoraj poldrugi kilometer. Zagotovo bo imel objekt turistično vlogo in bo Meka za vse appostole, 
kar današnji štab z znamenitim naslovom Infinite Loop 1 vsekakor ni. V to se je JCT nekoč prepričal. 


Čeprav je Apple v največji tajnosti prek neke nepre- 
mičninske agencije kupoval zemljišča že lep čas, Ste- 
ve ni dočakal gradbenega dovoljenja, saj je umrl ne- 
kaj mesecev po obelodanitvi svoje vizije. A zdaj so 
svetniki naposled dali zeleno luč za zidavo. Drugega 
jim navsezadnje ni preostalo, kajti Applovo vztrajanje 
v rodnem Cupertinu je zgolj domoljubno in prav nič 
ekonomsko. Če bi daleč največja firma in zaposlova- 
lec odšel, bi to pomenilo katastrofo za mesto. Je pa 
Apple vseeno privolil, da bo plačeval nekaj več mes- 
tnih davkov, kajti doslej jih je zavoljo svoje krajevne 
pomembnosti le polovico. 

Campus 2, kakor se projekt zaenkrat imenuje, bo v 
resnici tak, kakršnega sta si zamislila Jobs in eden 
najbolj priznanih svetovnih arhitektov, Lord Norman 
Foster. Gigantska štirinadstropna okroglina bo prav- 
zaprav edina stavba na 170 hektarih, kajti vsa podpor- 
na infrastruktura, med ostalim parkirni prostori in do- 
vozi, bo pod zemljo. Kar 80 odstotkov zemljišča bo ze- 
lenega, vključno z notranjim 'dvoriščem', ki bo merilo 
nekaj nogometnih igrišč. Planirana je celo zasaditev 
šest tisoč dreves. Zelena bo ravno tako energija, kajti 
središče bo v dobršni meri napajano s sončnimi celi- 
cami na strehi. Sama zgradba bo imela okoli 300.000 
kvadratnih metrov uporabnih površin in bo v pisarnah 
ter razvojnem centru zaposlovala 14 tisoč ljudi. Zgolj 
kavarna bo lahko gostila tri tisočake kofetkarjev! 


Apple zagotavlja, da bo poslopje v resnici tako, ka- 
kršna je maketa. Cena se je v zadnjih letih že po- 
dvojila. Nihče ne ve, kolikšen bo znesek leta 2016. 

Da bo ob telefoniranju 
pozimi manj mraz 


Hiba kapacitivnih dotikabilnih zaslonov, torej teh na 
mobilnikih in tablicah, ki delujejo na osnovi prevod- 
nosti prstov, je nezdružljivost z rokavicami. To se po- 
kaže v mrzlih mesecih, ko je treba že za sprejetje kli- 
ca izpostavljati negovane ročice hladnemu zraku. Ali 
neuspešno poskušati zadeti ikonico z nosom. 

Na srečo so pred časom prišle na trg posebne rokavi- 
ce, ki imajo v pletenje dodano še prevodno, ponavadi 
srebrovo nitko, s čimer je omogočeno ekransko prs- 
tenje. Ena takih blagovnih znamk je slovenski Ox, pri 
nas razvita in izdelovana rokavica, ki smo jo testirali 
ob nastanku pred dvema letoma. Zdaj je gorenjska 
fabrika material izpopolnila, tako da je rokavica debe- 
lejša in s tem mnogo toplejša. Prejšnje so bile namreč 
damsko tanke in so v najbolj ledenih časih rabile 
kvečjemu kot podrokavice. Otoplitev tkanine je bila 
ekonomsko nujna za širitev prodaje v severne dežele, 
cena pa ostaja nespremenjena: 24 evrov na Oxglo- 
ves.com. Barvi ostajata črna in srebrno črna. 

Rokavice ox niso priporočljive le iz domoljubnih vzgi- 
bov, marveč so dejansko na vrhu svetovne ponudbe. 


Za prav posebne priložnosti je damam po novem 
na voljo še 50-evrski model s pravimi kristali Swa- 
rovski. Jokerina priporoča! 


december 2013 


OZNANILA 


Tkanina, ki vsebuje karbonsko nitko, je ena najboljših 
na planetu. To se zlasti pokaže po letu dni uporabe, 
saj mnogotera, zvečine kitajska konkurenca tedaj že 
izgublja prevodnost. Za nameček so slovenski grelni- 
ki prstov prijetnejši na dotik in manj cenenega videza 
od denimo znamenitih igloves. Predvsem pa so s pre- 
prostim, a elegentnim dizajnom primerni tako za 
fužinski šuškavac kot za k večerni obleki. 


John Carmack je zapustil 
Id Software 


Že avgusta smo poročali, da je John postal tehnični 
direktor podjetja Oculus VR, projekta, ki ga je nav- 
dušil, še preden se je spremenil v eno prvih Kickstar- 
terjevih zgodb o uspehu. A doslej je še nekako ribaril 
med novim poslom in statusom tehničnega svetoval- 
ca pri podjetju ld, ki ga je soustanovil davnega leta 
1991. Očitno ne več. Naglavno prikazovalo rift, ki ga 
preizkušajo mnogi razvijalci, se namreč bliža serijski 
proizvodnji, kar zahteva celega človeka. Zato je John 
priznal, da tako ne gre več naprej, in se poslovil od 
firme, ki je več kot dve desetletji definirala standarde 
napredne grafike ter nam dostavljala legendarne na- 
slove tipa Doom. 


John je pred časom razkril, da se je sicer ukvarjal s 
snovanjem virtualne čelade. Toda oculus rift je že 
kot prototip presegel njegove ideje. 


Genialnost je Carmack izkazal že leta 1990, ko je sp- 
rogramiral prvo gladko večnivojsko pomikanje ozadja 
za osebne računalnike in ga vnesel v ploščadnico 
Commander Keen. Potem ga je zamikala trirazsež- 
nost. Wolfenstein, Doom, Ouake in njihovi nasledniki 
so ob izidu brez izjem pošiljali igralce v trgovine po no- 
ve računalniške komponente. Carmack pa je v svoje 
srčke nenehno vnašal funkcije, ob katerih so grafične 
kartice različnih proizvajalcev izkazale kako prednost 
pred konkurenco. Ouake III je bil več let osrednji test 
večine hardverskih opisov, tako tiskanih kot spletnih. 
Kako velik je bil Johnov vpliv, priča dejstvo, da sno- 
valci radeonov in geforcev, pred tem pa voodoojev, 
določene funkcije v čip vključili po njegovem nasvetu. 
Ob vsem tem je Carmack našel še čas za raketarstvo, 
ki ga prav tako ni jemal polovičarsko. Armadillo Ae- 
rospace sicer ni tako odmevno ime kot SpaceX Elona 
Muska, je pa osvojil dve nagradi ameriške vesoljske 
agencije NASA za sisteme vodenega pristanka na Lu- 
ni. Trenutno je podjetje v mirovanju in išče dodatne fi- 
nancerje. 

Carmack je že nekaj časa razmišljal o tem, da bi vir- 
tualno čelado zasnoval sam. Zdela se mu logičen na- 
slednji korak v razvoju trirazsežnih iger, ki omejitev 
niso več imele v številu trikotnikov na zaslonu in ne- 
realističnosti tekstur. Največjo coklo je predstavljal 
sam ekran, kajti četudi je bil velik in stereoskopski, 
prave izkušnje v 3D ni mogel ponuditi. Zato je razum- 

ljivo, da je s toliko večjim veseljem pristopil k razvoju 
relativno poceni rifta. Doslej se je namreč tovrstna 
tehnologija prodajala za štirimestne številke ali pa je 
bila zanič. Največkrat oboje. Še kdo pomni futuri- 
stično kacigo VFX-1 izpred dvajsetih let? Rift naj bi 
nasprotno stal 300 evrov. 

ld Software se na novico že odzval s sporočilom, da 
so se s Carmackom razšli prijateljsko, da je delo tako 
na prejšnjem srčku Id Tech 5, ki je poganjal Rage, kot 
na nasledniku opravil v celoti ter da imajo množico 
briljantnih programerjev, ki bodo nadaljevali delo v 
njegovem duhu. Za usodo podjetja se ne gre bati, ne 
glede na puhlice pa odhod velikega guruja nedvomno 
pomeni konec neke dobe. Morda tudi začetek nove. 


Uspešna splovitev 
obeh novih konzol 


V Sloveniji osme generacije konzol uradno še ni, kajti 
playstation 4 sem dospe šele 29. januarja, xbox one 
pa morda nikoli. Toda svetu je to malo mar in splovi- 
tev obeh onegajev je bila drugod urnebesna. Tako PS4 
kot XBO sta v prvem dnevu dobila vsak po milijon 
lastnikov, kar je nekajkrat višja številka od splovitve 
predhodnikov pred sedmimi oziroma osmimi leti. Po 
svetu je Sony prodal skoraj tri milijone kosov playsta- 
tiona 4, Microsoft pa teh podatkov še ni izdal - verjet- 
no zato, ker so nižji. Nasploh analitiki napovedujejo 
(ponovno) večjo bazo igralnih postaj, kar kažejo tudi 
britanske številke za prvi vikend: playstation 250.000 
komadov, xbox 150.000. Zanimivost: wiija U se je v 
vsem letu na Otoku prodalo le 100.000 kosov oziro- 
ma, drugače povedano, v 48 urah je PS4 presegel ce- 
lotno dosedanjo prodajo wiija U. 


Izid xboxa one je po vseh večjih prestolnicah po- 
spremil šov s koncerti, rimskimi soldati, zombiji in 
zelenimi športnimi avtomobili. 


Obe konzoli sta bili na večini koncev praviloma raz- 
prodani vnaprej. Vseeno se jih je nekaj malega znašlo 
na policah in do lastnega primerka se je uspelo doko- 
pati celo nekaj Slovencem, bodisi v Millerju, bodisi v 
tržaškem MediaWorldu ali v Avstriji. Ravno v deželi 
dunajski je bil zabeležen najbolj krvav stampedo na- 
roda na pičlo zalogo playstationov 4. Da se gejmerji 
zbirajo pred štacunami, ni nič novega, vendar je rulja 
domala v vseh MediaMarktih zombijaško navalila, po- 
dirala police in se grizla v gležnje. Skupil jo je mnogo- 
kdo in črnjavke so fasali celo Kranjci. Nenavadno ve- 
denje za naše 'hladnokrvne' severne sosede. 

Manija okoli obeh novitet je pravzaprav nenavadna, 
kajti je korak naprej manj očiten kot prejšnjič. Takrat 
smo vendarle dobili HD, obilje spletnih servisov in 
blu-ray. Poleg tega oba izdelka na mnogo področjih 
razočarata, saj imata vrsto pomanjkljivosti in navala 
nevredne igre. Toda na novo generacijo je narod ča- 
kal predolgo, da bi ga to zmotilo. Čas je za next-gen 
in pika. 


DARPA igrificira iskanje hroščev 

Eno najbolj zoprnih in zamudnih opravil pri razvoju 
programov je iskanje napak v programski kodi. Ame- 
riška obrambna agencija za napredne raziskave DAR- 
PA k temu pristopa na nov način. Razvili so namreč 
več miselnih iger, ki jih je moč igrati v brskalniku ali 
na ipadu. Uganke v njih temeljijo na konkretnih teža- 
vah v kodi. Postopek, ki ga igralec ubere do rešitve, 
hkrati v programskih vrsticah označi problematične 
dele. DARPA računa, da bodo njihove igrice, ki jih naj- 
dete na strani Veriga- 
mes.com, lov na hroš- 
če izdatno olajšale, če 
se bo le nabralo do- 
volj uporabnikov. Ker 
so čisto simpatične, 
to niti ne bi smel biti 
problem. 


South Park o playstaion 4 in xbox one 

South Park, ki se vselej bavi z aktualnimi tematikami, 
se mnogokrat dotakne naših področij, naj gre za igre 
ali filme. Splovitev novih konzol seveda ni bila izvzeta. 
Trey in Matt sta dogodek mojstrsko povezala z Igro 
prestolov in zloglasnim črnim petkom v trodelno na- 
daljevanko. V sprva lokalni spor otrok, ali kupiti xbox 
one ali playstation 4, se vmešata Kaz Hirai in Bill Ga- 
tes, ki osebno podpreta vsak svoj tabor. Pri tem Bill 
zaradi nesposobnosti kratkomalo zakolje Steva Ball- 
merja. Nad dogajanjem bdi eminenca George R. R. 
Martin, a starega perverzneža ne zanima nič drugega 
kot kazanje svojega wienerja. Edina, ki hoče vojno pre- 
prečiti, je animejska princesa Kenny. Dan, ko se prične 
največji nakupovalni spopad v letu, pa je vse bliže ... 


Risanka, ki med vrsticami reklamira prihajajočo south- 
parkovsko frpjko The Stick of Truth, postreže z mnogo 
globokoumnimi mislimi na rovaš naše branže. Reci- 
mo: "When you pre-order a game, you're just commi- 
ting to pay for something that some assholes in Cali- 
fornia haven't even finished working on yet. You know 
what you get for pre-ordering a game? A big dick in 
your mouth!" Ogleda obvezno trilogijo (sezona 17, 
epizode 7, 8 in 9) najdeš bodisi na Southparkstu- 
dios.com, bodisi pri bratu piratu. 


Cineplexx prvi s HFR-3D-4K-predstavami 

HFR je novost, s katero hoče filmska oziroma kinema- 
tografska industrija privabiti gledalce. Kratica pomeni 
high frame rate in v praksi pomeni dvojno število zaje- 
tih in prikazanih sličic na sekundo, 48 namesto obsto- 
ječih 24. Čeprav je tak zaenkrat le Hobit, je Cineplexx z 
ustreznimi projektorji opremil nekatere dvorane v 
Kranju, Celju in Mariboru. Prva podalpska demonstra- 
cija nove tehnologije bo drugi del škratje pustolovšči- 
ne, Smaugova pušča. Mi povečane gibalne ločljivosti 
nismo izkusili, saj je bilo novinarsko prikazovanje v 
klasični tehniki. A spletni komentarji večine gledalcev 
na tujem niso baš pozitivni. Vsi sicer poudarjajo očit- 
no svilnatost in ostrino animiranosti, vendar grajajo 
celovito izkušnjo, ki se zdi premalo filmska. Zaenkrat 
so na HFR-spisku le še novi Možje-X in Avatar 2. 

MAM ora 


Vemo, da bi rad dirkal. Zato se podaj v svet, kjer si dobrodošel in kjer je mogoče vse. Čaka te več kot 1200 
avtomobilov in nad 30 okolij za steze. Predvsem pa svoboda, da igraš tako, kot sam želiš, da na lastno pest 


izbereš naslednji iziv in uživaš v tekmovanju — ne glede na to, kam te ponese. 


V vsakem od nas živi voznik, toda Gran Turismo 6 bo za vekomaj spremenil način, kako dirkamo. 


Napadi virtualnih orkov sredi resničnega potepanja po gozdu ali zgolj na mi- 


zi dnevne sobe so morda bliže, kot si predstavljamo. 


opozori na 


častihlepne projekte očal za prirejeno resničnost, ki napovedujejo futuro. 


Poigravanje 


z navideznim 


sodelavcema vama je dolgčas. On potegne 
lasersko puško in mimo buče ti zleti farbo- 
vit žarek. Vržeš se pod mizo, v roki mate- 
rializiraš lastno pokalico in vrneš milo za 
drago. Tajnice vaju nejeverno gledajo, saj 
pušk in izstrelkov ne vidijo. Gre za navidezne ele- 
mente, ki so vama jih v vidno polje narisali hi-tech 
naočniki. Ali pa manj igračarski primer. Kupuješ 
oblačila in si jih v zrcalu ogleduješ na sebi, ne da bi 
katerokoli v resnici pomeril. Oziroma urejaš sobo in 
ti očala oziroma zaslon tablice v prazen prostor vsta- 
vljajo navidezno pohištvo. 
Dodajanju navidezne vsebine resnični sliki sveta pra- 
vimo obogatena resničnost ali augmented reality, AR. 
Zaenkrat je področje v povojih, vendar se na njem 
dogaja marsikaj in bo v bližnji prihodnosti nekaj sa- 
moumevnega. V primitivnejših, nerodnejših načinih je 
že med nami, recimo v igrah in mnogih aplikacijah za 
mobilnike. Fon usmeriš v nočno nebo in na zaslonu 
se jasno označijo gledane zvezde, med videočvekom 
pa si nad glavo dodaš svetniški sij. No, za pripetljaje 
iz uvoda bo treba storiti še kak tehnološki korak na- 
prej. Ravno to kanita napraviti projekta s Kickstarter- 
ja, ki obljubljata, da se bomo morda že v bližnji pri- 
hodnosti lahko počutili kot Robocopi. 


Specialni naočniki 

Obogatena resničnost se je rodila kje drugje kot v voj- 
ski. Izhaja iz prikazovalnikov v vojaških letalih, ki jim 
pravimo HUD - Head-Up Display. Ni nenavadno, da 
je ameriški profesor Tom Caudell izraz leta 1990 sko- 
val ob izdelovanju naglavnega prikazovala za pomoč 
letalskim mehanikom, da so laže zvezali žice. A tiste 
naprave so bile ogromne in neprimerne za vsakdanjo 
rabo. Krepitev resničnosti se med nami namesto tega 
udomačuje skozi telefone, konzole in spletne kamere. 
Druščina naslovov za playstationovo kamerico eye- 
toy je AR v dnevno sobo pripeljala že pred desetimi 
leti. Danes imajo mnoge trgovine s kockami Lego ka- 
mero, ki ji pokažeš kodo na embalaži, nakar ti zaslon 
na škatli, ki jo držiš v roki, pokaže sestavljen model v 
naravni velikosti. Mobitel ti pri sprehajanju po tujem 
mestu na sliki ulice pokaže, v kateri smeri je najbližji 
bankomat, ali tvoji punci na posnetek doda rožičke. 
Vse to je obogatena resničnost. 

Gledanje na zaslon tablice ni primerljivo s prizori iz 
znanstvenofantastičnih filmov, ko junak z gestami ro- 
kuje z objekti v prostoru. Prirejena resničnost prestavi 
navzgor, ko jo vdelaš v naočnike. Ne le, da lahko te- 
daj prirejaš celotno vidno polje, marveč imaš roke 


Če se po prikazu z živimi ljudmi in resničnimi prizorišči raztepejo take dodatne aktivne podobice, je to obo- 
gatena resničnost. Ne gre le za zabavo, kot sta igra in afnarija spodaj, marveč za uporabna orodja. Levo 
zgoraj je digitalno pomerjanje oblačil, desno pa nekaj, česar si vsakdo želi na potovanju po tujih krajih. 

Tonyju Starku za manipulacijo navideznega prikaza 
ni treba uporabljati očal, saj je on pač Tony Stark. 
Mi bomo za začetek potrebovali pomagala. 


proste. Kirurgom se pri rezanju ljudi v realnem času 
označujejo žile in avtomehanikom žice. Ljubiteljem 
frpjk se na vrtu zaredijo goblini, in to v 3D. Ali pa se 
šef, ko ga gledaš skozi očala, vselej spremeni v ani- 
miranega pasjeglavca. 

Na to je moč nato dodati sloj interaktivnosti, saj ima- 
jo očala tudi kamere. Tako se ti pred očmi v vsakem 
danem trenutku pojavi lebdeči mahalni vmesnik v 
slogu Minority Reporta ali pa se greš virtualno lon- 
čarstvo in v zraku modeliraš 3D-posodo. Nekaj po- 
skusov v pasivno smer je bilo že izvedenih, zdaj pa se 
veliko prahu dviguje okoli kickstarterjevskih naočniš- 
kih projektov castAR in spaceglasses. Oba sta uspela 
in oba napovedujeta manipulacijo z digitalno vsebino. 


KAJ NI OBOGATENA 
RESNIGNOST 


Pod AR po definiciji ne sodijo statične informacije, 
ki ne obogatijo oziroma ne popačijo resničnosti. 
Naočniki google glass se zato ne štetejo kot AR- 
priprava, saj gre v dobršni meri le za nekakšen 
HUD, ki ti v delček vidnega polja servira obvestila. 
Prav tako izboljšane resničnosti ne gre mešati z na- 
videzno resničnostjo, pri kateri je vsa slika izdelana 
umetno. VR-čelade, kot sta stari VFX in prihajajoči 
Oculus rift, niso AR, saj nimajo ničesar od resnične 
resničnosti. In na kraju gre poudariti, da podobice, 
ki jih gledamo skozi AR-očalnike, niso hologrami, 
kakor to občasno navajajo. Holografija je drugačen, 
zapleten postopek prostorskega prikaza, ki ga ne 
uporablja noben od tu navedenih izdelkov. 


december 2013 


CAsSTAR 


Pod tem imenom razvijajo igralno usmerjeno navezo 
očal z mikroprojektorji in kvadratnega metra namen- 
ske podlage. Naglavni dodatek projicira podobe na 
odbojno površino, nakar skozi utripajoče špegle vidiš 
sceno v tri-de. Naključni mimoidoči seveda vidi le 
zmazano sliko. Za interaktivnost skrbi plastična 'ča- 
robna paličica', s katero navidezne objekte drezaš, na 
primer premikaš tankce po bojnem polju. Za globlje 
igranje bo moč nabaviti RFID-podlago, na katero boš 
dal figurice in okoli njih recimo zgradil temnico za špil 
Dungeons 8 Dragons. Tako namiznico bo moč igrati 
po internetu in bo skozi naočnike videti kot tisti holo- 
gramski šah, s katerim se ubadata Chewbacca in C- 
3PO v Vojni zvezd. Najlepše je, da takih igrač, ki jih je 
navidez polna miza, ni treba pospravljati! 

Poseben bonus očal castAR je dodatni modul z za- 
slončki, ki ga poveznemo čeznje, s čimer jih spreme- 
nimo v VR-napravo. Tako dobimo stereoskopsko sli- 
ko neposredno pred očmi, kar bo uporabno za uživa- 
nje v filmih. Merilniki pospeška pa bodo omogočali 
gledanje naokoli v prvoosebnih špilih. 


Četudi bo castAR podobice projiciral navzven, bo 
ostro sliko kazal le nosilcem naprave, dočim je mi- 
moidoči ne bodo dobro videli. Hiba je tudi potreba 
po namenski odbojni podlagi. Načrtujejo pa že pra- 
vo AR-izvedenko s projiciranjem na stekelca. 


Ambiciozni projekt, ki izhaja iz ameriškega podjetja 
Technical lllusions, sta zasnovala Jeri Ellsworth in 
Rick Johnson po tistem, ko sta zapustila Valve. Idejo 
sta dobila že tam, vendar se stric Gabe in druščina za 
njuno prototipno zamisel niso ogreli. Nemara zato, 
ker je nekam polovičarska in coklasta. CastAR na- 
mreč ni prava, samostojna AR-naprava, saj je pripet 
na podlago in na PC, zato ga ni moč uporabljati ne na 
ulici, ne na vlaku. Pravzaprav sploh ne gre za oboga- 
teno resničnost, marveč prej za tako imenovani 'me- 
diated reality', pri katerem digitalni vsebini ni treba 
biti v kontekstu z okolico. 

Najbrž so se za tak pristop odločili zavoljo cene, saj 
naj bi osnovni komplet podlage in čezučnikov veljal 
140 evrov, čarobna palica pa 70. Uporabniki na sej- 
mih so bili nad demonstracijo navdušeni, vendar je 
vprašanje uporabnosti in praktičnosti na mestu. Tak- 
isto podpore, ki je pokončala prenekateri tak onegaj, 
saj o konkretnih igrah malo vemo. Na kraju bodo za- 
devo zagnojili še s kako žično povezavo ... 

SPACEGLASSES 


CastAR je sicer zanimiv, vendar kljub interaktivnosti 
omejen koncept. V Silicijevi dolini pa nastajajo tudi 
samostojna interaktivna AR-očala. Zamisel se je po- 
rodila študentu izraelskega rodu Meronu Gribetzu, ki 
je tamkaj ustanovil podjetje Meta in izdelal prototip, 
podoben delavskim zaščitnimi očalom s pripetim ki- 
nectom. Njegova ideja je naveza naočnikov, ki imajo 
sliko neposredno na lečah, in globinske kamere. S 
tem želi uporabniku omogočiti, da bi z rokami navide- 
zno vsebino tudi 'zagrabil'. Gribetzu so za navdih rabi- 
li filmi o Iron Manu, kjer Tony Stark po sobi igraje pre- 
metava navideznoresničnostno vsebino. "Takšno iz- 
kušnjo bi rad približal sleherniku," pravi nadebudni 
izumitelj. 

Na tak način bi gobline klestil z gorjačo, ki bi jo očala 
položila v tvoje roke, ali se streljal s prijatelji kot v 
uvodni priliki. Napravi bi kar s prstom pokazal, kateri 
del scene te zanima. Navidezno predmetovje bi lahko 


Metini konceptni primeri za naočnike, kot je ročno 
oblikovanje predmetov, so navdušujoči in si jih 
vsekakor oglej na Spaceglasses.com. A podjetje 
priznava, da so to še njihove želje. Sah na vrhu je 
bil denimo pred dvema mesecema 'končan 70-od- 
stotno" in ga kanijo izpopolniti do prihoda izdelka. 

ročno oblikoval, kot predvideva eden od demonstra- 
cijskih primerov. Neljub detajl je, da vesoljski špegli 
procesorsko še niso samozadostni in morajo biti s ka- 
blom povezani z računalnikom za pasom. A ljudje so 
se za zamisel vseeno navdušili in Meti je Kickstarter 
poleti lepo uspel. Nafehtali so dvesto jurjev, dvakrat 
več od želenih. 

Na njihovi strani Spaceglasses.com so na voljo v 
prednaročilu za 667 ameriških dolarjev. Toliko, kot 
sta Jobs in Wozniak hotela za appla 1, pravi Gribetz, 
ki ne skriva težnje po uspehu, kakršnega so imele 
ikone Silicijeve doline. Poleti se je njegovi ekipi pri- 
družil raziskovalec Steve Mann, ki ga označujemo za 
očeta oblačljivih računalnikov. Prvi izdelki bodo v ro- 
ke prednaročnikov romali januarja, v približno dveh 
letih pa naj bi se po načrtih skrčili na velikost, ki na 
ulici ne bo privabljala začudenih pogledov. 


Resničnost iz škatlice 


CastAR in spaceglasses nista edina tovrstna projekta. 
Podobni slednjim so prototipni naočniki podjetja At- 
heer Labs, ki pa zanje še ni sprožilo prave promocij- 
ske kampanje. Opozoriti velja, da gre za tvegane in 
ambiciozne podvige, ki se še vedno lahko klavrno se- 
sujejo v prah. Večina konceptnih demov iz Metinih vi- 
deov na primer v realnosti obratuje 'le delno'. Toda 
zanos avtorjev in odziv ljudi na Vritbrcaču kažeta, 
kam gre prikaz digitalne vsebine. 


Spodaj je bolj arhaična inačica AR v operacijski 
dvorani, kjer mora kirurg rokovati s tablico. Zgor- 
njo obliko bodo omogočili naočniki. Verjetno bo s 
tem laparoskopija, kjer operacija poteka le skozi 
nekaj lukenj, postala še učinkovitejši poseg. 


Za podalpskega bralca je vse to še precejšnja fantasti- 
ka, toda v Čezlužju se AR naočniki že nekaj časa pro- 
dajajo, resda za profesionalne namene in štirimestne 
številke. Špegli podjetja Vuzix, ki je tod doslej oralo le- 
dino, stanejo najmanj dolarskega tisočaka. Med naj- 
bolj zagretimi kupci naših prvih prototipov so kirurgi, 
pravi Gribetz. Obogateni prikaz bo koristil tako resnim 
delavcem, kot so že danes mehaniki, ki bi se drugače 
v kolobociji kablov v avtu izgubili, kot zabavi. Le tega 
še ne povedo, kako bomo z mahanjem ukazovali 
očalom, ne da bi sosedu na avtobusu iztaknili oko. In 
pa, če se bo dalo taščo izrezati iz vidnega polja. 


Guattro se ozre po seriji, ki je pri 
Jokerju nikoli nismo posebej 
čislali, četudi je bila rekor- 
der po prodajnih 


številkah. 


o je Myst, družina prav posebnih prvoosebnih 

| pustolovščin. Prvenec so pred jubilejnimi 

dvajsetimi leti neopazno splovili na macih in 

ga nato hlastno predelali za PC. Tako na hitro, da ni 

izkoriščal polne ločljivosti, ampak je sliko uokvirjal 

masten črn rob. Toda ljudstva to ni brigalo, kajti Myst 

so nasneli na CD, takrat čisto frišen medij. Skupaj s 

Sedmim gostom (glej rumplkamro v Jokerju 229) sta 

bila obvezen repertoar vsakogar, ki se je takrat izprsil 
za vrtiljak zgoščenk. 


Bratje mlinarji 

Meglica se je najprej valila po glavah Robyna in Ran- 
da Millerja. K sodelovanju sta pritegnila še tretjega 
brata Ryana in peščico oblikovalcev, da so skupaj us- 
tanovili tvrdko Cyan. Kapital so nabirali z otroškimi 
igrami za založnika Broderbund, vmes pa delali avan- 
turo, ki bi pritegnila odrasle. Vendar ne okorelih igral- 
cev, ki so tistikrat slinasto čakali na izid Dooma, mar- 
več takih, ki jih igre niso zanimale, ker niso bile na in- 
telektualnem nivoju klasičnega romana ali filma. Zato 


Že naslovnici Mysta in Rivena sta kupcu dajali ve- 
deti, da se podaja v skrit svet, ki nima z našim pla- 
netom ničesar skupnega. Vrata v njemu lastno 
realnost, ki jo bo videl skozi svoje oči. 


Do takrat nevidena estetskost trirazsežnega otočja 
je presegala tako računsko moč računal kot ko- 
ličino podatkov, ki jih je sprejel CD. Zato so premi- 
kanje udejanjili skozi 2500 sličic. 


je moral biti Myst očesu dopadljiv, možgansko zahte- 
ven in predvsem čimbolj enostaven za igranje. Nobe- 
nega inventarja, nikakršnih dialogov, le klikanje z 
miško po zaslonu. Čisto po applovsko. 

Za tisti čas je bilo zlasti kul, da si gledal nekako tako, 
kot dandanes v Google Street Viewu. Stopil si naprej, 
se obrnil levo ali desno in ob tem imel občutek, da se 
dejansko sprehajaš po 'mystičnem' otočju. Tako so 
do polnega izraza so prišli zunanji razgledi, kjer smo 
uzrli svetišča, morje, gore in gozdove. Ej, pisalo se je 
leto 1993 in kar je danes PS4, je bil tedaj PC s cede- 
jem! Opustelost vsega je ustvarjala samotarsko vz- 
dušje, ki je bilo nekaterim blazno dolgočasno, drugi 
pa so se zaljubili ravno vanj. 

Myst nas je postavil v vlogo Tujca, ki se ob prebiranju 
knjige naenkrat znajde na nenavadnem otočju. Ko 
skuša najti pot nazaj, naleti na knjižnico, kjer sta v 
buklah ujeta sinova znanstvenika Atrusa. Prosita ga, 
naj ju spravi nazaj v svet, saj je njun oče bojda mrtev. 
Tako se nič hudega sluteči Tujec odpravi raziskovat, 
pri čemer pa ugotovi, da Atrus še zdaleč ni hin in da 
njegova poba nista nikakršna angelčka ... 

Sem sploh kaj naredil? 


Srž igre je bilo torej sprehajanje po samotnih otokih, 
imenovanih Ages - dobe, in reševanje ugank. V za- 
meno si dobival kosce zgodbe o prismuknjenem mo- 
drecu, ženi Catherine in sinovih. Ohlapna navodila za 
rešitev so bila skrita v knjigah in drugih Atrusovih za- 
pisih. Miselni orehi so bili široki, dostikrat razsejani po 
več otokih, imeli pa so to grdo lastnost, da niso dali 
praktično nobenega povratnega odziva. Že na prvem 
otoku je kup stikal, ki smo jih besno preklapljali, 
četudi nismo imeli pojma, zakaj, ker se ni zgodilo nič. 
Tako si lahko le slepo sledil najdenim namigom in 
upal, da si vse postoril prav. V nasprotnem primeru si 
se vrnil na začetek, mrzlično bral zapiske in skušal 
najti napako. Včasih pa niti to ni bilo dovolj. Lep pri- 
mer je glasbena uganka, ki je odklenila prehod do 
zadnjega otoka, Selenitske dobe. Ni bilo dovolj, da si 
na klavir zaigral melodijo, prej ga je bilo treba z drs- 
niki uglasiti. Enostavno za človeka z odličnim poslu- 
hom ali konkretno glasbeno izobrazbo, a marsikdo se 
je tam brezupno zataknil. 


Čeprav je pot skozi igro terjala obilico napenjanja 
možganov, pravih logičnih ugank ni bilo. Vse po- 
datke si lahko izbrskal iz knjig in drugih zapisov, le 
pravilno si jih moral povezati. 

CI UMA VA CI 
Mistične epizode 
Na otočje Myst smo prvikrat zakoračili septembra 
1993. Čudovita estetika, s katero je bil zmodeliran 
otok, je privabila množice, ki so lahko znancem de- 
monstrirale moč CD-Roma. Spet drugi so v samot- 
nem blodenju po arhipelagu doživljali zen katarzo. 
Ocenili smo ga v Jokerju 11 in mu dali 75. Takrat se 
nas je še dalo očarati — skupaj s šestimi milijoni 
ostalih. Še danes je to mystična prodajna številka. 


Riven: A Seguel to Myst je izšel leta 1997 na petih 
ploščkih. V Jokerju 59 smo mu prilepili oceno 40. 
Igranje je ostalo enako, vkup z neodzivnimi puzlami. 
Niti pametnega kazalca, ki je takrat v prvoosebnih 
avanturah že veljal za standard, ni bilo. Smo pa do- 
bili prismuknjeno nadaljevanje štorije, v kateri smo 
šli reševat Atrusovo ženo Catherine. Razlog za 
našteto je bila Randova trma, saj se ni zmenil za na- 
predek v industriji in je vztrajno ponavljal, da ljudje 
pač hočejo Myst in ga bodo tudi dobili. Riven so 
prodali v več kot štirih milijonih izvodov. 


ON ERAS 


Mysta Ill: Exile (Joker 95, 40) niso naredili pri Cya- 
nu. Novi založnik Mattel, kasneje Ubisoft, je delo za- 
upal skupini Presto, ki je imela za sabo odlično seri- 
jo Journeyman Project in modernejši prvoosebni 
srček. Ta je premikanju po korakih dodal panoram- 
ske poglede, pameten kurzor in spretnejše animaci- 
je. A igro so nedoumljivo pohabili, da bi bila bolj po- 
dobna predhodnicama. Končna številka dveh milijo- 
nov prodanih iger vključuje različici za PS2 in xbox. 


Uru: Ages Beyond Myst (Joker 127, 60) je bil Ran- 
dov poskus udejanjenja velikopotezne ideje o večig- 
ralskem svetu. Končno si je dal dopovedati, da mo- 
derne igre potrebujejo določene novosti. A še vedno 
je vztrajal pri neodzivnih ugankah. To je večigralske- 
mu delu, ki naj bi vključeval celo uporabniško ust- 

varjene puzle, tako zavdalo, da so ga pred izidom 
odrezali. Večkrat so ga skušali oživiti, a so jih igral- 
ci, razen zagrete peščice, že davno zapustili. No, 
Cyan še vedno poganja strežnik in igra je danes za- 
stonj. Isto velja za Myst Online, za katerega so odpr- 
li izvorno kodo in jo dali v upravljanje skupnosti. 


Četrti del s podnaslovom Revelation (J138, 60) je 
Ubisoft izdelal v lastni režiji, da bi rešil ime, ki ga je 
Uru zabil v tla. Končno smo se po svetu premikali 
bolj zvezno in vdelali so namige ter dnevnik, kamor 
so se zapisovale pomembne najdbe. Še z lastnimi 
slikami si ga lahko opremil. Razočarala pa je zgod- 
ba, v kateri ni bilo nobenega razodetja, le ponoven 
lov za žlehtnima Atrusovima sinovoma. 


Sedaj bolj pohlevni Rand Miller je po propadu več- 
igralske vizije sprejel naročilo za izdelavo petega, 
sklepnega dela. End of Ages (1148, 38) je uporabljal 
podoben srček kot Uru, torej prosto prvoosebno 
premikanje, pripadniki stare šole pa so za prvinsko 
izkušnjo lahko preklopili na diapozitive. No, vračilo 
franšize Cyanu je bilo bolj prekletstvo kot labodji 
spev serije. Tik pred izidom so avtorji skoraj šli pod 
rušo, na koncu pa dostavili zblojenost, ki ne samo, 
da ni zadovoljivo sklenila štorije, temveč je igralca 
imela za bedaka z dvema od treh možnih koncev. 


Masterpiece Edition je prinesel ozaljšane diapozitive, 
pa še vmesne prehode, ki so oponašali premikanje, 
so dodali. A bil je le predpriprava za RealMyst, pro- 
sto sprehajanje v 3D. Ideja je bila smela, navsezad- 
nje so to hoteli napraviti že od vsega začetka. Vse- 
eno je špil pogorel zaradi premikanja, saj si kot pred 
sedmimi leti vse počel z mišjo, in za tisti čas strojne 
zahtevnosti. Robyn Miller je priznal, da je bil špil ve- 
lika napaka. Enako sem menil v Jokerju 90, kjer sem 
jo ocenil s 50. Vendarle bi danes, če bi že hotel igra- 
ti katero od različic Mysta, izbral prav slednjo. 


Celokupno je bil Myst nadpovprečno težek in prene- 
kateri od šestih milijonov kupcev ga je imel predvsem 
za kazanje zavistnim kolegom, kako kul so igre na 
CD-ROMu. Ali pa se mu je prašil na polici. Hkrati je 
prerasel v simbol inteligence, kajti če si rekel, da 
igraš Myst, so te samodejno imeli za intelektualca. So 
pa bili tudi taki, ki so nadvse uživali v opustelosti, mi- 
nimalizmu in obskurnih puzlah. En od njih je bil Ric- 
hard Garriot, stvarnik odlične frpjske serije Ultima. 


Doba eksperimentiranja 


Prodajni rekord Mysta so presegli šele The Sims leta 
2002 in logično je, da je Randu uspeh stopil v glavo. 
Pri klepanju nadaljevanj se Cyan niso niti malo ozirali 
na kritike medijev in igralcev, kar se jim je maščeva- 
lo. Že pri nadaljevanju, Rivenu, so doživeli četrtinski 
osip, dasi so vanj vložili štiri leta dela in desetkrat to- 
liko denarja kot v prvenec, ki jih je izstrelil med zvez- 
de. Šušlja, se da so porabili okrog deset milijonov do- 
larjev, kar je bila za tiste čase hudo visoka številka. 


Prismuknjeni Atrus (igral ga je kar Rand Miller) je 
edini lik, ki ga najdemo v vseh petih igrah. Na- 
sploh so srečanja z živimi osebami skrajno redka, 
pogovori pa enosmerni, saj Tujec (vi) molči. 


No, tistikrat se jim je vložek še povrnil, potem pa so 
ga orenk pokronali. Tretji del so namreč zaupali dru- 
gemu studiu, ki je reč konkretno zavozil. Od kod ta 
odločitev? Rand je vse zaposlene v studiu potreboval 
za večigralski projekt (ru, ki se naposled ni prijel. Ta- 
ko kot se ni v 3D-srček prestavljeni realMyst, saj so 
ga kupci videli kot molžo izvirnika, ne kot končno 
uresničitev vizije, ki je bila leta 1993 še neizvedljiva. 
Cyan je naposled ostal brez denarja. Založnik Ubisoft 
je skušal nekako rešiti situacijo in jim financiral izde- 
lavo zadnjega dela (četrtega so naredili v montreal- 
skem studiu, ki nam danes izdeluje Assassina), ven- 
dar je bilo prepozno. Slovo od serije je bila bolj po- 
grebna koračnica kot zahvala zvestim kupcem. 


Zaton velikana 


Kljub neslavni pogibeli je seriji še danes predanih ve- 
liko igralcev, ki podoživljajo prve korake v CD-dobo. 
Zaradi tega dobivamo vedno nove inačice prvih dveh 
delov, ki sta najboljša. Praktično ni platforme, ki je 
Myst ne bi obiskal, od računalnikov in sobnih konzol 
do ročnih drkalic. Od letos jih lahko igramo tudi na 
iphonu in ipadu, kjer ju cenijo na 3 oziroma 4 evre, 
začuda pa nista na androidnih napravah. Za PC boš 
na Steamu odštel 6 bruseljskih, zato se ju nemara bolj 
splača pograbiti na Gog.com, kjer prihraniš evro. 

Je vredno? Menim, da ne. Čeprav je število prodanih 
Mystov že preseglo deset milijonov, je bolje ohraniti 
lepe spomine nanj. Že leta 1993 smo imeli napred- 
nejše in boljše pustolovščine, danes pa je ta razkorak 
le še večji. Četudi moram priznati, da si ob prena- 
sičenosti modernih iger včasih zaželim, da bi spet lah- 
ko šel v kak skrivnostni samotni raj. 


Jeanteud duc, 
1898, 100 km/h 


1. Zgodovina avtomobila se je pričela (tudi) z 
električnim pogonom. Tole je jeanteud duc iz 
predprejšnjega stoletja, ki je prvi peljal sto na 
uro! 2. Parni stroj, ki je spočel industrijsko 
revolucijo, je ravno tako prišel v cestna vozi- 
la. Čeprav si je domala težko predstavljati, bi 
bila tale več kot sto let stara Stanleyjeva par- 
na raketa dandanes vseskozi na prehiteval- 
nem pasu z 205 na uro. Da ne boste mislili, 
da je moral voznik metati v peč drva ali pre- 
mog -pod bojlerjem je gorel uplinjen bencin. 


Rajitoii Mobil Special, 1947,634 km/h" 


IZ 


1. Modri ptič, ki je peljal 404 km/h, je imel 
mašino s 23900 kubičnimi centimetri, 12 va- 
lji in 1450 konji. Dolg je bil 7,6 metra in teh- 
tal je prek štiri tone. 2. Zadnjega blue birda, 
tistega, ki je pičil 300 mph, je gnal 36,7-litrs- 
ki kompresorski Rolls-Roycev dvanajstak z 
močjo 2300 konj. Za boljši oprijem so zadaj 
namontirali dvoje koles. Dolžina vozila je bila 
8,2 metra. 3. Ptičev tekmec, 7-tonski, 6-ko- 
lesni Thunderbolt je povezal dve Rollsovi 
mašini, ki sta vkup zmogli skoraj 5000 konj. 
4. Štirikolesno gnani povojni Cobbov Railton 
Mobil Special je bil tako kot predhodniki 
naphan s 24 letalskimi cilindri. Zavijanja se- 
veda ni poznal, voznik pa je sedel na špici. 


V šoli se pogovarjajo o hitrosti. »Formula!« »Avio 
»Raketa!« vzklikajo otroci. »To so same hitre rači, 
kaj je še hitrejše,« namiguje učiteljica. »Misel,« nap 
ugotovi Metka. »Ja, misel je najhitrejša.« »Ne, pa 
Nekaj mora biti še hitrejše!« vzklikne 
»Včeraj sem poslušal pred vrati od spalnice, pats 
slišal očija, ki je rekel: 'Mater, danes mi je prišlo 
hitreje, kot sem mislil!"« 


e bom delal filozofskega uvoda o tem, kako 
se človek že od pamtiveka samodokazuje in 
peha za mejniki. V naravi nam je, da hočemo 
za vsako ceno vedno več. Sem sodi tudi vse 
hitreje. Kategorij hitrosti oziroma rekordov je 
brez števila. A četudi dirkamo z vsemi možnimi pripra- 
vami, je najbolj prvinski oziroma specialni tisti, ki ga 
človeško telo doseže brez pomagal. Njegov aktualni no- 
silec je jamajški tekač Usain Bolt, ki za nekaj sekund 
reže zrak s skoraj 43 kilometri na uro, medtem ko kilo- 
meter preteče z okoli 277. Za primerjavo: najurnejši ko- 
penski živali, gepardu, se kazalec ustavi pri 95, rekor- 
derski dirkalni konj pa je džokeja nosil poldrugo miljo 
daleč z nekaj več kot 60. Navedem lahko še, da je člo- 
vek sam od sebe že prebil zvočni zid. To je bil seveda 
Felix Baumgartner, ki je skočil z balona. No, pomagalo 
je vseeno potreboval - da se je ustavil. 


400 na uro že pred 
osemdesetimi leti 


Prava dirka za rekordi se je pričela z izumom stroja. Gle- 
de na troje superšportnih dirkačin ta mesec - Forza, Gran 
Turismo in Rivals - se bom osredotočil na kroniko hitrost- 
nih rekordov štirikolesnikov. Dasi za prvi avto štejemo 
Benzov velo (1886) z motorjem na notranje izgorevanje, 
ki je stegnil celih 19 na uro, sta imela dva pogona tedaj že 
lepo prednost. Prvi je zato magično mejo 100 kilometrov 
na uro presegel električen avto, francoski jeanteud duc 
leta 1898. Štiri leta kasneje je bil rezultat izboljšan na 
120. Dirkalnik je bil tokrat francoski 'parnik' izdelovalca 
Gardner-Serpollet. Kdor nejeverno zmajuje z glavo ob 
omenjanju hitrega avta na parni pogon, naj ostrmi nad 
podatkom, da je prvi dvestotko prevozil ravno lokomobil. 
To je bil slavni Stanleyjev rocket davnega leta 1906, ki je 
pihal z brzino 205! Mimogrede: 'raketa' je rekord med 
parniki držala dobrih sto let. Šele pred kratkim so na Bri- 
tish Steam Car Challenge hitrost povišali na 238. 

Bencin oziroma Ottov batni agregat je naposled prevla- 
dal, vendar za postavitev rekorda avtomobilski motor ni 
bil dovolj. Čez 200 so prvi šli taki z aeroplanskimi stroji. 
Najbolj znano ime tistega časa je bil Anglež Malcolm 
Campbell z znamenitimi blue birdi. To so bili različni, a 

in nadal 


enako poimenovani in pobarvani dirkalniki. Začelo se je 
leta 1925, ko je vozil 150 milj na uro (242 naših). Za do- 
datnih sto milj, kar je zneslo 400 kilometrov na uro, je 
potreboval zgolj sedem let. Dosežek mu je prislužil vi- 
teški naslov, kariero pa je zaključil leta 1935 s kazalcem 
na neverjetnih 484 oziroma 300 miljah. Rekord ni ostal 
dolgo v njegovih rokah, saj je sonarodnjaški avto Thun- 
derbolt leta 1937 prebil 500 kilometrov na uro in se kma- 
lu zatem ustavil pri 595. 


Do enega macha 


Vojna je inženirske podvige, ki niso doprinesli k vojaški 
industriji, omejila. A takoj po koncu, 1947., je Anglež 
John Cobb drvel 634 na uro. No, te gromozanske, z 
avionskimi mašinami napolnjene zveri že lep čas niso bi- 
le več avtomobili. Tudi testirali jih niso na cestah, marveč 
v puščavi ali na slanem jezeru. 

Take inženirske skrajnosti seveda ne jenjajo in kategorij 
je cela vrsta, nad njimi pa bdi avtomobilistična zveza FIA. 
Najbolj ekstremna disciplina je tako imenovani absolutni 
kopenski rekord. Pogon ni pomemben, le da se zadeva 
pelje po tleh. S turboreaktivnimi motorji na kolesih so že 
v šestdesetih letih dosegli 700, 800 in naposled 900 kilo- 
metrov na uro. Najbolj znan tak avion brez kril je bil Spi- 
rit of America. 

Toda leta 1970 ga je vsem reaktivcem dobesedno poka- 
dil pod nos Blue Flame, ki je imel v riti raketo. Štoparica 
je pokazala 1001! Rekord je trajal trinajst let, dokler se ni 
našla angleška ekipa Thrust, ki je v nekaj poskusih prvo 
mesto vrnil turboreakcijskemu motorju. Ekipa je zadnji 
eksperiment izvedla leta 1997, ko je človek prvič in zad- 
njič na prostih kolesih prebil zvočni zid: 1228 kilometrov 
na uro. Naslednji Thrustov cilj, ki ga je najavil in podprl 
celo britanski minister za znanost, je 1000 milj oziroma 
čez 1600 kilometrov na uro. Testiranja se pričnejo 2014. 
Malo manj skrajna veja je razred kolesno gnanih vozil, to- 
rej ne takih na potisk. Na vrhu se je v zadnjih desetletjih 
izmenjalo več pogonskih tehnologij, od plinske turbine 
prek batnih agregatov do elektromotorjev. Rekord ima 
ameriški Speed Demon s klasičnim Chevroletovim V8, ki 
gre prek 700. Med elektromobili vodi Buckeye Bullet, ki 
zmore skoraj 500, dočim je najbrzec na sončne celice av- 
stralski Swift IV, ki je leta 2011 šibal z 88. 

Spirit of America, "9 
1965, 956 km/h 


Green Monster, 
1966, 982 km/h 


Blue Flame, 1970, 1014 km/h 


Thrust SSC, 1993, 1227 km/h 


—n me 
Bloodhound, 2015, 1600 km/h te 


Speed Demon, 2013, 703 km/h 


1. Dva primerka turboreaktivnih vozil iz šestdesetih 
let. Levi je Spirit of America, desni konkurent Green 
Monster, ki je imel pri 982 nesrečo. 2. Prvi, ki je pri- 
šel do jurja na uro, je bil raketomobil Blue Flame. Vo- 
zil je le s polovico potiska, kajti Goodyear ni jamčil za 
gume pri višji hitrosti. 3. Absolutni rekorder, Thrus- 
tov SSC (supersonic car), je edino prostokolesno vo- 
zilo, hitrejše od zvoka. Reč je dolga 16 metrov, širo- 
ka štiri in tehta 11 ton. Dve Rolls-Roycevi turbini 
ustvarita 223 kN potiska, kar sovpada s 110.000 ko- 
nji, in pokurita 18 litrov na sekundo. 4. Bloodhound, 
letalo brez kril, bo prihodnje leto preseglo 1000 milj 
na uro. Tokrat ima dva pogona: reaktivna turbina od 
lovca Eurofighter bo delala ves čas, raketa pa bo po- 
skrbela za končni potisk. Zanimivost: oksidant bo ra- 
keti dovajala Cosworthova mašina V8 iz formule 1. 5. 
Speed Demon je najhitrejša talna reč, ki jo poganjajo 
kolesa. Nanje se prenaša 2200 konj iz do kraja navi- 
tega redneckovskega osmaka. Kolesa ima resda štiri, 
a prednja sta nameščena eden za drugim. 


Od alfe do melarna 


Taki batmobilovski dosežki so pozdrava vredni, toda 
od vselej so bolj vzburjajoči hitri avtomobili za navad- 
ne ceste. Prvi serijski avto, ki je šel čez 200, je bila 
predvojna alfa 8€, taista, ki je slavila na dirki Mille Mi- 
glia. A resneje so pričeli proizvajalci med seboj tek- 
movati s to lastnostjo po vojni. Dirko je leta 1947 ot- 
voril jaguar XK120. Ta lordovsko zeleni športnik je šel 
213 in je naslov obdržal do leta 1955, ko se je pripe- 
ljal znameniti galebjevratni mercedes 300SL. Če je 

Resa mercedes 300SL, 
1955, 260 km/h 


Aston martn DB4 GT, 
1959, 245 km/h; 


Lamborghini miura 
1966, 276 


— Z 

1. 8 pomeni za število valjev in 2900 kubaturo. To- 
rej, alfa romeo 8C 2900, legenda, s katero so dirkali 
tudi Ferrarijevi dirkači. 2. XK220 je ne glede na re- 
kord danes iskana in veliko vredna otoška relikvija. 
3. Brezčasnemu mercedesu 300SL je visoko hitrost 
omogočila nova tehnologija, direktno vbrizgavanje 
bencina v cilinder. Iz trilitrskega šestvaljnika je s tem 
iztisnil 215 konj, kar je bilo precej več, kot če bi imel 
uplinjače. 4. Bondov aston DB4 GT je bil samookli- 
cani prvak. 5. Saj poznate štorijo, kako je Lamborg- 
hini, izdelovalec kmetijske mehanizacije, pričel z av- 
tomobili? V ferrariju 250 GT je odkril veliko tehnič- 
nih pomanjkljivosti, toda Enzo ga je vzvišeno odpra- 
vil, češ, da ga traktorist že ne bo učil. Feruccio se je 
zaobljubil, da bo izdelal boljši superšportnik. Tako se 
je rodila muira, prestižen gran turismo s 350-konj- 
skim sredinsko nameščenim dvanajstvaljnikom. 


kupec izbral najdaljše prestavno razmerje, je kupe 
potegnil do 260. Aston Martin je leta 1959 temu opo- 
rekal, saj naj bi šlo za izvenserijski poseg, zato je kot 
najhitrejši tovarniški model oglaševal slavni DB4 GT, 
ki je Jamesu Bondu omogočal premikanje s hitrostjo 
245. Nemško-angleški spor je rešil Lamborghini. Fe- 
ruccio je leta 1966 izdelal muiro, ki naj bi bil vse tisto, 
kar konkurenčni ferrari ni bil. Po bikovskem ranču 
imenovan superšportnik je zmogel hitrost 276. 

Ferrari 365 GTB, 1968, 280 km/h 


Ferrari 288 GTO, 1984; 303 km/h" 


1. Poznavalec temu legendarnemu ferrariju ne bo 
rekel 365, marveč preprosto daytona. Ime se ga je 
prijelo zato, ker je takrat ekipa Ferrari slavila trojne 
stopničke na tekmi v Daytoni. Za razliko od miure je 
imel V12 spredaj. 2. Ferrari 288 GTO je bil najbolj 
ekskluziven superšportnik svojega časa, ki je spočel 
maloserijsko linijo F — njen aktualni model je laferra- 
ri. Za sedežem je rohnel 400-konjski dvoturbinski 
osemvaljnik. 3. 959 je poganjal 6-valjni bokser z 
dvema puhaloma in 444 konji. Kot 288 GTO je bil 
tudi ta porsche izdelan z enim samim namenom: da 
sodeluje v najvišjem, 4000-kubičnem razredu reli 
grupe B. Obe tovarni sta izdelali minimalno število 
avtov, ravno toliko, da je bilo dovolj za homologaci- 
jo. Toda čim sta dirkalnika prišla na trg, so zloglasni 
razred zaradi korziške nesreče ukinili. Na dirkališču 
se neposredna tekmeca nista nikoli pomerila. 


A le za dve leti, kajti sosednjevaščan Enzo ni prene- 
sel, da ga je prehitel navaden kmetijski mehanik. Fer- 
rari 365 GTB je miuro presegel za štiri kilometre in se 
na vrhu obdržal dolgih šestnajst let, nakar ga je leta 
1984 zamenjal drug ferrari, 288 GTO. Ta vrhunec 
hišne ponudbe je bil prvi serijski avto, ki se je peljal 
300! Vendar slava ni bila dolgoročna, kajti vnovič so 
se vmešali Nemci. Sloviti porsche 959 je leta 1986 po 
autobahnu pičil 314. Kako jezen je moral biti njegov 
kupec Bill Gates, ki mu je ameriško prometno mini- 
strstvo zaradi neskladnosti z okoljskimi pravili zavrni- 
lo uvoz tega avta. Štirikolesnika so mu cariniki zaple- 
nili za debelih trinajst let! 

288 GTO je leto kasneje dobil naslednika. Formula za 
na cesto, kakor so pravili modelu F-40, je s 323 na 
uro zasedel prestol vse do leta 1991, ko je mimo nje- 
ga zapeljal butični bugatti EB110. Števec je kazal 
336. Toda ni minilo niti leto dni, ko je rekord zopet pa- 
del, tokrat na angleškem koncu. S 343 ga je postavil 
še danes najhitrejši jaguar, XJ220. A že naslednje leto 
se je zgodila revolucija, ponovno na Otoku. Če so bile 
prej izboljšave desetkilometrske, je bil to pot mejnik 
pomaknjen za kar 43 kilometrov! 386 na uro je na- 
mreč komisija leta 1993 namerila neponovljivemu 
mclarnu F1, še dandanes enemu najbolj hotnih štiri- 
kolesnih strojev. 


gatti EB110, 1991 


Jaguar XJ220, 
1992, 343 km/h 


1. F-40 je za mnoge, celo za topgearovca Clarksona 
in Hammonda, najhujši superšportnik vseh časov. 
Bil je eden zadnjih predstavnikov iztekajoče se dobe 
brez elektronike, zato je imel voznik mnogo več užit- 
kov (in dela) z neposrednim krotenjem 480-konj- 
skega turbinskega V8. 2. EB110 kljub rekordu in 
brutalnemu agregatu V12 s štirimi turbinami na sla- 
dokusce ni naredil velikega vtisa. Avto, ki je tehtal 
skoraj pol tone več od F-40, je bil narejen le za naj- 
višjo hitrost. 3. Boljši renome si je pridobil jaguar 
XJ220, ki je s svojim štirikolesnim pogonom več let 
držal rekord Murburgringa med tovarniškimi vozili. 
A uspešen ta dirkalnik s prisilno vpihavanim V6 ni 
bil, kajti takrat je nastopila kriza. Če so par let prej 
bogatuni stali v vrsti ob vsakem novem žlahtnem 
štirikolesniku, je Jaguar uspel prodati le polovico od 
napovedane 350-komadne proizvodnje. 4. McLaren 
F je s 636 konji neponovljiv čudež tehnike. Ima tro- 
je sedežev (voznik sedi v sredini) in tehta dobro to- 
no. Še danes je najhitrejši atmosferski avto, saj dva 
trolitrska BMWjeva 6-valjnika nimata kompresorja. 


(Ne)sporni kralj veyron 

Dva tisoč petega je melaren F1 po dvanajstih letih iz- 
gubil titulo najhitrejšega serijskega avtomobila. Prev- 
zel jo je Volkswagnov bugatti veyron 16.4, ki je svoji 
dve toni pripravil do drvenja s 408 kilometri na uro. 
Toda kljub vsem milijonom, vloženim v razvoj, se je 
moral 1001-konjski bugatti dve leti kasneje umakniti s 
prestola. Tokrat je šel dosežek v ameriško delavnico 
SSC (Shelby SuperCars - nima zveze s Carrollom 
Shelbyjem, znanem po cobri). Njihov ultimate aero TT 
je po javni avtocesti, seveda tisti čas zaprti za promet, 
dosegel 412 km/h. 

A veyron ni rekel zadnje besede, kajti šlo je za osebni 
projekt Ferdinanda Pičcha. Vnuk Ferdinanda Porsc- 
heja, inženir in dolgoletni predsednik vsega koncerna 
Volkswagen, je eden najbolj vplivnih ljudi v avtomo- 


VEDEŽ 


KAJ PA FORMULA 12? 


Med branjem se je v glavi zvedavca gotovo poro- 
dilo vprašanje, kje je na tej lestvici formula 1. Na 
večini dirk za Veliko nagrado so najvišje hitrosti 
okoli 320 na uro, dočim je dokumentirani rekord 
na tekmi 372. Postavil ga je Montoya v Monzi leta 
2005. Zaradi zavitosti prog formula potrebuje do- 
ber oprijem in pospešek, ne dolgega menjalnika in 
čimmanjšega upora. Kolikor vem, je edino Honda 
v umetnem poskusu leta 2006 s prirejenim dirkal- 
nikom dosegla 400 na uro v eno smer, in še to ko- 
maj. Ameriška liga Indycar se temu le smeji, kajti 
tisti bolidi na dirkah redno presežejo 400, medtem 
ko so povprečne brzine na krog le nekaj nižje. Tu- 
di na dirki LeMans na petkilometrski ravnici pro- 
totipi potegnejo prek 400 na uro. 

A če bi vse te dirkalnike z veyronom vred postavi- 
li na katerokoli normalno ovinkasto dirkališče, bi 
jih formula 1 pustila daleč za seboj. V prilepljeno- 
sti na cesto in pospeških ji kljub vedno novim 
omejitvam ni para. Venom GT se baha s 13 sekun- 
dami do 300, bolid F1 jih potrebuje 9. Top Gearo- 
va kratka in zaprta steza sicer ni merodajna, ven- 
dar jasno pokaže formulino nadmoč. Najhitrejši 
veyron je suh krog prepeljal v 1,16.8, Renaultov 
bolid pa mokrega v 59 sekundah. Resnično ni vse 
v konjih in koliko piše na števcu! 


bilski industriji. Znamko VW je lastnoročno potegnil iz 
rdečih številk na vrh svetovne proizvodnje in pod nje- 
no okrilje pridobil italijanski Lamborghini, francoski 
Bugatti ter angleški Bentley. Na krilih slave si je zami- 
slil najhitrejši avto in prav on je zapovedal štiriturbin- 
ski agregat oblike W16. Dosežek, ki so ga poimeno- 
vali po francoskem Bugattijevem dirkaču Pierru Vey- 
ronu, so v celoti zdizajnirali v Volkswagnovem studiu. 
Pičch je bil nad vozilom tako navdušen, da si je omi- 
slil kar dva, enega še za ženo, in baje ju oba redno 
uporabljata kot vsakdanje vozilo. Ko je dirkalnik izgu- 
bil rekord, ga je Pičch želel nazaj za vsako ceno. Rodil 
se je veyron super sport. 

Super sport je omejena serija črnooranžnih bugattijev 
s 1200 konji, s katero so leta 2010 pod drobnogle- 
dom Guinnessovih predstavnikov na Volkswagnovi 
stezi dosegli brzino 431 kilometrov na uro. Avto, ki 
brez davka košta skoraj dva milijona evrov, osemkrat 
več od ultimate aera, je tako brezskrbno užival lovori- 
ko do letošnjega aprila. Takrat pa je teksaška delav- 
nica Hennessey čez noč objavila, da je njihov venom 
GT pravzaprav najhitrejši produkcijski avto. Resda je 
izkazal le 427 km/h, vendar je po njihovem Bugatti 
zavajal in dirkal s spremenjenim avtom, zakaj serijski 
super sport je elektronsko omejen na 417. Nekaj časa 
je bil rekord v zraku, nakar je Guinnessova komisija 
ponovno potrdila veyronov dosežek, češ, da elektron- 
ska omejitev ne vpliva na avtomobilov potencial. To 
se zdi kot precej protislovna odločitev, saj je kategori- 
ja rekorda jasno definirana za prodajne modele, ka- 
kršnega pa kupec v tem primeru ne more dobiti. 


Futura serijske hitrosti 


Glasnih planov poznanih tovarn po novih hitrostnih 
mejnikih ni. Kot kaže, bo to bolj v domeni butičnih 
delavnic, ki hočejo opozoriti nase. SCS je denimo že 
najavil aerovega naslednika tuataro, za katero napo- 
vedujejo magično številko 444. Evropski proizvajalci 
so bolj prizemljeni. Ferrari in Porsche ne stremita k 
štiristotici, marveč k izrednim voznim lastnostim in 
hibridnemu pogonu. In ravno v elektriki oziroma vsaj 
v kombinaciji je bržda prihodnost superšportništva, ki 
jo napovedujejo laferrari, porsche 918 in mcelaren P1. 

SSC aero TT, 
2007, 412 km/h 


Bugatti veyron super sport, 
2010, 431 km/h 


. Konstruktorji aera TT so se takoj pridušali, da bi 
šli še hitreje od 412, če bi bile ozračne razmere 
boljše. Glede na to, da vozilo tehta manj kot tono in 
pol, kolesa pa mu vrti kar 1200-konjski kompresor- 
ski 8-valjnik, jim gre najbrž verjeti. 2. Ob najavi pred 
štirinajstimi leti je malokdo verjel, da bodo tak stroj 
presežkov kdajkoli spravili v serijsko sestavo. Zna- 
meniti konstruktor Gordon Murray se je smislu pro- 
jekta, da postane najhitrejši avto v ravni črti, rogal in 
ga označil kot otročji poskus paranoične firme. A 
četudi veyron zaradi teže dveh ton ni najhitrejši v 
ovinkih, ima v Monte Carlu še vedno zagotovljeno 
najboljše parkirišče. Poraba pri polnem tiščanju: 75 
litrov in en set gum (20 tisoč evrov) na sto kilome- 
trov. Če boste veyrona po naključju kdaj sunili, vedi- 
te, da se bo števec najbrž ustavil pri 375. Skrivnost 
je predhodni ločen vklop načina top speed, ki prila- 
godi podvozje, difuzorje, zakrilce in volan. 3. Ve 
GT ni po naključju podoben lotusu exigu, saj ima 
dejansko njegovo modificirano školjko. Poganja ga 
Hennesseyjev lastni 7-litrski osmak s 1261 konji. 
Avto drži rekord najhujšega pospeška: do 300 v dob- 
rih 13 sekundah, kar je sekundo hitreje od veyrona 
super sport. Prodali so deset primerkov, enega Ae- 
rosmithovemu veleustnežu Stevenu Tylerju. 


Vsekakor gre temu najvišjemu razredu hudirjevo do- 
bro, kar je, ironično, tudi posledica recesije. Bolj ko 
raja strada, bogatejši so prikoritniki. Najboljši primer 
je lamborghini veneno, ki je sicer res vesoljska ladja, 
toda cena dobrih treh milijonov evrov za preobleče- 
nega aventadorja je do kraja čez les. Vse tri napove- 
dane primerke so prodali, preden so ga sploh javno 
obelodanili. Pa gre samo 350! 


(Podatke o hitrostih sem večinoma navajal iz sezna- 
ma zveze FIA oziroma Guinnessove knjige rekordov. 
To pomeni, da je moral poskus potekati po pravilih, 
ki velijo dve zaporedni vožnji, vsako v drugi smeri. 
Upošteva se povprečje dveh najvišjih hitrosti, s čimer 
se izniči pomoč vetra. Mestoma številke zato odsto- 
pajo od tovarniških in javno poznanih. Tudi zato, ker 
so rekordni zabeležki praviloma prvi. Mclaren F1 je 
denimo kasneje brez sprememb šel uradnih 391, toda 
v anale se je zapisal s prvim dosežkom. Je že tako, da 
na izide vpliva mnogokaj, od kakovosti bencina prek 
temperature zraka do nadmorske višine.) 


december 2013 


ema: pa se želi razširiti in obogatiti. 
Zato vabi k STALNEMU sodelovanju! 
Zahtevamo veliko, plačamo nebajno, a redno. 


Če obkljukaš vse postavke na desni in niti ene na levi, 
se lepopisno pofočkaj na joker(Djoker.si. 


najstnika z mnenjem, da ima Jcr sanjski dob, 
ker samo igrce drka, 


človečka, ki bo za glavno referenco jel 
naštevati vse špile, ki jih je obrnil, 


naivneža, kateremu smo JCT carji 
in se je pripravljen udinjati zastonj, 


neukeža, ki meni, da je dvojka iz slovenščine 
na maturi dovolj za opisovanje igric, 


posiljenega plagiatorja obstoječega 
JcT-sloga, 


študenta s preveč časa, ki bi mogoče za hec 
malo probal, da vidi, kaj sploh počnemo, 


nevzgojenega neodgovorneža, 


siromaka z jadnimi tehnikalijami, 


upajočega na redno zaposlitev. 


nalnega reaktivnega pogona sicer ne bo- 

mo doživeli, pa če se še tako napokamo 

s pline ustvarjajočimi zadevami, saj ima- 

mo za razliko od hobotnic preprosto pre- 

majhne šobe. Zato pa podočnjaki ne ka- 
žejo širnemu svetu le, da smo ga srali namesto 
spali, marveč lahko pomenijo kaj hujšega. 


Kako deluje reaktivni motor? 
Ob omembi reaktivnega motorja največkrat pomisli- 
mo na turbine, obešene na krila letal. Vendar gre za 
veliko množico pogonov, ki so v rabi na dosti področ- 
jih. Enako se premikajo vodni skuterji in celo organiz- 
mi, recimo hobotnice in ličinke kačjih pastirjev. 
Čemu ime 'reaktivni?! Znani so ti Newtonovi zakoni 
gibanja, med katerimi tretji pravi, da je z vsako akcijo 
povezana enako močna, nasproti delujoča reakcija. 
Vzemimo za primer zalivalno cev. Ko odpremo pipo, 
prične teči voda. Če pa jo odvijemo do konca, bo cev 
zaradi pritiska pričelo nositi naokoli. Tej nasproti de- 
lujoči reakciji rečemo potisk in če je večji od mase 
predmeta, ki ga ustvarja, ga bo pričel premikati. 
Reaktivni pogon torej dosega premikanje z izbrizga- 
vanjem tekoče ali plinske snovi. Zato obstaja v števil- 
nih različicah. Ena najstarejših tovrstnih pogrun- 
tavščin so rakete, ki so jih že pred tisočletjem izdelo- 
vali Kitajci, potem ko so odkrili smodnik in se lotili iz- 
delave ognjemetov. Kaka druga, bolj posvetna in 
predvsem koristna raba jim ni prišla na pamet, četudi 
legenda pravi, da je eden od nadebudnih raketarjev 
skušal poleteti tako, da jih je na stol privezal nekaj 
sto. Baje se je končalo tragično. 
Najbolj znani reaktivni motorji so seveda letalski. Med 
obema svetovnima vojnama so se inženirji že zaveda- 
li omejenosti propelerjev in iskali alternativne načine, 
ki bi vojnim letalom omogočili višje hitrosti. Ideja o 
drugačnem motorju je skorajda istočasno zrasla na 
francoskem, angleškem in nemškem zelniku, vsi pa 
so uporabili princip plinske turbine. No, prvim je 
uspelo Nemcem - le štiri dni pred začetkom druge 
svetovne vojne je poletel Heinklov HE-176. 


Reaktivni motor je pravzaprav pretočna 
črpalka. Z rumeno je označen sesalni del, z modro 
kompresijski in z rdečo izgorevalna komora. Tik 
pred izpuhom je plinska turbina. Izpušni plini od go- 
renja torej ženejo sesalne in kompresijske lopatice. 


Vam svetuježe od, 
leta MV V 


m> 
bm 4, 


Ouattro vso noč razmišlja o ritnem reaktivnem po- 
gonu. Zjutraj ima podočnjake. In smrdljivo spalnico. 


Za razliko od preprostega raketnega motorja, v kate- 
rem sta tako gorivo kot vir kisika, in jaha izključno na 
izpušnem plinu, turboreakcijski motor uporablja at- 
mosferski zrak. Ta na prednji strani vstopi v sistem ve- 
trnic, ki ga stisnejo in pohitrijo, nakar v izgorevalni ko- 
mori vžge gorivo. Izpušni plini vrtijo turbino, ki je ne- 
posredno povezana s sesalnimi oziroma tlačnimi vetr- 
nicami na vstopni odprtini. Več zraka pomeni višje ob- 
rate, kar pomeni še več zraka. Motor dejansko pora- 
blja gorivo zgolj zato, da vsesa čimveč zraka in ga na 
drugi strani pod visokim tlakom vrže ven. Turbina se 
ob polni moči vrti z več deset tisoč obrati na minuto. 
Obstaja več izvedenk letalskih reakcijskih motorjev, 
recimo turbojet in turbofan. Slednje najdemo v pot- 
niških avionih, ki jih, zanimivo, zvečine ne poganjajo 
izpušni plini, marveč največji delež potiska ustvarja le 
skompresiran zrak, ki mimo izgorevalne komore z vi- 
soko hitrostjo zapušča motor. 
Posebnosti sta pogona ramjet in seramjet, ki ju dan- 
njih se zrak stiska sam zaradi edinstveno oblikovane- 
ga ohišja motorja. Ta ima eno samo veliko komoro, 
ki se takoj nadaljuje v izpuh. Problem je, da pričneta 
ramjet in seramjet uporabno delovati šele, ko se leta- 
lo že premika, saj nimata nobenega mehanizma, ki bi 
zrak dovajal prisilno, največjo učinkovitost pa do- 
sežeta šele pri večkratni hitrosti zvoka. Zato letalo s 
tovrstnimi motorji potrebuje pomožni pogon in obi- 
čajno vzleti s pomočjo raket. 

Reaktivni motorji niso namenjena samo letalom. Vod- 
ni skuter je celo bolj logičen prikaz reaktivnega delo- 
vanja, ker lahko nazorno vidimo, kako črpalka sesa 
vodo in jo pod pritiskom brizga skozi šobo. Ker lahko 
smer brizga nadzorujemo, so taka plovila okretna. In 
zabavna! Tudi ionski motor, ki naj bi poganjal vesolj- 
ske sonde prihodnosti, je po principu reaktivni. 


Najhitrejše letalo na svetu SR-71 blackbird ima hi- 


bridna motorja. Za vzlet in podzvočno hitrost skrbi 


turboreaktivni del, nato preklopi na ramjet. 


Kako se znebiti podočnjakov? 

Vsak od nas je že doživel temne kolobarje pod očmi. 
Pri nekaterih so komaj vidni, pri drugih jih pospremijo 
nabuhli mešički. Niso zaželeni, saj obrazu dajejo ne- 
zdrav videz, ki v skrajnem primeru spominja na zom- 
bija. Enostavni rešitvi sta ličilo ali naočniki, vendar je 
to začasen ukrep, zlasti uporaben takrat, ko nam kdo 
podari črnavko, po fužinsko šljivo. Podočnjaki trajno 
izginejo le, če spremenimo življenjske navade. 
Razlog, da se sploh pojavijo, tiči v koži. Ta je v perior- 
bitalnem predelu, se pravi okrog oči, tanka, a dobro 
ožiljena. Če se vene v podkožju razširijo, bo temna, 
ogljikovega dioksida polna kri kožo obarvala. Svet- 
lejša kot je polt, bolj bo potemnjenost izražena. Neka- 
teri ljudje so torej dedno nagnjeni k podočnjakom. 


Podočnjakov ne gre mešati s periorbitalnimi he- 
matomi po udarcu na nos ali ličnico, saj se kri ne 
izlije v podkožje. Zafo lahko izginejo v nekaj urah. 


Ostali jih večinoma pridelamo z alergijami, neprespa- 
nostjo ali anemijo, katere poglavitni vzrok je pomanj- 
kanje železa v krvi. Širjenju žil lahko botruje še pitje 
alkohola ali jemanje določenih zdravil, vključno z via- 
gro. Prav tako lahko napovedujejo težave z jetri, po- 
sebej če človek združi nespečnost in popivanje. 

Da bi se jih trajno znebili, morate k rešitvi pristopiti si- 
stemsko. Vsako noč si je treba privoščiti dovolj spa- 
nja, se izogibati alkoholu in jesti raznovrstno hrano, 
bogato z železom. Ja, to pomeni, naj bo na jedilniku 
tudi rdeče meso. Prav tako je treba piti dovolj te- 
kočine. Drugače domača lekarna ponuja pester na- 
bor prve pomoči, od rezin kumaric in kumaričnega 
soka, ki ga vtremo v kožo, do čajnih vrečk kamilice. 
S starostjo tovrstne coprnije pomagajo vse manj, ker 
se koža tanjša in izgublja na prožnosti, s čimer je vse 
bolj prosojna. A takrat nam je ponavadi že vseeno. 
No, nič od tega ne pomaga, če imamo dedno perior- 
bitalno hiperpigmentacijo. To pomeni, da v kožnih 
celicah okrog oči nastaja več pigmenta melanina kot 
običajno. V tem primeru bi veljalo obiskati dermatolo- 
ga. Ta jih lahko odpravi z lasersko operacijo. 

Potreba po novem 


ndan sem bil po sili razmer v enem od ljubljanskih šoping centrov in si brž želel, da bi hoteno naročil po 
internetu. Gneča je bila že tedaj, skoraj mesec pred božično-novoletnim odpočitkom, nepopisna. Gmaj- 


na je v tavelike vozičke metala vse, kar ji je prišlo pod roke. Če bi imel Mercator na policah fleshlighte, 
morebiti v 'akciji', kot trgovci že nekaj časa pravijo nategu na suho, bi nedvomno šli za med. Celo nekaj več 
iger se je po videnem sodeč prodalo, in to ne samo Farming Simulatorjev, kar daje upanje za 2014, če ga že 
banke ne. Itak si roke poleg Spara, Tuša in drugih mešetarjev najbolj manejo prav one, saj je jemanje kredita 
za obdarovanje in lastno praznično uživancijo vse manj ameriška navada. 

Priznam, da sem bolj kot ne nagnjen k skopuštvu, morda zato, ker se še zdaleč nisem rodil v zlato žlico v ustih, 
in da se mi zdi tovrstno razsipniško trošenje greh. Zato imam še en nenavaden pogled na situacijo: najnovejše 
je sicer najbolj privlačno, ni pa nujno najboljše. Še več, zdi se mi, da je vsa ta gonja za svežim in aktualnim 

umetno spodbujana, če že ne ustvarjena. Si se že kdaj posmehoval ženskam, ki jim je blazno važno, da nosi- 

jo letošnjo kolekcijo oblačil namesto lanske? No, če si se, pomisli, kako podobno je z igrami. Pride nov del 

serije z malo okrancljano grafiko in nekaj dodatnimi elementi, pa se drugače strašno 

cinična in vzvišena gmajna že spotika eden čez drugega, da si jo pridobi. Založniki 
pa si manejo roke in se ob zaslužku v glavo smejijo kritikom, ki se pritožujejo nad 
letnimi cikli. Assassin, Call of Duty, FIFA, Need for Speed - to so franšize, ki mar- 
sikdaj stopicajo na mestu ravno zato, ker jih je treba razviti v dokaj kratkem času 


Celo Mario je podlegel štancanju in EA razmišlja, da bi anualen postal Battle 
field, čeravno štirice še vedno niso zaflikali. 


Večina bi pač rada enostavno zadostila potrebi po novem, ki je močnejša od 
razuma. Kupili bodo, boste in navsezadnje bomo - ne delam se, da sem na to 
imun -, četudi ne potrebujemo in bomo samo nekam postavili 'za boljše čase'. 
Ki po vsej verjetnosti ne bodo prišli. Dobro, dokler gre za humble bundle ali 
kako cenenko na razprodaji, ni panike. Če pa gre za to kup soldov, vrag vza- 
me šalo. Situacija postane enaka kot pri piratskem izobilju, kjer dolpobiraš 
gigabajte, ki jih nato kvečjemu poženeš, malo pošpilaš in zbrišeš. Nimaš ne 
volje, ne časa, da bi se v karkoli poglobil, zato si tečen in nezadovoljen. Manj 
je več, pravi stari pregovor. Dobro bi se ga bilo držati. 
Potreba po novem vpliva še na nekaj: na prezrtje tistega, kar ni več aktual- 
no, je pa vseeno odlično. Krasen primer je minula, a še zmerom živa gene- 
racija konzol, ki se je s prihodom PS4 in xboxa one pomaknila izven žaro- 
metov. Medtem ko rulja hlasta po Ghosts, Battlefieldu 4, Fifi 14 in Rivals, 
spregleda marsikak nadmočen starejši naslov. Dobro, športne igre so zgod- 
ba zase, če čislaš večigralstvo. A že pri velikih streljankah minule titule 
ohranjajo populacijo. Pri enoigralskih naslovih pa ni nobenega razloga za 
malikovanje svežega. Več kot pol desetletja stari hardver v PS3 in X360 
goni kup vrhunskih špilov, naj govorimo o Heavy Rainu, seriji Halo, Red 
Dead Redemptionu, God of Waru 3, nizih Gears of War in Uncharted, Su- 
per Street Fighterju IV, Dark Souls in tako dalje in tako naprej. PC nič ne 

Re z | Ko zaostaja: njegove stare špile se za dobiti res za bakšiš. Le grafika pri teh 

zA titulah ni tako moderna. Nekaterim je to važno, drugim ne. 

uči ke To me pripelje do zaključne misli, ki se tika aktualnosti opisov v Joker- 

ju. Sem in tja zasledim opazko, da "nihče ne potrebuje opisov mesec 
dni starih iger." Dokler si vpet v besno potrebo po novem, to drži. A vsi 

še zdaleč nismo taki. Pravzaprav sem večkrat deležen pohval, da smo 

izpostavili nek naslov, čeprav ni bil več najbolj vroč, nazadnje Brot- 
hers: A Tale of Two Sons. Zato upam, da bereš pazljivo in tudi o tis- 
tem, kar ni bilo dostavljeno ravno včeraj. Oziroma ni na 'tvojem' sis- 
temu, je pa drugače odlično in zanimivo, najsi teče na peceju, wiiju U 

ali xboxu. Saj veš: če si zazrt v drevo, ne vidiš gozda. 


Sneti 


Špeglarka Bayonetta je protagonistka izvrstne istoimenske 
sekljačine (J198, 90) na PS3 in X360, ki je v Sloveniji slabo 
poznana. Igro dobiš za tringelt, zato je ne velja spregledati. 

Pajdaši so pretežno sposobni borci. K sodelovanju jih povabiš z žrtvova- 


V prevoznih sredstvih si pred zombaklji bolj ali manj varen. Onih, ki se ti 
nanje obesijo, se otreseš z divjo vožnjo in vztrajnim loputanjem z vrati. 


Zabijanje desk se za dobro zaščito izkaže v misiji, kjer braniš osamljeno H 
kmetijo. Smrduhi tvoje baze tako ali tako ne napadajo v večjem številu. 


njem točk vpliva, s katerimi si nagrajen za uspešno razvijanje komune. 


uuurghhh!! Mljaaargh! Ups, spet 

sem pozabil preklopiti iz zom- 

bijščine v materinščino. To bi 

se utegnilo pripetiti tudi tebi, če 
boš za State of Decay na Steamu od- 
štel 19 evrov in se za vsaj dvajset ur 
preselil v izmišljeno dolino Trumbull na 
jugu ZDA, koder so se razpasli od mrt- 
vih vstali. Ne zamerim ti, če boš rekel, 
eh, spet zombaklji, saj naslovov z njimi 
zadnje čase res ne manjka. Tudi takih s 
peskovniškim pristopom, ki sta ga na- 
zadnje vpeljala Dead Island in slabše 
nadaljevanje Riptide. A State of Decay 
ju po ambicioznosti gladko prekaša. 
Moja izkušnja je bila sledeča ... 


Zombijska 
apokalipsa, n-tič 


Špil mi je uvodoma naprtil skrb za 
temnopoltega Marcusa, ki se s kole- 
gom Edom vrne z vikenda v divjini in 
se znajde sredi zombijske epidemije. 
Da bo šlo v srži za tretjeosebno akcij- 
sko pustolovščino, v kateri bom po 
gnilkotih na sila preprost način mahal z 
bejzbolskimi kiji, deskami, pajserji, se- 
kirami, lopatami in ponvami ter se z ra- 
ziskovanjem okolice dokopal do razno- 

terih strelnih orožij, se je izkristaliziralo 
že med začetnim sprehodom skozi in- 
festirano hosto. 

Preden sva s kolegom, za katerega je 
odgovornost prevzela umetna pamet, 
prispela do postaje gozdne straže, me 
je igra dodobra seznanila z značilnosti- 
mi in vedenjskimi vzorci ostudkotov. 
Vedeti je treba, da so občutljivi na hrup 
in nevarni predvsem v skupini, dočim 
se v večna lovišča dokončno preselijo 
šele, ko jim s spektakularnim zaključ- 
nim (ali prvim, če se jim uspeš ne- 
slišno približati in jih kresniti po tilniku) 
udarcem ali dobro merjenim koščkom 
svinca razmontiraš betico. Skratka, 
zombi klasika. 

Naprednejša plat naslova se mi je pri- 
čela razodevati, ko sem z Edom in 
Mayo - preživelo vojakinjo, ki se nama 
je kmalu pridružila - prispel do prvega 
večjega naselja. Obiskovanje odročnih 
kmetij, zapuščenih bencinskih postaj 
in ostalih zanimivih točk, na katere 
smo naleteli med vožnjo po prostra- 
nem podeželju, sem si prišparal za 
kasneje. Odzivajoč se na radijski klic 
neke Lily Ritter sem se raje najprej od- 
pravil do vaške cerkve, kamor se je 
punčara zatekla s peščico preplašenih 
človekov. Lily in duhovnik Williams sta 


nas bila vesela, redkobesednemu Sa- 
mu je bilo za prišleke vseeno, dočim bi 
nas naduti in nezaupljivi policaj Alan 
najraje pri priči odslovil. Druščina nas 
je naposled sicer vzela za svoje, vendar 
pod pogojem, da bomo tako kot ostali 
pridno skrbeli za varnost zavetišča in 
skladiščenje dobrin. 


Komuna prav 
posebne sorte 


Cerkvica je s tem postala naša prva ba- 
za. Na morebitni napad tavajočih kada- 
vrov smo se pripravili tako, da smo ok- 
na zastrli z deskami. Zavedajoč se, da 
slednje po vsej verjetnosti ne bo dovolj, 
sem se potem, ko sem hočeš nočeš 
prevzel vajeti skupnosti, odločil za nad- 
gradnjo obstoječih prostorov. Sotrpi- 
nom sem v namenskem meniju kot v 

kaki akcijski strategiji naročil časovno 
pogojeno izgradnjo stražnega stolpa in 
parkirišča. Prav tako sem velel posta- 
viti delavnico, v kateri smo kasneje iz- 
delovali dušilnike za pokalice, petarde, 
ki pridejo prav za preusmerjanje pozor- 
nosti nemrtvih množic, mine in druge 
eksplozivne predmete. Ukazal sem na- 
dalje izgradnjo knjižnice, improvizira- 
nega bolnišniškega šotora, kar je po- 
spešilo zdravljenje ranjencev, dodatnih 
spalnih mest za potencialne nove pri- 
bežnike in še kake uporabne strukture. 
Po osnovna sredstva, ki jih je skupnost 
potrebovala za razvoj ter preživetje in 
ki so hitro kopnela, sem se v nadalje- 
vanju redno odpravljal v okuženo me- 
stece. Iskanje paketkov z dobrotami, ki 
se skrivajo v notranjosti bivališč in dru- 
gih poslopij, mi je sprva delovalo kot 
sila zamudno. Ko pa sem dodobra razi- 
skal okolico in pogruntal, kje se kaj 


Ko po pojavu smrdljivega zadaha, gnojnih bul in eksplozivne diareje 
odpade še pimpek, se zave, da aspirin bržkone ne bo zalegel. 


širen zombijski peskovnik v količina različnih nalog v krb za 


MM raznolike preživele osebke 
igranje v zombijska nevarnost se ne stopnjuje 
na dolgi rok se ponavlja x hroščad 


globlji 


smrt je nepreklicna v zabavno 
boj bi lahko bil 
Undeardikabs /WMicrosoit 


december 2013 


"zs Boljšo predstavo o tem, kje boš poiskal različne vrste materialnih potreb- 
M4 ščin, dobiš, če v urbanih središčih poiščeš ogledni stolp in splezaš nanj. 


B V skladu s tradicijo se od mrtvih vstalih odkrižaš šele z usmrtilnim udar- 
%%?U cem po glavuri. Priporočljivejša in bistveno trpežnejša so kovinska mahala. 


najde, sem si dokaj hitro ustvaril zalo- 
go. Nato sem se lahko nekaj časa v 
miru posvečal osrednji dejavnosti - sa- 
niranju zombijske kuge. Po gradbeni 
material sem šel v novogradnjo, po 
municijo v trgovino z orožjem. Zdravila 
sem poiskal v lekarni, hrano v marke- 
tu, olje na bencinski črpalki ... Tovorje- 
nje najdenih dobrin do baze sem po ra- 
diu večkrat naprtil kar članom komu- 
ne. A običajno šele potem, ko sem 
očiščeno lokacijo prekrstil v oporišče 
('outpost') in jo s tem zavaroval pred 
ogabami. No, kurirske sodelavce sem 
moral od časa do časa v vsakem pri- 
meru reševati pred zombiji, na kar me 
je špil opozoril z vrisom lokacije ne- 
srečneža na karto. 


Prijatelji v sili 
Takih podvigov sem se lotil sam ali v 
spremstvu enega od kompanjonov, če 
sem se z njim prej uspel spoprijateljiti. 
Recimo tako, da sem ga v vasi rešil iz 
naključne zombijske zagate ali ga po- 
vabil na klavsko-čistilsko odpravo. Te- 
kom slednje sem se z njim po potrebi 
starševsko pogovoril in prisluhnil nje- 
govim tegobam. Preživeli, ki jih pri- 
družiš skupnosti, so namreč ljudje iz 
mesa in kosti. Združeni pod eno streho 
se, kot bi bili Simčki, radi pričkajo, se 
eden drugemu (včasih do smrti!) za- 
merijo, padejo v depresijo ali s kakim 
drugim negativnim obnašanjem kvarijo 
'moralo' v komuni. 

Igranje svojevrstnega psihologa mi je 
prijalo, saj sem na ta način med dru- 
gim izvedel za zanimive osebne zgodbe 
likov ter dognal njihov potencial, sla- 
bosti in vrline. Hkrati sem dobil kon- 

kreten občutek o tem, na katerega pre- 
živelega se v bazi najbolj splača 'pre- 
klopiti' in ga z raznoraznimi telesnimi 
dejavnostimi razvijati, ko trenutno nad- 
zorovani lik potrebuje zdravniško po- 
moč ali se močno utrudi. 


Potujoči odprav- 
ljalec golazni 


Omenil sem, da tepež kužnih sovražni- 
kov v osnovi ni posebej zahteven ali 
napreden. Ko se ti brdavsi dovolj pribli- 
žajo, začneš drgniti edini akcijski gumb, 
nakar jim betice predelaš v kašico, ko 
začasno obležijo. Za to, da se vse sku- 
paj ni prehitro sprevrglo v duhamorno 
klavsko fešto, se ima naslov poleg uni- 
katnemu menedžerstvu skupnosti pre- 
živelih zahvaliti predvsem dvema ključ- 
nima gradnikoma. 

Prva je spodobno število čistilskih, st- 
ranskih in osrednjih misij, na katere 
naletiš v širnem kadavrskem peskovni- 
ku. Dobro, opravila se slejkoprej zač- 
nejo ponavljati, saj te v končni fazi naj- 
večkrat čaka uničevanje smrduhov. 
Ampak ubadaš se tudi s prinašalnimi 
in spremljevalnimi nalogami ... dezin- 
fekcijo žarišč, kjer te poleg običajnih 
sovragov pozdravijo vriskači, ki te za- 
časno ohromijo ... lovskimi misijami, 
na katerih se srečaš z opreznimi ber- 
serkerji in trdoživimi zombijskimi ra- 
zličicami zamaščenih kmetavzov ... ter 
predvsem z malenkost naprednejšimi 
štorijalnimi odpravami, ki jih spremlja- 
jo zasilne animirane sekvence in kratki 
zgodbeni utrinki. 

V enem nizu tovrstnih misij priskočiš 
na pomoč vojski, v drugem stopiš v 


bran ubežnikom, ki v občinskem po- 
slopju izgubljajo bitko s trohnečimi na- 
kazami. Posebej zanimivo je reševanje 
preživelih, med katerimi je najti vrsto 
zanimivih oseb. Eden je Lilyjin gejevski 
brat Jacob, drugi vaški dohtar Henson, 
ki ti kasneje deli zdravniške nasvete, 
tretji pa denimo zloglasni brati Wilkin- 
težev, ki jim moreš priskočiti na pomoč 
pri varovanju osamljene kmetije. Ali pa 
tudi ne. 

Drugi element, ki nenehno prijetno pe- 
stri vandranje po okuženi deželi, je 
'končnost' vsega. Paličasta in strelna 
orožja se zlomijo ali pokvarijo. Običaj- 
no ravno takrat, ko nadte od nezna- 
nokje navali horda trupelc. Če v inven- 
tarju nimaš nadomestnega krepela ozi- 
roma si se s paničnim vihtenjem prej- 
šnjega tako upehal, da junak nima več 
moči za bežanje, se ti slabo piše. Jaco- 
ba, ki sem ga s tepežkalno prakso že v 
začetnih urah razvil v sposobnega fizič- 
nega borca, sem izgubil ravno v enem 
takem trenutku bahave nepozornosti. 
Namesto, da bi se do žarišča okužbe 
odpeljal z vozilom, v katerem si pred 
gnilkoti načeloma varen, sem šel peš. 
Brez rezervnega orožja in brez zdravil- 
nih substanc v nahrbtniku, ker, itak, 
kateri zombi bo meni mamo jebal?! 
No, izkazalo se je, da je bil to tretji, ki 
se mu je uspelo obesiti name, s čimer 
me je na pladnju serviral ostalim grdo- 
bam. Čavči, Jacob - za vse večne ča- 
se, saj poljubnega shranjevanja in vči- 
tavanja položajev k preživetvenemu 
realizmu nagnjeni State of Decay ne 
predvideva. Smrt je permadeathovsko 
nepreklicna. 


Zaudarek po 
gnilobi 


Dokajšnja nepredvidljivost tega, kar te 
lahko doleti v kužni dolini, je eden od 
velikih plusov. Res pa je, da bi avtorji v 
izdelek lahko vložili še nekoliko več 
dela. Špilu z omejenim proračunom in 
nizko ceno, ki izvira z xboxa 360, resda 
težko zamerim povprečno grafiko in 
monotono rjavo podobo. Obregniti pa 
se moram nad odsotnostjo konkretne- 
ga stopnjevanja zombijske nevarnosti. 


Stanje raznolikih pajdašev preveriš v namenskem menijskem zavihku. Želel ] 
bi si sicer še več prepirov med njimi s konkretnimi posledicami za skupnost. t 


S povsem enakimi kadavri in podobni- 
mi zadačami sem se namreč ukvarjal 
tudi potem, ko sem se po kakih šestih 
pretežno uživaških uricah s čedalje bolj 
številčno kompanijo preselil v drugo od 
treh urbanih središč. Tam sem se s po- 
daniki nastanil v občutno večji bazi, ki 
je omogočala dodatno nadgradnjo pro- 
storov. Nakar sem do zadnje štorijalne 
misije ponavljal tisto, česar sem se 
naučil v prvi vasi. Komu na čast sem 
recimo tam in tod gradil stražni stolp, 
če se je domeku v eni uri v povprečju 
približalo kvečjemu pol ducata troh- 
nečih posameznikov? Tovarišija je z 
njimi opravila mimogrede, tako da mi 
za varnost baze v bistvu sploh ne bi bi- 
lo treba skrbeti. 

Slab priokus so tvorci po izidu poskusi- 
li odpraviti z dodatkom Breakdown, ki 
poleg bonusnih likov s specialnimi orož- 
ji doprinese alternativni, zahtevnejši 
način igranja. V njem se s člani komu- 
ne po dokončani (nad)gradnji poljubno 
izbranega doma s posebnim kamper- 
jem, ki ga je treba popraviti, vedno 
znova vračaš v zombijsko dolino. Koli- 
čina materialnih dobrin in vozil se ob 
preboju do nove 'stopnje' vse bolj zni- 
žuje, dočim se smrdeče pojave množi- 
jo. Ta DLC, ki stane 6 evrov, je dodat- 
nega razpiranja denarnice po eni strani 
vreden, vendar bi bil osebno bolj vesel 
konkretne zaplate. Take, ki bi pobila 
manjši regiment grafičnih in ne prehu- 
dih igralskih hroščev ter omogočila 
enostavnejše opremljanje in oborože- 
vanje likov, ki jih vzameš s sabo v boj. 
Po možnosti pa doprinesla še koopera- 
tivno igranje prek spleta, saj bi to še 
kako sedlo v samotarski naslov, ki že 
vključuje vrsto sodelovalnih mehanik. 


Parada živih 
mrtvecev 


Vse to in še marsikaj kovači obljubljajo 
za nadaljevanje, ki spričo dobre proda- 
je ne bo izostalo. Ljubitelji zombijskih 
in peskovniških umotvorov pa se boste 
s prvim delom in dodatkom do takrat 
fino zabavali, saj v tem trenutku ni špi- 
la, ki bi bolje simuliral preživetje tovr- 
stne apokalipse v odprtem svetu. Gru- 
uurghhh! 


org bota 


MZ  Kamiae Vega "557 


Dogovor Mateo! eo 
Moted Ailete 


IGROVJE 


MA, € bi moral izbirati najljubše škatelne naslovke 
' iger, bi bila med prvimi ona od MechWarriorja 
m 2. Tista, kjer ponosni timber wolf stopa skozi 
VA? oanjene zublje. Dotično impozantno podobo 
je nosila 25. številka Jokerja, v kateri je bila igra opi- 
sana. Nanjo se spomnim vselej, ko ti hodci iz univer- 
zuma Battletech z miz vdrejo na računala. To so sto- 
rili že večkrat, saj poleg štirih simulacijskih Mech- 
Warriorjev poznamo še strateška MechCommander- 
ja, pa še kaj. Zdaj pa z MechWarriorjem Online po 
dolgem času kukajo v večigralstvo, temelječe na 
brezplačnosti, free to play. 
Battletech in Transformers tvorijo glavna stebra za- 
hodnjaškega izročila o orjaških hodečih bojnih stro- 
ki so v otroštvu preveč gledali televizijo. Slednjih je 
več, pa tudi sicer Battletech pri nas ni tako poznan. V 
osnovi gre za dodelan znanstvenofantastični univer- 
zum o človeški vrsti okrog leta 3000, ko se vplivni 
klani bojujejo predvsem z roboti. Toda Battletech ima 
široko, privrženo skupnost, ki polovičarstvo zameri. 
Ravno slednje pa je glavna hiba MWOja. 


World of Robots 


MechWarrior Online bi lahko označil za World of 
Tanks s hodečimi tanki. To pomeni, da se po interne- 
tu v kratkih, od pet- do desetminutnih bojih stepeta 
dve moštvi s po dvanajstimi igralci, od katerih vsak iz 
prve ali tretje osebe upravlja s po enim mechom. Us- 
pehi in v manjši meri neuspehi prinašajo denar za na- 
kup drugih robotov. Da zbereš sredstva zanje, moraš 
odigrati veliko ducatov bitk - še posebno, če hočeš 
ostati zastonjkar. Ko prideš iz boja, zato že v istem hi- 
pu spet stisneš gumb 'launch', ki požene samodejni 
iskalnik soigralcev. In tako spet in spet, dokler ti ne 
padejo oči iz jamic. 

Načina sta trenutno le dva, assault in conguest. Prvi 
pomeni zmago za moštvo, ki bodisi uniči vse nas- 
protnike (respawna ni), bodisi uspe zasesti sovražno 
začetno pozicijo. Drugi je odvrtek zdaj že uveljavljene- 
ga načina domination, kjer je po ozemlju raztepenih 
pet strateških položajev, ki ti, ko jih nadzoruješ, daje- 
jo točke. Šteje pa tudi, če kar uničiš vse sovrage. 
Prostora za pripovedne podvige ni, tako kot ne za na- 
prednejše vrste nalog, denimo napade na utrjene po- 
stojanke ali branjenje konvojev. Se pravi tiste vrste 
misij, ki smo jih vajeni iz enoigralskih MechWarrior- 
jev. Nemalo ljudi je dobilo napačen vtis, da bo MWO 
nadaljeval delo predhodnikov, in so bili ob srečanju z 
njim razočarani. Zato ti polagam na srce, da raje še 
petič preigraj štirico, če se hočeš sceloma potopiti v 
Battletechov svet. V nasprotnem boš v depri vekal, 
stiskajoč figurico timber wolfa v potnih dlaneh. Če ti 
je za ozadje vseeno in si tu za to, da pwnaš n0Obe, pa 
beri dalje, saj igra ima nekaj kvalitet. V prvi vrsti zani- 
miv in izzivov poln bojni sistem. 


Več bazuk kot Duke 


Srž Battletecha so battlemechi, večdesettonske dvo- 
noge bojne mašine, ovešene s tako količino orožja, 
da jim cevi topov in konice raket molijo celo spod 
pazduh. Če te moti dejstvo, da petnajst metrov visoki 
behemoti vojaško niso smiselni, saj so počasni in jih 

MechWarrior Online proslavljeni Battletechov svet bojnih robotov prenese <<" 
v nalinijski moštveni deathmatch. Zgodbenega ozadja pa se ne dotakne. 

Garaža bi bila lahko prostornejša. Tako po prikazu, da bi meche laže 
občudoval, kot številu parkirišč. Sprva imaš le štiri, nova pa stanejo evre. 

IGROVJE 


je lahko zadeti, se prosim odstrani, ker ne 
veš, kaj je kul. Mechi so, s tanki pojdi pa 
nazaj v Rusijo, ajprov? 

Prva dobrodošla lastnost zasnove je ko- 
ličina raznolikih pokalic, ki jih lahko na- 
montiraš na hodce. To so laserji, topovi in 
railguni, pa miljavžent vodenih in nevode- 
nih raket. Običajni laserji tarčo cvrejo sp- 
roti in jih je treba držati na cilju, dočim mo- 
raš vodljive rakete nanje najprej zakleniti. 
To ti skušajo nasprotniki otežiti z radarski- 
mi motilniki, kameradi pa olajšati z laser- 
skimi namerilci. Mechi zato ne nosijo le 
orožij, marveč tudi podporno opremo. 
Seveda so pri montiranju omejitve. Tip ro- 
bota določa, katero sorto in koliko krepel 
lahko navesiš nanje. Ovira tudi zapoveda- 
na končna tonaža, za nameček pa je treba 
kakor v starih časih upoštevati hlajenje. 
Streli hodca segrevajo in če preveč tiščiš 
sprožilnik, fašeš vročico in se ti mech uga- 
sne. Zato je včasih bolje vzeti manj laserjev 
in kak hladilnik več. 

To, kam daješ komponente, določa tudi, 
česa te oropajo, ko ti nek del telesa odstre- 
lijo. Najboljši element spopadov med hod- 
ci je zmožnost, da jim kirurško odsekaš 
okončine, uničiš torzo in celo odpihneš 
glavo - to je, pilota. Tebe. 


Raketa v lape 


Mikastenje med jeklenimi monstrumi je za- 
to navdušujoče sveže. Boljši igralci znajo 
stroj obrniti tako, da sovražno salvo pre- 
streže manj vitalen del, tebe pa naciljati tja, 
kjer zares boli. Kako je sestavljen nasprot- 
nikov mech, izveš, ko ga označiš z radar- 
jem. To ti otežujejo hitri sovražni izvidniki s 
sistemi za radarsko motenje. Poleg trde, 
eksplozivne vojne tako nenehno poteka in- 
formacijska, ki je konkurenčne igre v tako 
poglobljeni obliki ne poznajo! 

MWO pozna več vlog hodcev. Ob najlažjih 
izvidnikih so v arzenalu še srednjetežki, 
težki in jurišni, najtežji. Naj te miniaturnost 
tridesettonskih spiderjev v primerjavi z naj- 
težjim, stotonskim atlasom ne zavede. Ma- 
li dirkači so med pomembnejšimi člani 
druščine tako zaradi elektronskega bojeva- 
nja kot okretnosti. Vsled nje lahko brenčijo 
okrog večjih robotov in zasedajo točke, 
medtem ko se ostali cijazijo drugod. 
Zaradi gretja je treba strele odbirati pre- 
mišljeno, pri tem pa moraš upoštevati pri- 
zorišče, saj se karte razlikujejo po naravni 
temperaturi! Devet ozemelj je v redu urav- 
noteženih in očitam jim lahko le to, da jih je 
premalo. Najbolj pa imej v mislih, da je to 
moštvena igra. Še tako stasit stroj se bo se- 
sedel v kup staljene kovine, če bo skušal 
solirati. Mimogrede, glasovno sporazume- 
vanje ni vdelano, zato boš potreboval Team- 
speak ali podobno orodje. 


Kje je moj timber wolf? 
Čeprav lahko hodca opazuješ izza hrbta, 
boje večinoma spremljaš iz kabine. Ko ka- 
siraš granate in žarke, opozorilniki poblis- 
kavajo in alarmi tulijo, pogled pa poplesu- 
je. Vtis ni za s stola past, a zgledno ponazo- 
ri pilotiranje orjaka. Razen pri izvidnikih, ki 

drvijo kot gepardi, v vseh robotih čutiš, da 
sediš v grmadi težke kovine. 

Navdušenci nad Battletechom bodo mno- 
go časa preživeli v garaži, kjer stroje op- 
remljaš. Opozoriti moram, da repertoar 
zaenkrat vključuje le izvedenke Inner Sphe- 
ra in klanovskih mechov še ni! Torej manj- 
ka tudi timber wolf, srečal pa boš večino 
starejših, od hunchbacka do catapulta. Ta- 
kisto niso vključili tankov, katere Battle- 
tech pozna, ampak tanki tu niso kul. Prav 
vsi stroji so dosegljivi že spočetka in jih ni 
treba odklepati kot v World of Tanks. A 
kaj, ko ti izvijač v kolesje vrže garažni 
vmesnik. Zelo nastlan je in skriva podatke 
v najbolj zakotne dele menijev. Da dejan- 
sko zgruntaš, kaj kakšen kos opreme na- 
redi, moraš oditi na spletni wiki. 


MechWAarrior Offline 


Zanič prikaz je le prva od ovir za nove 
igralce. Uvajalna stopnja te sicer nauči 
usmerjanja hodca tako, da ne boš odloma- 
stil v prvi zid, a nič več. Zato se je treba 
najprej ustaviti pri forumskih pomagalni- 
kih. Med nalaganjem kart izveš za drobtini- 
ce, kot je dejstvo, da se mech hladi hitreje, 
če stoji v vodi. Da bi bili ti podatki zbrani na 
enem mestu, pa ne gre. Bi imelo preveč 
smisla. 

Pognati je moč trenažno stopnjo, koder si 
sam, toda boja z boti drugače ni. Matchma- 
ker upošteva tvojo izkušenost, a le v smislu 
celokupnega seštevka obeh moštev. Zato 
pričakuj, da se boš takoj znašel v spopadih 
z najboljšimi. Ti te bodo kruto potacali, saj 
boš sprva zaposlen s privajanjem na visok 
zamik, ker so strežniki za zdaj le v Ameriki. 
Prištej dejstvo, da je špil tlačanski kot sa- 
tan, saj moraš za normalno premoženje 
igrati zelo dolgo. Zaključek je, da veliko 
igralcev ne bo zmoglo kupiti več kot enega 
ali dva lastna mecha, preden bodo obupali. 
Avtorjev to ne presune. Namesto da bi 
uvedli dolgo pričakovane klanovske boje 
(community warfare), štancajo precenjene 
premijske robote. Učinek plačevanja je tu- 
di pridih 'pay to win', saj do najmočnejših 
zmogljivosti, kot je hipno hlajenje, prideš 
le z lastnim denarjem. Najbolj smiselno je 
tako pljuniti deset evrov mesečno za pre- 
mijski račun, ki poveča izkupiček iz bojev. 
A Piranhi se mi upira odšteti karkoli, saj 
igralcev ne jemljejo resno. Ker je Mech- 
Warrior Online free to play, si ga je najbo- 
lje privoščiti v zmerni, zastonjski dozi. Toli- 
ko, da te spomni, da se nekje v njem skri- 
va fajn mlatilnica med roboti. Za kaj več 
pa ni. Preveri ga čez kako leto. 


z mechom klecne pod salva- 
mi tlake, rafali težkega privajanja in 
eksplozijami visokega pinga. 


dober, poglobljen moštveni boj v prire- 
janje hodca v v osnovi brezplačna 
težaško uvajanje x malo načinov udejs- 
tovanja x tlačanska x ni evropskih st- 
režnikov x neizrabljeno izročilo 


Piranha / Infinite Game 


Nekatere karte imajo nočno inačico, kjer moraš 
uporabiti enega od naprednejših načinov pogleda. 


Tretjeosebni pogled je koristen, da se ne zaletiš v 
soborce, pri namerjanju pa je slabši od kabinskega. 


jej V 


Jbami 
tiranje Ir iz d izka Zald 


TA ; "za—— 
: Tega šefa na vrhu Starkove stolpnice boš nekaj časa debelo gledal, saj mu 


i-touslan tcloo lis, lo 
daadarrtrrgghhh 


You will ne ( ). Nea nuli , ertainkob j eet s 
Nekateri Marvelovi liki, kot je Toad, se pokažejo le v stranski vlogi. 
V pokimu filmom ga ihtava Storm scvre kot malo barjansko krastačo. 


ed 


h kad V v 
be ma 


Z letečega oporišča Avengerjev se brez padala — ej, a smo superjunaki 
ali ne?! — mečeš na Manhattan in vmes nabiraš čepke. Simpl, a dogaja. 

sploh še lahko ugledamo prede- 

lano v navidezne kockice. Ah, ti 
naivni Sneti, ki ne razumeš, da je kapita- 
listična mašina sposobna prežvečiti ma- 
lodane vse, dokler na drugem koncu ven 
padajo cekini! Kar je bilo spočetka ome- 
jeno na Star Wars, se je razširilo na In- 
diano Jonesa in Batmana, pa Harryja 
Potterja, Pirate s Karibov, Gospodarja 
Prstanov, Rock Band in sedaj na Marve- 
love junake. To je obilo plastike! 
Lego Marvel Super Heroes je že petnajsti 
naslov v devet let starem nizu, katerega 
osnovni recept dopolnjujejo jako počasi 
in previdno. Če si nazadnje igral stare 
Lego Star Wars iz 2005, boš bistveno 
bolj navdušen, kot če si si privoščil lans- 
ki Lego Lord of the Rings. Kaj šele aktu- 
alni Lego City Undercover, ki je, neobre- 
menjen z licenco in umeščen v odprt 
svet, naredil večji korak naprej. Marvel 
Super Heroes mu sledijo, a ne prav po- 
gumno, in škoda, da je Undercover izšel 
le za wii U. To GTAjevsko preganjanje po 
ulicah, kjer čaka stotnija raznovrstnih za- 
dolžitev, bi privoščil vsakomur. 


a koncu enega od minulih opisov 
Lego iger sem se vprašal, kaj 


Mimohod herojev 


Čeprav se zgodb(ic)a malce navezuje na 
nove filme, zlasti na Avengers, je po sr- 
cu bolj stripovska, saj v njej nastopa kup 
junakov in barab iz Marvelovih zvež- 
čičev. Kolobocija se začne, ko Dr. Doom 
sproži pogubni načrt, za katerega potre- 
buje energijo iz kozmičnih lego kock (fi- 
na parodija na 'brezkrajni kamen' Tes- 
seract). Uletita Doc Ock in Sandman, z 
zmešnjavo pa se spočetka ubadata Hulk 
in Iron Man. 

Štorijalni tobogan nato hitro in vznemir- 
ljivo pelje proti vesoljni nevarnosti, na 
poti pa pobira negativce ter pozitivce iz 
raznoraznih Marvelovih serij, od X-Men 
do Fantastic Four. Med dobričinami so 
Spider-Man, Jean Grey, Black Widow, 
Wolverine, Captain America, Thor, Haw- 
keye in Mr. Fantastic. Z žlehtne strani pa 
jim nagajajo Magneto, Loki, Red Skull, 
Galactus, Sabretooth, Abomination, Ve- 
nom in tako dalje. V osrednji štoriji nad- 
zoruješ izključno branilce pravice, je pa 
moč za prosto igranje odkleniti tudi 
grdavže. Skupaj je oživljenih figuric 155 
in domala vse so tradicionalno mojstr- 
sko karikirane. Med njimi najdeš nena- 
vadneže in obskurneže, kot sta nek per- 
nat galjot in Rdeči Hulk. 

Res je le, da mimohod ne bo tako uži- 
vantski za tiste, ki Marvelovega univer- 
zuma ne poznajo dobro. Mednje sodi ve- 
čina Slovencev, saj pri nas dotična ame- 
riška striparna ni bila nikdar posebej pri- 


ljubljena, niti široko prevajana. Če ne bi 
bilo hollywoodskih filmov, bi igra pri nas 
padla na zelo neplodna tla. 

Na srečo se nedolžni humor v splošnem 
ne trudi z naprednim parodiranjem, mar- 
več se sproščeno heca tako, da je ra- 
zumljiv vsem. Ko Hulk kakor pridna go- 
spodinja čisti prizorišče s sesalnikom, je 
podoba zelenega mišičnjaka v firtahu, ki 
je pred nekaj minutami razmetaval avto- 
buse, univerzalno smešna. Tako kot su- 
perjunaški vodja Nick Fury, ki sreba so- 
davico iz vijoličnega stiroporja. Sceno 
dopolni kup besednih iger, za katere 
moraš znati angleško, v slogu: "I realized 
Red Skull has no nose." "How does he 
smeli?" "Terrible!" 

Bodo pa na svoj račun prišli tudi pozna- 
valci, ko bo na primer Wolverine zapustil 
druščino z izgovorom, da potrebuje friš- 
no pomado za lase. Take interne fore so 
zaščitni znak Legovih iger in v Marvel 
Super Heroes niso nič manj simpatične 
kot zmerom. 


Skupaj znamo vse 


Isto velja za igranje. Novinka je znova 
priljudna, otroška, vsakomur razumljiva 
mešanica lahkotnega tepežkanja, ska- 
kanja in reševanja ugank. Prvo in drugo 
je praktično neodvisno od lika. Nekateri 
skočijo malo dlje, drugi udarijo silneje, 
zlasti če so večji. Posamični imajo tudi 
samosvoje daljše napade, ki se sprožajo 
avtomatično, ko na primer Storm ubož- 
ca nasladno elektrokutira. A skakanje 
ostaja sveta preproščina in tepež prav 
tako, saj uporablja en sam gumb, ki ga 
besno drgneš. Če te ubijejo, razpadeš na 
sestavne dele kakor sovražnički in se 
čez nekaj sekund spet pojaviš, nakar 
imaš po Sonicovo možnost pobrati čep- 
ke, ki si jih pri tem izgubil. Enostavno in 
prisrčno, kakor smo vajeni. 

Večji poudarek je na ugankicah. Če so 
številni Lego naslovi poudarjali mlate- 
nje, so Marvel Super Heroes pohvalno 
zaljubljeni v puzle. Nova čaka na doma- 
la vsakem zaslonu, rešitve pa so odvisne 
od sposobnosti likov. Captain America 
zna z vsemogočnim ščitom pretikati po- 
sebna stikala ... Jean Grey premika reči 
na daljavo ... Human Torch z žarkom to- 
pi zlate Lego objekte. Ker sta na odpravi 
vedno najmanj dva osebka, dostikrat pa 
trije ali štirje, je treba med njimi veliko- 
krat menjati in gruntati, s čim si boš od- 
prl pot naprej. 

Včasih to ni tako jasno, kot smo od seri- 
je vajeni, predvsem zavoljo gole veliko- 
sti stopenj. Levji delež premočrtnih nivo- 
jev je hodnikast, se pa nemalokrat znaj- 
deš v presenetljivo orjaških sobanah z 
dosti elementi in koti, kjer je treba kaj 

razsuti ali sestaviti z znanim tiščanjem gumba ob rahlo poskakujočih 
kockicah. Nekaj časa vzame že pregledovanje, kje bi lahko kaj bilo, 
nakar moraš še izmozgati, s kom zahtevano storiti. Svoje prispevajo 
miniigre za odpiranje vrat, kjer je treba v slogu stare Pipe Manie z 
obračanjem delov cevi speljati tok od štarta do cilja ali risati geome- 
trične like. Te minice se presenetljivo malo ponavljajo. 


Držanje za roko 


Je pa pravega mozganja malo, vsaj če si starejši od dvanajst let. Proble- 
mi že v štartu niso ravno zagamani in še tam, kjer bi lahko do neke me- 
re bili, ti špil rad pove, kako postopati. Ne vedno, a pogosto. Itak so liki 
za nivo v zgodbenem delu vnaprej določeni, tako da variacij ni dosti. 

Čez par ur se zaveš, da se je začelo vse skupaj krepko ponavljati, bolj 
kot denimo v konkurenčnih Skylanderjih, kar je klasičen problem Lego 
iger. Po eni strani zato, ker so situacije kasneje domala enake kot prej, 
si liki delijo moči. Osebic je že res nemalo, toda veščin je le za jerbas. 
Tako Storm kot Thor sta obdarjena z električno silo, s katero zaganjata 
stroje ... Black Widow in Invisible Woman postaneta nevidni ... Human 
Torch in Cylops usmerjata identičen snop energije. Oblačila v Lego Ci- 
ty Undercover, s katerimi je glavni junak simuliral poklice, so bila red- 
kejša, a zanimivejša. Še najbolj samosvoj je Mr. Fantastic, ki se na vna- 
prej določenih mestih spreminja v odbite reči, od bormašine do čajnika. 


Obrobni zlatniki 


Prav tako je bila v Undercoverju bolj privlačna metropola. Po Lego Ci- 
tyju smo v slogu Grand Theft Auta svobodno vandrali, se vozili in leta- 
li, opravljali glavne in stranske misije ter se ubadali s kupom neob- 
veznih opravkov. Gradili smo hišice in skakalnice, metali na koš, iska- 
li mačke, preganjali marsovce, prevažali potnike, preprečevali zločine 
in še marsikaj. 

Super Heroes imajo slično mesto, otok Manhattan v New Yorku, kjer so 
Starkova stolpnica, poslopje časnika Daily Bugle in podobne znameni- 
tosti iz Marvelovega vesolja. Moč je obiskovati parke, zavzemati avto- 
mobile (ker je igra družinska, nam jih vozniki z veseljem prepustijo), se 
padalsko metati iz nad mestom lebdeče baze Avengerjev, iskati zlate 
blokce in minikite ter iz številnih situacij reševati striparja Stana Leeja, ki 
parodira filme. Podoba je bolj zala, razgibana in naseljena od one puščo- 
be v Lego Batmanu 2, svojevrstna privlačnost pa so karikirana vozila iz 
stripov, od X-reaktivca prek Magnetomobila do tronovskega motocikla 
cloud rider. Toda Undercoverjeve zanimivosti to odrezano Veliko jabol- 
ko ne dosega in se kljub vsemu čuti nekam prazno medlo. 

Ker v odprtem svetu ni obilice raznovrstnosti, več pričakuješ od osred- 
njih misij. A te so kljub raznoteri okolici, med katero navduši mašinerije 
polni Asgard, klasične in ne ponudijo tako zanimivih prijemov, kakršna 
je realnočasovna strategija v Lego Star Wars Ill. Tudi v boju je zmaga le 
malokrat odvisna od sposobnosti likov. Zato je po ducaturni kampanji 
največ iskric najti v petnajstih stranskih nalogah, kjer v vlogi Dr. Dooma 
in Galactusa z vsemi njunimi močmi nabiraš milijon čepkov ali se ude- 
ležiš Iron Manove zabave. Ugankice v njih niso težje kot v osrednjem 
kvestu, a ker je namigov manj, je zadovoljstvo ob rešitvi večje. 


Serija brez regeneracije 


Kot rečeno: če je to tvoja prva ali ena redkih Lego titul, se znaš vanjo 
zaljubiti. Posebej če imaš sotrpina, po možnosti starega okrog deset 
let. Z njim skupno za enim zaslonom, kajti internetnega igranja vnovič 
ni, tepežkata zlikovce, si pomagata pri ugankah, hlastata po čepkih in 
grabita skrivnosti. Če si v luštnem, a plitkem in repetitivnem Lego nizu 
star maček, ki namečkoma ni zatreskan v Marvelove junake, pa ti bo iz 
novega kandidata že kar konkretno zasmrdelo po postanosti. 


Niti nadnaravne moči, Magneta niso dovolj, da hi Snetijevo 
jekleno voljo prikovale ob še eno Kockasto.licenčnico. 

Ta dvorana je primer velikega prostora, ki nekoliko zakomplicira ak- - 
cijo in uganke. Konkretno tu je treba razsuti več objektov ob straneh, x 
potegniti ročice, sesuti stolpe in šele nato kresniti glavarsko tečnobo. 

LEGO PRIPOROČILNIK 


Če imaš wii U, ubodi Nintendovo presenečenje Lego 
City Undercover (Joker 237, 86), ki navduši z zanimi- 
vim odprtim svetom in kupom opravil. Za njim se 
drenja kup precej običajnih in podobnih si Lego na- 
slovov, kjer odločitvi botruje zlasti všečnost licence. 
Če ta ni odločilna, svetujem Lego Star Wars Ill: The 
Clone Wars (Joker 213, 85), ki temelji na istoimen- 
ski televizijski seriji. Največja privlačnost igre so fi- 
ne uganke, ki se se podaljšajo v boj, kjer nekateri 
sovražniki padejo le pod določenimi veščinami. Iz- 
postaviti gre takisto Lego Harry Potter: Years 5-7, 
kjer svobodno postopaš po Bradavičarki in po- 
streže z nepričakovano količino igralnih prijemov. 
Ostalo pa je pretežno izmenljivo. 


Globokega boja v takem naslovu pravzaprav ne terjam. Je Mr] res, da je to že pet- 
najsti Lego naslov, v katerem je tepež domala enak. Pač garbaš gumb za udarec. ze 

kvirna ocena 6 je dveh vrst. Če jo do- 
bi igra, od katere si pričakoval več, je 
to slaba šestica. Če pa je je deležen 
špil, ki velja za rakunov iztrebek, je 
šestica dobra. Out of the Shadows sodi med 
slednje, čeprav se sprva ne zdi tako. Prve pol 
ure, uro se namreč hodi-naprej pretepačina z 
nindža kornjačami ne zdi nič boljša od TMNT 
iz leta 2007, ki sem mu v Jokerju 165 dal ce- 
lih 17. Tedaj je bil na naslovki revije ZX spec- 
trum, dotična igrička pa je bila bolj zanič od 
prenekatere za Sinclairjevo mavrico. 


Dieta brez pice 


Razvijalci Red Fly so ga z uvodnim delom Out 
of the Shadows fino pokronali, saj je vtis vse 
prej kot dober. Leo, Donny, Mike in Ralph v 
treh dimenzijah in pogledu od zadaj tečejo 
naprej po nepopisno duhamorni mestni okoli- 
ci, ki jo tvorijo ploske strehe in puste uličice 
med stavbami. Grafični pogon je videti, kot bi 
ga vzeli s sredine minulega desetletja, največ 
glavobola pa povzroča kamera. Izbranemu 
nindža želvaku, med katerimi lahko prosto 
menjavaš, sledi preblizu in ko ta skoči čez zid 
ali se zadrsa pod cevjo, se ji zmeša. Tudi sicer 
jo je treba stalno krotiti in uravnavati. 
Oklepljena druščina slejkoprej naleti na bara- 
be iz vrst Purple Dragonov in se jih loti s te- 
pežem. Ker je levji delež spretnosti likov 
spočetka zaklenjen, imaš na razpolago zgolj 
ne najbolj efektivno mahanje z orožjem, brco, 
skok in prestrezanje (counter). Sovragi so to- 
talno nesposobni in ne počneš drugega, kot 
besno drgneš knofe. Zato so številni obračuni 
na začetku igre bedni in dolgočasni. 

Nič čudnega, če se ti tedaj zazdi celo budžet- 
nih 15 evrov na Steamu, Xbox Live Arcadu 
ali Playstation Storu slabo naloženih, pov- 
prečna ocena 38 na Metacriticu pa upraviče- 
na. Toda Out of the Shadows ni tako zanikm. 
Le čas mu moraš dati. Grafika ne postane do- 
bra in okolica ne lepa, saj ostajaš v kanaliza- 
ciji, strehah, skladiščih in temačnih, deževnih 
ulicah. A več sitnob kot premagaš, bolj opa- 
žaš, da pod ceneno zunanjostjo bije še kar 
zdravo srce. 


Slabe pice v bistvu ni 


Z izkušnjami vsakemu želvaku posebej od- 
kleneš številne nove gibe, zaradi česar se 
začno liki čez čas spodobno razlikovati po hi- 
trosti, dometu in moči. Nadgradiš lahko vse 
po malem ali enega orenk, Najbolj očitna po- 


Sneti je peti nindža želvak. Njegovo 
orožje je železno potrpljenje, brez pice 
pa itak ne more večkotdveuri. itak ne more več kot dve uri. 


zafrkavanje med liki < po- 
60 kaže bojevalno globino v 
sodelovalna akcija in loče- 
ni avtomatni modus v spočetka grozna, 


nikdar odlična x preglavice s kamero x 


Red Fly / Activision 


sledica pa je, da garbanje postane razum- 
no tehnično in taktično. Brezglavo udriha- 
nje po gumbih za napad se enostavno mo- 
ra umakniti, da ne obležiš mrtev in brez 
zaloge zdravja, ki izvira iz pobranih pic v 
kartonskih škatlah. Nadomestijo ga giba- 
nje v prostoru, izmikanje, prestrezanja s 
protinapadi in močne specialke, za katere 
energijo nabiraš sproti. 

Vse to je treba uporabljati, ker sovražniki 
ne čakajo na vrsto, ko se boriš z enim. Več 
kot jih je, obilneje moraš uporabljati izmike 
ter counterje. Začetni panksi se umaknejo 
nindžam in morilskim robotom, ki prese- 
netijo z več variantami in veščinami. Prav 
tako srečaš v redu šefe, kot je kovinski tri- 
glavi pes z laserji v gobcih. Tako se kmalu 
naučiš izkoriščati naprednejše vidike boril- 
nega sistema, med njimi metanje šurike- 
nov in granat ter skupinske napade, zlasti 
če izbereš višjo težavnost. Tudi zato je 
včasih dobro, da izkoristiš na izi tiholazenje 
in vsaj kako spako eliminiraš od zadaj. 

Je pa res, da borba kljub kasnejšemu na- 
predku ne more konkurirati odličnicam, 
kot sta Devil May Cry in Dragon's Crown, 
saj je plitkejša in vedno nekolikanj nerod- 
na. Šlo bi tudi brez potuhe v obliki na- 
ključnih instantnih usmrtitev sovragov, 
medtem ko kamera za vekomaj ostane 
zoprna. To je zlasti očitno v sodelovalnem 
večigralstvu za dva na enem sistemu ali 
do štiri po internetu. Zato ne čudi, da je 
najboljši ločeni avtomatni modus, kjer je 
pogled prikovan ob stran in ni ne zgodbe, 
ne raziskovanja in zelo lahkotnega plošča- 
denja iz kampanje. V njem se lahko, tako 
kot v treningu in odstranjevanju valov ca- 
pinov, sceloma posvetiš boju. 


Hudič v sili pico žre 

Sistem toplo-hladno igra pokaže tudi izven 
mlatenja. Zgodba o Shredderjevi zaroti, ki 
teče vzporedno z risanko, je apn, želvaki 
pa so simpatični in se nenehno smešno 
zbadajo. Linearni nivoji so dolgcajt, a ima- 
jo predele s skrivnostmi in ključnih objek- 
tov ne označijo, tako da moraš vse pre- 
šnofati. Retro! Miniiigra s povezovanjem 
ikon na polju iz šesterokotnikov se zdi 
sprva zanič, toda kasneje se prelevi še kar 
zanimiv miselni izziv. 

Seveda se postavi vprašanje, kdo se hoče 
ob obilici solidnih naslovov ubadati z 
nečim, kar se nikdar ne izkaže. To je res, a 
novih 'brawlerjev' ne mrgoli, dočim so 
navdušenci nad to ancientno zvrstjo dosti- 
krat starejši in imajo drugačne standarde. 
Ne iščejo filmskosti, lahkot- 

nosti in instantne zadovo- 

ljitve, temveč so priprav- 

ljeni vložiti več truda, ne 

marajo vodenja za roko in 

cenijo globino, ki se v tej 

zvrsti velikokrat po- 

kaže kasneje. Out 4 

of the Shadows si 

stranke išče med 

takimi. 

Zabavnega preganjanja Rivalom ne gre oporekati. Hudi avti, široke, razno- 
like ceste in arkadni pristop z driftajočim ovinkarj 

Če bi obstajala udejstvovanja brez tamodrih, bi bilo bolje. Tu ne gre za moj 
privzet odklon do njih, marveč v tem žanru pač ne nucamo stalnega sovražnika. 

ske najbolj žlahtne dirkalnike. Prosto iščeš dir- 

ke, se zapletaš v naključne kdo-bo-prvi dvobo- 
je, odkrivaš vratolomne skakalnice in ves čas bežiš 
pred policaji. Za zmago se zatekaš tudi k umazanim 
trikom, kot so elektromagnetni sunki ali mine. Moreš 
pa takisto prestopiti na lučkasto stran in se zapoditi za 
cestnimi delinkventi. Vse to ob brezšivnem večigralst- 
vu, saj se igra poveže samodejno. Morda je tisti modro 
utripajoč camaro v vzvratnem ogledalu tvoj sošolec! 
Območje je prostrano in kljub odsotnosti obmorskih 
cest, visokogorskih vijug in mestnih ulic dovolj razno- 
liko, od puščave prek gozdov in zaselkov do avtocest- 
nega križa. Pa še vreme se zamenja in mrači se. Vozni 
model je nitroturbodriftajoče zabaven, čeprav so os- 
novne verzije avtomobilov nekam 'obtežene'. Ceste so 
široke, z malo bolečimi ovirami in veliko bližnjicami. 
Avti pa so smetana ponudbe, brez teženja s fužinskimi 
dirkalniki. In po dolgem času so v seriji zopet ferrariji. 


Policaji povsod policaji 
Bere se fino, a kdor serijo pozna in je za nameček odi- 
gral kak Test Drive Unlimited, bo uvidel, da EA pro- 
daja skromno, omejeno reciklažo, ki na dolgi rok 
prične najedati. Ne bom se obregal ob uradno zakle- 
njenost grafike na 30 sličic na sekundo, čez kar se po 
spletu na veliko zabavlja. (Razlog je v gladkejšem 
multiplayerju.) Takisto ne bom na velik zvon obešal 
nepreskočljivega uvodnega tutoriala, s katerim te 
preprosta arkada obravnava kot sinčka debilčka. Se 
bom pa spotaknil ob ozko, plitko in naporno struktu- 
ro, ki je po mojem skazila potencial. 

Po nekaj preigranih nočeh sem spoznal, da Rivals ni- 
so dirkaška, marveč divjaška igra z neprestanim be- 
žanjem pred kopsi. Po nekaj kilometrih norenja dobiš 
za rit policijo, ki ne odneha niti po ciljni črti in se je 
moraš tako ali drugače otresti. Plavci sčasoma posta- 
nejo res moteč, neuživaški element. Vseskozi si na 
begu, v iskanju postaj, ki popravijo dirkalnik, in var- 
nih hiš, kamor se pofočkaš. Slednje potrebuješ, da 
shraniš z vratolomnimi potezami in zmagami nabrane 
speedpointe, ki jih nucaš za nakupe, ter prideš v ga- 

LordFeho resnično ne mara lučk v retrovizorju. 


zaradi v redu videza, vzdušja in vod- 
ljivosti zabavna za kratke odmerke v 
ozka, skromna in plitka igrica x pre- 


tirana policajskost x Ghost / Electronic Arts 


ražo. Če avto razsuješ ali te ujamejo, kar se često do- 
gaja, gredo nabrane brzopike po zlu. Mnogokrat sem 
zmagal, a me je grozd ritopikov s helikopterjem na 
čelu naposled ujel. Ubadanje z njimi in upanje na 
srečo, da jim pobegneš, pač ne more biti obvezen del 
dirkačine. Seveda ni variante, da bi se podil brez njih, 
brez prometa ali na točno določenih odsekih. 

Rdeča nit, med katero poslušaš enovrstičnice dirka- 
čev, da hočejo svobodno dirkanje, in policajev, ki te- 
mu napovedujejo vojno, je nedomiselna in čisto ele- 
mentarna. Misije v stilu 'osvoji vsaj srebro' in 'razsuj 
dva modra dreka' so nanizane v linearno zaporedje. 
Ena je aktivna in to je to, nič naprej, nič nazaj, nič 
vstran. Brez širokih možnosti, raznolikih udejstvovanj 
tipa drift, drag in knockout ali hudih skrivnosti. Zelo 
površinsko in medlo. 

Ob tem špilu zavda nespretno nalaganje menija od 
garaže in nato vnovič, da prideš nazaj na cesto. Ča- 
kaš in z očmi zavijaš celo ob morebitnem reštartu dir- 
ke. Koji penis mora zadeva iz pomnilnika izbrisati ves 
svet zaradi enega menija?? Vse to bi moralo biti izve- 
deno bolj elegantno. Takisto grajam odsotnost pavze. 
Razlog je znova v tem, da je igranje privzeto multi. 
Lahko te srat, dete kadi v postelji ali pa ti zvoni poš- 
tar, nema vstajanja. Zato popušiš, ker ne moreš v mi- 
ru odpreti zemljevida, da bi našel garažo. 


Razbijanje dirkačev v vlogi miličnika pride do izraza v večigralskem načinu. 
Stran pregona ima hudejše avte kot dirkači, recimo agero, veyrona in venoma. 

Spletno miličništvo 


Seveda imaš možnost skočiti na drugo stran, saj sta 
vlogi kao enakovredno zastopani, vsaka s svojo 
'kampanjo' in lastnim naborom avtov. A četudi ti v 
miličniškem prestrezniku nihče ne diha za ovratnik, 
ne nabiraš pik in se ti frišni modeli odpirajo sami od 
sebe, je tam pravega dirkanja še manj. Cilja sta jasna: 
zasleduj in onesposobi, kar pomeni klasično zaletava- 
nje in zanašanje na orožja, med ostalim odmetavanje 
ježevk. V single playerju je ta plat zanimiva le kratko- 
ročno. 

Internetno povezovanje je malo boljše, vendar pride 
do izraza le ob prijateljčkih. Z njimi po vzoru prejšnjih 
delov deliš dosežke in izzive. Če jih nimaš, se ti pri- 
družijo naključneži z enako kilometrino, ampak to ni 
videti tako, da se jih naokoli vozi nekaj deset in vsi 
čakajo na masovne evente. Mislim, da je omejitev 
šest, kar pomeni, da moraš imeti srečo, da sploh ko- 
ga uzreš. V idealnem scenariju, torej da se dejansko 
najdeš skupaj in se greš ravbarje ter žandarje, je igra- 
nje kul. Toda bolj verjetno bo večina izkušenj mlač- 
nih, tudi zaradi nedodelanega komuniciranja. Pri tem 
je omembe vredna iphonova aplikacija NFS Network, 
s katero lahko čekiraš karto, dosežke in soigralce, jim 
pomagaš z darilci ali nanje prikličeš milico ter marico. 
Nov smerokaz, kam gre povezovanje. 


Ponavljajoča se zabava 


Novi Need for Speed na trenutke prav dogaja, a še 
vedno je le priložnostno zabavna igrica, nič več. Dalj- 
nosežne privlačnosti ni. Vse ozemlje je dosegljivo ta- 
koj, zato se pehaš le za avtomobili, ki pa se vsi vozijo 
bolj kot ne enako, pičijo nenormalno hitro in na žalost 
ne vzbujajo fetišističnega poželenja. Nič ogledovanja 
v garaži, kabin, kaj šele verodostojnih podatkov. Se 
mi zdi, da ves špil naredili nekam na silo, kajti Crite- 
rion je hotel nehati s štancanjem dirkačin, zato je za- 
ložnik Rivale zaupal svojemu svežemu švedskemu 
studiu Ghost. Ti so zamisli obrtniško vzeli iz davnih 
High Stakes in nedavnega Hot Pursuita. Zdaj pa tako 
ozko arkadno dirkalnico prodajajo za isto ceno kot 
Forzo 5 ali Gran Turismo 6. 

aj dvigne roko tisti, ki je pred izidom slišal za Marlow Briggs and the Mask 

of Death, kot se glasi poln naslov. Nihče? Se mi je zdelo. No, vedite, da ne 

gre za butično starošolsko avanturo, kot bi nemara sklepali po naslovu, pač 

pa za tretjeosebno akcijsko pustolovščino, ki vključuje tako sekljanje kot 
ležerno ploščadenje in reševanje ugank(ic). Nesramen klon God of Wara, torej, ki 
so ga vkup dali Zootflyevci. Se naše gore listi z njim uspejo opravičiti za dokaj po- 
razno licenčnico Prison Break? Poglejmo. 


PO ii OEEO osel za 5 
V žanru mm sekljačin je težko biti izviren in Marlow Briggs se niti 
jem malo ne trudi. ppliv niza God of War s konzol je očiten na vsakem kopala 

Kratos za nove čase 


O zgodbi nima smisla izgubljati besed, saj je izrazito B-film- 
ska in bolj kot ne izhodišče za to, da lahko izrazito generični 
mišičnjak Marlow takoj prične z masakrom. Po nasilni smrti 
sredi arheološkega najdišča se v življenje vrne po zaslugi 
magične majevske maske in se nemudoma odpravi na 
reševanje babe, ki jo je ugrabil negativec azijatskega pore- 
kla. Klišeji se s tem komaj dobro začnejo, a se jih protago- 
nist in čebljavi duh iz maske na srečo zavedata in jih ves čas humorno komentirata. 
V igralnem smislu gre za spust po holivudsko navdihnjenem akcijskem toboganu, v 
katerem se Kratos, pardon, Briggs v prvi vrsti otepa človeških in živalskih nasprot- 
nikov. Heroj teče po linearni poti, ki se začne v topilnici železa in se nadaljuje v 
tempeljskih in podzemnih ancientnih okoliših ... tepe pošastke, ki ga pričakajo v 
arenicah ... šofira ogromne škorpijone in gorostasne sovrage ... se sem in tja pome- 
ri v GTE-sekvencah ... skače po ploščadih in se spušča po vrveh ... rešuje prepro- 
ste zagonetke s potiskanjem blokov ... ter skrbi za osnovno nadgrajevanje pobijal- 
skih pripomočkov in štirih z naravnimi elementi povezanih magičnih napadov. 

Izvirnosti ni na spregled, je pa borilni sistem kolikor-toliko soliden. Botruje predsta- 
vitveno spektakularni in igralno užitni juhici. Količina kombinacij, ki jih je moč izve- 


slovenski avtorji 
je 


zahtevnost 


Igrinim 'zagonetkam' je kihja neznosna preprostost, saj možgane pri njih | 
prižgeš za sekundo ali dve. Na le sla vrlenje ročic in Droni blokov. 


d izklopi možgane, napne mišice in 
si izpolni arheološko-filmske sanje. 


jskih vložkov 
klišejska zgodba 
čadenje in razmišljanje 
Znotily /505 Games —5—a 


ii Razlike med štirimi elementarnimi coprnijami so pretežno grafične narave. 
Uporabimo jih, ko se znajdemo obkoljeni in nujno potrebujemo zasilni izhod. 
P Mr IE 


sti z gumbi za dvojni skok ter hiter in močen zamah, je spodobna. Začetni kosi se 
sčasoma pridružijo udarnejša različica le-te, nožu podobni rezili in krepelo z veli- 
kim dometom, ki so po učinkovitosti pretežno poravnani. Bolj kot to, s katerim 
orožjem mahamo, je pomembna raba bloka, izmikalnega kotaljenja in skoka. Zla- 
sti pri prgišču velikih šefov in takrat, ko nas obkoli večje število capinov. 

Da se razumemo - globine in prefinjenosti Bayonette ali Devil May Crya ni. Us- 
pešen izid mikastenja zagotavlja že rutinsko ponavljanje nekaterih rušilnih kombi- 
nacij, medtem ko i imamo časa za a blokiranja, odboj e projektilov i in n ogibanje celo 
sovragov in občasno uspe ponuditi kaj samosvojega. Denimo vratolomni čarobni 
prijem, s katerim nasprotnike za nekaj časa spremenimo v zaveznike. 


Indiana Jones slovenskega porekla 


Ko Marlow ne kolje soldateske in mrčesa, se ubada z miselnimi zagonetkami in 
ploščadenjem. Je pa res, da je oboje komaj vredno svoje definicije. Boleče nezah- 
tevna sta zlasti premikanje kamnitih kock s točke na točko, da se sprosti prehod, 
in vrtenje ročic, da se poravna kolesje ter steče starodavna 
mašinerija. Podobno simpl so skakanje po premikajočih se 
hlodih, ogibanje nihajočim rezilom, visenje na izboklih poli- 
cah, tarzansko guganje po vrveh in ostali telovadni scenari- 
ji, ki v idealnih intervalih prekinjajo mlatež. Res pa je, da se 
za splošno preproščino naslov deloma opraviči z obiljem in 
nepričakovano filmskostjo teh zapolnitev, saj se okoli juna- 
ka vse ruši in razletava. 


tepež v všečna po- 
raznolikost akci- 
humor 
nesramno kopiran- 
osnovno ploš- 
splošna ne- 


> Je lahko ai eksploziven vložek, v katerem te zaBleninje" regiment helikopter- 
jev, ti pa jih ležerno luknjaš z zadnjega konca oboroženega vozila? Kakopak ne. 
7 I 


Poleg v naštetem se lahko pomerimo v številnih spretnostnih izzivih, ki so dostop- 
ni tudi izven zgodbe. Na seznamu so vožnja v rudniškem vozičku z izmikalnim 
preskakovanjem, prekinitve, v katerih sedemo za fiksne strojnice in pokamo heli- 
kopterje, dva docela šutemapovska nivoja, v katerih se v pogledu z vrha z ladjico 
premikamo po zaslonu in streljamo, intermeco v templju, koder se junak v duhu 
arheološko-pustolovskih filmov izmika kotalečim se kroglam, ter še marsikaj. 


Oda zadostnosti 


Če si predan igralec tretjeosebnih sekljalnih akcijad, v tem slovenskem umotvoru 
ne boš našel ničesar izvirnega ali zahtevnega. Igri se pozna, da se zgleduje po 
boljših od sebe in da je namenjena nekoliko bolj nedeljski publiki, ki naslovom ne 
gleda pod havbo. Zna pa tej prijati, saj je celokupno raznolika, udarna, barvita in 
humorna. Za štiri do pet ur brezmožganske zabave je običajnih 14 evrov nekoliko 
preveč. Seveda pa bo v Steamu mnogokdaj v akciji in če boš zanj odštel le nekaj 
evrov, si ga velja ogledati ter s tem podpreti domače kovače. 

NATISNITE VELIKO VEČ 


PLAČAJTE ŠE MANJ 


Ustreza 

a——a kartušam s črnilom"? 
(L550/L355/L300) 


Ii JJ 4 db UPA 
Epson L550 / L355 / L300/L210/L110 Pra RA ak - 8 


Sistemski tiskalniki Epson so najbolj primerni za majhna s 
podjetja in domačo uporabo, saj s ponudbo novih eno sti | 
funkcijskih tiskalnikov s kartušnim sistemom 
vse-v-enem vsebujejo dovolj črnila za tiskanje do 
12.000 črno-belih in 6.500 barvnih strani, kar ustreza 
približno 63 kartušam s črnilom?. Z integrirano kartušo in 
70 ml stekleničkami za lažje ponovno polnjenje tiskalniki 
Epson serije L omogočajo visoko kakovostno barvno 
tiskanje z zelo nizkimi stroški. 

Izvedite več: www.epson.eu/inktanksystem 


! Primerjava je bila narejena na podlagi povprečnega števila natisnjenih 
strani 10 najbolj prodajanih črno-belih in barvnih kartuš s črnilom, 
objavljenih s strani podjetja IDC EMEA, ki je merilo potrošnjo v letu 2012, 
ter na podlagi objavljenih podatkov o številu natisnjenih strani, ki jih 
objavljajo proizvajalci. 

Samo L550/L355/L300, L210/L110 natisnejo približno 4.000 črno-belih 

in 6.500 barvnih strani, kar ustreza približno 34 kartušam s čmilom. Za 
informacije o številu natisnjenih strani obiščite 
www.epson.eu/pageyield 


» 


EXCEED YOUR VISION 


k h ž AR uW 
a MR) A, - — A .. GA m lo Modi. 
"Kocke, bolščalci, temni vilini in afik: kaj je to? Kaj neki — 


-eno najboljših'igranj fantažijskihWlo 


edobri bog Bhaal je bil sicer poražen 
dolgo tega, a v svoji božjosti je padec 
predvidel. Zato je po svetu že vnaprej 
raztrosil seme, ki bi mu v pravem tre- 
nutku pomagalo do ponovnega vzpo- 
na. Eno od njih je vzklilo v trdnjavi-knjižnici Candle- 
keepu. Kot veli izročilo prvih Baldurjevih vrat, je bila 
to sirota, ki jo je v uk vzel vešč Gorion. Spol, ime, ra- 
so in poklic smo ji v tradicionalni maniri iger DSD 
določili sami. Lik se je skozi nepozabno pustolovšči- 
no, polno političnih, ekonomskih in demonskih sp- 
letk, izuril in zavedel svojih korenin. V velikem finalu 
je premagal brata po fotrovi strani, Serevoka, odpra- 
vil gospodarsko krizo in preprečil vojno. 

A kri ni voda in ne mine dolgo, ko mora junak oziro- 
ma junakinja ponovno plačevati ceno svojega porek- 
la. To pot se znajde v ujetništvu mogočnega coprnika 
Irenicusa, ki ima lastne načrte, kako čimbolje izkori- 
stiti polbožjo telesno tekočino in dušo. Kakor se za 
pravljice spodobi, je treba storiti vse, da se mu zlobne 
nakane izneverijo. 


Dvesto kvestov in ur 


Tako se odpre Baldur's Gate ll, podnaslovljen Sha- 
dows of Amn. Senca je namreč legla na provinco 
Amn, južno od Baldurjevega in ostalih poznanih mest, 
kot sta Neverwinter in Waterdeep, a še vedno na oba- 
li Morja mečev. V izvirniku je igra izšla septembra 
2000 in se v anale zapisala kot eden najbolj sijajnih 
biserov zapadne šole frpjk. Izkušnja je bila še globlja, 
širša in daljša od predhodnika, kajti Bioware je imel 
pogon izgotovljen in so se lahko osredotočili na iz- 
gradnjo dogajanja. Odlično zmes ortodoksnega igra- 
nja široke zgodbe, svobodnega premikanja in odloča- 
nja, neštetih skrivnosti in izzivalnega boja smo v Jo- 
kerju 64 nagradili z oceno 93. 


Špil je zvečine rjavkast, a so tudi bolj živahni predeli. Blod- 
— njakarstva ne manjka, zlasti tečen in dolg je osttinji del, ki 
v se dogaja v Underddrku. Vendar tajatizvrsti pritiče. 


Miselnih puzel pa v Balilurju ni. 
« 


o nasploh" 


Krčma, iztočnica za kveste v sle- 
herni frpjki. Sogovornikov s teža- 
vami je nenormalno veliko, zad- 
nja vrata pa razkrijejo nemalo 
skrivnosti. Priporočam, da tekom 
pustolovščine menjate like. 


S ZANs 
feat. /š; 
vi ( 

na ši 


aldur's Gate |, 


Trinajst let kasneje je igro ekipa Overhaul restavrira- 
la, tako kot je enico pred letom dni (Joker 234). Naj- 
bolj očiten doprinos izdaje Enhanced je večje vidno 
polje na rovaš višje ločljivosti. Izometrična ploskovna 
podoba zvečine ostaja ista, mestoma so le popravili 
barve in dopolnili nekatere animacije, zlasti svetlobne 
učinke. Izboljšana je takisto zvočna plat, tako v melo- 
dijah kot ambientalnih zvokih, zato je vzdušje ne ozi- 
raje na starinsko podobo vrhunsko. 

Dodana je peterica prijateljskih likov z lastnimi kvesti. 
Trije, nora čarovnica Neera, bojevnik Dorn in kungfu- 
jevec Rasaad, sta vzeta iz prenovljene inačice enke, 
dva pa sta frišna, od tega eden zelo skrivnosten. Dru- 


gače je potencialnih pridružbenikov čez dvajset in 
splača se jih preizkusiti čimveč. Priložen je še težaven 
dodatek Throne of Bhaal, z zanimivim koncem. Je 
zvečine zvečine samostojna kampanja in ni tako brez- 
šivno vpet v dogodivščino kot eničin Tales of the 
Sword Coast. 

Vse ostalo je po starem, kar pomeni do pičice enako 
igranje brez kakršnihkoli sodobnih poenostavitev. 
Dobra beležka s potekom kvestom je bila že prej, 
prav tako zemljevid. Vmesnik je v redu, struktura igre 
pa ostaja nadmočna. Podobnih špilov je danes malo 
oziroma jih v tako dodelani, bogati in razvejani obliki 
sploh ni. Pogovorov, drobcev zgodbe, obrobnosti, na- 


Bolj'kot mesčni nasprotniki so problematični čarodeji, ki priklicujejo, uro- 
duljejo, zaklinjajo, se podvajajo in onesposabljajo. Zato naj bodo prva tarča% 

Se'presenetlji: 
arega'špila vrrahlo prečiščeni/6blek 


vo navdušenotloti trinajst let Sta 


IGROVJE 


Leva in tale slika sta obe v 1920 1200, a pri tej je izbrana možnost Skaliranega vmesnika. Ta po- '5% 
leg manjših ikonic in teksta pokaže'še več ozemlja. Vendar postanejošteči premajhne, poleg tega 

log in ozemlja je nepredstavljivo veliko. Greš opravit 
kvest in po poti dobiš dva nova. Ob tem so opravila 
jako raznolika in segajo od pogovarjalnih in detektiv- 
sko-raziskovalnih prek takih, kjer se moramo odločiti 
za določeno stran, do klasičnih deratizacij labirintov 
ter iskanj starodavnih artefaktov. Ocena, da za vse iz- 
polnitve nucaš prek dvesto ur, ni prav nič pretirana, 
saj jih samo rdeča nit zahteva okoli petdeset. 


Beholder te gleda 


Kljub splošni odličnosti drugi Baldur v mojem videnju 
ni za zelenca, ta naj se najprej loti prvenca. Tam 
pričneš z nerazvitim likom, nakar se učiš in rasteš 
skupaj z njim. Vdrugo pa štartaš na osmem izkustve- 
nem nivoju, kar v svetu Dungeons 8 Dragons ni šala. 
Na tej stopnji se od igralca pričakuje poznavanje ele- 
mentov prastarega pravilnika DGD. To ni moderen 
špil, v katerem porineš likom v roke prvi pipec, spro- 
žaš par samoumevnih urokov in lokaš napitke za ma- 
no. Že branje statistik, kjer oklepljenost ponazarja 
čim nižja številka THACO in je ubojitost orožja nave- 
dena z 1d102, je precej tujsko. Medsebojnih vplivov 
sposobnosti in opreme ter celo izključevanja pa je ce- 
la vrsta. 

Kakovostno razvijanje in opremljanje borcev, postro- 
jevanje vojske in prednastavljanje obnašanja vsakega 
posameznika je zato konkreten in obvezen podvig, ki 
ga je Bioware v drugem delu dopolnil še z usmeritva- 
mi znotraj poklica. Paladin se denimo specializira v 
konjenika, ki posebej uspešno tepe velike beštije (ko- 
nja seveda nima), postopač v lokostrelca in tako da- 


To je prizor Black Pits, arenskega bojevanja, ki/ga je vpeljal prenovljeni prvi 
del. Gre za lestvico čedalje močnejših nasprotnikov, to pot pa je modusu do- 
dana tudi zgodba! s 


Kadi Je vidno dogajanje itak omejeno na manjši krog okoli druščine, zato'nič prej ne vidiš pošasti. 


lje. Za dobro mero so se sedmim originalnim razre- 
dom pridružili barbar, sorcerer in menih. 

Novincu neprijazna je takisto manj privlačna otvoritev 
od enojke. Nobenega vodenja za rokico in postopne- 
ga uvajanja ni. Začneš v čarodejevi ječi in beli dan 
uzreš šele po par urah tavanja po blodnjaku. Takoj 
zatem se znajdeš sredi gromozanskega mesta Ath- 
katla, ki ne pozna milosti (in teleportiranja). Na poti 
do gostilne fašeš pol ducata zadač in prav toliko na- 
padov. Nakar vstopiš in preden sploh prideš do toča- 
ja, si že sredi treh sprotnih opravil, ki te povedejo v 
neskončno kanalizacijo. Tako mine deset ur, vmes ti 
je druščina mnogokrat umrla, uplenil si ogromno ro- 
be, v resnici pa nisi naredil veliko. 

Zveni skyrimovsko, vendar je Baldur strožji, kajti 
vsak boj je lahko usoden. Par strupenih pajkov ti kljub 
poginu uspe fatalno zastrupiti pol odprave ... sovražni 
čarodej prevzame nadzor nad tvojimi bojevniki, ki se 
nato pokoljejo med seboj ... z grozo ugotoviš, da 
večina jekla ne vpliva na brezoblični stvor ali prikazen 
in da je moč trole ubiti edinole z ognjem. Pobegi so 
redko izvedljivi, samodejnega zdravljenja ni in za- 
pomnjene uroke hitro izčrpaš. In ko misliš, da imaš 
nepremagljivo četico, srečaš zmaja, beholderja ali zo- 
prnega mind flayerja, ki ti pri priči dokažeta nasprot- 
no. Prav slednje nakaze so mi s svojimi telepatskimi 
triki ostali v zoprnem spominu še iz starih časov. Li- 
nearni podzemni del, svet temnih vilinov, mi je zato 
najslabši kos celotne serije. Pot do finala je resnično 
trnova, tam pa glavni zlobec gladko pričara Absolute 
Immunity in Spell Trap, s čimer postane popolnoma 
odporen na orožja in čarovnije! 


Pot do tretjih gat 


Baldur's Gate Il je pač starošolska zaguljenka in za 
normalno obvladovanje moraš biti naštudiran. Ni na- 
mreč najboljšega orožja, coprnije ali pristopa, marveč 
se je treba vseskozi prilagajati in izkoriščati sposob- 
nosti likov ter njihov napadalni in obrambni arzenal. 
To je kunštno in zamudno, kajti preventivnih zvarkov 
in urokov je precej. 

Po drugi plati pa lahko vselej znižaš težavnost na mi- 
nimum, s čimer sicer zanemariš del globine, a še ved- 
no uživaš v igri, ki je več od neprestane borbe. Zgod- 
ba je lepo podajana, pogovarjanje je iskrivo in nema- 
lo reči je možno urediti na nekrvav način. Nespre- 
gledljiv element so različni značaji kameradov, ki 
vsak po svoje zabavlja. Med seboj se celo zaljubijo ali 
sprejo, če niso enako usmerjeni. Takih bonbončkov, 
ki na igranje resda ne vplivajo, toliko bolj pa na po- 
čutje, je res veliko. Če je danes vsebinsko igra vrhun- 
ska, si lahko predstavljate, kako je bila šele pred do- 
brim desetletjem? 

Firmo Beamdog, katere oddelek je Overhaul, sta us- 
tanovila bivša Biowarovca. Baje sta se nekoč v pijan- 
skem stanju spod šanka pridušala, da je njuna življe- 
njska želja ustvariti Baldur's Gate Ill. Menim, da sta ti 
prepleskani izdaji priprava terena in financ. Zato 
vsem ljubiteljem zvrsti, zlasti tistim, ki marate za nje- 
ne visoke predstavnike, polagam na srce, da si omi- 
slite tako enico kot dvojko. 20 evričev po komadu se 
sicer sliši veliko za digitalno izdajo starine. A za ta de- 
nar dobiš obilico kakovostnega, zimzelenega igranja, 
pri katerem je nekam ancientna edinole podoba. 


lnventony 


ra —r—f rr KN 
Opremljanje junakov iz nekega drugega,časa: K. 
to novincirne bo moteče; prej DADjulastne po- 

sebnosti okoli tega, kaj lahko kdo uporablja. iJ 


ne 


4 


je ločena igra, ki premakne drižba,y. drugo pokraji- 


igYazširitev še bolj fardcore, saj dvigne izkustvenijjivottja/do 40. Ni čudno, 
da imali kraju možnost postati božanstvoji sesti na Bhaalov prestol. 


0 k i e. dru 
no, Edino blodnjak here Keep na sliki je dosegljiv udi IZBG2. Drugače 
H piki 

daljših zgodbenih DLCjev. Preučita jih Claptrap in njegov podložnik Welkijad. 


eksaški Gearbox si je skozi leta pridobil 
mljiv sloves, toda v repertoarju ima fran- 
zaradi katere mu napake skorajda od- 
stimo: Borderlands. Gre za prvoosebno 

streljanko, postavljeno v svet, sličen Mad 
Maxovemu in s prav posebno mehaniko. Vsaj za ta 
žanr. Izbereš si enega od štirih različnih likov, ki mu s 
pobijanjem neskončnega števila sovražnikov višaš 
statistike ter posebne lastnosti. Ter pridobivaš vedno 
nove in bolj ubojite puške ter energetske ščite. Naj- 
večji žur pa se je nad kaznjence, vojaške plačance, 
pošastno zverjad in besne robote na apokaliptičnem 
planetu Pandora podati v kooperativni družbi. Nalik 
Diablu, skratka. 


Z vlaganjem točk lahko lik prilagodiš svojemu na- 
činu igranja. V razvojnem drevesu ima vsak tri ve- 
je, posebna sposobnost pa ostaja ena. 


Dvojka, ki je zasnovo izvirnika obogatila z odbitimi li- 
ki, bolj razgibanimi stranskimi kvesti, straniščnim hu- 
morjem in še bolj stripovsko grafiko, je v Jokerju 231 
dobila oceno 89. Toda po lanskem izidu avtorji niso 
počivali, marveč sovpeljali nova igralna lika. To sta 
študentka Gaige, ki ima v lasti robota D374-TP - po 
domače Deathrapa, in krvoločnež Krieg, odličen v 
boju na blizu ter stalno sprt z notranjim glasom ... in 
lastnim zdravjem. Izkušenjski mejnik so s 50 pomak- 
nili na 72 stopenj, predvsem pa so izdelali štiri digital- 
no razpečevane razširitvice. Moč jih je kupiti posebej 
in veljajo na Steamu od pet do deset evrov. Za tiste, 
ki igre še nimate, pa je kot nalašč vse obsegajoča 
GOTY-izdaja za vsega 34 evrov. Ta priskrbi več kot 
šestdeset ur igranja, izjemne like in pošteno dozo 
zdravega humorja. 


NE O ORA OI S MNA ALA 
Piratsko obarvani DLC, pogoj za igranje katerega je 
15. razvojna stopnja lika, se prične na severu Pando- 
re, v puščavskem mestu Oasis. Tam se z gusarsko 
poveljnico Scarlett spajdašiš v lovu za izgubljenim za- 
kladom. Sovragi dobijo piratsko preobleko, čeprav so 
od novih omembe vredni le puščavski črvi. Terensko 
vozilo zamenja hovercraft, s katerim se podiš med 
sedmimi glavnimi lokacijami. Med njimi je grafično 
čudovita podzemna stopnja, polna potočkov in rastli- 
nja. A važnejša je nova valuta, kristali seraph. Name- 
njeni so nakupu rožnatih orožij, umeščenih med uni- 
katno vijolična in legendarno oranžna. Gre za močne 
pokalice, ki pa jih vedno nekaj kvari, na primer pre- 
velika potrošnja municije, počasni iztrelki ali slabša 
natančnost. 


Pirati tolčejo po tebi z vsem mogočim. Nekaterim 
je dovolj sablja, drugim pištola, tretji imajo pri- 
pravljen sod smodnika. Vsi si delijo enako usodo. 


Zgodba je v redu, liki simpatični in igralnega časa za 
deset ur. Vendar sem pogrešal nekoliko bolj karizma- 
tičnega antagonista, saj me je zadnji boj pustil hlad- 
nega. Borderlands 2 je letvico pač postavil visoko. 


AE SA OK KE S AIS RASNA 

Gospod Torgue je testosterona in steroidov poln 43- 
letnik, ki se v prostem času zabava z zračno kitaro in 
utežmi. Med drugim je lastnik proizvajalca orožij Tor- 
gue, katerih značilnost so eksplozivni izstrelki. Tip je 
osrednji lik razširitve, v kateri na Pandori odkrijejo 
nov podzemni bunker. Mr. Torgue se odloči, da situa- 
cija kriči po turnirju, in nad bunkerjem postavi areno, 

v kateri se meriš za naziv največjega zajebanca. Med 
redčenjem sovragov po 'Badass Crater of Badassitu- 
de' se počasi vzpenjaš po lestvici, kar te privede do fi- 
nalnega boja s številko ena, gospodom Pistonom. 

Za izpolnjevanje misij in izzivov spet dobivaš novo va- 
luto, žetone. Te unovčiš v Torgueovih avtomatih, kjer 
so v dnevni ponudbi tudi legendarna orožja. Od zna- 
nih likov se vrneta Mad Moxxi in Tiny Tina, ki poskr- 
bita za nekaj odličnih stranskih misij. Med drugim po- 
računaš z opisovalci iger, ki so najljubšemu špilu gos- 
poda T'. dali preslabo oceno. Sovragi so odeti v frišne 
cunje in deležni smo kar nekaj novih šefov, razdela- 
nega PVPja pa žal kljub areni še vedno ni. 


1AY / 
RAMI ! ; a lkagoo on 


Med vzpenjanjem po lestvici se v Compaign of Car- 
nage udariš s pisano paleto šefov. Na sliki Big Mo- 
mma, kljub ljudožerstvu prijazna gospa. 


Kakor naslovni lik je to DLC na steroidih. Dogajanje 
je hitro, streljanje za vsakim vogalom, humor še bolj 
črn, več je orožij, več šefov, več vsega. 
"EXPLOOOOOOSIONS!", in to deset ur. 


O a AA SANA O UL 

Gospod Hammerlock te povabi v kočo na čaj, piškote 
in streljanje eksotičnih stvorov. Takoj ko prispeš v 
deželo Aegrus, drek zleti v ventilator, saj te zavoha 
profesor Nakayama. To je droben, nervozen mož, ob- 
seden z glavnim negativcem iz Borderlands 2, Hand- 
some Jackom. Rad bi ga kloniral, tebe pa zradiral z 
obličja Pandore. 

Okolje je tropsko obarvano, sovragi si navlečejo ple- 
menske cote in terenca zamenja čolnič, katerega na- 
men pa se s tem nič ne spremeni. Svež kanonfutr 
vsebuje par novih živalskih variacij in witeh doctorje, 

Med domorodci najbolj najedajo Witch Doctorji. 
Zaradi njihove izjemne odpornosti mi je stalno pri- 
manjkovalo municije. Maska jih naredi praktično 
imune na strele v glavo. 


ki parajo živce z odpornostjo in spreminjanjem poda- 
nikov v badasse - močnejše, veteranske inačice. 
Osrednja misija je kratka, stranske pa dišijo po nate- 
govanju igralnega časa: poišči 37 jajc, obriši scanje 
Skaga, ki je vidno samo ponoči, ubij deset onih in pet 
teh sovragov ... 

Ena glavnih privlačnosti osnovne igre so liki, ki so v 
dodatku švoh. Gospod Hammerlock je bolj dolgoča- 
sen in njegov 'džentlemenski' humor nekako ne delu- 
je. Nakayama občasno zabava s koleričnimi izpadi, 
vendar je plitek dežurni krivec. Še dobro, da jima rit 
odnaša Claptrap, ki je v Aegrusu na počitnicah. Kra- 
tek, nenavdihnjen dodatek. 


KRAKAR ODO KODJAAK zlbrže srž 

Tiny Tina in plenilci grobnic (Mordecai, Brick, Lilith) 
kakih deset ur igrajo namiznico Bunkers and Bad- 
asses, Borderlandsovo inačico Dungeons 8 Dragons. 
Tina je dungeon master, torej skrbi za povezovanje 
dogajanja in smer zgodbe. Ta je podana skozi pogo- 
vore med igralci BGBja in često nepričakovano zavi- 
je. Medtem ko se udeleženci kregajo, ali je gozd te- 
mačen ali ne, se ta spremeni iz prijazno barvitega v 
zlovešče sivega. Take instantne spremembe med 
igranjem dodajo k razgibanosti in zabavnosti. 

Glavni kvest je osvoboditi princeso iz krempljev zlob- 
nega čarovnika in s tem vrniti sonce v deželo. Ta je ti- 
pično srednjeveška, z vasico, gradom, gozdom in vot- 
linami. Poznani liki so elegantno umeščeni v novo 
okolje. Moxxi je lastnica lokalne beznice, gospod Tor- 
gue je vaški norec in zadolžen za stranske kveste ... 
Prav tako so tematsko prevetrili vse sovrage. Strelja- 
nje zmajev in orkov z bazuko? Res je. Granata med 
škrate? Da. Headshot v dobro vilo? Tudi. Če sta svet 
in sovragi nova, pa je bila orožarna deležna malo 
sprememb. Izstopajo le magične granate in eno bolj 
usekanih orožij v prvoosebnih streljačinah, iz katerega 
letijo eksplodirajoči meči. "SWOORDSPLOSION!" 


Pero je močnejše od meča, bazuka pa od vsega 
ostalega. Čez nekaj trenutkov bodo hrabri vitezi in 
čarodeji samo še rdeč zmazek na tleh. 


smrekomor 2013 


IGROVJE 


Ugabibna praznična akcija 


kcija poteka do 79.71.2074 
ap 

edim, odkimavam in se sprašujem, če so tudi 
indiejanci podlegli uroku velikih iger, ki jih red- 
no izdajajo nedokončane in polne neumnosti. 
Neodvisni Contrast je po srcu pogumen in v 
privjujih strašno fin. Na Gamescomu so me na pred- 
stavitvi tako zrajcali, da sem se neznansko veselil, ka- 
ko bom zaigral nekaj bolj odraslega kot običajno. A 
'Yinalni' izdelek me je streznil. Novopečeni Compul- 
sion Games so nadarjeni zlasti za predstavitev, med- 
tem ko so pri igranju goli in bosi. 
Iz pogleda od zadaj v treh dimenzijah prevzameš nad- 
zor nad naličeno, dolgonogo žensko, drugim jazom 
dekletca. Ta živi v noir jazzovskih dvajsetih letih minu- 
lega stoletja in jo okolica tako malo upošteva, da ljudi 
vidi kot sence. To je bistvenega pomena, saj si pot na- 
prej mnogokrat utreš le tako, da se ob zidu spremeniš 
v plosko črno fleho. Nato tečeš in skačeš po sencah, 


Ugank ne manjka. Tu spuščaš dvigalo, da se premakne senca 
na zidu. A ker je mozganje povezano s skakanjem, so težave. 


retji Izgubljeni planet je Capcomov poskus, da 
bi serijo po razočarajočem drugem delu znova 
približal tistim, ki jim je dopadlo tretjeosebno 
odstranjevanje Akridov, alienskega mrčesa iz 
prvenca. Poudarek so tokrat zahodni razvijalci Spark 
Unlimited z večigralstva prestavili na zgodbeno kam- 
panjo, v kateri postaneš dobričinski bradač Jim Peyto- 
na. Ta službo mehanika na zasneženem planetu 
E.D.N. Ill sprejme, da bi preskrbel družino. 
Špil je časovno postavljen pred oba predhodnika, a v 
praksi je to opazno le po starejših modelih značilnih 
dvonožnih robotov, ki nudijo alternativno delanje dar- 
marja. Oziroma robota, saj je junaku tokrat na voljo 


Za dobrosrčnega bradača Peytona so zadače, ki mu jih naprtijo nad- 
rejeni, del službe. Zavoljo strelske in pustolovske enoličnosti in 
splošne preživetosti vsega igranje res še najbolj spominja na tlako. 

Lost Planet 3 


dokler ne prideš do drugače nedoseglji- 
vega cilja. Včasih jih v lepem plesu luči 
mečejo objekti, drugič se na stenah znaj- 
dejo obrisi oseb v punčkinem življenju. 
Denimo starša, vsak s svojo navlako te- 
žav, zlasti oče, ki se trudi zaslužiti za do- 
stojno življenje, a se zaplete z gangsterji. 
Naš lik je odraz njenega življenja in idea- 
lov: atletska, nemogoče suha kabarejska 
plesalka s posebnimi močmi, kot je švi- 
ganje naprej. Zgodba pretrese, kakor zna le otroško 
trpljenje, in bi bila odlična v kakem strip- 
albumu. 

A Compulsion so se odločili za špil - in 
ga polomili. Dobra ideja je izvedena po- 
razno, saj je s skakanjem celo po zapla- 
tah kup težav. Že tako je lik živčen in 
nadzor nenatančen, lonček pa pristavijo 
še sitna kamera in hrošči, ki povzročajo 
zatikanje v objekte. Pohvalno je, da je do- 
sti ugank s prekladanjem in potiskanjem 
predmetov, da sence ustvarijo most. To- 
da med njimi je mnogo zanikrnih. Baba 
se recimo oprime le označenih robov, 
druge pa mirno prezre, četudi so ravni, 
zaradi česar je več puzel umetno omeje- 
nih. Piko na i postavi medla, nezanimiva 


en sam. Tak osnoven brez raket in 
strojnic, s katerim si v spopadih z 
Akridi pomagaš z vihtenjem prije- 
malne leve in vrtalne desne roke 
ter boksarskim potegom le-teh v 
bran kabine. Kovinski hrust je v bo- 
ju za silo uporaben in ponekod nu- 
jen, recimo pri šefih. Drugače pa 
rabi predvsem rušenju ledenih ovir, 
prevažanju junaka iz točke na toč- 
ko in zagonu zamrznjene mašine- 
rije. Slednje je eden od dolgočasnih ciljev odprav, na 
katere te iz osrednje baze pošiljajo nadrejeni. 

Glavnino streljanja izvajaš peš s 
Peytonom, ki vihti boleče standard- 
na orožja, kot so pištola, pumpari- 
ca, eksplozivni lokostrel in granate. 
Prmejduš, da tako nevznemirljivi 
akciji in dizajnu prizorišč v velikih 
naslovih že dolgo nisem bil priča. 
Ne glede na to, ali moraš iz zagate 
rešiti delavske kolege, ki so zgrmeli 
v prepad, popraviti oddaljeni srkal- 
nik termalne energije ali se ubadati 
s stranskim iskanjem brezzveznih 
nadgradenj za robota. V vsakem 
primeru te čaka duhamorno pluže- 
nje po istokopitnih ledenih votlinah, 
belih planotah in generičnih tovar- 
niških kompleksih. Vse se dostikrat 
spremeni v strelske galerije, kjer 


Take so skakalne prepreke. Sence ljudi se gibljejo in ti skačeš 
po njihovih udih. Prijem je zanimiv, ni pa dobro izveden. 


okolica, ki je veliko slabša kot v dveh očitnih staro- 
davnih navdihih, Grim Fandangu in Psychonautih. 
Špil resda ima svetle trenutke, ko se na primer prele- 
viš v nastopajočo v lutkovni predstavi, v slogu Limba 
pomagaš nespretnemu princu in ob tem razmišljaš o 
položaju žensk v svetu. Ali ko poslušaš profesionalno 
izvedeno, nalašč za Contrast narejeno jazz glasbo, ki 
je naprodaj v obliki soundtracka. A do njih se moraš 
prebiti skozi ure duhamornosti, povprečnosti in težav. 
Naj te nizka cena 15 evrov na Steamu, Xboxu Live ali 
Playstation Storu, kjer imajo tudi nič kaj nadgrajeno 
verzijo za PS4, ne premami. 


ne mara otroškega trpljenja. 
Skoraj tako ne kot lastnega. 


Compulsion / Focus Home Interactive 


Primer slabega dizajna je po nepotrebnem razvejana baza, v katero 
se vračaš. Med raziskovanjem te špil zasipa z nalagalnimi zasloni. 


brez pravega patosa in na vselej enak način odstranju- 
ješ vale večidel poznanih vrst avtohtonih prebivalcev 
planeta. Ja, boji z so običajnimi sovražniki so podob- 
no nevznemirljivi kot v LP1 in 2. Pokaš jih kot milne 
mehurčke, rušilnim napadom večjim Akridom se brez 
muje izmikaš z delanjem prevalov, dočim je pri šefov- 
skih velenakazah na sporedu uničevanje očitnih kri- 
tičnih točk, ki je z miško mala malica. 

Multiplayer, kjer se petčlanski moštvi pomerita v 
deathmatchu, rinjenju proti energijskim črpalkam in 
načinu, kjer ena ekipa brani cilj, druga pa napada, je 
spodoben. Okej je tudi modus, v katerem se z največ 
petimi kolegi zoperstavljaš nepojemajočemu, čedalje 
zahtevnejšemu navalu žužkov. A vse to je premalo, da 
bi zaustavilo polzenje serije v pozabo. 


Temperatura zanimanja za 
niz se izenači s tisto na planetu. 


Spark Unlimited / Capcom 

JOURNEY OF A ROACH 


ole je posrečena mešanico običajne klikotave 
T avanture in prostorske miselnice iz nemška hiše 

Daedalic. Glavni junak je simpatičen ščurek, 
česar nismo videli že od davnega leta 1996, ko smo 
mrgolazili v kratki, nadrealistični avanturi Bad Mojo. 
V postapokaliptični pušči, kjer so členonožci ena red- 
kih preživelih živalskih vrst, je pognala cvetica. A ko 
se par ščurkov napoti k njej, eden od njih zgrmi v luk- 
njo. Reševanje bi moralo biti enostavno, a nerodni 
ščurek, igralčev lik, pada v vse bolj absurdne zaplete. 
Čeprav pustolovščino nabritega insekta spremljamo 
v pogledu od strani, je igra prostorska. Sobice so tri- 
razsežne, kar so avtorji spretno vpletli v igranje. Spre- 
hajamo se lahko namreč po vsaki ravni površini, tudi 
po stropu, in temu primerno se zavrti zaslon. Tako 
obidemo navidez nepremostljive prepreke in nedose- 
gljivi predmeti postanejo enostavno dostopni. 


Ne, slika ni obrnjena narobe. Sprehajanje po stenah 
in stropu je temelj igre in doda novo dimenzijo za 
zvrst tipičnim zagonetkam. 


Vsaka prostor je uganka v malem, naj gre za lovljenje 
muh, ki so ušle pajkovki ali preoblačenje, da se iz- 
muzneš mimo militantnih mravelj. Svoje naredi tudi 
vmesnik. Na srčkan način ne le pove, ali je moč pred- 
met pobrati oziroma na njem kaj uporabiti, marveč z 
risbicami v stripovskih oblačkih zakoliči, čemu je kaj 
namenjeno. Ob marsikateri sličici se na glas zahah- 
ljaš. Hkrati pa se zaveš, da si marsikatero uganko in 
prizor že nekje videl. Špil je naphan z referencami, 
predvsem na rovaš legendarnih starih Lucasovih pu- 
stolovščin. Tako daleč gre, da enemu od likov, pirat- 
skemu kapitanu, preusmeriš pozornost na sliko tri- 
glave opice! Ukana tu za spremembo deluje. 

Na srečo gre za poklone zvrsti, ne za brezsramno ko- 
piranje. Na žalost pa je igra lahka in povrhu kratka. Iz- 
kušenemu avanturistu ne bo problem priti do konca v 
manj kot popoldnevu. Nato lahko poskusi z lovlje- 
njem dosežkov, ki v Daedalicovih špilih postajajo stal- 
nica, a velike dodatne vrednosti naslednje preigrava- 
nje nima. Po drugi strani bo občasnež namige na zgo- 
dovino avantur spregledal. Vendarle tega ne gre šteti 
v škodo, saj Journey zdrži kot samostojen izdelek. 


Žuželčnjad nima glasilk, zato komunikacija poteka te- 
lepatsko. Namigi igralcu so nadvse prikupni in nabiti 
s humorjem. Upam, da jih bo posnemal še kdo. 

Glede na kratkost popotovanja je največji malus ce- 
na. Petnajst evrov, kolikor znaša na Steamu, je za tak 
izletek, čeprav prisrčen in skrajno zabaven, preveč. 
Bolje rečeno, igre je preprosto premalo, četudi se na 
daleč vidi, da so jo spočeli s srcem, in se prav tja use- 
de tudi staremu zagrenjenemu ciniku, kot sem. De- 
jansko sem avtorje šel podpret izključno zato, ker bi 
rad od njih videl še kako podobno avanturo, tokrat 
primernejše dolžine. Guattro 

Daedalic e 15 EUR 


BIOSHOGK INFINITE: 
BURIAL AT SEA - EPISODE 1 


dor je preigral Bioshock Infinite in potočil solzi- 
K co ob zaključku Bookerjeve in Elizabethine pri- 

povedi, ve, da se v zgodbovnem zakulisju vse 
vrti okrog časovnih zank in alternativnih prihodnosti. 
Protagonista v eno takih postavi prvi zajetnejši DLC, 
in sicer v utopično podvodno metropolo Rapture, po 
kateri smo tavali v Bioshocku 1 in 2. 
Dodatek predpostavi, da se detektiv DeWitt in Liz v 
staro-novem stvarstvu ne poznata. A izkaže se, da je 
Bookerjeva spremljevalka manj nevedna kot on sam. 
Bolj kot fabula, ki je do obisti okleščena variacija na 
Infinitovo temo, navduši podmorsko stvarstvo, pre- 
den so se prebivalci zadrogirali s plazmidami. Naj gre 
za neoskrunjeno buržoazno sredico mesta ali razpa- 
dajoči predel v globočinah, v grafični tuniki Neskonč- 
nika je Rapture še bolj zapeljiv. 


V dodatku se iz višinske metropole Columbia preseli- 
mo v podvodni Rapture iz Bioshocka 1 in 2. Te- 
pežkalne mehanike so tvorci prekopirali iz Infinita. 


Igralno tvorci niso izumljali vroče pare. Bookerju je na 
razpolago bistveno manj streliva in magičnih sposob- 
nosti, kar občutno vpliva na spopade s splicerji. Ozi- 
roma naj bi, saj se v omejeno okolje prenešeni ele- 
menti odprtega Infinita, kot je zračna železnica, slabo 
skladajo s težnjo po prikritejšem odstranjevanju capi- 
nov. Priokus površnosti zapustijo še pustolovske na- 
loge. So preproste in premočrtne ter bolj kot ne opra- 
vičilo za to, da v družbi svojeglave Elizabete obišče- 
mo večino lokacij in se čudimo artističnemu dizajnu. 
Ziheraštvo je dodatku nekako moč opravičiti, saj je 
vzdušen in tekoč. Zasoljene cene in skromne dolžine 
pa ne. Obrni, kakor hočeš, 15 evrov je za poltretjo uro 
akcijskega rompa odločno preveč. Tistim, ki ne kani- 
te izpustiti bodočih DLCjev, priporočam nakup 'se- 
zonske vstopnice' za 20 apoenov, ki poleg pričujoče 
in druge epizode, v kateri bomo zaigrali kot Elizabeth, 
vključuje Clash in the Clouds. To je droben dolpote- 
gljiv paketek, ki doda izzivalno bojevanje v ločenih 
arenah. Plačali boste več, na dolgi rok pa bržda nekaj 
prišparali. Case 

2K Games e 15 EUR 


Na voljo v trgovinah 
Comshop in Harvey Norman. 


Miška Sculpt Mobile Mouse 


MJ 
N ) 
Popolna za sistem Windows 8 


Gumb z logotipom Windows na miški je 
čudovita nova funkcija, ki brezhibno deluje 
s sistemom Windows 8. Pritisnite logotip 
Windows, če si želite takoj ogledati začetni 
zaslon. 


Popolna spremljevalka na potovanjih 
Miška je udobna spremljevalka vašega 
sodobnega, mobilnega življenjskega sloga. 
Zaradi kompaktne zasnove in tehnologije 
BlueTrack, ki deluje na skoraj vseh površinah, 
je naprava popolna izbira za pisarno ali 
potovanja. 


Poznana oblika, visoka zmogljivost 
Klasična oblika miške in štiri smerno drsno 
kolesce omogočata intuitivno uporabo z 
obema rokama. Z nagibanjem kolesca levo 
in desno se lahko pomikate vodoravno in 
tako krmarite po začetnem zaslonu. 


Brezžični kontrolnik 
Wireless Xbox 360 Controller 
for Windows 


Odkrijte večjo natančnost, 
udobje in nadzor. 
Kontrolnik Wireless Xbox 360 Controller for 
Windows omogoča skladno in univerzalno 
izkušnjo igranja iger v obeh Microsoftovih 
sistemih za igranje iger. Doživite izjemno 
izkušnjo igranja iger v sistemih Windows 

in Xbox 360. 


www.microsoft.com/hardware/sl-si 


Microsoft 

Sveža sezona risane serije Teenage Mutant Ninja Turtles se je 
na tujih malih zaslonih že usidrala, naslednje leto pa pride še 
nov animirani film. Čas je, da si Sncii ogleda zmerom mlade žel- 
vake, ki se kakor prave nindže vztrajno izmikajo pogibeli. 


iše se leto 1935. Starejši gospod se 
ustavi pri kiosku na ulici in se nejever- 
no zastrmi v mestni časopis, New York 
Times. Naslovnica z velikimi črkami 
rjove: "IZ KANALIZACIJE LAZIJO ALI- 
GATORJI!! OTROCI SO V NEVARNOSTI!!!" Sivo- 
lasi Američan česa takega ne pomni, pa je doživel že 
gospodarsko depresijo in svetovno vojno. Izreče ne- 
kaj krepkih in krene dalje, premišljajoč, kaj vse si bo 
ta nori svet še izmislil. 
Petdeset let kasneje prodajalec časopisov na istem 
mestu v izložbo postavi nenavaden stripovski zvežčič. 
Na naslovnici so izrisane štiri zamaskirane spake, pol 
ljudje in pol želve. Srepijo in imajo pripravljena raz- 
lična hladna orožja. Kaj bi gospod rekel sedaj? Ned- 
vomno bi se kleno pridušal, da bi se mamke ozirale in 
globoko dihale od strašnih besedi. 
A udrihal bi po krivem, kajti nakaze so v resnici veli- 
ke dobričine in poštenjaki. Gre za želvje brate, ki jih je 
radioaktivna nesnaga spremenila v razumna bitja. 


Pod mentorstvom modre vzhodnjaške podgane so 
zrasli v bojevnike za pravico in resnico, podkovane v 
starodavni borilni umetnosti ninjutsu. Kljub temu pa 
niso pozabili na zabavo in redno obedovanje svoje 
najljubše hrane, pice. To so najbolj zeleni in trdi zaje- 
banti na svetu, Teenage Mutant Ninja Turtles! 


HeEe-MANU V BRK 


'Nindža želva' se sliši kot totalen absurd, a ravno v 
tem je smisel nenavadne izmišljotine. Pisec Kevin 
Eastman in risec Peter Laird sta jo udejanjila kot pa- 
rodijo na resnobne superheroje, ki se jih je trlo, od Su- 
permana prek Batmana. In, jasno, na nindže, ki so bi- 
li v osemdesetih povsod. To med ostalim izveš v ve- 
dežu na temo bojevnikov iz senc v Jokerju 213. 

Tako Kevin kot Peter sta opravljala bedno plačane 
avtorske službice in bila brez cvenka. A imela sta jaj- 
ca, da sta pri Kevinovem stricu izprosila posojilo in z 
njim poleg nekaj drugih projektov financirala prvo ci- 

b MRI be pe. 
Avtorja Nidža Želv risar Peter Laird (levo) in teksto- 
pisec Kevin Eastman. Slednji je leta 2000 zapustil 
TMNT in kupil stripalbum Heavy Metal, vendar po 
novem z želvaki zopet sodeluje. 

Levo je naslovnica izvirnega stripa iz leta '85, ki v 
najbolj ohranjeni obliki danes stane 20.000 evrov. 
Na netu ga je moč dobiti v digitalni obliki in čitanje 
priporočam. Nasledniki so bili bolj lahkotni. 


fro nindža želvakov. Strip je bil črnobel, imel je štiri- 
deset strani in natisnili so ga v tri tisoč izvodih. Samo- 
založila sta ga v svojem d.o.o-ju Mirage Studios - 'mi- 
rage' pomeni privid, ime pa sta izbrala, ker sta delala 
kar iz lastnih revnih stanovanj. 

Možaka sta se sicer potrudila, saj sta kupu medijev 
razposlala vzorec stripa. Toda hitri uspeh ju je močno 
presenetil, saj od oklepljencev nista pričakovala niče- 
sar posebnega. Očitno so bili ljudje siti vase zavero- 
vanih herojev in so hitro pokapirali četverico, ki kri- 
minalce garba zato, ker nima izbire, kajti lajf v New 
Yorku je težak. Povrhu so bili junaki poimenovani po 
velikih renesančnih umetnikih Leonardu, Rafaelu, 
Michelangelu in Donatellu. Ničjasno. 

Vendarle prvi nindža želvaki niso bili taki, kot jih po- 
znamo danes. V vsebini je bila čutiti dosti resnosti, te- 
mačnosti, celo žalosti. Prvenec se začne tako, da pri- 
padniki ulične tolpe Purple Dragons želvake stisnejo v 
kot in se derejo: "To je naše ozemlje in nihče se ne po- 


ŽELVE 


tika po njem, posebej ne čudaki, preoblečeni v žel- 
vel!" Naši junaki pa nazaj: "Motite se ... Tole niso 
preobleke!" Risba je odločna, črnikasta in nič kaj 
komedična, liki namrščeni, celo srditi, borba z Dra- 
goni razgibana, ostra. "Tip misli, da lahko sam opra- 
vi z mano ... Srečava se v zraku ... Ko pristaneva, jaz 
stojim. On ne," hladnokrvno ugotovi eden od prota- 
gonistov. Na strehi newyorške zgradbe sledi obračun 
z rivalskimi nindžami, kjer brizga kri in je falotu na- 
posled ponujen ritualni samomor. Nič kaj otroško. 


STRIPOVJE 


Prva epizoda že ponudi vpogled v širši TMNT-univer- 
zum. Zanj je nadvse važno ozadje spora med uči- 
teljem mutantskih želv, podgano Splinterjem, in nje- 
govim smrtnim sovražnikom, temnim šinobijem 
Shredderjem. Svojčas sta bila oba normalna človeka 
in mojstra nindži, a sta se sprla zaradi babe in odtlej 
furata zamero. 

Shredderja, ki v New Yorku načeluje nindža klanu Fo- 
ot, mladeniči v prvencu ubijejo. Potem se v drugem 
stripu pozornost preseli na zamorskega znanstvenika 


Za prvo risanko so želvakom nasproti postavili 
alienske možgane, klicane Krang. Gmoto mesa so 
nagnali z domačega planeta, zato je prišla delat 
zdrahe na Zemljo in se povezala s Shredderjem. 


Baxterja Stockmana, ki si je izmislil ostrozobe robote 
Mouserje in drsi vedno globlje v brezno norosti. Želva- 
ki ga strpajo v ječo in ob tem rešijo njegovo asistent- 
ko April O'Neil. Za razliko od mnogih ženskih likov v 
stripih tiste dobe je to sposobna, nič kaj cvileča in 
uboga dečva, ki se začne sčasoma uriti za kunoichi, 
žensko nindžo. Kot vemo, z njimi ni dobro riža zobati, 
poleg česar je odeta v rumeno trenirko kot Brusli. 


April je nabrita dečva, ki pomaga našim junakom, 
čeprav jo morajo občasno reševati. Splinter pa je 
skrivnostna zen podgana, ki kot Yoda deluje nepo- 
kretna, a lahko v sekundi premlati vse. 


Splinter, Shredder, Baxter in April so stalnice blago- 
vne znamke, ki je od nastanka mutirala skoraj tako 
kot glavni liki. Kasneje so se morali želvaki spopasti s 
celo menažerijo negativcev, kot je karatejec Chris 
Bradford, cestni razbojnik Xever iz Brazilije in pre- 
mična tankovska utrdba Technodrome. Pri založbi 
Mirage je v avtorstvu Laida in Eastmana najprej izšlo 
temeljnih osemindvajset cifer, ki jih znalci pretežno 
čislajo kot merodajne in najboljše. Stripovske pravice 
so nato leta 1988 šle k izdajatelju Archie, od koder so 
želve na nove prigode odhajale sedem let v seriji 
TMNT Adventures. To sta glavni seriji, ki so ju kasne- 
je dopolnili krajši nizi, med njimi japonska manga. 


Leonardo je ime dobil po vsestrans- 
kem umetniku Da Vinciju. Temu ustre- 
zno je najbolj uravnotežen, discipliniran 
in umirjen želvak, ki mu zaradi tega pri- 
pada vloga neformalnega vodje. Odli- 
kuje se po tihosti in obvlada mečeva- 
nje, saj vihti dvoje rezil. Včasih sta to 
samurajski katani, drugod ninja-to, kar 
je krajša in zravnana verzija katane. Ima 
modro prevezo za oči, v najnovejši TV- 
seriji pa mu glas posoja Jason Big9s, 
prezgodnji brizgač iz Ameriške pite. 

Raphael se kliče po slavnem italijan- 
skem slikarju. Ta je bil nežna, umetniš- 
ka duša, naš Raf pa je vročekrven mi- 
šičnjak, ki rad najprej užge in šele po- 
tem sprašuje, če kdo pogreša kak zob. 
Želi si biti šef, a mu zaradi jeze to ni da- 
no, zato z Leonardom nimata najboljše- 
ga odnosa. Njegovo priljubljeno orožje 
je par rezil sai, neke vrste starodavnih 
pendrekov. Sai izvira z otoka Okinava in 
ni orožje nindž, a mu bomo oprostili, 
saj je fant od fare. Ima rdečo prevezo. 


Donatello je bil italijanski kipar, ki je 
znal iz kamna pričarati življenje. Podo- 
ben čarodej je želvak Don(ny), najbolj 
bister v četverici, ki se poleg z borilnimi 
veščinami zelo rad ubada z znanostjo in 
tehnologijo. Brihta kanalizacijski čum- 
nati priskrbi elektriko in izdeluje one- 
gajčke, s katerimi trdonje laže porazijo 
capine. Ker je tako poseben, ga bratje 
radi garbajo, zlasti Raphael, a jim ne 
zameri. Oborožen je z dolgo palico (bo) 
in nosi vijolično prevezo. 

Michelangelo Buonarroti je bil tako kot 
Da Vinci večstranski umetnik, ki je s 
slikanjem, kiparjenjem, arhitekturo in 
inženirstvom bistveno vplival na zahod- 
no civilizacijo. Naš Mike se s tem ne bo 
mogel pohvaliti, je pa to želvak, ki druge 
redno spravlja v dobro voljo. Rad pona- 
gaja in je zlasti v risankah prikazan kot 
žurer, ki uporablja besedo "Dude!" Do- 
mala obseden je s picami, za tepež ba- 
rab pa uporablja nunčake in srpasto ku- 
sarigamo. Njegova preveza je oranžna. 


GLEDOVJE 


Osrednji razlog za zaton stripov je bila televizija, zara- 
di katere je popularnost srboritih trdonj eksplodirala. 
Animirana serija je tekla od 1987 do 1996 (zaradi nje 
je prvotni avtor Laird bojda nehal delati na stripu) in 
bila namenjena zlasti otrokom. Zato se je v njej vzpo- 
stavila podoba Leonarda, Michelangela, Donatella in 
Raphaela, ki jo najbolj poznamo - lahkosrčnih naj- 
stniških zafrkantov, ki goltajo pice in z borilnimi 
veščinami na nekrvav način rešujejo svet. Shredderju 
ponujeni harakiri in črnobela risba sta bila kmalu le 
oddaljen spomin. Pod žaromete so prišli osebnostno 
bolj razdelani in bistveno bolj vedri liki, med katerimi 
je prednjačil obešenjaški Michelangelo s surfersko 
angleščino in kultnim vzklikom "Cowabungal!!" 


Pico želvaki goltajo kot za stavo, najraje pa imajo 
varianto z mesnino pepperoni. To je začinjena suha 
salama iz govedine, primerljiva z našim kulenom. 


Taki želvaki so se ohranili v kratkoživi igrani seriji 
koncem devetdesetih in v drugi risani nadaljevanki, ki 
so jo vrteli od 2003 do 2009. Čeprav je bila ta malce 
resnejša, je Shredder na splošno nazadoval v strašlji- 
vosti in so ga večkrat ugonobili ter nato oživljali na ra- 
zne načine, od čarovnij do mutantskih črvov. Splinter 
pa je bil zdaj nekdanji šinobi, zdaj njegov ljubljenček, 
ki ga je radiacija spremenila v človeka. Odvisno od 
dobrih ali slabih dni scenaristov. 

Pravzaprav se je udejanjilo pravilo, da so nindža želve 
tolikanj bolj hecni, kolikor bolj so namenjeni masovni 
potrošnji. Nič presenetljivega torej, da so bili gibčni 
plazilci iz kanalizacije najbolj smešni in priljudni v treh 
hollywoodskih igranih filmih, preprosto imenovanih 
Teenage Mutant Ninja Turtles 1, 2 in 3. Tu so jih upo- 
dabljali živi igralci, ki so imeli na glavah animatronske 
maske iz delavnice Jima Hensona, očeta Mapetkov. Z 
njimi so upravljali daljinsko, učinek pa je bil že tedaj 
precej neroden, za nekatere kar nekoliko srhljiv. Hkra- 
ti je šla kakovost precej strmo navzdol in trojka je bila 
le še senca enice, ki se je itak odlikovala predvsem po 
zafrkanciji na rovaš nindž. "A fellow chucker!" 


Vsi trije igrani filmi TMNT so merili zlasti na mlaj- 
še gledalce. Prvi in drugi sta se bavila zlasti z 
ozadno zgodbo želv, Shredderja in Splinterja. 

Ko je računalniška animacija dosegla zadovoljivo ra- 
ven, so se želvaki hvaležno preselili vanjo in leta 2007 
nastopili v solidnem CGl-celovečercu TMNT. Dolgo je 
že od tedaj, zato ljubitelji že nestrpno pričakujemo re- 
boot, napovedan za 2014. 


Nov film pride naslednje leto in bo igran. Prste 
vmes ima Michael Bay in kjer je on, je tudi Megan 
Fox, seveda v vlogi April. Veliko živali na kupu. 


NOVA NADALJEVANKA 
TMNT 


Upam, da bo film prihodnje leto vsaj na ravni sveže 
serije, ki je že vstopila v drugo sezono. Na mreži Nic- 
kelodeon je štartala predlani in dokazala, da nindža 
želve niso relikt preteklosti. 

Nizika s polurnimi epizodami tematiko zgrabi na za- 
četku, ko se kornjače pod Splinterjevim tutorstvom 
komaj podajo v svet, in jim v poklonu izročilu naspro- 
ti postavi stare zlobneže, od Shredderja prek Baxterja 
do Mouserjev in Purple Dragonov. Rožnatim velemož- 
ganom Krangu iz Dimenzije X se pridružijo male naka- 
ze Kraangi, ki kot Xeni v Half-Lifu zlezejo žrtvi na gla- 
vo in ji nadzorujejo misli. Prav tako nindže zdaj vihtijo 
nekoliko drugačna orožja, njihova podoba pa je za ni- 
vo bolj človeška. Tudi zato April postane ljubezenska 
tarča najbolj piflarskega kornjačarja, Donatella. Zaradi 
nje je še večji trdonja kot sicer! Posodobitev je seveda 
še več, saj 'fantje' uporabljajo telefone in laptope, 
imajo profil na Facebooku in nabijajo retro špile. 
Računalniška generirana nizika se sicer ne vrne k 
mračnjaškim koreninam. Michelangelo je bil v prvem 
stripu denimo tako obupan, da je z udarci razbil zid. 
Česa takega ne vidimo. Humorja je veliko, ko si kerl- 
ci recimo dajejo "HIGH THREE!" (ker imajo na dlaneh 
tri prste), in prisotni so grafični elementi japonskih 
animejev, recimo nenadna povečanja oči in ustavljeni 
liki s kapljico potu na čelu. Takisto ni krvi, kajti 
čeprav naokoli švigajo meči in šurikeni, bistveni uda- 
rec zada vedno ud. 


Nova serije je v celoti narejena računalniško, žel- 
vaki pa so videti lutkasti. Nekateri to kritizirajo, 
meni pa je stil zelo všečen. 

Kornjače igrače so zelo priljubljene, mednje pa se 
je podal tudi Lego. Zelo verjetno se bo vzporedno s 
filmom pojavila tudi Lego TMNT videoigra. 


Na splošno je nadaljevanka zabavna in sprostitvena. 
Kinetično tepežkanje robotov, nindž, alienov, pank- 
sov in drugih stereotipov pa je privlačno za fante vseh 
starosti. Tudi za starejše, ki bi se radi odklopili. Ven- 
dar ni več tako otroška in otročja, saj srečamo na- 
prednosti. 

Ene so nauki, ki jih deli visoki, umirjeni, modrijanski 
in očetovsko zaskrbljeni Splinter. Zgodnja epizoda se 
natančneje ozre po Rafaelu, najmočnejšem želvaku, 
čigar šibkost je, da se pusti sprovocirati. Splinter ga 
nauči obvladati jezo, hkrati pa izpostavi lastno prete- 
klost, saj sta s Shredderjem sprta prav zaradi ihte. 
Nauk je obdelan popkulturno in površno kot v Star 
Wars, a posledica je jasna: če pustiš, da si te jeza po- 
dredi, si v bitki morebiti res močnejši, toda izven rav- 
notežja. Tovrstnih modrovanj je še dosti, na primer ko 

Pošastkov, kilavih nindž in pouličnih razbojnikov 
za tepež je vedno zadosti. Ce imajo trdonje ravno 
pet minut miru, pa se začno po bratsko garbati še 
med sabo. Občasno to preide meje igrivosti. 


Splinter pokaže, kako te preveč napumpan ego hitro 
stane uspeha, ali ko priporoči bojevanje 'brez misli'. 
Šele ko želvakom to uspe, nagarbajo trčenega doh- 
tarja, ki zna brati misli. 

Druga zanimivost je, da TMTNJci vsaj v novi seriji ne 
opletajo tjavdan, marveč uporabljajo prave ninjutsu 
tehnike in nekatera orožja. Splinter pravi: "Nindže so 
mojstri prilagajanja. Tehnologija je le način, kako 
zmagati, in tega ne zagotavlja. Zmagaš lahko edino ti 
sam." Naokoli frlijo šurikeni in dimne bombe, verige z 
utežmi pulijo iz rok sablje in spotikajo sovrage, med 
krneki potezami opaziš izvajanje vzvodov, dočim v 
enem od delov izrecno navedejo tehniko meta seoi 
nage. In navsezadnje je Splinter Kitajec, ne Japonec, 
kar je direktna referenca na dejstvo, da je koncept 
nindže kitajski, tako kot sama mednarodno uvelja- 
vljena beseda. Škoda, da Splinterju glas posoja Ko- 
rejec, ki ne zna izgovarjati nekaterih japonskih besed, 
kot je kunoichi. 

A to je zanemarljivo v žurerskem plesu, katerega 
ogled vsekakor priporočam. Žal teh novih nindž želv 
na naših TV-postajah ni (Happy TV dnevno suče Next 
Mutation), a morda se pojavijo. Če prej ne, ko bodo 
zaradi filma vnovič pod drobnogledom širše javnosti. 

<242 TI NILIDI NE, DI SI ŠE VEDNO Sp» O Prejmi vsakega 
zu 15. v mesecu 

še toplega Jokerja 

v domač nabiralnik 

in prihrani 


20 odstotkov! 


Nov naročnik dobi eno od teh 
pisanih daril po lastni izbiri! 


predstavitev 
Steva Jobsa 


srebrn ali črn ključ 
USB 16 GB 


rokavice 0X 


knjiga Skrivnosti zgodovinska strategija za vse vrste 
predstavitev oz vključenim barbarskim dotikabilnih zaslonov 
Steva Jobsa. dodatkom Rome Total 


"War Gold Edition 


OJ 
ESSENTIALS 


simulacija Batmana 
Arkham City 


pretepačina za PS3 
Mortal Kombat 


prvi del pustolovščin 


kompilacija dveh odličnih Lego Harry Potter RE NIH 
kadi Star W Years 1-4 
2 pulte A, Saga za sze Race Driver: GRID 
www.joker.si. 
Naročilnico in vse podrobne informacije najdeš na j 
A£ Med novimi naročniki bomo izžrebali dva 


srečneža, ki bosta prejela zobosnažni paket. 


K 


cugavso Gaja! 
UIRAPROX 


Oba prejmeta deodorant ter majico. 


MINI TESTISI 


NINTENDO 2DS 


orija okrog globinsko-stereoskopsko-3D slike, 
hi! kakorkoli ji že hočeš reči, se je polegla. Izdelo- 

valci so našli nove limanice za mamljenje novo- 
sti željnih, na primer 4K, 3D pa je v kinih in na televi- 
zorjih postal nekaj običajnega. Ter nekaj, česar dosti 
ljudi ne mara ali sploh ne uporablja. To je ugotovil tu- 
di Nintendo in nastal je 2DS, zadnja inačica njihove 
(na tujem) izvrstno prodajane ročne konzole 3DS. 
Medtem ko gornji zaslon pri 3DSu in njegovi povečani 
izpeljanki XL kaže globinsko sliko, je na 2DSu taisti 
prikazovalnik čisto običajen. Po eni strani je to krnitev 
izkušnje in zanikanje namena naprave. Po drugi pa se 
drkalica s tridejem nikdar ni zares okitila in izkazala. V 
nobeni igri ni obvezen in le peščica je takih, kjer dopri- 
nese k izkušnji, na primer v določenih sobanah Super 
Mario 3D Landa in pri vlačenju blokov iz zidov v Pull- 
blox. Zvečine je kozmetične sorte, ko denimo v strate- 
giji Fire Emblem: Awakening vidiš, kako nad bojiščem 
polzijo oblaki. Dosti ljudi stereoskopijo z drsnikom 
zmanjša na minimum ali jo izklopi, ker jim gledanje v 
'tunel' ni pogodu. Prav tako zna biti naporno držati 
konzolo pod določenim kotom, kajti kakor hitro jo 
preveč nagneš ali premakneš glavo, gre efekt po zlu. 


€ zaradi prenovljenega, zaobljenega para gumbov 
pod kazalcema 2DS v redu sede v večje roke, hkrati 
pa ne povzroča preglavic manjšim. Nintendo zna. 


Taki ne bodo imeli nič proti redizajnu, sploh ker je 
onegaj cenejši. Namesto 165 evrov, kolikor pride sta- 
ri 3DS, oziroma okoli 190, ki jih terjajo za XL, 2DS (z 
napajalnikom) stane 130 apoenov, kar je ugodno za 
sistem z veliko količino kul iger. Med najboljše sodijo 
omenjeni Mario Land, Animal Crossing: New Leaf, 
Donkey Kong Country Returns, Paper Mario: Sticker 
Star, Luigi's Mansion 2, Kid Icarus: Uprising, Resident 
Evil: Revelations, Zelda: Ocarina of Time ... Opise 
najdeš v Jokerjih in na Joker.si. To so sicer igre za šti- 
rideset evrov, ki pa količkaj predanemu tudi dajo štiri- 
desetkrat več kakovostnega igranja od telefoničnih 
neumnosti za bakšiš. Po splošnem mnenju med izpo- 
stavitve vredne sodijo še novi Pokemoni X in Y, če- 
prav se nam je zdelo enolične tlake preveč. A otroci 
so navdušeni ravno nad njo. 

Prav otrokom je 2DS v osnovi namenjen. Školjkasta 
zasnova je preteklost in naprava je zdaj enoten kos 
konkretno trde plastike. Zgoraj je širša kot spodaj, ta- 
ko da je oblika edinstveno klinasta, in lepo sede v ro- 
ko. Ima enako velika zaslona kot 3DS; zgornji je večji 
in ne zaznava dotikov, spodnji je manjši in jih, tako da 
po njem šlataš s prsti ali priloženim perescem. Di- 
menzije so primerljive z odprtim navadnim 3DSom, so 
pa gumbi razporejeni nekoliko drugače in bolj štrlijo iz 
podlage, tako kot digitalni križec. Bistvenejša spre- 
memba sta gumba L in R pod kazalcema, ki se ukriv- 

ljata po robu in sta večja kot prej. Ostalo je pretežno 
enako, le na drugih mestih, od reže za module, ki 
sprejme tudi stare DSove, do prostora za SD-kartico 
(priložena je 4 GB), kamerice spredaj in dveh zadaj - 
čeprav je to hecno, saj globinskih podob, ki jih dotični 
snemata, ni več moč prikazati. Ni pa gumba za wi-fi, 
kajti to opcijo najdeš v meniju. In zvok je mono, med- 
tem ko izhod za slušalke ostaja stereo. Združljivost na 
vseh področjih je seveda stoodstotna. Vse igre za 3DS 
delujejo na 2DSu, saj stereoskopija ni nikjer pogoj. 
Pod črto je 2DS prijetno cenejša alternativa klasične- 
mu 3DSu. Ta je bolj imeniten in ličen, a vsakdo si ga 
ne more privoščiti in morda bo ravno tistih par deseta- 
kov odločilnih pri nakupu. 2DS cilja na otroke in v nji- 
hovih rokah se bo počutil najbolj domače. Vseeno pri 
tem priporočam nakup zaščitne torbice, saj bi znala 
ekrančka v šolski torbi kljub zaščitenosti utrpeti kako 
razo ali hujšo poškodbo. Za starejše oziroma tiste z 
večjimi dlanmi pa je boljši predimenzionirani XL, saj 
se z njim prsti ne bodo ukrivili v večni krempelj. To je 
resna nevarnost, saj je za Nintendov(sk)e igre značil- 
no, da jih ne moreš nehati igrati. Sneti 


INTEL GORE [7-4960X 


ntel svoje najurnejše procesorje za namiznike paki- 
| ra pod znamko extreme. Pred leti si tam uzrl najpri- 

merke, ki so dosegali najvišje frekvence, danes pa 
je malce drugače. To ime nosijo njihove šestjedrne 
srčike za v domača računala, torej z dvema jedrcema 
več, kot je pri Intelu običajno za ta trg. 
Kodno ime serije je ivy bridge-E (E pomeni extreme). 
To utegne zmesti, kajti poleti smo vendar dobili že 
haswella, naslednika arhitekture ivy bridge! Čemu no- 
vinci nimajo oznake haswell-extreme? Zato, ker rodo- 
vno pravzaprav izhajajo iz strežniških xeonov. Tamkaj 
razvoj zaostaja za domačimi inačicami, zato se bomo 
morebitnega haswella-E še načakali. 


€ V škatli ne dobiš hladilnika, zato ga moraš dokupi- 
ti. Ali pa vzeti sistem, kot je ta Yoyotech aurum z vod- 
nim hlajenjem slovenske tvrdke EKWB. 


To za Intel predstavlja problem tudi pri zmogljivostih. 
Haswelli znajo urin cikel izkoristiti bolje kot njihovi 
predhodniki, zato so ob enaki frekvenci učinkovitejši. 
Četudi ima testirani i7-4960X s 4,6 gigaherca za sto 
megahercev višji takt od haswella i7-4770K, ni v eno- 
nitnih aplikacijah nič hitrejši. Še ena slabost je raba 
starega čipovja z matičnih plošč X79, ki nima nativne 
podpore USB 3.0! (Uporablja namreč enako podnožje 
za 2011 nožic kot predhodniki.) Zakaj bi želel imeti 
tak primerek starejšega rodu, pa čeprav 'ekstremen'? 
Hja, zato, ker nimaš druge izbire, če poganjaš progra- 
me, ki nujno potrebujejo več kot štiri jedra. 

Poleg šestjedrnosti se procesorji ivy bridge-E ponaša- 
jo s petnajstimi megabajti predpomnilnika L3, dočim 


ga imajo haswelli do 8 MB. Pomnilniški krmilnik je šti- 
rikanalen s podporo frekvenci 1866 MHz, haswellov 
pa zgolj dvokanalen do 1600 MHz. In, nenazadnje, ek- 
stremneži imajo štiridesetstezni vmesnik za reže PCle, 
haswelli pa le šestnajststeznega. To pomeni, da po- 
datki iz CPUja v ram in dalje tečejo hitreje. Zato lahko 
v PCle reže nabašeš štiri titane in jih izkoristiš. 

Te mrcine se torej pri vsakdanji rabi ne odlikujejo. Na- 
menjene so ljudem, ki trejo zapletene računske orehe 
in rendrajo 3D-grafiko. Pa tudi tam je njihov pribitek 
glede na ekstremne predhodnike sandy bridge-E bolj 
slab. Zato so smiseln nakup le, če poseduješ starejšo 
družino šestjedrnikov, na primer gulftowne. Drugi pa 
izdatka slabih 1000 evrov po kosu ne bodo mogli 
upravičiti, 'najhitrejši intel' gor ali dol. Aggressor 


RAZER TIAMAT 2.2 


o proizvajalci izvržejo slušalke z več pogoni v 
K: školjki, je to ponavadi zato, da bi 

okrepili prostorski učinek. Razer ima tovrstne 
tiamat 7.1, ki jih vsebujejo kar po pet. Verzija stereo 
2.2 je drugačna: razen običajnega za srednje in višje 
tone ima še en driver posebej za bas. Posledično so 
nizki toni za razliko od krakenov odlični, saj ti faloti v 
igrah in filmih z rešetanjem luštno naluknjajo bobniče. 
A tlačenje več pogonov v isto školjko tradicionalno 
pomeni popačenje čistosti zvoka in tu ni nič drugače. 
Basi davijo tako srednje kot višje tone, kar v igrah ni 
problem, pri muziki pa še kako. 
Slušalke imajo samonastavljivo ogrodje z elastično 
oblogo za glavo, dočim ušesa polno objame udobno 
mehka usnjena obloga. Vsaj če imaš majhne uhlje, 
kajti kljub razmeroma velikim školjkam bo tiste z 
večjimi grdo tiščala, kot krakeni. Tudi mikrofon je 
dvoličen: slabo nastavljiv je, ko ga potegneš iz školj- 
ke, a v praksi je razločen in dobro filtrira šum. 
Stereo tiamati gredo za 100 evrov. Da bi toliko pljunil 
za slušalke, ki se obnesejo le v igrah, ne pa pri muziki, 
ni v redu. Vzemi Razerjev model carcharias ali Logi- 
techove G230. Aggressor 


€ kijub mrežici na ohišju krakeni niso odprte 
slušalke. Dobro onemogočijo zunanji hrup, hkrati 
pa uho ne švica kot denimo pri blacksharkih. 

Spletno srenjo je novembra zgrabila mrzlica, primerljiva s tisto pred stoletjem 
in pol, ko so se ljudje pognali v Kalifornijo po zlato. Predmet poželenja so bili 


bitcoini, katerih dolarska vrednost je rasla v nebo. pove, za kaj gre. 


naintridesetega oktobra je minilo pet let od te- 
ga sporočila v novičarski skupini, ki se ukvar- 
Ja s šifriranjem podatkov: "Delam na novem 
elektronskem denarnem sistemu, ki temelji 
na soležnikih in nima osrednje avtoritete. Čla- 
nek najdete na bitcoin.org/bitcoin.pdf." Pod 
objavo je bil podpisan Satoshi Nakamoto. 
Kriptologi, ki so sodelovali v skupini, vsi po vrsti do- 
bro podkovani v matematiki, so ob branju pdfja hitro 
ugotovili, da nimajo opravka s še enim prevarantom, 
marveč je nekdo ustvaril premišljen, urejen in dokaj 
zanesljiv sistem. Zato so pograbili vabo. Januarja 
2009 je skrivnostni avtor objavil program za kreiranje 
bitcoinov in računalniki so začeli premlevati številke, 
ki jih danes kot legitimno plačilno sredstvo priznava 
na tisoče spletnih mest in celo poslovalnice v re- 
sničnem svetu. V ZDA lahko z njimi kupiš Subwayev 
sendvič, na Kitajskem pa si plačal račun za telefon. 
En tak virtualni kovanec je bil na začetku leta vreden 
trinajst ameriških dolarjev, konec novembra pa je pr- 
vikrat presegel psihološko mejo tisočaka zelencev. 


Denar brez poroka 


Kmalu po tistem, ko smo začeli ljudje trgovati, smo 
se domislili denarja. Blagovna menjava je sicer eno- 
stavna: jaz tebi kruh, ti meni ribo. A če si namesto ri- 
be zaželim svinjskih jetre, prašičerejec pa v zameno 
hoče nož, je treba veliko menjav, da pridem do žele- 
nega. Torej je bilo treba uvesti novo, abstraktno vred- 
nost, ki bi jo lahko zamenjal za karkoli. Sprva je šlo za 
uporabne, a majhne predmete, kot je nakit. Prstan je 
bil vreden mernik žita, broška dva. Kasneje so funkci- 
jo prevzele plemenite kovine; zlato in srebro, iz kate- 
rih so izdelali konkretne kovance. 

Na drugem koncu sveta se je kitajski dvor že pred ti- 
sočletjem ubadal s prazno blagajno, zato so pričeli iz- 
dajati listke, na katerih je pisalo, koliko so izvajalcu 
dolžni. Podjetni obrtniki so taiste listke uporabili za 
plačilo svojim dolžnikom in tako nevede odkrili na- 
slednji denarni korak, fiat valuto. Fiat je latinska be- 
seda, ki pomeni 'naj bo', in papir je postal denar. 
Vrednost listkom je namreč dajala cesarjeva beseda, 
da bo imetniku izplačal zahtevani znesek. 

Papirčki so se kasneje razširili po svetu, a vse do 20. 
stoletja je veljalo, da mora denar v obtoku imeti 
ustreznico v zlatu ali drugi denarni kovini, spravljeno 
v državni zakladnici. Drugače bi lahkomiselni vladar 

preprosto tiskal bankovce in s tem uničil ekonomijo. 
Toda danes nima nobena valuta več zlate ali srebrne 
podlage. Med zadnjimi je bil ravno ameriški dolar, ka- 
terega vezavo na zlato je predsednik Nixon ukinil leta 
1971. Sodobni denar ima torej vrednost zato, ker vla- 
de in centralne banke pravijo, da ima vrednost. 


Zlato že dolgo ni več podlaga za denar v obtoku, 
marveč sredstvo za nujna poplačila. Banka Slove- 
nije ima tri tone zlatih rezerv. 


Bitcoin in podobni gredo korak naprej. Tu ni centralne 
avtoritete, torej ne predsednika in ne banke, ki bi rek- 
la: to je denar! Njegova vrednost temelji na množici, 
na kritični masi uporabnikov, ki ga sprejema kot take- 
ga. Drugače rečeno, na skupnosti, podobno kot om- 
režje BitTorrent. Enako bi se lahko odločili, da za pla- 
čilno sredstvo sprejemajo brezovo listje, kot novi na- 
seljenci Zemlje v Štoparskem vodniku, ali pokrivala iz 
Team Fortressa, če stopimo v digitalne vode. No, klo- 
buki so se v zaprtem ekosistemu izkazali, a če imajo 
klafete še vedno neko primarno funkcijo kot nekdaj 
zapestnice in školjke, je e-denar čisti abstrakt, name- 
njen plačilom. Nima druge vrednosti ali funkcije. 


"Kriptovaluta" 


Čemu sploh potreba po taki valuti? Eden najbolj za- 
grizenih kritikov bitcoina Neil King pravi, da gre za 
rešitev, ki še vedno išče problem. Nakamoto pa je 
postavil hipotezo, da današnji denarni sistem enostav- 
no ni dovolj dober. Kleč je v tem, da vedno potrebuješ 
posrednika v obliki bank ali drugih servisov. Te si 
jemljejo provizije ali zadržujejo plačila in ti lahko 

kdo je Satoshi Vakamoto? 


Še vedno niso odkrili osebe za tem psevdonimom. 
Se pa redno pojavljajo nove špekulacije, kdo bi bil 
skrivnostni matematik, sploh zdaj, ko vrednost 
virtualne monete raste v višave, njegovo popolno 
izginotje pa kliče po teorijah zarot. 

Že prvi pristopniki k projektu so hoteli spoznati 
človeka, ki si ga je izmislil. Toda Satoshi se nikoli 
ni razkril, četudi je za potrebe sodelovanja v skupi- 
ni razvil drug jaz, 37-letnega Japonca, ki je pisal v 
britanski angleščini in rad gledal serijo Galactica, 
Naruto in Weeds. Bojda ga izpostavljenost javno- 
sti ni zanimala, važna je bila le matematika. Ko se 
je leta 2010 umaknil iz razvoja bitcoina, je admini- 
stracijo predal Gavinu Andersenu, ki projekt vodi 
še danes. Zato mnogi sumijo, da je za japonsko 
masko ravno on, čeprav Gavin to zanika. 

Več novinarjev je poskusilo razkriti obraz(e) za 
anarhodenarjem. New Yorker je kot osumljenca 
navedel izjemno nadarjenega študenta z univerze 
Trinity Michaela Cleara, ki se je ukvarjal ravno s 
šifriranjem soležniških povezav. A menili so, da 
tovrstnega dela ni bil zmožen sam, zato so vklju- 
čili še njegovega profesorja in dva sodelavca, ki 
so skupaj objavljali članke pod imenom Crypto 
Mano Group. Seveda vpletenost vsi zanikajo. 
Drugi so k preiskovanju pristopili bolj znanstveno. 
Uporabili so podobno metodo kot naši univerzi ob 
znani aferi s plagiati diplomskih del politikov: pri- 
merjavo strokovnega članka o bitcoinu z drugimi 
znanstvenimi deli. To jih je pripeljalo do ameriš- 
kega patenta za algoritem, ki bi ga bilo 'računal- 
niško nesmiselno dekodirati'. identično frazo je 
uporabil Nakamoto in, kar je še bolj zanimivo, pa- 
tent je bil vložen le tri dni pred registracijo dome- 
ne Bitcoin.org! No, avtor patenta Neil King je 
eden največjih nasprotnikov elektronske valute, 
katero javno označuje kot zablodo sanjačev. 
Pogosto se omenja še Jed McCaleb, ustanovitelj 
nekdaj priljubljenega omrežja Edonkey in menjal- 
nice digitalnih valut, Mt.Gox. Jed danes upravlja 
projekt Ripple, plačilni sistem, ki operira tako s 
pravim denarjem kot virtualnimi izvedenkami. Sa- 
toshi Nakamoto pa še naprej ostaja le ideja in ne 
človek. Ideje pa so, kot vemo, neranljive. 


BRALCI JOKERJA 
KUPUJETE NA 


GIZZMO.SI 
O% 


CENEJE 


OB NAROČILU VPIŠI KUPON 


VORERDIZ|5 


Cenas sg42€ 


kuponom 


Cena S sa 32€ 


Kuponom- 


LIramo 


Spletna stran Coinwarz vodi ažuren seznam kripto- 
valut. Urejene so po tem, katero se najbolj splača 
rudariti glede na bitcoin. 


račun blokirajo, sumljive aktivnosti pa naznanijo or- 
ganom. V dobi, ko je svet digitalno povezan, bi mora- 
le transakcije potekati v drobcu sekunde, zato za 
takšno ravnanje ni opravičila. Z bitcoinom lahko zno- 
va izvajaš neposredno menjavo med kupcem in pro- 
dajalcem brez vmesnih pijavk. 

Zamisel o elektronskem kovancu temelji na več prin- 
cipih. Prvič: da mu sploh lahko damo vrednost, mora 
obstajati v omejenih količinah. Zato je postavil mejo 
pri 21 milijonih bitcoinov. Najmanjši, nedeljivi del je 
0,00000001 BTC, ki so ga njemu na čast poimenova- 
li satoshi. 


.. -. -u s » a -.. 


Sprotno prilagajanje težavnosti izračuna je razlog, 
da količina novcev v obtoku narašča enakomerno. 
En blok vsakih deset minut. 


Drugič: da zagotovimo decentralizacijo, mora obstaja- 
ti postopek, po katerem bodo novci čimbolj razpršeno 
prišli v obtok. Vsak, ki ima interes, mora imeti mož- 
nost priti do svojega deleža, a se mora zanj potruditi. 
Novi kovanci se torej odkrivajo z računalniškim de- 
lom. Konkretno s preračunavanjem matematičnega 
problema, katerega težavnost je točno znana in ima 
enolično rešitev. Kdor jo odkrije, je nagrajen s svež- 
njem (blockom) 25 BTC. Glede na število odkritih re- 
šitev v določenem časovnem intervalu se težavnost 
samodejno prilagaja tako, da je povečevanje števila 
kovancev v obtoku ves čas enakomerno, ne glede na 
eksponentno povečevanje računske moči. Postopku 
žargonsko pravijo rudarjenje (mining), ker lahko trdo 
delaš več mesecev brez nagrade, nekdo drug pa isto 
rešitev z ogromno mašinerijo morda odkrije v nekaj 
urah. In tvoje delo je zaman. 

Da bi to neprijetnost karseda omejili, se rudarji dosti- 
krat povezujejo v skupine in si morebitno nagrado de- 
lijo po količini vloženega dela. Ker se število 'skritih' 
bitcoinov zmanjšuje, količina dela, stroškov opreme in 
elektrike pa narašča, naj bi rudarji v prihodnosti dobi- 
vali še majhne provizije od transakcij, opravljenih z 
odkritim denarjem. Ponarejenih bitcoinov se ne gre 
bati, kajti algoritem je kontroliran tako, da bi slepo 
preračunavanje legalnega bloka pokurilo več časa in 
energije kot generiranje vseh 21 'legalnih' milijonov. 
Če vemo, da bo zadnji blok izrudarjen šele leta 2140, 
o času za ponarejanje ni smiselno niti razmišljati. 

In tretjič: zagotoviti varnost tako valuti kot uporabni- 
kom. Ta princip najbolj upraviči ime kriptovalute. 
Čeravno rudarjenje uporablja algoritme, ki gredo ve- 
čidel v šifriranje, se 'kripto' nanaša na transakcije 
med uporabniki. Če hočem nekomu plačati blago ali 
storitev, bom to storil s trenutnim standardom šifrira- 
nja: s parom javnega in zasebnega ključa. Z njima 
računalo izdela niz znakov v slogu 7f2bab9bfd9i15d7, 
ki predstavljajo vrednost, in ga pošlje prejemniku. Da 
ta ne bi niza uporabil še za kako drugo plačilo, se 
transakcija prenese na VSE računalnike v sistemu in 
jo je mogoče uporabiti le enkrat. Naslednje plačilo bo 
šifrirano drugače. 

Torej, namesto da bi nad plačili bedela banka, imajo 
dostop do njih vsi, zato je poskus goljufije vnaprej za- 
vrnjen. Nekateri menijo, da je transparentnost tran- 
sakcij ranljivost, saj bi NSA ali podobna služba hitro 
povezala denarnico s konkretno osebo. Vendar moš- 
njiček nima dokazljive povezave s fizično osebo, ra- 
zen če ga javno oznaniš. Nihče ti pa ne brani imeti še 
kupa skritih. In sploh, ali ne zahtevamo od javnih 
služb transparentnosti pri črpanju proračunskih sred- 
stev? Evo, z bitcoini bi vsi vedeli, kako vlada razme- 
tava davkoplačevalski denar. 

Okenski program za rudarjenje, ki izkorišča gra- 
fično kartico. Moj ceneni radeon 5770 je stokrat hi- 
trejši od štirijedrnega procesorja. 

Mafijski denar 


Ne glede na to, da vsak računalnik hrani vse transak- 
cije, ne moreš zlahka izvedeti, kdo sta konkretna ude- 
leženca. Neposredno, elektronsko in skorajda ano- 
nimno plačilo je tako postalo zanimivo povsod, kjer 
človek ne želi, da bi ga zalotili. IZ omejene skupine 
kriptozanesenjakov se je bitcoin najprej razširil med 
ostale hekerje, od tam pa v kriminalno podzemlje. Pri 
mafijozih deluje predvsem kot veljavna valuta za na- 
kup opojnih substanc, četudi več let ni imel konkret- 
ne vrednosti, izražene v 'legalnem' denarju. Zloglasna 
spletna tržnica Silk Road, ki jo je FBI pred meseci 
uspešno zatrl, je po zdajšnjem tečaju generirala mili- 
jonski promet, administratorja pa obtožujejo, da je z 
bitcoini plačeval celo najete morilce. Človek se vpra- 
ša, ali niso za nenadni preliv matematičnih formul v 
velikanske dolarske zneske odgovorne hudodelske 
združbe, ki so v digitalnih denarnicah več let zbirale 
malovredno kodo, zdaj pa bi raje imele v žepu lepo 
opran denar. 

Na Silk Roadu so droge preprodajali izključno za 
bitcoine. Upravitelju jih je FBI zasegel 174.000. V 
evre si preračunajte sami. 


Spet drugi pravijo, da je povečano zanimanje za digi- 
talno valuto posledica kriz v državah EU, ciprskih in 
islandskih bankah ter drugih davčnih oazah. Tretji pa 
menijo, da gre za novo priložnost za tvegana vlaga- 
nja, kjer lahko v kratkem času svoj zaslužek postote- 
riš - ali pa izgubiš vse. 

Ravno tu tiči večji problem. Celo pri trenutni vredno- 
sti bitcoina, ki je ob pisanju blizu 600 evrov, obstaja 
nemalo entitet ali celo fizičnih oseb, ki jim ni problem 
v tem trenutku odkupiti vse svetovne zaloge in tako 
prevzeti nadzor nad valuto. Ravno zato nekateri eko- 
nomisti napovedujejo, da bo vrednost kovancev še 
bolj strmo narasla, večina ostalih pa mu napoveduje 
propad ali ga sploh ne jemlje resno, marveč bolj kot 
piramidno shemo. Med njimi je očitno tudi Ekonom- 


Vse več je trgovin, ki sprejemajo bitcoine. Z njimi 
lahko plačujete Wordpressove storitve, jih donira- 
te Wikileaksu ali kupite androidno konzolico ouya. 
Cene se sproti usklajujejo z dolarskimi. 

ska fakulteta v Ljubljani, saj mi tam ni uspelo najti ni- 
ti enega sogovornika, ki bi fenomenu namenil kanček 
pozornosti. Se pa tega toliko bolj zavedajo rudarji, ki 
so že pričeli kovati vzporedne valute z nekoliko spre- 
menjenimi pravili igre. In upanjem, da bodo ob no- 
vem začetku deležni večjega kosa pogače. 


Virtualna borza 


Prvi tak projekt je bil litecoin, ki uporablja nekoliko 
drugačen kodirni algoritem (scrypt namesto SHA- 
256). Ta se preračunava počasneje, vendar bo ceki- 
nov v obtoku več, 84 milijonov. Sledili so novi in tre- 
nutno je aktualnih kriptovalut več kot štirideset, raz- 
merja med njimi pa močno nihajo. Predvsem zato, 
ker samodejno prilagajanje težavnosti pomeni, da se 
jim donosnost spreminja iz ure v uro. Posledično ru- 
darji skačejo malo sem, malo tja. 


B0.3826183 


Zaradi preprečevanja pranja denarja imajo banko- 
mati za menjavo bitcoinov dnevni limit na fizično 
osebo. Preverjajo ga z odtisom dlani. 


Svoje pridodajo špekulanti, ki skušajo v spletnih me- 
njalnicah služiti z razlikami v tečajih in tako še okrepi- 
jo nihanja. In za povrh so tu podjetja, ki za šifriran niz 
ponujajo konkretne bankovce. Eno takih je Bitstamp v 
Vižmarjah, ki ima okrog deset milijonov evrov dnevne- 
ga prometa, kar jih postavi na tretje mesto na svetu. 
Če bi hoteli pretopiti svoje virtualne novce v pravi de- 
nar, se registrirate na njihovi strani, oddate ponudbo in 
počakate na kupca. Ko je transakcija izvršena, vam s 
položnico nakažejo denar na transakcijski račun - 
podobno, kot bi prodali delnice. Medtem pa so se on- 
kraj luže pojavili prvi bankomati, ki ti z vnosom kode 
in prstnim odtisom izvržejo dolarje. Biometrika je do- 
dana zato, da ista oseba ne bi izvedla preveč transak- 
cij. Nihče ti namreč ne brani imeti več denarnic hkrati. 
Skratka, trgovanje je živo, ker se je nabrala kritična 
masa, ki kriptokovance dojema kot plačilno sredstvo. 
Zlasti na Kitajskem, kjer so zaradi umetno vzdrževane 
nizke vrednosti domače valute yuan glede na dolar že 
vajeni tovrstnih alternativ. V kratkem času je borza 

Bitcoin je trenutno hudo nestabilna valuta. Po 
večletni zmerni rasti je v novembru menjalni tečaj 
poskočil čez 1100 dolarjev, prve dni decembra pa v 
borih nekaj dneh strmoglavil pod 800. 

htudarski stroji 


V zgodnjih dneh so bitcoine iskali običajni raču- 
nalniki, v katerih se je potil osrednji procesor. 
Med kopači je veljal gentlemanski dogovor, da do 
določene meje ne bodo pisali softvera, ki bi zapre- 
gel za ta namen dosti bolj zmogljive grafične karti- 
ce. Prvi program, ki je preračunavanje prepustil 
radeonom in geforcem, se je pojavil sredi leta 
2010 in ljudje so hitro pričeli graditi namenske 
kište, ponavadi s kakim cenenim phenomom ter 
čim več grafikuljami. Sestava tovrstnega računala 
te olajša za jurja ali dva evrov. 


Profi rudarji so medtem Že posegli po večpro- 
cesorskih sistemih z namenskimi čipi, ki se jim 
kunštno reče ASIC (Application Specific Integrated 
Circuit). Ti kebri so izdelani izključno za prera- 
čunavanje bitcoinov in jih je na eni plošči lahko več 
deset, nakar jih še povezujejo v prave superraču- 
nalnike. Večja računska moč pomeni večjo mož- 
nost, da boš odkril rešitev, in nekaterim v ta na- 
men ni težko dati več deset tisočakov. Ravno zato 
se rudarji zbirajo v skupine in si delijo morebitni 
zaslužek. Posameznik dandanes nima šans, da bi 
rešitev odkril pravočasno. Če kaniš torej kopati za 
kakršnimikoli coini, se pridruži eni od ekip. 


BTC China s 60.000 kovanci dnevnega prometa po- 
stala največja svetovna bitcoinska tržnica. Kako po- 
membni so, pove dejstvo, da je vrednost bitcoina v 
nekaj dneh padla za 30 odstotkov, ko je kitajska vlada 
finančnim ustanovam prepovedala trgovanje z njim, 
čeprav tega ni odredila fizičnim osebam in trgovinam. 


Naj se spustim v posel? 

Čeprav trgovanje z virtualnim denarjem nekaterim 
prinaša vrtoglave zaslužke, tovrstno početje odsvetu- 
jem. Časi, ko so bitcoine iskali z osrednjimi procesorji 
in grafičnimi karticami, so minili. Dasiravno se pri- 
družiš večji skupini, bo izkupiček pičel. Kdor torej me- 
ni, da bo obogatel čez noč, je že izgubil. Če bi hotel 
postati milijonar, bi se moral s tem ukvarjati pred tre- 
mi, raje štirimi leti. Ravno zato so se pojavile nove va- 
lute, kjer rudarji upajo, da bodo v relativni obskurnosti 
izkopali zajetne količine, nakar bo vrednost zrasla v 
višave. Če je uspelo bitcoinu in litecoinu, mora tudi 
drugim, mar ne? A žal trg ne deluje na tak način. 
Ker je princip virtualnega denarja še vedno v povojih, 
nihče ne ve, kaj se bo dejansko zgodilo. Vsem pa je ja- 
sno, da prostora za ducate konkurenčnih sistemov ni. 
Obdržala se jih bo le peščica in nihče ne zna napove- 
dati, katera. Ne glede na to, da gre za novo dojemanje 
vrednosti, pa za bitcoine in njihove ustreznice veljajo 
enake zakonitosti kot na drugih trgih. In pri igrah na 
srečo. Večje tveganje prinaša večji dobiček, a hkrati 
zanesljivejšo izgubo. Ste dovolj Nostradamusa, da si 
upate igrati na tako visoke kvote? 

Sneti pove, da je xbox one kot dva metra visok, sto 
petdeset kil težak cimer, ki ga sicer dobro žurate 
skupaj, a je brez manir. Sčasoma se bo menda že 
naučil, da je treba očistiti školjko po iztrebljanju in 
da se v tvoji postelji ne žre piškotov. 


Čase, ko so za konzole delali povsem nov hardver 
kakor pri PS3, sta vzeli gospodarska kriza in prak- 
no kot pri prvem xboxu vzel sestavne dele 's poli- 
ce'. Srce naprave je AMDjeva enočipovna naveza 
jaguar, ki združuje grafični procesor in dva 64-bit- 
nih štirijedrnika z arhitekturo x86. PC, skratka. 
Glavna procesorja sta 1,75-gigaherčna, dočim je 
grafika 835 MHz iz družine sea islands, kakršno 
srečamo v PC-karticah radeon 7000 in 8000. Iz- 
hod za sliko je HDMI in po njem naj bi zmogla 
konzola pošiljati grafiko v ločljivosti UHD 3840 x 
2160, a je zazdaj ne. Pomnilnika je 8 GB, od tega 
gredo trije za operacijski sistem, trdega diska pa 
500 GB. V nasprotju s PS4 ga ni moč zamenjati 
brez razveljavljenja garancije, niti še ni omogoče- 
na raba zunanjega za namestitve iger. Zvok je ne- 
kompresiran stereo ali obkrožajoč (5.1, 7.1) dolby 
digital oziroma DTS, ki ga zunanjemu dekoderju 
pošlje bodisi prek HDMlja, bodisi po optičnem ka- 
blu. Mrežni signal pride po ethernet kablu ali po 
brezžičnem wi-fiju 802.11n, podprt pa je tudi wi-fi 
direct. Ploščki so seveda blu-ray, saj je to edini 
dovolj zmogljivi razširjeni format. 

Omembe vredni so še vhod HDMI za signal z dru- 
gih naprav, gigabitni ethernet in troje vrat USB 
3.0, od tega dvoje zadaj ter ena ob strani. 


icrosoft je xbox one, naslednika us- 

pešnega xboxa 360, splovil 22. no- 

vembra. Petsto evrov vredni komplet 

konzole, kinecta, joypada, slušalk z 

mikrofonom in kablovja v Slovenijo 
uradno ni prišel. Nismo namreč 'Live country', kot 
pravijo blagoslovljenim deželam, ki se lahko normal- 
no povežejo v spletni servis Xbox Live. Nekaj kosov 
pa je vseeno bilo na voljo in eden je romal z mano. 
Takojšnje zabave seveda ni bilo, kajti xbox one je 
otrok dobe internetnega flikanja manjkajočih elemen- 
tov. Z neta je bilo treba najprej vzeti pol gigabajta 
nadgradnje, brez katere ne moreš početi praktično 
ničesar, za razliko od PS4 celo ne pognati ene same 
igre. Nekako v slogu Jokerja brez podpisov pri slikah, 
pa pejte na našo spletno stran in si jih natisnite ter pri- 
lepite. Tudi vsako igro je treba obvezno namestiti na 
vdelani trdi disk, dasi je moč običajno začeti igrati 
pred zaključkom inštalacije, in istočasno z interneta 
pobrati popravke. Toda potem je končno steklo in se 
radostno igralo. Ajde, nekst-džen, sezuj me! 


TEZA z 

— ri rsmt ika NOE 
Dosti iger ob splovitvi xboxa one in PS4 je grafično 
nadgrajenih starih, kot sta Black Flag in CoD: 
Ghosts. NBA 2K14 pa prinaša dosti več — nov vmes- 
nik, boljšo kariero, dodelane animacije košarkar- 
jev, izpopolnjeno povezavo s statistikami iz lige ... 

XBOX NA POLICI 


Xbox one je zajetna oglata škatla dimenzij 33 x 27 
x 8 cm, kar je še malo večje od bajsaste PS3. Mi- 
crosoft so izučile muke z umiranjem začetnih serij 
xboxa 360 zaradi pregrevanja, zato so dali nove- 
mu drobu bistveno več prostora in konkreten ven- 
tilator. Vdelali so tudi samonadzor, s katerim zna 
XBO sam povečati prezračevanje in zmanjšati de- 
lo. Kljub orjaškosti pa je napajalnik ločen. 
Dizajnersko je one dolgočasen, da se spoji z dru- 
gimi napravami v dnevni sobi. Recimo z videore- 
korderjem iz leta 1987. Razen belega simbola X 
na njem ni nobene ledice, tako da ne veš, kdaj de- 
lujeta trdi disk in wi-fi. Menda je naprava pripra- 
vljena, da v čakalnem načinu, standbyu, zdrži de- 
set let. Javimo. Gotovo pa bo umrla prej, če jo boš 
postavil pokonci, saj to MS močno odsvetuje. 
Ploščkovni pogon se včasih oglaša kot nabrit ja- 
ponski motocikel, a ga ne slišiš dosti, saj se igre 
obvezno in samodejno namestijo na trdi disk, na- 
kar tečejo z njega (blu-ray je treba še vedno imeti 
v drajvu). To odštevši, je XBO domala neslišen, 
tišji od PS4, kar je po ropotajočem 360 velik plus. 
No, vsaj zaenkrat, kajti vemo, kako rada se tihost 
poslabša, ko se v notranjosti nabere prah. 


Oči iščejo malarja 

V grafičnem smislu je sveži xbox še kako na nivoju. 
Formalno je nekoliko šibkejši od playstationa 4, a v 
večini aktualnih naslovov sistema bljuvata primerljivo 
podobo, ki ji je vzor čimvečja gladkost v ločljivosti 
1080p. To najbolj samozavestno doseže Forza, ki je 
pri 60 sličicah v sekundi lična in svilena, z veliko več 
podrobnostmi ob progi ter slastnimi odsevi v prednji 
šipi. Ni pa edina, saj očem dosti nudijo Ryse: Son of 
Rome, nadgrajeni NBA 2K14, okinčani Assassin's 
Creed IV in Battlefield 4. Ta je na ravni PCjeve inačice 
na skoraj najboljših grafičnih nastavitvah, ima pa na 
xboxu one nekoliko več težav z gladkostjo kot na 
playstationu 4, če te že zanimajo podrobnosti. 

Če si doslej igral predvsem na PS3 in xboxu 360, boš 
nad zunanjostjo špilov navdušen, saj je preskok oči- 
ten. Teksture so bistveno lepše in robovi zglajeni, 
učinkov se tare. Kdor je vajen PCjeve grafike, ne bo 
pretresen, a ta se običajno izrisuje na dokaj majhnem 
monitorju, dočim konzola podobe pošilja na kraljevski 
televizor v dnevni sobi. V vsakem primeru je očem, ko 
si izkusil bodisi XBO, bodisi PS4, težko iti nazaj na 
prejšnjo generacijo, celo k njenim vrhuncem, kot so 
Grand Theft Auto V, The Last of Us in Beyond. Po 
osmih letih je bil že čas, da smo se premaknili. 


december 2013 


Res pa je, da se je to zazdaj pripetilo predvsem v gra- 
fiki. Nekaterim bo paša za oči zadostovala, medtem 
ko drugi - tudi zaradi nenehnega obstreljevanja izdelo- 
valcev z izrazom next-gen - terjajo drugačno igranje. 
Xbox one prinaša nekaj obrisov napredka, kot je iz 
oblaka črpana, dinamična umetna pamet v Forzi 5. 
Na kaj več bo treba počakati. Nemara se Microsoft 
sčasoma odpove obsedenosti z mikrotransakcijami, ki 
jih je vdelal v vse svoje naslove za XBO, tako free 2 
play (Killer Instinct) kot plačljive (Forza, Ryse, Crim- 
son Dragon). Skupnost upravičeno ni navdušena. 

Od strani gledana pretepačina Killer Instinct je pri- 
mer, kako je Microsoft pograbil koncept free 2 
play. Igro dolpotegneš brezplačno in jo igraš tako 
samotarsko kot po spletu v omejeni obliki z enim 
likom, nindžo Jagom. Ostalo vsebino pa dokupiš. 


JOYPAD 


Brezžični kontroler za XBO, ki lo- 
čeno stane 55 evrov, je izboljšana 
varianta onega za X360. Je malce šir- 
ši in stavi na zasnovo asimetrično posta- 


globlji utor, ter standardnega gumbovja. Sticka 
sta natančnejša in z manj mrtvega območja, do- 
čim je digitalni križec klikotav in spodoben. Pod 
sredincema najdeš največji pridobitvi, nadgrajena 
analogna triggerja. Sta širša, mehkejša in preciz- 
nejša od tistih na padu od X360, povrhu pa ima 
vsak svoj, boljši mehanizem za tresenje. Kako se 
da to izkoristiti, pokaže Forza 5, kjer na petelinih 
pedantno čutiš informacije s ceste. Ni pa napred- 
nosti, kot sta dotikabilna površina in luč na dual 
shocku od PS4. Prav tako manjkajo tipala za zaz- 
navanje nagiba. Levi in desni gumb pod kazalce- 
ma sta trša in ju je malo teže pritiskati kot na 
X360, največji kamen spotike pa je, da igrator 
uporablja dve bateriji AA namesto akumulatorja 
kakor tekmec. Na srečo je moč pad ožičiti prek 
micro USBja, da deluje brez baterij. Na kontroler 
priključiš tudi priloženi headset z mono slušalko 
in mikrofonom za žaljenje soigralcev v večigralst- 
vu. PC pada ne prepozna, ker še ni gonilnikov. 


smrekomor 2013 

Največje okno na sredini kaže, katero igro oziroma aplikacijo si poslal v ozadje, spodaj pa je pet nazadnje 
pognanih zadev. Če greš levo, vidiš pripete aplikacije, dočim so desno trgovine - igre, filmi, glasba. Ogla- 
sov ni. Delo v vmesniku je gladko in zvečine neproblematično, menjavanje med appi in igrami hitro. 


No, na tvojem mestu me glede napredka ne bi skrbe- 
lo. Poglej, kaj smo igrali ob splovitvi prejšnje genera- 
cije, denimo Project Gotham Racing 3, Kameo in Per- 
fect Dark Zero na xboxu 360 ter Heavenly Sword in 
Lair na PS3, in pomisli, koliko odličnic se je nabralo. 
Ne dvomim, da bo podobno z XBO in PS4, začenši 
nemara s Titanfallom in Watch Dogs spomladi, pa 
potem z Destiny in drugimi velikimi projekti. Nemara 
celo izkoristijo kinect, ki je standarden del sistema, in 
upravičijo stotaka razlike glede na playstation 4. 


Polaganje ploščic 
Po zabavi z Battlefieldom in kompanijo je sledil pre- 
gled operacijskega sistema, ki je videzno nadvse so- 
roden okoljema Windows 8 in Windows Phone. Kot 
vidiš s slik, so ključni element 'žive ploščice' (live 
tiles). To so kvadratki, ki se sproti osvežujejo glede 
na vsebino. Igre so enakovredne appom in uslu- 
gam, se pravi, da drug ob drugem bivajo Forza, 
Lovefilm in album iz prodajalne Xbox Music. 
Med ploščicami hitro skačeš z joypadom, s kate- 
rim jih tudi premikaš, pripenjaš in odpenjaš, 
podobno kot z miško v Oknih 8. Vse deluje hitro 
in moč je v enem oknu goniti igro ter v drugem, 
manjšem nekaj drugega. Večopravilnost deluje 
na dva načina. Naenkrat lahko tečeta ena igra 
in ena aplikacija, nakar med njima preklapljaš 
(če poženeš novo, se aktualna zapre) ali ju go- 
niš vzporedno, 'snapped'. 
Prepričan sem, da je sistem sposoben več, a da 
ga je Microsoft namenoma omejil. Kljub vsemu ne 


gre za polnopraven PC, temveč za konzolo, katere na- 
membnost je ožja - igraj, glej filme, meni se s prijate- 

KOLOBOCIJE Z RAČUNI 


Z novo generacijo se ni na področju stvaritve ra- 
čuna za Xbox Live spremenilo nič. Slovenija še 
vedno ni 'Live teritorij', kar pomeni, da je ni na se- 
znamu držav, kjer je moč uradno narediti account. 
To pomeni, da moraš goljufati. Najbolj pametno je 
narediti britanski ali nemški račun, in sicer tako, 
da z Googlom najdeš nek naslov in ga vpišeš k 
svojemu imenu. Recimo Univerze v Oxfordu — 
University of Oxford za Veliko Britanijo. Narediš 
lahko tudi ameriškega, kar je kul zaradi nižjih cen 
v dolarjih. Vendar pazi, ker dolpotegljiva vsebina 
od tam verjetno ne bo združljiva z evropskim 
ploščkom. Diski z igrami sicer niso regijsko zašči- 
teni, tako da naročanje izza luže ni izključeno. Na- 
zaj k accountu: medtem ko je moč na xboxu 360 
plačevati s PayPalom, to na XBO še ni omogoče- 
no. Slovenski Mastercard preizkušeno deluje z iz- 
mišljenim naslovom, a le za kupovanje DLCja v 
igrah, kot je Forza, medtem ko Lovefilm in appli- 
kacijska druščina ne sodelujejo. 


Na levi trgovina z igrami, na desni s filmi in serijami. V prvi Slovenec lahko kupuje, seveda s tujim ac- 
countom, v drugi ne. Vsekakor bodo morali štacuno s špili izpopolniti, saj nima niti razdelka z demo ver- 
zijami. Prav tako manjka cenejših in indie naslovov, ki so v Live Arcade pomagali do uspeha xboxu 360. 


XBOX KINECT 


Nova kamera za zaznavanje gibanja kinect, ki 
spremlja vsak xbox one, je močno nadgrajena. 
Njena ločljivost je 1080p, vidi v temi in zajema do- 
sti širši kot, tako da ji je moč stati bliže, kar je 
važno v manjših prostorih. Formalno rečeno je 
prvemu, dokupljivemu kinectu za X360 povsem 
nadmočna, saj med drugim zaznava sklepe in 
členke na telesu ter bere izraze na obrazu. Nobe- 
nih težav nima s tem, da te prepozna med več 
osebami na kavču in te vpiše v tvoj račun. Prav ta- 
ko deluje kot kamera za Skype in dobro pobira 
zvok, zaradi česar jo lahko uporabljaš kot alterna- 
tivo priloženim slušalkam z mikrofonom. Več iger, 
kot sta FIFA 14 in NBA Live 14, ima vdelano tudi 
prepoznavanje govora, tako da le z glasom recimo 
zamenjaš formacijo. Taisto počneš v operacij- 
skem sistemu, kjer z ukazom "Xbox 4 nekaj" deni- 
mo pokličeš določeno aplikacijo in konzolo zbudiš 
z "Xbox on!" Futurističen prijem, ki pretežno delu- 
je presenetljivo dobro in pohitri iskanje. 

Vendar ima tudi novi kinect slabo plat. Ne, to ni to- 
liko Microsoftovo bananje ljudi, ki si po Skypu 
kažejo otepača in fuflje ter preklinjajo v javni ali za- 
sebni komunikaciji — čeprav te ob dejstvu, da so 
nadzorovani privatni kanali, orwellovsko zmrazi. 
Osnovna težava je lag pri prenašanju gibov na za- 
slon. To čutiš že, ko z rokama vodiš kurzor po 
OSU, kaj šele v igrah, na primer v lahkotni športija- 
di Kinect Sports Rivals, kjer se vse dogaja z zami- 
kom. Tu je moč igrati ameriški fuzbal (ne, čezlužni 
centrizem se ne neha!) in voziti vodni skuter le z 
gibi rok ter telesa. Pri drvenju po gladini z obrača- 
njem zapestja daješ plin in z nagibanjem trupa 
usmerjaš vozilo. A bolj kritični igralci ne bodo nav- 
dušeni. Pri otroški in neobvezni ne bo zagat, bolj 
zahtevni naslovi pa bi znali kinectu zaradi laga 
predstavljati enako trd oreh kot prejšnji generaciji. 


Digitalni dobi primerno kanijo biti vsi veliki naslo- 
vi hkrati na razpolago na ploščku in v spletni trgo- 
vini. Razpon sega od 45 evrov za Angry Birds: Star 
Wars do 65 za NFS Rivals. Slednja postavka je hk- 
rati običajna cena prvorazrednega špila na plošči, 
na primer Forze 5, Rysa in CoD: Ghosts. Ni malo. 


Če imaš zadosti velik ekran, lahko izkoristiš gnanje programov in iger bok ob boku. Temu pravijo 'snap' in 
deluje tako, da v večjem oknu recimo teče igra, nakar na desno prikličeš drugo okno, na primer z videom, 
priročnikom ali brskalnikom. Grafični primer kaže, kako igraš Dead Rising 3 in čvekaš z babo v Skypu. 


lji. Po drugi strani pa so s sveto preproščino pretirava- 
li. Igre se recimo obvezno in samodejno namestijo na 
disk, a nikjer ne vidiš, koliko prostora na njem je os- 
talo. Ko se napolni, te sistem vpraša, kaj naj odinšta- 
lira. Takih omejitev je še nekaj in če si navajen na 
nadzor, te bo onegaj neprijetno presenetil. 

Isto se bo zgodilo, če meniš, da mora biti v sistemu 
vse vnaprej nameščeno. Vsako aplikacijo je treba po- 
sebej dolpotegniti, od Explorerja in Skypa prek You- 
Tuba do Skydriva in Twitcha. (V čudaški potezi ni ne 
Facebooka, ne Twitterja.) So brezplačne, a pozor, za 
rabo domala česarkoli, celo brskalnika in Skypa, po- 
trebuješ naročnino na servis Xbox Live Gold. Ta stane 
med 30 in 50 evri letno ali slabih deset mesečno in to- 
rej ni obvezna le za večigralstvo, marveč za količkaj 
širšo rabo konzole. Brez Golda lahko v bistvu le sa- 
motarsko igraš in gledaš filme. Pelin malce omili dej- 
stvo, da dobiš zraven konzole mesečno naročnino in 
da je isti račun zlat tako na XBOju kot X360. 


Ryse: Son of Rome je masakratorska sekljačina v 
fantazijskem antičnem Rimu, kjer kot poveljnik le- 
gije koljemo sovražnike imperija. Grafično je spek- 
takularna, o igralnosti se moramo pa še izjasniti. 


Tovrstna aplikacijska zasnova je slična kot na tabli- 
cah in telefonih, s tem, da tam osnove dobiš predna- 
ložene. Nekaterim se bo vse to zdelo normalno, za 
druge pa bo odraz razdrobljenosti izkušnje. Take, ki ni 
več pravoverno konzolna, temveč se močno spogle- 
duje z mobilijami in računalniki. 


Po luknjasti cesti 


V sistemu se skrivajo napredne, na prvi pogled nevid- 
ne funkcije. Do zadnjih pet minut igranja je denimo 
moč shraniti v videoposnetek, ki ga lahko s progra- 
mom Upload Studio kar na xboxu pokrajšaš in opre- 
miš z govorom, nakar ga pošlješ v Skydrive in od tam 
s PCjem, kamorkoli želiš. Škoda, da ni uploada na 
YouTube in da je kakovost bolj slaba, a taka funkcio- 
nalnost je bila doslej omejena na računalnik. Potem je 

tu glasovno ukazovanje kinectu, ki zna na ustnično 
povelje zagnati igro, poiskati nekaj na internetu ali 
nehati poslušati. Fin je prijem, da lahko na desni pri- 
kličeš priročnik ali pomagalnik za igro, medtem ko ta 
še vedno teče. Najbolj simpatično pa je stanje miro- 
vanja, v katerem XBO špile in popravke samodejno 
downloada tako neslišno, da lahko zraven spiš. 


Upload Studio omogoča neposredno urejanje pos- 
netkov iz iger. Lahko jih obtešeš, prilepiš enega ob 
drugega in dodaš glasovni komentar, nakar datote- 
ko pošlješ v oblačni servis Skydrive. Ni na ravni 
PCjevega softvera, je pa napredek za konzole. 


PAMETNO STEKLO 


Onščtov vmesnik je mogoče krmiliti tudi s telefo- 
nom ali tablico, čemur pravijo Smartglass. Isto- 
imensko aplikacijo pobereš iz spletne trgovine za 
Android, iOS ali Windows Phone, jo poženeš in se 
povežeš neposredno z XBO ali v lokalno mrežo. 
Sistem je odtlej viden tudi na ekranu mobilije, kjer 
simuliraš gumbe, se seliš med zasloni in hitreje 
vnašaš črke ter številke, recimo v YouTubov iskal- 
nik ali spletno brskalo. Ne nudi pa Smartglass 
(še?) kake napredne igralne funkcionalnosti, da bi 
recimo z njim pridobil dodaten zaslon po zgledu 
wiija U ali igranje prestavil na alternativni prikazo- 
valnik, kakor omogoča naveza PS4 in vite. Glede 
na to, da smo vez že videli v Forzi Horizon za X360, 
kjer si lahko na tablici gledal zemljevid, si mislim, 
da bodo z razvojem potenciala nadaljevali. 

SYSTEM NOTIFICATION 


Če imaš naročnino na Xbox Live Gold in priključen kinect, lahko poženeš Xbox Fitness, 250 MB velik pro- 
gram za topljenje sala. K miganju te skušajo motivirati osebni trenerji in trenerke v povprečno deset minut 
dolgih HD-videih. Kinect pa ocenjuje, kako se trudiš, in točkuje. Če si priden, odkleneš dosežke in pohva- 
le. Zal pa sicer simpatičnemu izdelku manjka interaktivnosti, saj video teče ne glede na tvoja dejanja. 


Po drugi strani pa še ne pričakuj zloščenosti. Lukenj 
mrgoli, naj govorimo o nepraktični listi dosežkov - ac- 
hievementov, omejenem sistemu vabil prijateljem s 
seznama v klepet in nasploh ravnanja s frendi, saj de- 
nimo ne vidiš, koga si nazadnje srečal, ali nezmožnosti 
sukanja lastne glasbe v igrah kakor predhodnik. Ni 
moč pošiljati glasovnih sporočil, ni samodejnega vpi- 
sa brez kinecta in tako dalje in tako naprej. Nemara 
gre za malenkosti, a se naberejo, in v dosti pogledih 
novi sistem zaostaja za onim z xboxa 360. 

Ko smo že pri X360: z igrami zanj xbox one ni združ- 
ljiv, kar je Microsoft sicer dal vedeti že spočetka, a ne 
škodi ponoviti. So si pa premislili glede dvojega dru- 
gega. Na letošnjem E3ju so pogumno naznanili, da 
XBO ne bo šmirglal rabljenih špilov in da bo moral bi- 
ti nenehno povezan v splet. Čeprav nekateri še vedno 
mislijo, da oboje drži, ni tako. Se pravi, uporabiti je 
moč igro iz druge roke in biti odklopljen. 


sapi. 
Pom 


Plesna igra Just Dance 2014, kjer miganje z ritjo 
zaznava kinect, je eden od družinam in mlajšim pri- 
jaznejših naslovov. Taki so še Zoo Tycoon, Skylan- 
ders in Lego Marvel. Ni pa Kinectimalsov. 


Ogledne kaprice 


Xbox one je sistem, ki močno sega po multimedijskih 
vsebinah. A le v ZDA in njim podobnih državah, pri 
nas pa ne zaživi. Ne le, da nismo Live država, z njimi 
si ne delimo odjemalnih navad. Filmski servisi, kot so 
Netflix, Lovefilm, Hulu in Crackle, so v ZDA običajni. 
Pri nas niso in nam vstop vanje niti ni dovoljen, ker 
zaradi avtorskih pravic bodisi preverijo IP, bodisi za- 
komplicirajo pri plačevanju. Večina ostaja podanikov 
kneza Torenta in domačih TV-ponudnikov. Tudi za 
glasbo imamo na odlagališčih kupe datotek mp3, na- 
mesto da bi se skeširali na Itunes. 

Za ogledne in slušne potrebe Slovenca je xbox one 
zaradi usmerjenosti v ameriške servise kilav. Konzola 
nima niti aplikacije za pregledovanje zunanjih medi- 
jev, kaj šele predvajanje lastnih videodatotek, kakrš- 
no si lasti X360. Nucnik Xbox Video je namenjen ku- 
povanju filmov v Microsoftovi štacuni, tako kot je 
Xbox Music štacuna z muziko. Diske in USB-sticke z 
mkvji ter divxi si lahko nekam vtakneš, slike je moč 
gledati le iz oblaka Skydrive. Prav tako konzola ne 

zna sukati glasbe MP3 s palčnikov, niti s CDjev. Ome- 
jena je na devedeje, glasbene cedeje in blu-raye; pri 
slednjih niso všteti stereoskopski 3D. 

Največja bedarija je, da se tako moderna reč ne zme- 
ni za standard DLNA v smislu, da bi 'videla' računal- 
nik v lokalni mreži. To znata tako PS3 kot X360 - če 
na peceju teče ustrezen program, recimo PS3 Media 
Server, bosta spravila sliko čez mrežo na televizor. 
Xbox one pač (še) ne. Možnost je postavka 'Play to' v 
Windows Media Playerju, s katero 'potisneš' filet AVI 
ali MP4 na konzolo. Ampak to številnim ne deluje 
(meni ni), in četudi bi mi, si ne želim skakati k raču- 
nalniku. Alternativa je mobilna aplikacija Skifta, kjer 
telefon ali tablica z Androidom ali iOSom deluje kot 
posrednik za DLNA. Toda manko normalne podpore 
temu standardu je grda pomanjkljivost. 

Microsoft dela velik trušč okrog onetovega televizij- 
skega posredništva. V vhod HDMI lahko pripelješ si- 
gnal iz TV-sprejemnika, nakar kot daljinec uporabljaš 
xbox one, tudi glasovno s kinectom. Oglasi kažejo, 
kako rečeš "Xbox, what's on HBO?" in prikaže se 
ustrezen kanal. Za to skrbi funkcija OneGuide, vendar 
ta izven ZDA ne deluje. Še vedno lahko sicer pošiljaš 
sliko skozi xbox one, čeprav od tega nimaš nič, kajti 
snemalnega programa ni. 


Televizijski vmesnik OneGuide je videti kul, a kaj, 
ko pri nas ne deluje. Xbox mora namreč vedeti, kaj 
in kje gledaš, in ker je Slovenija za Microsoft na 
ravni Senegala, se za TV-vodič obriši pod nosom. 


Zivljenje na en(kin)i nogi 
Xbox one je še nepopoln sistem, ki pa bo, tako kot 
sta xbox 360 in PS3, rasel in se uveljavil kot nezane- 
marljiv del igranja v dnevni sobi. Zato je vprašanje, ali 
ga kupiti, odvisno predvsem od tega, kateri špili te 
rajcajo in ali XBO dati prednost pred konkurenčnim 
PS4. Večina naslovov bo izšla za oba, toda PS4 bo pri 
nas bistveno bolj razširjen, torej boš imel več mož- 
nosti za izmenjevanje iger s kolegi. Sonyjeva znamka 
je v Kokoški oficielno zastopana, dočim ima Microsoft 
Slovenijo za deželo sumljivcev. Sam si je kriv, če bo 
one tako kot predhodnik uspel šele, ko bo moč na 
njem poganjati piratske igre. 

Kljub mojemu jadikovanju glede medijske omeje- 
nosti xbox one kupiš iz enega razloga: za igranje. 
Trenutni nabor špilov kljub nekaj svetlim točkam 
ni za dol past, se pa bo to bržda kmalu spremeni- 
lo. Ze naslednje leto bo XBO dobil tri luštne ek- 
skluzive: robotsko večigralsko streljanko Titanfall, 
filmsko prigodarko Ouantum Break iz Remedyja, 
avtorjev Maxa Payna, in pravljični Project Spark, 
Microsoftov odgovor na LittleBigPlanet. 


Ker se doba ekskluziv pretežno izteka, bo XBO 
dom tudi večplatformskim naslovom. Metal Gear 
Solid V: The Phantom Pain, ki se ponaša z odpr- 
tim svetom, bo prišel tako na XBO kot PS4, PS3 in 
X360. Taisto pot ubira pričakovani MMO Destiny 
Halovih avtorjev Bungie, ki izide jeseni 2014. Udi- 
njanje več gospodarjem gre pričakovati od večine 
iger, ki jih ne delata sama proizvajalca konzol, 
sploh zdaj, ko je hardver tako podoben. Beneficije 
za PC pa so logične in jasne na prvi pogled. 


KONZOLEC 


FIL. AVTO TA TVIOVMNOIM DIOD 


Tako xbox one kot PS4 sta sorodna moderna PCja v lastnem ohišju, ki se 
povezujeta v prirejena ekosistema. Sonyjevo konzolo poganja taista naveza 
dveh 64-bitnih štirijedrnih osrednjih procesorjev, imenovana jaguar, kot pri 
xboxu one. Razlika nastane pri grafičnem srcu, ki je glede takta nekoliko 
počasnejše kot xboxovo, a ima 18 računskih enot v primerjavi z 12, in pri 
pomnilniku. 8 giga ga je, enako kot v XBO, a je zmogljivejše vrste GDDR5 na- 
mesto DDR3. Seveda ne gre ves za špile, kar nekaj ga odreže sistemSukal- 
nega trdega diska je 500 GB in ga je moč po želji zamenjati za lastnega, ne da 
bi šla garancija po zlu. Zvočne zmogljivosti so slične kotxboxove, torej ne- 
stisnjen stereo ali obkrožajoč (do 7.1) dolby digital ali DTS, ki gre do zuna- 
njega odkodirnika po HDMlju ali optiki. Mreža je gigabiten ethernet ali wi-fi 
802.11b/g/n, na prednji strani sta dva USBja 3.0, PS4 pa nudi še bluetooth, 
ki ga XBO nima. Tudi tu je vrtiljak blu-ray — itak, saj je njegov ata Sony. 


STE 4 MA 
STOL. 4:4 


Playstation 4 je glede na zm 
sti presenetljivo nekorpul 


| je pa res, da je xbox one še 

bolj molčeč. Kakor pri konkurentu 
ni lučk, ki bi kazale dejavnost diska 
in wi-fija. Odbita oblikovalska pote- 
za je, da je polovična zgornja 'plast' 
naprave zamaknjena glede na spod- 
njo, zaradi česar sta prednja in zad- 
nja stranica poševni. Vizualni uči- 
nek je odličen, kar nekam preteč. 
Konzolo zgolj pogledaš in veš, da 
misli resno, kakor Cyloni iz Galacti- 
ce. Na njihove vizirje spomni osvet- 
ljeni trak, ki seka zgornjo ploskev in 
sveti v različnih barvah. Ce je kdaj 
obstajal domačinski stroj, ki bi bil 
lahko šef oživljenih mašin v Maxi- 
mum Overdrivu, je to PS4. 


/ 
Rogovili novega, kontrolerja (60 EUR) sta dobrodošlo daljši 
od predhodnika, gobici imata zdaj vdolbini in zadnja peteli- | 
na se zakljtičita navzven, ne navzdol, kar nudi boljši opri- | 
jem. Gumbi ne zaznavajo več pritiska, marveč so digitalni, 
kar,yrli nobena izguba, sajsje<totuporabljal malokdo. Digital- 
ni križec je"odličen, še boljši kotna xboxovem kontrolerju. 
Ponarodela gumba select in start sta odstopila prostor 
knofema options in share, s katerim skočiš neposredno v 
vmesnik za deljenje posnetkov ali slik igranja. 
Tresenje je manj podrobno kot pri kontrolerju od XBOja in 
ni vezano na triggerja. Zato pa dual shock 4 prednjači dru- 
god. Prvič, obdržali so tipala za nagib in pospešek. Drugič, 
zadaj je večbarvna luč, ki rabi kot oporna točka za kamerico 
in lahko s tem nadomesti liziko move (ta ostaja naprodaj in 
enaka kot pri PS3), ter sporoča stanja v igrah, recimo rdeče 
utripanje v Kilizonu pred smrtjo. Tretjič, kontroler ima na 
sredini dotikabilno površino — touchpad, po kateri drsiš s 
prstom kakor po zaslonu telefona. Ploščico lahko razvijalci 
uporabijo na raznorazne načine, na primer za premikanje 
zemljevida, pa še klikati jo je moč. Četrtič, na padu sta zvoč- 
nik in mikrofon. In petič, DS4 ne uporablja baterij, marveč 
ima vdelan akumulator, ki ga tudi med mirovanjem konzole 
polniš po standardnem vtiču micro-USB. PC ga sicer spo- 
zna, vendar ne deluje pravilno. Menda bodo izdali gonilnike, 
ki bodo uporabili tudi touchpad, zaenkrat pa so svoje nare- 
dili garažni programerji z neuradnimi drajverji. 


Okrog naslednice PS eyea, enostavno klicane 
playstation camera, zganjajo bistveno manjši 
trušč kot glede kinecta 2.0, ki spremlja xbox one. 
Temeljna razloga sta dva. Prvič, kinect je mo- 
gočnejši, težji, medijsko bolj razvpit in uradno na- 
prednejši, z ločljivostjo 1080p proti 720p in tipa- 
li, ki naj bi predirali kožo ter beležili drobne gibe. 
In drugič, kinect je priložen vsakemu xboxu one, 
dočim je treba PS camero dokupiti za 50 evrov. 

Toda 'camerice' ne gre odpisati. Njena očesca za- 
jemajo širši kot kakor kinectova in ravno tako ima 
mikrofon, s katerim pobira glasovne ukaze. Ze 
mogoče, da teh ne obdeluje hardver v napravi, a 
je rezultat enako dober kot pri XBO. Z govorom je 
moč tako tudi na PS4 zaganjati programe, se vpi- 
sati ('login'), izbirati funkcije, na primer 'take 
sereenshot', in ugasniti konzolo ('power'). Je pa 
res, da je vrst povelj zazdaj bistveno manj kot pri 
kinectu in da glasovno ukazovanje manjka v 
igrah. To je cena nepriložene kamerice. 


ZS TONOM ED IDE NOIAA 


Z VE HA 


Ker PS3 ne,spremljajo slušalke z mik- 
rofofiom, marveč je treba tovrstno na- 
pravo za spletno komuniciranje doku- 
piti, je veliko internetnih iger na tem si- 
stemu nemih. Za razliko od X360, kjer 
se vsi glasovno pošiljajo v tri krasne, 
ker je headset pač v osnovnem paketu. 
Sony je to dojel, zato so PS4 pridodali 
ožičeno mono slušalka za v uho (ear- 
bud) z mikrofonom. Ni pa je nujno upo- 
rabiti, saj delujejo tudi drugi USB- in 
BT-headseti ter celo varianta, ko v kon- 
troler s 3,5-milimetrskim činčem prik- 
ljučiš normalne slušalke, za mikrofon 
pa uporabiš kar tistega v joypadu. 

Playstation, v naših logih najbolj priljubljena znamka konzol, je dobila najsodob- 
nejšo članico sobne družine. Sneti občuduje zmogljivo notranjost in edinstveno 
zunanjost PS4, ki bo naslednja leta odločilno vplival na igranje v dnevni sobi. 


ansirna norija 29. novembra, 
ko so ljudje v navalu na play- 
statione 4 v nekaterih evrop- 
skih deželah simulirali bivole, 
je za nami. Bržda nisem bil 
edini, ki je nejeverno strmel v posnetke, kako se ru- 
ljeki v ihti po nerezerviranih kosih PS4 komolčijo in 
plezajo drug po drugem. Hecno, v kakšne živali nas 
je sposobno spremeniti potrošništvo. 
A divježe gre do neke mere razumeti. Sony je udeja- 
njil napadalno marketinško kampanjo, pri čemer mu 
je Microsoft kolegialno pomagal, ko je napovedal 
sporne lastnosti xboxa one. PS4 pa je pri 400 evrih 
stotaka cenejši od XBO in sam po sebi poželenja vre- 
den stroj z znanim imenom ter krepkimi obeti. 


400 evrov stane PS4, kjer v škatli najdeš konzolo, 
kontroler, slušalkico z mikrofonom in slab HDMI- 
kabel. Tržijo tudi dva 'bundla', v prvem je Killzone: 
Shadow Fall za 440 EUR, drugemu pa sta poleg 
igre dodana še en joypad in kamero za 500 EUR. 


Zmogljivo živinče 

Formalno gledano je playstation 4 najmočnejša drka- 
lica. Večplatformski naslovi, izvlečeni iz minule gene- 
racije, so med njim in xboxom one na hitri zadeg oče- 
sa primerljivi. Toda podrobnejši pogled pokaže Sony- 
jeve prednosti. Call of Duty: Ghosts in Assassin's Cre- 
ed IV s popravkoma na playstationu stečeta v polni 
ločljivosti 1920 x 1080, medtem ko inačici za xbox 
one ostajata v 720 oziroma 900p. Na kakovostnem 
zaslonu se pozna. Prvoosebna streljanka Killzone: Sha- 
dow Fall pa z izvrstnimi svetlobnimi in ostalimi učinki 
ter znova nativnim 1080 pri 60 sličicah v sekundo rav- 
no toliko nadkrili xboxov Ryse, ki se zatakne v 'vme- 
sni' ločljivosti 900p, da je vtis na strani PS4. 

Najbolj privlačne so kajpak ekskluzive, kjer pa se Sony ni izprsil. Namesto novega God of Wara ali Unc- 
harteda smo bili ob lansiranju deležni s težavami prerešetane streljanke Kilizone: Shadow Fall in cenejše 
vesoljske arkade Resogun. To pa je od prodornosti tudi vse in Microsoft je v tem pogledu prednjačil. 


Kako se nova vojna vizualij razvijala, bomo videli. To- 
krat vsaj ni ena od platform taka, da bi jo bilo bistve- 
no teže programirati, kakor se je pripetilo kompleks- 
nemu PS3 glede na xbox 360. Zverinskih razlik ne 
pričakujem, verjetno pa bodo naslovi za PS4 na sp- 
lošno nekolikanj lepši in bodo tekli gladkeje od onih 
za xbox one. Ali pa se pripeti kaj nepredvidenega in 
bosta sistema poravnana. Kdo bi vedel. 

V vsakem primeru je razlika v igrah za PS4 glede na 
playstation 3 in xbox 360 takoj opazna, tako glede re- 
solucije kot tekstur, efektov, zglajenosti robov in 
gladkosti. Ko preizkusiš Fifo 14 za PS4, se kljub maj- 
hnim igralnim razlikam težko vrneš k stari, grši verzi- 


WATGH DOGS 


al 


Večplatformski releasi, kot pravimo igram, ki izi- 
dejo za več sistemov, bodo na PSA po začetnih iz- 
kušnjah sodeč verjetno nekoliko lepši od xboxovih. 
Bosta pa oba sistema deležna večine iger tretjih 
založnikov, kot sta pričujoči z letnico 2014. 

ji. Tudi primerjava s PCjem je ugodna. Ko igraš Batt- 
lefield 4 z napredno grafiko in 64 sodelujočimi na 
poštenem dnevnosobnem televizorju, se ti bolščanje 
v monitor v delovni čumnati zlahka zazdi utesnjeno. 
In če Shadow Fall izvedbeno sezuva že zdaj, kaj bo, 
ko bodo programerji začeli resno izkoriščati nove 
zmogljivosti, na primer v Unchartedu 4 in God of Wa- 
ru 4? Kaj pa Grand Theft Auto VI in Gran Turismo 7? 
Sumljivo visoke zaporedne cifre gor ali dol, kar se tiče 
joškotresne predstavitve, se lahko slinimo. Seveda pa 
ostajajo tudi želje o igralnem next-genu - svobod- 
nejših svetovih, naravnejši umetni pameti, pravih 
čustvih. Čakamo. 


PS4 je gostoljubnejši do PCjaških masovnih sple- 
tnih iger kot xbox one. Microsoft svoj Xbox Live 
vrtiček strogo nadzoruje, Sony pa je privabil števil- 
ne MMOje, od DC Universe Online prek War Thun- 
derja do Final Fantasy XIV: A Realm Reborn. 


KONZOLEC 


Pogled k meni domov 


PS4 je močno usmerjen v družabnost, najbolj prepo- 
znavno lastnost modernega igranja. Medtem ko xbox 
one čaka na neposredno streamanje videa z konzole 
in je zazdaj omejen na deljenje posnetkov, to pri PS4 
ni pod žarometi. S pritiskom na gumb Share na kon- 
trolerju lahko resda shraniš in urediš video igranja ter 
ga deliš na Facebooku. Isto velja za slike. A še bolj 
popularna možnost je streaming na Twitch ali Ustre- 
am z živo sliko ob strani in zvokom, če imaš PS-ka- 
merico. Kdor pride v tvoj kanal, lahko komentira, lju- 
dje pa opcijo poleg za gameplay že uporabljajo za vse 
mogoče, od pogovornih oddaj do študentskih afnanj. 
Na kaj takega xbox one kljub kinectu še čaka. 


Ker PS4 s sebi lastno kamero omogoča oddajanje 
lastnega talk ali suck showa, so se takoj našli met- 
ki zadetki, ki so funkcijo uporabili za smešne do- 
mače posnetke. Na sliki primerka čikaške nadrase. 


Čeprav kakovost videa ni na ravni namenskih kartic 
za PC, ki zajemajo v 1080p pri 60 sličicah v sekundi, 
je za vsakdanjo rabo okej. Za lastnike računalnikov 
novica ni pretresljiva, za konzolaše pač. Zdaj ima lah- 
ko vsakdo studio direktno na PS4 in svoje veščine de- 
li s svetom skozi kanale, ki nekaj pomenijo. Važen 
podatek je tudi, da ti za nič od tega ni treba biti na- 
ročnik na servis Playstation Plus. 

Ta je obvezen le za večigralstvo in je istočasen tako za 
PS4 kot PS3 in vito. V zameno za strošek okrog 50 
evrov letno dobiš pravico do udejstvovanja na liniji in 
ranoge brezplačne igre, za začetek obetavno arkadno 
streljanko Resogun. Vedi pa, da na PS4 špili za PS3 in 
prejšnje playstatione ne delujejo, ker je nova arhitek- 
tura x86 bistveno drugačna. Takisto ti zna koristiti po- 
datek, da tako kot pri xboxu one rabljene igre delujejo 
in da ti ni treba biti vseskozi povezan v splet. 

Z naročnino na PS Plus za 50 evrov letno dobiš sp- 
letno večigralstvo in vsak mesec nove brezplačne 
igre. Zdaj je to Resogun. Od Plusa neodvisen je 
cross-buy, kjer kupiš igro za PS3 ali vito in jo igraš 
na PS4. Taka sta Sound Shapes (na sliki) in Flower. 


Preprostost rabe 


PS4 poveljuješ v novem okolju, ki je nadomestilo stari 
XMB - cross-media bar. S kvadratkasto zasnovo 
spomni na Playstation Store, pa tudi na onega, ki ga 
uporablja xbox one, a je bolj preprost. Zdi se, kot da 
Microsoft želi, da v sistemu ostaneš dolgo, Sony pa, 
da čimprej poženeš tisto, kar te zanima - verjetno igro. 
Iz osrednje linije zaganjaš špile, ki so po kriteriju na- 
zadnje pognanega nanizani z leve proti desni. S pomi- 


Marca 


Na zaslonu s svojim računom vidim trofejno dosež- 
karstvo in nazadnje pognane igre, pa tudi to, kaj 
počno moji prijatelji s seznama. Hitro jih lahko 
kontaktiram tekstovno ali glasovno oziroma skočim 
v tisto, s čimer se trenutno ubadajo. 


www 


Vmesnik playstationa 4 v vsej svoji modrosti. Barve kakor na xboxu one ni mogoče zamenjati, prav tako 
ne preurediti glavne vrstice, kjer so nanizane igre. "Nič bati, vse bomo popečali." Ikone z igrami omo- 
gočajo tudi direkten skok v večigralstvo, branje priročnika in šnofanje, kaj počne skupnost. 

Playroom je brezplačna zbirka miniiigričk, ki upo- 
rabljajo nadgrajeno resničnost — augmented reali- 
ty. Tukaj me PS camera snema, kako v svoji igral- 
ni kajuti z dual shockom 4 mečem robotke v ekran 
in se derem kot jesihar. Sem oddajal in šokiral. 


kanjem gor in dol pa dostopaš do dodatnih funkcij, 
kot so statistike igranja, sporočila, nastavitve in pod- 
obno. Moči sistema ustrezno je vse bliskovito hitro in 
večsekundna čakanja pri skokih v sistem na PS3 so 
preteklost. Kakor na xboxu one je moč igro ali pro- 
gram poslati v ozadje, delati v sistemu ali hitro pog- 
nati drugega, pri čemer pa se prejšnji zapre. Razlika 
pri tem je, da xbox loči med špili in aplikacijami. Ko 
nekaj časa delaš z obema sistemoma, opaziš, da je 
xboxov dejansko nekoliko zmogljivejši. Kar pa je smi- 
selno, saj od tebe terja več pozornosti. 

Po drugi strani so na PS4 hitrejše oziroma enostav- 
nejše mnoge osnovne dejavnosti, na primer ogled tro- 
fej in čvek s prijatelji. Funkcije, kot sta predvajanje 
blu-rayev in deljenje posnetkov, pa pri playstationu ne 
potrebujejo lastnih appov iz spletne trgovine. Zato je 
tam veliko manj programčkov - v tem trenutku kakih 
deset, od katerih večina v Sloveniji ne deluje, saj se 
bavijo s kupovanjem in streamanjem filmov ter glas- 
be, naj gre za Sonyjev videoservis, Netflix ali Lovefilm. 
Ni važno, ali je račun slovenski ali angleški, ne marajo 
te in pika. Je pa slovenski account drugače na PS4 
povsem uporaben, z zaenkrat isto robo kot britanski. 


SON Z TON. NOE MNE 


Niti taka vesoljska ladja v dnevni sobi, kot je PS4, 
ne more brez 'day one updata', brez katerega je 
napol gola in bosa. A manj kakor xbox one, saj je 
moč igrati brez začetnega priklopa na internet. Če 
si izkusil Microsoftovo napravo, opaziš, da je si- 
stem nameščanja iger drugačen. Tam se najprej 
samodejno požene inštalacija, ki jo moraš presta- 
ti do določene mere, preden lahko začneš okrnje- 
no igrati. Istočasno konzola vleče z interneta za- 
plato. Da je igra normalno na razpolago, lahko za- 
to na XBO traja kar dolgo. PS4 ima drug način. 
Ko vstaviš blu-ray, se hitro namesti manjši del, 


nakar špil normalno poženeš. Ko igraš, se naslov 
v ozadju namesti do konca, pri naslednjem zago- 
nu pa se udejanji vmes dolpobrana zaplata. So- 
nyjev način je elegantnejši in manj zamuden, po- 
leg česar lahko pogledaš, koliko trdega diska je 
še ostalo in kako hitro tečejo dolpotegi. 

Trgovina PS Store je zaenkrat precej prazna. V njej naj hi bili vsi naslovi s ploščkov in dosti neodvisnic, saj 
Sony čisla to področje. Cene velikih titul so enake kot pri xboxu one, se pravi po 65 evrov za naslove, kot 
sta FIFA in Assassin: Black Flag. Nekje toliko stanejo inačice na blu-rayu. Smo mislili, da bo še dražje. 


Medijska škatla to ni 


Škoda, da PS4 kot medijska naprava ni nič boljši od 
xboxa one. Celo nekoliko zaostaja za njim. Suče 
DVDje in blu-raye (stereoskopskih ne!) ter posreduje 
filme Slovencu odtujenih spletnih ponudnikov a la 
Netflix - to pa je tudi vse. Ne prepozna ne avdio cede- 
jev, ne mp3jev, ne divxov in mkvjev, prav tako ne slik 
v kakršnemkoli formatu. Kako bi jih, saj še programa 
za ogledovanje nima. 


EVO ME EO MEDM NET 


Se spomniš, kako so napovedovali, da bo moč v 
Gran Turismu za PS3 uporabljati PSP kot vzvrat- 
no ogledalo, ob čemer so se nam vsem omokrile 
mesene kaverne? No, drugi ekran ostaja v željah, 
kajti 'smartglassovski' začetek je klasičen. Ma- 
njši in enostavnejši del koncepta tvori Playsta- 
tion App za Android in i0S, 
z ZA ki omogoči povezavo telefo- 
rea | Padli tablice s konzolo. Na 
' tapkalnem zaslonu se seliš 
po vmesniku, si izmenjavaš 
sporočila, čekiraš trofeje in 
status ter greš v trgovino, 
kjer normalno kupuješ. 
Zal PS App ne nudi ogleda 
videa ali igranja. Slednje 
je rezervirano za lastnike 
ročnega sistema PS vita. 
Ko jo brezžično povežeš, 
lahko na njej igraš ves 
softver za PS4. Tako Kill- 
zone kot Battlefield in FIFA 
se v razmerju ena proti ena preselijo na vitin 
OLED-zaslon, kjer so videti v redu, le z nekoliko 
ubitimi barvami. Gumba pod kazalcema postane- 
ta L2 in R2, medtem ko L1 in R1 oponaša dotika- 
bilna ploščica zadaj. Celo zamik (lag) ni pretiran, 
saj sem dokaj v redu igral hitro arkado Resogun. 
Vez z vito nese par metrov, kar se ob vmesnih zi- 
dovih seveda zmanjša, in je super prijem, ko ti 
nesramna družina zasede osrednji televizor. 


Ro. 
4 PSNS zil 


p' 


smrekomor 2013 


Vlogo hišne medijske škatle, ki bi odjemala z računal- 
nika ali NASa, dodatno krati nezaslišana nepodpora 
standardu DLNA za daljinsko sporazumevanje med 
podprtimi napravami. Nezaslišano zato, ker je Sony 
vendar ustanovitelj tega načina komunikacije! Play- 
station 4 DLNAJa preprosto ne pozna in ne vidi drugih 
naprav v mreži, zato je za razdaljno sukanje filmov ter 
glasbe slabši od PS3 in xboxa 360. Xbox one se da 
vsaj z zvijačami prepričati v nenavdušeno sodelova- 
nje, pri PS4 pa avtorji šele 'razmišljajo, da bi dodali 
MP3 in DLNA.' Bržda ju bodo, ampak roko na sloven- 
sko srce, to bi moralo biti prisotno že ob lansiranju. 
Po drugi strani pa je kul, da je moč z drugimi accoun- 
ti na istem PS4 dostopati do vsega, kar ima glavni, ta- 
ko do njegovih iger kot prednosti računa PS Plus. Če 
bi bil Sony enako radodaren na medijskem področju, 
bi se veliko manj pritoževal. 


Zora nove dobe 


Splošni vtis glede PS4 je tak, da je v primerjavi z xbox- 
om one enostavnejši, bolj v igre usmerjen sistem, kjer 
pokaže nekoliko več. Sicer ne toliko, da bi lahko lju- 
bitelji blagovne znamke playstation upravičeno za- 
smehovali xbote, xbonerje ali karkoli je že aktualen 
izraz za kupce XBO. Za kaj takega bi moral Sony do- 
delati okolje in udejanjiti bolj vzburljiv lansirni nabor 
iger, ki je na področju ekskluziv z razočarajočim Kill- 
zone: Shadow Fall in mankom drugih playstationovih 
udarnosti, zlasti Uncharteda, God of Wara in Gran Tu- 
risma, slabši od Microsoftovega (Forza, Ryse, Killer 
Instinct). Glede na ves trušč okrog PS4 sem od začet- 
ne falange pričakoval več. 

Toda lepši večplatformski naslovi, kot so Black Flag, 
Battlefield 4 in Ghosts, tehnološko superiorni Shadow 
Fall in odlična začetna prodaja dajejo kljub trenutnim 
pomanjkljivostim vedeti, da playstation 4 čakajo lepi 
časi. Njihovega začetka bomo v deležni 29. januarja, 
ko bodo sistem v Sloveniji uradno splovili. 


Battlefield 4 je na PS4 videti kot PC-verzija pri 
eno-manj-kot-najhudejših nastavitvah. V 1080p je 
sposoben vzdrževati dokaj gladkih 60 fps, s čimer 
ima XBO kljub nižji ločljivosti več težav. Bo slika 
zdaj obratna kot v prejšnji generaciji? 


63 | 


KONZOLEC 


Na najavo God of War 4 in Uncharted 4, morda pa 
tudi The Last of Us 2, bo treba počakati do junij- 
| skega sejma E3. Do takrat bodo največje titule, ki v 
2014 prihajajo na PS4, spodnje tri. Dirkačina Dri- 
veclub obeta prelomnosti v druženju, akcijada In- 
| famous: Second Son nam bo omogočila raztur 
| svobodnega sveta, The Order: 1886 pa bo tretje- 
| osebna rešetalka v steampunkovskem svetu, ki so 
| ji že prilepili oznako 'playstationovi Gears of War'. 


une 


Za PS4 je kakopak že napovedanih kup titul, ki se 
| bodo pojavile tudi drugod. Z veličastno prikolico 
| je navdušil Final Fantasy XV, nov samotarski del 
| franšize, ki sem in na XBO pride najverjetneje 
| 2015. Nekoliko bliže je poljski frp The Witcher 3 
| (PS4/XBO/PC), čigar svobodnega sveta po bese- 
| dah avtorjev nikakor ne bi mogli udejanjiti na 
bivši generaciji. Prisostvovali smo mu avgusta na 
| Gamescomu in rečemo le, da je trušč okrog tret- 
jega Carovnikarja upravičen. 


o me vprašajo, katero igro najbolj priporočam 
za vse rodove in spole, od najstnika do moža, 
od sestre do babice, je lahko iskren odgovor le 
en: Maria. O, saj je Legova serija nadvse sim- 
patična, ob Skylanders lahko uživa staro in mlado, na 
voljo so karaoke, plesne igre in še marsikaj družins- 
ko-otroškega. Ampak po mojem je tisto najboljše, 
smetana od smetane, češnja na torti, oh in sploh edi- 
nole Mario. Nintendova ikona iger, rojena v zgornjih 
osemdesetih, je nazarensko privlačna za otroke tako 
zaradi risankavosti kot preprostih igralnih osnov - 
vse, kar morajo početi, je teči in skakati. Hkrati pa iz- 
delki s tem italijanskim vodovodarjem na kasnejših 
stopnjah redno skrivajo globino in izziv za znalce. 
Super Mario 3D World se ravna točno po tem receptu 
in je ena najkrasnejših iger iztekajočega se leta. Ko bi 
videl, kako navdušeno se bleščijo oči mojega tri- 
letnika, ko opazuje igranje! In ko bi videl moj 
nasmešek po domala vsakem izgotovljenem 
nivoju! Le ubesedim ga lahko, a verjemi, da je 

širok. 


Z eno tačko v 
minulosti ... 


Prvi koraki razpirajo oči, saj je častitljiva serija 
platformskih arkad naposled orenk zakoračila 

v HD-dobo. 720p brez goljufij, svilnata glad- 

kost brez padcev in zunanjost za prste obliznit 
kažejo, da je wii U v pravih rokah zmogljiva mašinca. 
Kar ji zmanjka po tehnični plati, nadomesti ume- 
tniška žilica ustvarjalcev EAD Tokyo, ki so tako 
vrhunski animatorji, da mi je žal, ker ne delajo filmov. 
Okolico kar razganja od navdihnjenih detajlov, naj 
gre za tropsko plažo, visoko goro ali strašljivo hišo. 


—— EMC, 


Trirazsežni Marii, ki jih delajo drugi kot 2D, se pri šefih nera- 
di šparajo. Tudi tu srečaš novince, kot je tale večdelni kačon. 


NAH 


Vseeno pa krono odnesejo osebice, od Maria in 
druščine v različnih oblekicah, ki jim dajejo spretno- 
sti, do niza sovražnikov. Tradicionalnim spakam, kot 
so želvaki, gobani in Bowser, se pridružijo novinci, 
kot so na mesto pripeti kljuvaški noji, obnorjene pi- 
kapolonice, pihajoči oblaki in mirno krožeče malar- 
ske kosmatulje. Da ne omenjam frišnih šefov, med 
njimi ihtave viteške čelade in nezadržnega navala 
črnih požrtnikov. Radi so nameščeni tako, da ne mo- 
reš mimo njih in greš direktno v županski obračun. 
Se pa mimohoda svežih capinov - in tega, koliko je 
spremenjenih starih - zaveš šele čez čas. World se 
namreč odpira zelo tradicionalno, kot bi avtorji, ki so 
prvič ostali povsem brez nadzorstva Mariovega očeta 
Shigera Miyamota, stopicali v bojazni, da bodo koga 
užalili, če bodo izpustili kaj iz bogate zapuščine. Tako 
kot vedno začnemo na zelenem svetu, se preselimo v 
puščavskega in potem v ledenega ... ubiramo pot 
skozi džunglo, podzemlje, vodo in lavo ... srečamo 
ploščadi, ki se preklopijo, ko skočimo, 
in drezine v zraku ... se izstrelimo med 
oblake, kjer ob osembitni muziki šiba- 
mo zgolj v desno ... stopimo v graščino 
Boojev ... in se spustimo na drveči vlak, 
ki ni nič drugega kot drugače vzhajana 
ladja med oblaki iz Super Mario Bros 
3. Nenehno nabiramo zelene zvezdice, 
s katerimi si odpiramo pot naprej. 
Pri vsem skupaj se ti tako zdi, kot da poslušaš sol- 
dien remiks priljubljene skladbe. To je sicer daleč od 
neprijetnega, a vendarle si čakal nov album! 


—o 


Ou yeah, Mario time! In Luigi time. 
Pa Peach time. Ter 


time. Wo-hoo! 
Nintendo 


Tule je eden od kratkih, v serijice nanizanih izzivčkov, kjer je treba 
zvezdo pobrati v desetih sekundah. Če ti ne Uspe, greš od začetka niza. 


-«. Z drugo v bodočnosti 


No, bolj kot igraš, bolj odpadajo stare luskine in izpod 
njih se prikaže sveža, zdrava koža frišnega telesa. Mi- 
slim, da je točka, ko se špil pretvori v samosvojega in 
samostojnega nekje na sredini osnovne odprave skozi 
deset svetov, po katerih prosto vandraš in pri izbiranju 
nivojev nisi več pripet na svetlikajoče se steze. 

Nekje do tam se ravno dobro navadiš rabe tako starih 
powerupov, kot sta borilno-letalna rakunova obleka in 
beli gvant, ki omogoči lučanje ognjenih krogel, kakor 
nove mačje suknje. Ne le, da je Mario v njej strašans- 
ko prisrčen in eleganten, nova forma mu omogoča, da 
nekaj časa pleza po stenah ter izvaja napade iz zraka. 
Dragocena je zlasti zaradi prvega, kajti ponekod je 
moč do skrivnosti priti le v koži živalske predice. Spo- 
četka je ne čislaš, a ko težavnost v drugi polovici na- 
raste in so nadzorne točke dosti vsaksebi, je zvonč- 
kljaj, ki jo napoveduje, najslajši zvok. 

Da, vse težji in boljši je 3D World. Količina idej in pri- 
jemov se zlahka primerja z Grand Theft Autom V - kar 
pa ni presenetljivo, saj so imeli v obeh predhodnikih, 
Super Mario Galaxyju 1 in 2, poštena vzornika. Tako 
kot tam igra vpelje in tako nato že odvrže zamisli, 
okrog katerih bi manj sposobni tvorci zgradili ves špil. 
Naj govorimo o ježi dinozavrske beštijice, ki cepeta 
namesto Yoshija (šmrc!), cirkuško-trapeških sekven- 
cah, kjer pride do izraza spodobni fizikalni srček, nivo- 
jih, kjer eno od plasti tvorijo sence, ali onih, kjer se 
moraš skrivati pred žarometi. Po drugi plati je tisto, 
kar srečaš večkrat, resnično domišljeno, na primer 
peš dirke z omejenim časom, nanizani kratki izzivi, 
kjer je treba v desetih sekundah pograbiti zvezdico, ali 
ločene, čisto drugačne izometrične stopnje z rudarsko 
gobico, ki ne more skakati, zato je priti do cilja toliko 
arkaden kot miselni izziv. 


. 


S Bowser je kajpak zaključni šef, se pa pojavi tudi že prej, in sicer po vsem sodeč 
vozi Wariov starinski avtomobil. Dobro Dobro ga namlatiš, saj je tedaj še švoh. |) 
Wwaoco 


Sitnobni oblaki te odpihnejo na špice ali v prepad, checkpoint pa je mor- 
| da več minut nazaj. Ja, Super Mario 3D World se sčasoma kar oteži. 


4 v id KER 


Zakon prepada 


S tem nisem naštel niti desetine tistega, kar so z lopa- 
to nametali v World. A kljub temu je špil stilistično 
enoten, vsebinsko koheziven in primeren za širok na- 
bor starosti ter spretnosti. Začetnikom navzlic omeje- 
nim življenjem in času ni treba skrbeti, da bodo ne- 
močni. Če prevečkrat krepneš, dobiš obleko, s katero 
si neranljiv. Prav tako lahko takemu ubožcu pomaga 
kolega, saj izdelek vsebuje večigralstvo za do štiri lju- 
di pred enim tevejem (internetnega žal ni). Tu tistega, 
ki zaostane ali umre, v slogu New Super Mario Bros 
zaščiti mehurčkasta opna. Ali pa šeprtljavec vzame 
alternativen lik, najbolje princesko Peach, ki 

se je z lebdečim skokom sposobna 
rešiti iz situacij, kjer bi bili ostali trije 
pogubljeni. To so vsenamenski Ma- 
rio, Luigi, ki skače višje, in Toad, ki 
se odriva bolj položno. Maherji naj 
vzamejo slednjega in zagotavljam 
jim, da se bodo morali krepko potru- 
diti, bolj kot v NSMB U. 


Miselno obar 


Kot običajno za vsakih sto kovancev dobiš eno življenje. Da ti 
jih ne zmanjka, skrbijo naključno postavljeni avtomati na sreco. 


Kdor je igral SMB3, bo z radostjo doživel Bowserjev vlak. Zaslon se premika samodejno kot V 
starih časih, glavna nevarnost pa so grdoglede rakete, ki jih izstreljujejo s soležne kompozicije. 


vane nivoje z rudarskim toadom moraš sukati okrog 
osi, da odkriješ drugače zakrite prehode. Odlična popestritev! 


Kako tudi ne, ko pa je World tako bogat z izzivi. Prve 
ure daš skozi z levo roko, toda proti koncu znaš orenk 
zašvicati. Nakar čakajo štirje novi svetovi (Star, Flo- 
wer, Mushroom, Flower) s prej nevidenimi stopnjami. 
In povsod so razmetane skrivnosti, ki jih še zdaleč ni 
enostavno masovno nabrati, od zelenih zvezd do štam- 
piljk, ki jih zbiraš v albumu, ter celih presenečenja, kot 
je Bowserjev vlak z zlatniki. Tistih deset ur, kolikor gre 
v temeljni skozihod, se mimogrede podvoji ali potroji, 
tako da igra gotovo ne bo hitro romala na polico. 


Ne spravim te iz glave 


Vseeno se ne spomnim niti enega slabo obli- 
kovanega, zateženega, količkaj amater- 
skega nivoja. Nasprotno, misli imam 
polne pomnjenja vrednih trenutkov, 
kakor ko sem se v gnezdu pikčastih 
mesojedk spremenil v orjaškega Toa- 
da in pregazil vse ... ko sem odkril, da 
lahko sede v drsalki prečkam špice in 
grem naravnost v podnivo, kjer sem 

4 Ker sem šel znova v že opravljen nivo, vid 
cev z interneta. Ploščad v ozadju bom dvignil s tapkanjem ekrančka. 


——m Me 
Na povečanje lika naletiš le parkrat, kakor je prav. Spremlja | 
čna plat izvrstna. PO? 


s no DRN > 


im duhce primerljivih igral 


vznemirljivo lovil švigajočega zajca ... 
ali ko sem prišel na izometrične, samo- 
dejno pomične stopnje s parado Bow- 
serjevega hardvera in kučmastih vo- 
jačkov. 

Res škoda, da je spočetka toliko pri- 
govarjanja tradiciji, naj nikar ne za- 
meri, ker se je treba naposled nekam 
premakniti. Tudi zmogljivosti game- 
pada z ekranom bi lahko bolje izkori- 
stili, saj sta pihanje v mikrofon in tapka- 
nje po zaslonu za manipulacijo ploščadi 

redka gosta. A sčasoma na tovrstne zamerice docela 
pozabiš, med drugim zato, ker si deležen tako luštne 
povezave z internetno skupnostjo. Kmalu po začetku 
se ti odprejo duri v Miiverse, kamor lahko pošiljaš 
tekstovne in slikovne domislice ter sprejemaš tiste od 
drugih. Po koncu nivoja jih vidiš cel kup, kako se 
skrolajo čez zgornji del ekrana. Zgolj strmiš ob tem, 
kaj vse ima folk povedati in narisati, kako hvali in 
benti. To pa še ni vse, saj s spleta dobivaš tudi duhce, 
s katerimi tekmuješ na dirkaških odcepih. 


Mario naj bo! 
Osnovno vprašanje ni, ali Super Mario 3D World spa- 
da med vrhunske igre leta 2013, kajti o tem ni dvo- 
ma, dasiravno ga bo igralo bolj malo Slovencev. Os- 
novno vprašanje je, ali je boljši od dosedanjega prva- 
ka, Galaxyja 2 - oziroma, če sem blasfemičen, Maria 
64? Menim, da ipak ne. Galaxy je tako raztreščil ok- 
vir in serviral toliko idej, da si World ne more kaj, da 
mu kljub večji prizemljenosti me bi sledil. Vesoljčev 
DNK je enostavno viden marsikje v Worldu. SM64 pa 
je večna klasika z neverjetnim odprtim svetom in 
kompleksnim sistemom nabiranja zvezdic v obliki 
praktično frpjskih nalog, ki je bil že sredi devetdesetih 
pred svojim časom in si ga sploh ne upajo več pos- 
nemati. A po teh dveh mojstrovinah že pride World, 
zaradi katerega se domala splača kar nabaviti vse 
cenejši wii U. Moje priporočilo Maria sleherniku ni bi- 
lo še nikdar tako varno in brezprizivno. 


i Mm; mo. KZ 
Triglavi šefovski pes Kerber je vizualno zvest risanki Herkul. Nomura pra- 


vi, da s prenašanjem likov v 3D in prilagajanjem niso imeli'večjih težav. 


ž Medverka Puja srečaš v Stoletni hosti, ki ga sproti dopolnjuješ z naj- 
'denjem knjižnih listov. Tu čaka več miniiger, ki prispevajo nagrade. 

V olepšani inačici prvih 
najde več kot le golo disneyjevsko barvitost. 


lede na to, da več ne mine mesec 
brez vsaj enega starega špila, pre- 
stavljenega v čarobno zveneči HD, 
mi boste oprostili, če so me tovr- 
stne prebarvanke nekoliko nehale vzbur- 
jati. Založniki z vlačenjem v visoko jasni- 
no pretiravajo in nihče me ne bo prepričal, 
da ob vseh novih igrah dejansko potrebu- 
jemo Shadow Warrior HD, Superfrog HD 
ter Soul Calibur 2 HD, če se omejim le na 
črko S. Iger, ki si farbanje dejansko za- 
služijo, ne da z njimi farbajo nas, je pač v 
resnici malo. 
No, mednje vseeno sodi Kingdom Hearts, 
Sguarov in Disneyjev nenavadni tretjeo- 
sebni akcijski erpege za playstation 2 iz- 
pred enajstih let. Tedaj me ni navdušil, saj 
sem mu v Jokerju 113 dal borih 65, toda 
levji delež zamer za PS3jev Remix ne ve- 
lja. Sredica se je občudujoče dobro uprla 
reki časa, celota pa je v prenovljeni inačici 
dosti boljša. Deloma zaradi popravkov in 
deloma zato, ker so tako kompleksne 
predstavnice zvrsti v vmesnem času zato- 
nile. Nadomestile so jih grind fešte s film- 
skimi in MMOjskimi popadki, katerih av- 
torji niso ne dovolj talentirani, ne pogum- 
ni, da bi naredili nekaj epskega, veličast- 
nega, drugačnega. Da bi bili podobni 
Sguarovcem na začetku tisočletja. 


Iz dvigala na zaslone 


Wikipedia pravi, da je ideja za Kingdom 
Hearts nastala v dvigalu, s katerim sta se 
peljala tedanji Sguarov šef Shinji Hashi- 
moto in eden od Disneyjevih direktorjev. 
To je urbana legenda, kajti vodja razvoja 
igre Tetsuya Nomura je pojasnil, da je bila 
med dotično vožnjo z liftom izražena le 
okvirna želja o sodelovanju med velikim 
japonskim založnikom iger in ameriško 
megakorporacijo. Na kasnejših sestankih 
se je najprej oblikovala ideja, da bi naredi- 
li 'Mickey Mouse RPG', nakar je to prera- 
slo v hotenje, da bi med sabo povezali več 
Disneyjevih svetov. Temu bi dodali krep- 
ko merico Sguarovega Final Fantasyja, le 
z novim igralnim sistemom. 

Odgovornost je prevzel gospod Nomura, 
ki je skozi leta oblikoval like in skrbel za 

FFVIL, VIH, X ter XIII. Naloga ni bila lahka. 
Na eni strani veseljaška Disneyjeva ban- 
da, znana po preprostih zgodbah, otroč- 
josti in neposredni zabavi. Na drugi sanja- 
vi, melodramatični, zateženi in zafilozofi- 
rani osebki iz Poslednjih fantazij. Na eni 
strani Amerika, na drugi Japonska. Kako 
torej združiti sladkor in sol, med in grenči- 
co? Hja, tako, da ju vržeš v kotel z obilico 
drugih sestavin in zavzeto kuhaš, dokler 
okusi ne poniknejo eden v drugega! 


SORAzmernost 


Domiselno in domišljeno mešanje je očit- 
no že pri glavnem liku. To je deček Sora, 
ki s fantičem Rikujem in dekletcem Kairi 
živi na rajskem otočju Destiny Islands. 
Modrolagunski obstoj se jim sesuje, ko se 
njihov svet poveže z ostalimi. Pregrade 
namreč padejo zaradi senčnih bitij Brez- 
srčnikov (Heartless) in čas je za dobro 
staro reševanje Življenja pred Smrtjo. Ter 
za odraščanje, kajti trojica je tik pred naj- 
stništvom. 

V Sori vidimo tako Sguarove kot Disney- 
jeve elemente. Z velikimi čeveljci, gladkim 
obrazom in izrazitimi očmi bi zlahka nasto- 
pal v osladnih mladinskih filmih. Toda 
hkrati izraža ostrino in je nagnjen k tuhta- 
nju prav kakor vodilni fantje iz Final Fan- 
tasyjev, na primer Cloud Strife iz sedmice. 
Vihti tudi magično orožje, Keyblade - meč 
v obliki ključa, s katerim odpira skrinje in 
dimenzije ter se bori. Krepelce bi mirno so- 
dilo v Disneyjevo risanko, obenem pa se 
podreja Sguarovi tradiciji orjaških batin, s 
katerimi junaki mlatijo po spakah. 


Ples vrhovnih senc 


No, zgodba kot celota je bolj nagnjena v 
tipično smer japonskih frpjev kakor za- 
hodnih otroških matinej. Ko Sora združi 
moči s Pepetom in Racmanom Jako, ki 
iščeta kralja Mikija, druščina odpotuje po 
svetovih in naleti na marsikakšnega zlob- 
neža. A ne pričakuj nenevarnih, heheta- 
jočih se tečnobic, temveč sedmerico res- 
nih temačnežev, ki so diplomirali v žleht- 
nobi. Kapitan Kljuka je bolj okruten kot v 

PO VRSTI DO TROJKE 


Večini slovenskih igralcev ni znano, da je Kingdom Hearts prerastel v enega 
večjih Sguarovih univerzumov, ki je le malo manj prepoznaven kot Final 
Fantasy in se je zaredil na številnih sistemih. Enici je sledil Chain of Memo- 
ries za GBA, potem je prišla polnopravna dvojka, ki se je namesto z Brez- 
srčniki ubadala z Ničniki (Nobodies), DS je prejel Re:coded in 358/2 Days, 


ki je umeščen med enico in nadaljevanje, za PSP so naredili Birth by Sleep, 
za 3DS pa Dream Drop Distance. Vse to je zgodbo zakompliciralo do one- 
moglosti, a fanom dogaja. Prišteti je treba še nekaj mobilnih drobtinic, 
mango, cedeje z glasbo, igrače, figurice, šalčke in pustne maske. Kar je vse 
povezano z Disneyjevo tržno logiko. 

Razlog, da so prvenec predelali v HD in da bodo naslednje leto v visoki jas- 
nini za PS3 izdali še nadaljevanje Kingdom Hearts HD 2.5 Remix (podobno 
kot ima KH1 HD Re:Chain, bosta v paketu ozaljšani Birth by Sleep in vme- 
sni prizori iz Re:coded), je ponovno promoviranje blagovne znamke zaradi 
napovedi tretjega dela. Kingdom Hearts 3 razvijajo za PS4 in xbox one, 
zaenkrat pa so pokazali nekaj sekvenc s prekrasno grafiko. Sora bo ostal 
protagonist, dočim se bo štorija pletla okrog iskanja sedmih čuvarjev luči in 
glavarja negativcev, ki ga v enici še ni na spregled. Ne bom kvaril. 


| (a. " Z A t 
čno je, da Sora naleti na kultne FF-like-Sephirotha, Clouda in Sgual- 
reča pa tudi A FF7, Yuripo iz FEX-2 in Zacka iz Crisis Core. 

osrednji risanki o Petru Panu, odboru pa 
predseduje Maleficient, z lepoto obsede- 
na coprnica, ki je začarala Sneguljčico. Z 
njo ni dobro jabolk žvečiti. 

Rdeča nit, ki se spleta skozi debate in 
strmenja v sončne zahode, se ne osredo- 
toča toliko na odpravljanje senc kot na 
razumevanje črnine, ki se zgrinja. Ves 
špil bolj kot Disneyjeva lahkotna zabav- 
nost preveva tokijska čemernost, v kate- 
ro je Nomura s soavtorji kot običajno na- 
mešal psihološka in filozofska vprašanja. 
Je pa tu vse skupaj še zanimivo za sle- 
hernika in pretežno kohezivno, bolj kot 
kasneje v seriji KH, ko je štorija postala 
komajda obvladljiva mentalna masturba- 
cija. Zmoti le nedorečeni konec. 


Z Jako na bojišču 
Dvojinsko je tudi igranje, ki je za da- 
našnje pojme nenavadno kompleksno. 
Japonski, pa tudi drugi frpji so postali ta- 
ki, da med kupe tlačanskih bojev tkejo 
ure filmčkov, vzdušje pa pričarajo z veli- 
častno arhitekturo ali zelenimi poljanami. 
Tega smo se navadili in pozabili, kako se 
je stvari streglo pred desetletjem. 
Kingdom Hearts brezšivno povezuje štiri 
osnovne gradnike: bojevanje, skakanje, 
raziskovanje in razmišljanje. Pri prvih 
dveh ni ničesar blazno zapletenega ali 
naprednega. Ko se pri vročih točkah po- 
javijo naključne garniture spak, s Soro iz 
pogleda od zadaj drgneš gumb za napad. 
To botruje kratkim kombinacijam in na- 
ključnemu izvajanju močnejših napadov. 
Nadalje delaš prevale za izmik (če si op- 
remil to veščino), talaš protiudarce, in 
paziš na ostala člana ekipe, standardno 
Pepeta in Jako, ki ju nadzoruje playsta- 
tion 3 in jima je moč nastaviti osnovno 
obnašanje. Vmes lokaš napitke in cop- 
raš, saj je Sora šjora za vse. Platformska 
akcija je takisto osnovna, pač se trudiš s 
skoki doseči naslednjo ploščad. Tvoja 
punčka z lulčkom ne zna drugega kot se 
oprijeti robov, ti pa občasno pobentiš, saj 
je hopsanje znova nekoliko preveč plava- 
joče in nenatančno. 

Toda v boju odkriješ ae če igraš na 


ti izziv, in če pustiš času čas. neve 


igre brez zagretega iskanja skrivnosti je 
za petdeset ur, mlatenje pa postane uži- 
vantsko šele po kakih desetih, ko si na- 
bral nekaj sposobnosti zase ter za dru- 
žabnika. Paziti moraš, kje si v prostoru, 
ne goniti gumba za napad v tri krasne in 
poznati lastnosti sovragov. To ni pre- 
težko, saj je mutantskih Senc, ki se spre- 
minjajo v raznorazne živalske in človeko- 
like packe, tudi danes premalo vrst, da bi 
na stotine obračunov obdržalo svežino. A 
vendar je v rutini neka prvotna taktika, 
diablovska privlačnost, ki te zaposli, 
čeprav si na grbo fasal že petdeseti do- 
mala enak val sitnob. Četudi le zato, ker 
Sora naključno napreduje in pridobiva 
boljšo opremo. 


Organsko, bio, 
naravno, ekološko 


Bistveno pa vleče zavedanje, da te po- 
tem, ko boš opravil z uletavajočimi ro- 
kovnjači, ne čaka nujno le še ena bitka. 
Za napredovanje v Kingdom Hearts je 
treba vklopiti čute in možgane, kar ni 
ostro ločeno od borbene akcije. Vzemimo 
za primer Alicino Čudežno deželo, ki pre- 
težno sestoji iz gozda Srčne kraljice in 
Čudaške sobe. To je tista, kjer Alica v 
knjigi spije magični napoj, da se pomanj- 
ša in gre skozi duri, le da to tu storijo So- 
ra, Pepe in Jaka. 

Igranje poteka tako, da se stalno seliš 
med gozdom in sobo. V gozdu daš napi- 
tek roži, ki te poveča, da potisneš skalo v 
vodo in s tem dvigneš lokvanje, po kate- 
rih se prebiješ do vej. Vrneš se v sobo in 
se odkrižaš napadalcev, nakar spiješ na- 
pitek z mize, da se povečaš. Tedaj lahko 
odrineš posteljo in razkriješ nov prehod. 
Kasneje se ves prostor zasuka na bok in 
tedaj s police zbiješ medvedka. Ko ga v 
slogu pokaži-in-klikni avantur 'uporabiš', 
na svoje mesto postaviš stensko uro, ki 
skriva prehod k čajanki. Še prej na pove- 
lje Mačke režalke skozi boje in skakanje 
zbereš štiri dokaze za osvoboditev Alice 
iz ječe. 

Taka organskost, ki se pozneje še nad- 
gradi, je mnogim sodobnim igram tuja. 
Tistim, ki so vajeni ločevanja na akcijo in 

»  Viim deni Mi. m 

a Jaka in Pepe sta sopotnika, a ne za vekomaj. Vmes se pri- 

| peti, da Sora izgubi Ključemeč in ga oprodi zapustita. Upo- 

rabljati mora leseno sabljo in se zanesti na pomoč Zveri. 
s Vzmn —arj u 


EN V AH 
Realnočasovne bitke znajo biti kaotične, a del izziva je tudi, da obdr- 
žiš nadzor. Tale fatur je občutljiv le od zadaj, saj vamp odbija napade: 


KL 


H 


hi. 
Usklajevanje tekanja po prostoru, odbijanja udarcev in rabe pravihy 


kart je adrenalinsko in kar zahtevno. Štorija pa se močno navezuje na 


prve KH. Zaradi obojega je Re:chain priporočljivo igrati po slednji. 


% 


pustolovščino oziroma slednje sploh ne 
marajo, se bodo Kingdom Hearts nemara 
zazdeli slabi ali preveč zahtevni. Saj je 
res, da so nekatere puzle obskurne oziro- 
ma svet ne sledi vedno lastnim pravilom. 
Ponekod se ob vročih točkah na primer 
pokaže ukaz za vpliv nanje, drugod ne. A 
kot celota je ta stara igra zaradi miksanja 
elementov prijetno kompleksna in, iro- 
nično, bolj častihlepna od modernih. 


Od Puja k modremu 
duhu iz svetilke 


Ironično je tudi, da je videti boljša. K temu 
je pripomoglo, da so pri Sguare Enixu za- 
ložili originalno grafiko in so jo morali 
ustvariti nanovo. Zato se Kingdom Hearts 
ognejo polovičarstvu in izgledajo sijajni, 
še dosti lepši, kot če igro poženeš v emu- 
latorju na PCju. Risankasti slog z velikimi 
ravnimi površinami odlično oživi like, ki 
jih nismo vajeni v 3D, in je videti nena- 
vadno next-gen z bore malo kompromisi 
v gladkosti. Tudi svetovi kar skačejo z 
ekrana, naj gre za bistrega podvodnega 
Male morske deklice, kjer ekipa pridobi 
sposobnost plavanja, nočni Agrabah, kjer 
srečamo Aladina, ali za črnikasto Pred- 
božično moro. Ne gre pozabiti, da je 
krepka količina teksta govorjena, za kar 
so zaslužni številni hollywoodski zvezdni- 
ki, od Haleyja Joela Osmenta, ki je ogla- 
sničil Soro, do Davida Boreanaza in Man- 
dy Moore. Res je le, da je bil Haley tedaj 
še frišen in se nekoliko lovi. 

Deset je Disneyjevih svetov in še štirje 
novi, finalfantasyjevski, ki so jih naredili 
posebej za KH, med njimi mesto Traverse 
Town, ki deluje kakor sučišče. Na poti 
srečaš marsikakega FFjevca, od Sgualla 
do Yuffie, Aurona ter, da, Sephirotha. Po- 
sebnost je, da lahko Jako ali Pepeta v do- 
ločenih svetovih zamenjaš z lokalnim po- 

zitivcem, kot je morasti Jack, in da prikli- 
cane pošasti (summone) zamenjajo Dis- 
neyjevi liki, na primer Simba iz Levjega 
kralja in Mushu iz Mulan. Med svetovi po- 
tuješ v strelski, od zadaj gledani miniiigri 
v slogi vesoljskih streljank, kjer pa se ne- 
rodni nadzor žal ni bistveno izboljšal. Pre- 
trpiš, ravno zabavaš se pa ne. 

Škoda, saj so Remix drugod prijeli na pra- 
vih koncih. Za osnovo je rabila japonska 
verzija Final Mix, v kateri so uredili težav- 
nosti in lepše potegnili krivuljo, tako da je 
KH HD primeren tako za začetnike kot 
zahtevnejše. Poleg tega so vnesli nekaj 
novih bitij in postranskega šefa ter dodali 
zgodbene sekvence. Bolj praktična je tudi 
interakcija z okoljem. 

Bistveno pa je dvoje drugega. Prvič, zdaj 
se da končno preskakovati vmesne se- 
kvence, kar je balzam, ko te kak župan 
večkrat porazi. Film pred enim od njih je 
dolg deset minut!!! In drugič, s kamero je 
mogoče normalno, gladko upravljati z de- 
sno gobico, zaradi česar je izkušnja sila 
prijetnejša kot v štorastem izvirniku. Iz- 
boljšave so navidez majhne, a odločilno 
prispevajo k dobremu igranju! 


Zmaga nekdanjika 


40 evrov se zdi na prvi pogled visoka ce- 
na za vnovič izdano starino, a v tem pri- 
meru ni. Ne le, da s Kingdom Hearts do- 
biš odličen japonski akcijski frp, ki je na- 
prednejši od večine današnjih in ustvari 
svet, kamor se znova in znova rad vračaš. 
Dopolnjujeta ga zbirka remastered vmes- 
nih animacij iz odvrtka 358/2 Days za DS 
in HD-izvedenka obstranske epizode Re: 
Chain of Memories s PS2, kjer se v real- 
nem času tepeš z rabo kart. Sistemu se je 
treba privaditi, toda Re:Chain se izkaže za 
presenetljivo dobro zadevščino, ki da več, 
kot si pričakoval. Natanko ta ugotovitev 
velja za ves HD 1.5 Remix! 


december 2013 


Izšel je novi 


Telefonski imenik 


Slovenije 2014 


Vzemite 


brezplačni 
izvod! 

imenik Slovenije 


Tel Telefonski 


V večjih 
prodajalnah 


Mercator in vseh 
Telekomovih 
centrih. 


"4 Mercator 


ed stotinami iger, ki gredo skozme vsako leto, so redke ti- 
ste, ki imajo dejansko nekaj povedati. Orjaška večina jih 
hoče preprosto ugajati. Kupca bi rade zabavale in ga pripra- 
vile, da pozabi na zajebani lajf, zato nenehno predvidevajo, 
kaj mu bo všeč. Zdi se jim, da smo igralci muflonsko zabiti, zato nas 
posiljujejo z vrtčevskimi tutoriali. Da ne ločimo med gobicami in gum- 
bi na kontrolerju, zato nam nasproti postavljajo šeprtljave sovražnike, 
poenostavljene strukture in plitke mehanike. In da nimamo volje, časa 
ter intelektualnih sposobnosti, da bi razumeli karkoli izven popkorna- 
ste uživancije. 
Odlično prodajana serija Gran Turismo je dokaz, da lahko igra uspe, 
četudi gejmerja ne podcenjuje. Šestica se otvori s filmanim uvodom, ki 
je ... drugačen. Nič drvečih avtov, lavreatov, ki dvigujejo roke, medtem 
ko jim lepotice mazilijo podplate, nažigajočega rocka. Ob klavirsko-or- 
kestralnih tonih Rapsodije na Paganinijevo temo ruskega skladatelja 
Sergeja Rachmaninoffa gledamo, kako se otroci učijo v šoli Ayrtona 
Senne, kako neki čudaki zgrbljeni nad mizami gruntajo aerodinamiko, 
kako šivilje ravnajo z usnjem, kako v material zavrtajo svedri, kako na- 
stane lesena maketa. Šele nato pride drvenje čudovitih mašin po pistah 
širom sveta. 
S tem GT6 kaže, koliko dela, truda, navdiha, ljudi in strojev lahko gre v 
: j Mo noiajnes avtomobil. Sporoča nam, da je proces načrtovanja tako umetnost kot 
Hi a v me garanje in da je orgazmično vznemirjenje pri šofiranju njegova posledi- 
ca. Daje nam vpogled v ozadje procesa, ki se ga ne zavedamo. To sto- 
ri učinkovito in precizno, kajti vsak kader je premišljen - tudi tisti, ko se 
2 o.aiia kamera od ceste vzpne proti Luni. Ne po naključju. 
2 1 diti, Lahko, da ne maraš tovrstnih ekscentričnosti in da ti je vizija norega ge- 
$ MORE , nialca Kazunorija Yamauchija ter njegove posadke pri Polyphony Digita- 
o piši lu tuja. Toda za razliko od levjega deleža iger, kaj šele dirkačin, ki so pri- 
slovično statičen ter brezizrazen žanr, je treba ceniti, da ima Gran Turi- 
smo 6 svoj glas. Tako izrazit je, da ta igra ne potrebuje pripovedi, ki si je 
v zvrsti tolikokrat želimo, saj je zgodba že sama po sebi. Zgodba o avtu. 


Ves tisti jazz 


Začne se precej upokojensko. Kupiš japonske gare za v mesto, hondo fit 
(pri nas se ji reče jazz) in greš na dirkališče, ki je zanjo petkrat preširoko 
in predolgo. Naslednjih par avtov, na primer clio RS, ni dosti boljših. 
Pravico do močnejših si pridobiš tako, da opraviš večdelni izpit, ki pre- 
veri, ali se znaš pravočasno ustaviti na obarvanem območju in če si do- 
volj sposoben, da kadiš, medtem ko obračaš volan. Ali nekaj v tem smi- 
slu. Pač klasičen Gran Turismo, ki ga prav malo briga, če si preigral vse 
prejšnje dele. 

Kasneje prepoznaš še kako bolj ali manj neljubo lastnost. Največje ne- 
gativno presenečenje je ugotovitev, da so poškodbeni model sceloma iz- 
rezali in da tresk kamorkoli s kakršnokoli hitrostjo pod vsakršnim kotom 
nima nikakršnih resnih posledic. V petici so bile poškodbe sicer omeje- 
ne, a nekaj kazni za rukanje drugih in debilno vožnjo je bilo. Zdaj mirno 
poonegaviš tekmeca, pri čemer si deležen krneki zvoka, kot bi se trol 
usral v pločevinko, in brez praske oddrviš naprej. Na veliko mestih lahko 
goljufaš, kot bi šlo za Mario Kart. Je že res, da pri količkaj resnejši 
poškodbi itak sam reštartaš dirko. Vseeno pa v GT6 iz karambolov odne- 
seš preveč celo kožo. 


leg Močnejše avtomobile z dual shockom komajda krotiš. Tedaj je zelo pripo- 
ročljiv volan, ki jih GT6 podpira celo vrsto, od G27 do elitnega T500 RS. 


J L Crosa 


Simulacija rallyja ni ravno vrhunska, sploh če avto opazujemo od zunaj. 
Je pa še ena od popestritev, ki imajo svoj čar, zlasti ko se lotiš rekordov. 


čeno si 

Vožnja v dežju je eden od mnogih gradnikov, zaradi katerih je Gran Tu- 


rismo 6 tako odličen in ki manjkajo v next-gen izkušnji na xboxu one. 

Prav tako zmotijo videzno znova različni avtomobili. 
Nekateri, ki so jih ustvarili za PS3, so lični, drugi pa 
temeljijo v dobi playstationa dve in so grdi. Nimajo 
kabin in njihova zunanjost je bistveno manj podrobna 
od ostalih. Med 1200 jeklenimi konjički jih je preveč 
in ne strinjam se s Polyphony Digitalom, da potrebu- 
jemo toliko avtov, če zaradi tega trpi kakovost. Forza 
5 jih ima dvesto odbranih in to čisto zadostuje. Kaj mi 
bo dvajset izpeljank skylina, petnajst silvie in osem- 
najst lancerja, dokler ob robu čaka kup nazobčanih, 
nizkoločljivostnih šajtrg? 


TRANSAKCIJE 


Da je začetna prodaja GT6 v Veliki Britaniji znašala 
le petino predhodnikove, gre kriviti menjavo gene- 
racij in selitev pozornosti na PS4. Pa tudi zadrža- 
nost igralcev do mikrotransakcij. V bistvu ne vem, 
zakaj so jih vdelali, ker so neopazne in so si z njimi 
zgolj naredili medvedjo PR-uslugo. Za razliko od 
Forze 5, ki ti rade volje ponudi umetno valuto v za- 
meno za tvoje solde, se v GT6 skeširaš v ločenem 
meniju. Povprečen avto stane par evrov, boljši ne- 
kaj desetakov. Toda struktura ni zaradi tega nič sp- 
remenjena in Polyphony so pojasnili, da je drobi- 
žarsko kupovanje notri za tiste, ki nimajo časa, da 
bi avte kupovali v zameno za dirkanje. Čeprav se 


človek vpraša, zakaj bi tak sploh nabavil GT, znan 
po tem, da terja krepak časovni vložek? Poleg tega 
za uspehe normalno dobivaš nagradne avtomobile, 
s katerimi si kmalu preplavljen. Skratka, če mikro- 
transakcij ne maraš, se ti z njimi ni treba ubadati. 

Isto velja za zvok. Nekateri motorji se oglašajo kra- 
sno, pri drugih pa se ti zdi, da si vključil sesalnik za 
prah. Mar bi se Polyphony usmerili v kakovost name- 
sto v številčnost. 


Stric je postal prijaznejši 
A vprašajva se: koliko velja zahtevati od sedem let 
stare konzole, ki jo kupiš za manj kot dvesto evrov? 
PS3 ima svoje omejitve in terjati avtorje, naj v špil 
zbašejo čisto vse, je nepošteno. Gran Turismo je že 
tako izredno širok in hkrati globok naslov z nepopi- 
sno količino vsebine, ob katerem je večina drugih 
iger videti pritlikava. 

Vidi se mu, da so se avtorji marsičesa naučili od peti- 
ce. GT6 je mnogo prijetnejša izkušnja, začenši s hi- 
trejšim nalaganjem in odsotnostjo dolgovezne inšta- 
lacije. Material se na trdi disk namešča sproti, manjši 
popravki pa prihajajo v obliki hotfixov, ki se prenese- 
jo in utaborijo v minutki. Nadalje so pohitrili menije in 
jih naredili bolj logične, uredili trgovino z avti ter se 
znebili kopičenja izkušenj za napredovanje. Tokrat 
poleg denarja zbiraš zvezdice, kot bi igral Angry Birds. 
Ko jih imaš zadosti, odkleneš pravico do izpita za višji 
razred, kjer ti ni treba narediti vseh testov. Prav tako 
so preizkusi nekoliko lažji, kot je za GT značilno. 
Včasih smo pri teh testih za zlato scali kri. 

Se pa splošna težavnost dviga in čeprav znova nale- 
tiš na dirke, kjer nasprotnike anihiliraš z nadmočnim 
vozilom, so omejitve bolj logične in dirkanje zato bolj 
izzivalno. Do neke mere tudi zaradi umetne pameti, 
ki sicer ni diplomirala kot ona v Forzi 5 in še vedno 
prezgodaj zavira v ovinke. Je pa bolj dinamična, z 
več vijuganja, menjavanja mest in blokiranja, Škoda, 
da je preveč očitno pripeta na elastiko, saj spočetka 
rada uide, kasneje pa upočasnjuje, da jo uloviš. 
Včasih ti enostavno ne uspe zmagati. Tedaj je čas za 
drug avto ali mehankarijo, ki je deloma realistična in 
deloma hecna. Obsega druge gume, diferenciale, iz- 
puhe, spojlerje in celo nitro. Tako lahko iz malih jetrc 
narediš monstruma s 10004 konji, ki za nekaj časa 
prehiti veyrona - nakar se raztrešči na prvem ovinku 
kot naš nekdanji sodelavec Uroš v idrijskih rajdah. 

Ekologija? Kaj je to? 
Napredovanje v samotarski karieri je hitrejše kot v 
GT5, ob čemer pa ti, če nisi temeljit, ostane kup dirk 
in dogodkov, h katerim se lahko vrneš. Tu pride do iz- 
raza omenjena širina, kajti GT6 je naphan. Daleč od 
tega, da bi zgolj fural ene in iste proge za rekorde in 
cekine kot v Forzi 5, saj se udejstvuješ v številnih al- 
ternativnih početjih. Zbijaš denimo stožce po areni in 
skušaš z litrom bencina pripeljati čimdlje. Nadalje po 
ozki in hitri vaški stezi v okviru dogodka Goodwood 
Festival of Speed, ki ga v resnici prirejajo v Angliji, 
pičiš z vedno močnejšimi bolidi, z lunarnim vozilom 
pa dirkaš po Mesečevi površini. Sproti bodo dodali še 
več takih udejstvovanj - bržda se ravno tu znajdejo 
prave vzdržljivostne dirke, kot je 24 ur Le Mansa, ki na 
žalost manjkajo. Se je pa treba na daljših eventih 
ustavljati za menjavo gum in dotakanje goriva. 

Tu krmariš beštije iz prvenstev superGT, ki jih brez 
volana komajda krotiš. A že prej med tisoč dvestotimi 
naletiš na mnoge poželjive koleslje kakih devetdesetih 
proizvajalcev, razen Koenigsegga in EAju zapisanega 
Porscheja, ki ga nadomešča predelovalnica RUF. Os- 
talo je bolj ali manj tu: Ferrari (FXX, enzo, 458 ...), 
Bugatti, Aston Martin (one-77), Lamborghini (reven- 
ton, aventador bo kot DLC), Audi, BMW, Pagani (zon- 
da, huayra), Lexus (LFA, IS F), McLaren (Fl, MP4- 
12C), Dodge (viper), jerbas GT-Rjev, za katerega so 
Polyphony Digital ustvarili videz displejev, formule in 
celo ločena znamka Gran Turismo z avti, ki so si jih iz- 
mislili ustvarjalci špila, na primer Red Bullov ZF-bolid 
X2010. Ta je bil že v GT5, čisto novi pa so prisanjani 
modeli v razdelku Vision Gran Turismo. Glej okvir. 

O vsakem avtu si lahko prebereš marsikaj, od teh- 
ničnih podatkov do zgodovine. Preseneti pa odsotnost 
Top Gearove bande, ki je bila v petici zvezda. Najbrž 
so se zapisali Microsoftu in od njih je ostala le njihova 
steza. Prav tako ima Forza 5 nekaj prednosti pri žlaht- 
nosti modelov, saj vsebuje mcelaren P1, laferrarija, 
veyrona super sport in venoma. GT6 je pri novostih 
nekoliko bolj zadržan. Ima pa seveda kup drugih vo- 
zil, od starodobnikov prek mišičnjakov do gokartov 
in prototipnih dirkalnikov. 

Naftno sladka prizorišča 


Zvezda GT6 so proge, torej tisto, kar Forzi 5 manjka. 
Štirinajst jih je resničnih, med njimi štiri nove - Silver- 
stone, Brands Hatch, Willow Creek in Goodwill Hill 
Climb. Nordschleife seveda je. Dopolnjuje jih devet- 
najst izmišljenih, med katerimi je nov gorski Matter- 
horn, dočim se Apricot Hill vrača iz štirice. 

Bilo pa bi pravičneje reči, da je toliko okolij, ne stez, 
saj je le-teh v odrezanih in obrnjenih variantah mno- 
go, mnogo več. Toliko, da lahko igraš več ur in se 
komaj kaj ponovi, medtem ko v kao nadmočni in 
next-gen Forzi 5 za xbox one stalno drgneš ene in iste 
asfaltne steze v isti dnevni svetlobi. Gran Turismo 6 
se temu zgolj posmehne in ponudi mrak, noč, dež (ki 
lahko začne škropiti med dirko!) in rally po pesku ter 
snegu. Tehnološko zaradi pripetosti na PS3 zaostaja, 
toda kot igra je mnogo boljši od ameriške tekmice. 


Vožnja v samo in več 


Forza 5 je odličnejša po trojem: avtomobilskem fe- 
tišizmu, saj ogled avtomobila v GT6 napram Forzavi- 
sti ni tako orgazmičen, umetni pameti in realizmu voz- 
nega modela, ki je na ravni hardcore PCjevih simula- 
torjev. Šoferstvo v Gran Turismu ni toliko življenjsko, 
kot je, no, gran turismovo. Korenini v resničnosti, a 
ubira bližnjice na rovaš zabavnosti in akcije. Drugače 
rečeno, je poarkaden - a ne toliko, da bi igri rekel ar- 
kada. V šestici so dodali vernejše obnašanje blažilni- 
kov in še izpilili simuliranje pnevmatik, tako da se vo- 
ziš nadvse fino. Ne nujno tako kot v resnici, a vseka- 
kor fino, in povezava z vsakdanom ni tako ohlapna, 
kot bi nekateri radi prikazali. Navsezadnje so nekateri 
najboljši vozniki Gran Turisma postali resnični dirkači, 
česar za prvake v NFS Rivals ne bi mogel trditi :). 


VISION GT 


Velika posebnost GT6 je razdelek Vision Gran Tu- 
rismo, ki se po vzburjanju ljubiteljev avtomobilov 
zlahka kosa s Forzavisto. Medtem ko je le-ta og- 
lednik avtov v garaži, je VGT prostor, kamor so se 
že začeli stekati konceptni modeli številnih pre- 
stižnih znamk. Taki, ki jih ne bodo nujno udejanjili 
v resnici, čeprav to ni izključeno. Sodelovanje so 
potrdili mnogi velikani, od Honde in Bertoneja do 
Zagata in Aston Martina. BMW bo prispeval vision 
gran turismo, izpeljanko legende M1, Alfa bo dala 
6C biposto, ki bo nadalje razvil model 4C, in tako 
dalje. Iz Mercedesa prihaja otvoritveni bolid, AMG 
vision gran turismo, futuristična evolucija SLSa z 
nizko postavljeno in osvetljeno masko ter rdečo 
črtico diodic čez vso rit. Je močan, a prekleto ne- 
stabilen, manj kot SLS AMG black. Nekateri novi 
modeli bodo brezplačni, za druge pa bo treba ne- 
mara kaj odšteti. 


Sneti poudarja: to ni simulator prave 
vožnje. To je pravi simulator vožnje. 


PS3 Polyphony Digital / Sony 


Rezultat prenove je bolj razgibana in zanimiva vožnja 
kot v GT5. Za Forzo 5 zaostaja, ko gre za oponašanje 
sil, ki delujejo na avto na robu zmogljivosti. Je pa 
sposobna kar prepričljivo oponašati tisoč in več kar- 
jol v vseh mogočih konfiguracijah in pričarati golide 
vznemirjenja. Zlasti ko krotiš živčne žrebce v dežju in 
temi, kjer žarometi komajda predirajo naliv, oziroma 
na prašni rally cesti, kjer ob tebi sedi duh Colina Mc- 
Raea. Takega izkustva next-gen ni sposoben priča- 
rati, medtem ko je občutek v alternativnih razmerah 
boljši tudi glede na predhodnico. 

Šoferske veščine iz kampanje koristno uporabiš na 
spletu. Nalinijska plat deluje brez kapric in temelji na 
sobah, kamor stopaš glede na objavljena merila. Če 
ti paše neobvezno dirkanje, greš v čumnato, kjer so 
pravila ohlapna, drugod pa se pomeriš z resnobneži, 

ki vztrajajo na kvalifikacijah ter maksimalnem števi- 

lu krogov. Povezovanje deluje v redu in gladkost je 

na nivoju, zmotiti utegne le dejstvo, da je treba za 

selitev na linijo opraviti izpit, ki terja dobro uro 

vožnje. A tako so zmanjšali število kretenov, ki se 

najraje zaletavajo v nasprotni smeri. Omembe vred- 

ni so tudi vsemrežni izzivi, ki jih bodo sproti spremi- 

njali in postavijo za vse enake pogoje. 


Voziti GT in izpareti 


Sitnariti nad Gran Turismom niti ni težko. Elitni 
sobni dirkači se ne morejo sprijazniti z nekoliko po- 
enostavljeno vožnjo, mnogi se spotaknejo ob man- 
ko poškodb in formalne evolucije dejansko ni veli- 
ko. Prav tako bodo še dodajali koščke, od dodat- 
nih avtov (nekateri bodo nedvomno brezplačni, 
medtem ko bodo na rovaš drugih kovali dobiček) 
prek vzdržljivostnih preizkusov do globalnih sple- 
tnih lestvic, kar zna iti v nos. Morda spremenijo ce- 
lo pogoje za vstop v najvišjo klaso, ki vnovič terja 
nekaj tlake. 

A še teže se je ne zaljubiti v to izvenserijsko igro, ki 
ima jajca, da je drugačna. Uspešno se trudi biti ne- 
kakšna vseobsegajoča enciklopedija, vhod v čar- 
obni svet izpuhov in rohnenj agregatov, ki obstaja 
izven našega. Tam avta nimajo ne za orodje, s ka- 

terim se prevažaš, ne za fetiš ali sredstvo za doka- 

zovanje, temveč za podaljšek telesa, s katerim se 

spojiš kakor nikjer drugod. Ob obilju vsebine je za 

vogalom zmerom še ena dirka, še en bolid, ki ga 

še nisi preizkusil, in še ena dopadljiva norost za- 

greteža Yamauchija, ki praktično vso kariero dela 

en sam špil. Ker je to Gran Turismo, si bo lahko 

na smrtni postelji rekel: "Dobro sem živel." Tudi 

mi. Ker smo ga igrali. 

vrvmi obdani svinjak, poln testosteronskih veprov; omogoča nekoliko zmedeno ' skupin-: 
sko udejstvovanje, ker pada z vseh strani in se nimaš kam skriti. Spomni na srednjo šolo. 


o sem se koncem najstništva dokončno zavedel, 
da so boji v ameriški rokoborbi režirani, se mi ni 
ravno podrl svet. Vseeno mi pa tudi ni bilo, kajti 
Ultimate Warrior, Randy Savage in Yokozuna so 
bili tako enako sladek del moje mladosti kot čokolešnik. 
Vse našteto je bilo dobro za otroke! 


Tvoj nos v moji podpazduhi 


Kakšen cirkus je World Wrestling Entertainment, svojčas 
World Wrestling Federation, najbolj dojameš v temeljnem 
načinu 30 Years of Wrestlemania. Čeprav je števka hecna, 
kajti Wrestlemanio | so priredili leta 1985, je modus osred- 
njega pomena. Naniza kakih petinštirideset obračunov iz 
zgodovine tega vsakoletnega spektakla, ki je še lani zbral 
več kot 80.000 gledalcev. Začne pri WMII z rivalstvom 
med Hulkom Hoganom in Francozom Andrejem Gorosta- 
som, nadaljuje z devetdesetimi, ko so staro gardo nado- 
mestili glamurozni novinci, kot je Bret 'The Hitman' Hart, 
in potegne tja do Rocka in Cene. 

Pri tem napol štorijalnem modusu navduši, v kakšne detaj- 
le so šli ustvarjalci. Kdor se spomni starih borb, bo užival 
ob natančno poustvarjenih prizorih, kako skuša Hulk neu- 
spešno dvigniti 240 kil težkega Andreja ali kako slednji 
Hulka z glavo trešči v kol. Je pa res, da so zgodovinske 
scene skriptane, kar vpliva na potek borb. Saj si vesel, ko 
odkleneš skrivnosti in dobiš lepe slikice. Toda pogoje je 
treba izpolniti, kar privede do čudnih situacij, ko se recimo 
borba ne premakne nikamor, dokler se ne pustiš pretepsti. 
Prav tako si ne moreš izbrati borca, med njimi pa še zdaleč 
ni vseh, ki so krojili dogajanje. Osemdeseta niso bila le 
Hulk in zamerim, da je treba Ultimate Warriorja dokupiti! 


vstopna muzika je Bachova 
pogrebna fuga. Za nasprotnike, seveda. 


/PS3 Yuke's / 2K Games 

Približam se ti od zadaj 


Ko se poligonski junci garbajo, je vzdušje kul. 
Liki so lepo animirani in ko butnejo ob podij, te 
kar zaboli. Komentatorja se čudita in folk navija, 
posebej pri spektakularnih vstopih, dočim pred 
posebej važnimi onegavljenji in na prelomih ob- 
dobij stečejo montaže posnetkov iz minule do- 
be. Pri njih je fascinantno zlasti to, kako resno 
jemljejo glumaštvo. A ko preučiš obraze v dvo- 
rani, vidiš, da tudi oni iskreno verjamejo v zalju- 
bljenost Macho Mana v Miss Elizabeth, zvijač- 
nost menedžerske podlasice Bobbyja 'The Brai- 
na' Heenana in prestop Sgt. Slaughterja z ame- 
riške strani na Sadamovo. Dobro se v predstavi 
za rajo kosa z zlom in na koncu zmaga, razen če 
se pomeri z Undertakerjem. Ta je zvezda na- 
slednjega novega načina, kjer kot Pogrebnik 
braniš neporaženost ali se ga trudiš sesuti. 

Tretja ključna postavka je prilagodljivi univer- 
zum WWE. Tu si je moč urediti niz sezon, v kate- 
rih nadzoruješ poljubnega sodobnega ali geria- 
tričnega silaka iz obilnega nabora s 45 novimi 
nabildanci, 31 penzionisti in še 21 dokupljivimi v 
DLCju, kjer je več NWOjevcev. Na razpolago je 
takisto sedem žensk, 'div'. Določaš pogoje borb, 
ki segajo od navadnih prek največ šestih prešvi- 
cancev v ringu do kletke in ognjenega obroča, 
vzpostavljaš rivalstva in skrbiš za vmesne se- 
kvence s tekstom vred, kar nato deliš z drugimi 
na spletu. Izdelaš tudi lastnega brdavsa in mu 
urediš tako zunanjost kot nabor spretnosti, pri 

ko j jo proti kock bolh fašeš s škorenjčkom v Adamovo jabolko, se tiho poščiješ in uležeš, da te na- 
sprotnik 'pina'. Če ti med šviganjem kazalca s tiščanjem gumba ne uspe zadeti območja, si gotof. 

čemer jih mešaš in nisi omejen na kopiranje določe- 
nega zvezdnika, ki more rabiti kot podlaga. Glede na 
WWE '13 blaznih novosti ni, a je svežine 


zadosti, da se igra ne čuti postana. " 
Ranjen ponos a 
se stežka zaceli 


Isto velja za borilni sistem. Pod blagovno znamko 2K 
Sports, kamor je serija prišla izpod propadlega THO- 
ja, ostaja pretežno tak kot lani, le izboljšan. Z nekaj 
gumbi in smermi je moč izvesti presenetljivo veliko 
gibov, toda čeprav globina ne dosega UFCjeve, je je 
kar dosti, saj se igra giblje med arkado in simulacijo. 
Moč je recimo kaznovati dele telesa, od glave do rok 
in nog, kar slabša nasprotnikove lastnosti, važen je 
adrenalin, paziti je treba, kdaj si začasno opomoči in 
kdaj imaš energijo za finišerje. Hkrati pa je garbanje 
urno razumljivo, saj osnovne udarce in prijeme izvajaš 
samo z dvema gumboma. Bistvena so preusmerjanja, 
counterji, ki jih udejanjiš, če stisneš desni petelin toč- 
no tedaj, ko se pokaže ukaz. A ta traja manj kot se- 
kundo in tajming se rahlo spreminja, potez pa je obilo, 
tako da stalno adrenalinsko loviš sladki trenutek. 
2K14 je v večigralstvu zelo simpatičen špil, a pred- 
vsem proti nekomu, ki ga poznaš, in po možnosti 
pred enim tevejem, kjer lahko sodelujejo do štirje. Na 
spletu se število zviša na šest, vendar je preveč golju- 
fov, ki izkoriščajo luknje v sistemu in hrošče. Umetna 
pamet je dokaj v redu, vendar avtorji, japonska sku- 
pina Yuke's, še vedno lovijo obnašanje, kjer konzola 
ne bo izmenično nagnjena k magičnemu prestrezanju 
in pretirani nesposobnosti. 


Poza za kamere 


2K14 tarejo še druge napake in pomanjkljivosti, od 
nujnosti odklepanja več kot polovice borcev in strogo 
linearnega sosledja v nizu Wrestlemania do odsotno- 
sti prave kariere z razvojem lika, kot smo je deležni v 
UFCjih ter Fight Nightih. Kljub temu pa gre za soliden 
naslov, občutno boljši od okornih Smackdownov in 
WWE All-Stars. Odslej digitalne afnarije prešvicanih 
klovnov izven fanovskih krogov ne bodo več vzbujale 
toliko posmeha. 


Posnetki iz arhivov med drugim kažejo skreganega Hul- 
ka in Warriorja. 0, kako sem bil zaljubljen v slednjega. 


Ne zaključijo se vsi obračuni z ohi- 
čajno zmago po treh sodnikovih 
udarcih z roko. Tu je treba splezati 
po lojtri in upleniti šampionski pas. 

Beholderski gravž je eden od mnogih poklonov ancientnim brawlerjem. 
—7 Meče hude uroke in cvre z laserji, na srečo pa je občutljiv na magijo. 

"KAJ.PA VITA? 


Dragon's Crown na viti je vsebinsko (MW 
enak kot na PS3, razlike so tehnične. P 
Minusi so nekoliko zatikanja, ko je veli- 
ko akcije, manko lokalnega multija za 
štiri (ad hoc podpira dva) in še težje za- 
znavanje svojega dika v gneči. Plusi pa 
so nižja cena, prenosnost in hitrejše do- 
tikanje vročih točk, kot je-to. mogoče z 
vodenjem kurzorja na PS3. Cross buya 
ni, se pravi, da ne dobiš obeh verzij za 
eno ceno. Je pa po zaplati omogočen 
cross play, navzkrižno spletno igranje. 
Prav tako lahko shranjen položaj z ene- 
ga sistema pošlješ v oblak in nadaljuješ 
na drugem; breznaročnine na PS Plus. 

Toda časa za počivanje ni, saj igra.v slogu Dark Soulsne pozna pavze! g 
h o 


Dragon's 


se odraslo življenje se že sklanjam, ko moram iti skozi malo 
nižja vrata, in ljudje mi od spodaj vpijejo "Ej, kakšno je kaj vre- 
me tam gori?" Poštena brada in naprsno dlačevje mi pa nočeta 
zrasti, naj si vbrizgam še toliko sumljivega testosterona. Zato je 
bila odločitev za lik v tem 2D, od strani gledanem beat 'em upu enosta- 
vna. Škrat bom! Majhen, nabit borec, ki sovražnike razmetava kot burja 
dračje in udarja z macolami. Zmaj, pravite, da me čaka na koncu? Ha! 
Strašnejši kot Smaug ne more biti, pa že njega smo v Hobitu nagonili z 
lokostrelskim pomagačem, da so pozojske solze pršele do neba. 

A da se z njim pomerim, me čaka dosti mlatenja, kupovanja in razvija- 
nja sposobnosti, kajti Dragon's Crown kljub starinskim vrednotam ni 
igrica za pet minut. Ima obilo podtonov in se umešča med najbolj na- 
predne predstavnice hodi-na-desno pretepačin, ki smo jim anale po- 
svetili v Jokerju 234, id na stranki 10301. Bolj kot po Double Dragonu 
se zgleduje po kompleksnejših Capcomovih špilih z licenco Dungeons 
6 Dragons, kot sta Tower of Doom in Shadows Over Mystara (Joker 
240). To pa je pozornosti vredna zapuščina. 


Božanstev vbogajme 


Sučišče je tolkienska srednjeveškost, saj se znajdemo v visoki fantaziji 
vitezov, kraljev in svečenikov, ki oživljajo mrtve. Bi moralo zveneti zna- 
no celo tistim, ki s tako robo niso odraščali. Zgodba, okej, zgodbica 
žebra o zaprtem lintvernu, ki se kani osvoboditi, spletkah za njegov iz- 
pust in junakih, ki se jim zoperstavljajo. Vsebine je malo, dramskega 
branja pa dosti, kar spričo pomanjkanja mesa včasih najeda. Ampak v 
redu, avtorji so vsaj poskusili ustvariti občutek fantazijskega veličastja, 
kar jim je pod črto uspelo. 

Fabula se spleta neprestano, ko z izbranim likom hodimo sem in tja po 
mestu. Kakor vse je naselbina razpotegnjena v levo in desno, po tej osi 
pa so razporejene namenske stavbe: krčma, kjer urejaš druščino, tem- 
pelj, kjer oživljaš najdene kosti, trgovina za kupovanje fasunge in po- 
pravljanje poškodovanega, ceh za jemanje nalog in tako dalje. V bistvu 
gre za poveličan meni, toda izbiranje opcij v slednjem ne bi bilo pol ta- 
ko vzdušno. Nekaj rajže sede, da si odpočiješ od klanja v misijah. 

Da, misijah, kajti Zmajeva krona je daleč od običajnega brawlerja. 
Struktura je erpegejska, saj te čaka nič manj kot petdeset široko raz- 
pršenih glavnih in stranskih kvestov. Segajo od ključnih, ko poraziš 
upravnika področja, do neobveznih, kjer nabereš izkušnje in denar ter 
upaš na slasten kos opreme. Zgodi se, da se pot po nivoju razcepi, med- 
tem ko kvesti niso vedno usmerjeni v 'pobij X sitnob', saj je treba včasih 
izpolniti drugačne pogoje, denimo pri plenjenju skrinj ne zbuditi pošasti. 
Ne manjka niti stranskih sob z dodatnimi zakladi. 

Za dobrote lahko greš tudi tlačanit, pri čemer se med zaporednim opra- 
vljanjem nivojev ubadaš s hecno kuharsko miniigro in si deležen bonu- 
sa, če se ne vrneš v mesto. V frpjih pač nisi nikdar zadosti razvit. 


Daljinsko mu izlijem slepič 


Če je srce igre erpegejsko, je glava akcijska. Poudarek je na boju, saj ni 
ne ugank, ne ploščadnih delov. Med napredovanjem proti desni, pri 
čemer se lahko gibaš v vse smeri, deliš udarce, copraš ter uporabljaš 
specialke in predmete iz inventarja. Na poti se ti znajdejo tako pasti, kot 
so špice v tleh, kot sovražniki. Ne stopaš dolgo, že priletijo goblini, orki, 
skeleti, mumije, coprniki, drevesniki in dosti drugih spastičnih tečnob. 
Veliko jih ima edinstvene lastnosti: nekatere te zgrabijo, ko prideš blizu, 
druge so občutljive le na določeno vrsto napada. Ko se prebiješ mimo 
vseh, te pričaka šef, nakar sledi delitev plena in točkovni rezultat. 

Če rečem, da je udrihanju s temeljnim orožjem namenjen le en gumb, 
se bo Crown slišal enostaven. A ni. Da nekomu prešteješ rebra, ga na- 
filaš s strelicami ali z njim prirediš kres, je posledica načrtovanja. Šur, 
saj lahko siliš v gnečo, nekaj se bo že zgodilo. A polovica poklicev, o 

KADROVSKA SLUŽBA 


Izbiraš lahko med šestimi službami in ne le, da jih lahko vodiš 
več, omejitev je šele pri 60 likih. Ne moreš pa službe menjati 
med igranjem. Vsak poklic ima svoje sposobnosti, prednosti 
in pomanjkljivosti, kar dopolni še oprema. 


Bojevnik (fighter) ima zaradi oklepa in ščita najboljšo obram- 
bo, od česar profitira tudi ekipa. To plača s kratkim dome- 
tom, so pa njegovi zamahi bliskoviti. Specialke se tikajo zlasti 
pobesnelega mahedranja. Primeren za začetnike. 


Škrat (dwarf) je naprednejši od bojevnika in mogočen od bli- 
zu. Barabe spotika, jih pobira in razmetava ter se meče nanje. 
Uporablja kladiva in sekire, ki jih lahko zapiči v tla, trosi gra- 
nate in udarce krepi z elementi, kot je ogenj. 


Čarovnik (wizard) je bržda najmočnejši poklic. Njegovi uroki 
lahko ciljajo enega sovražnika ali ves zaslon v obliki pravih 
elementarnih neviht. Paziti mora na mano, ki si jo obnavlja s 
tiščanjem gumba, in na energijo, saj ni prav zdržljiv. 


Amazonka (amazon) uporablja dvoročna orožja, ki imajo kre- 
pek doseg in zadajo veliko škode. Zna besneti, a njena 
obramba je švoh. Je pa res, da napade blokira in prestreza ter 
da ima nekoliko naprednejše kombote. In rt za dve karjuoli. 


Vilinka (elf) je krhka lokostrelka, ki je učinkovita zlasti od da- 
leč. Ker je gneča itak smrtonosna, je njen pristop v bistvu na- 
raven. Strelice lahko obogati z ognjem in strupom, jih pa ji 
lahko zmanjka, nakar jih pobira ali uporabi bodala. 


Čarodejka (sorceress) je odličen pomagalni poklic, ki spre- 
minja zaboje v drevesne pomagače, sovražnike začara v žabe 
in ustvarja zdravilne grižljaje, ima pa tudi ofenzivne uroke tipa 
ledeni vihar. Raba terja kar nekaj znanja. 

katerih več povem v okvirju, temu ni namenje- 
na, dočim oni, ki so, hitro utrpijo smrtne poš- 
kodbe. Za te nisi kruto kaznovan, zakaj oživiš 
lahko, dokler imaš dovolj nabranega denarja. 
Idealno je, če si smrtonosen v pravem trenutku 
in na pravem mestu, kar terja premeščanje v 
prostoru, ogibanje ter izkoristek liku lastnih 
veščin. Predvsem pa se s tem ne zapletaš v 
gnečo, ki je občasno že kar pretirana. Tvoj lik, 
do trije živi ali umetnopametni spremljevalci, 
sovražniki, eksplozije, razpadajoča okolica - 
vse se zna pomešati v tak vizuelni trušč, da ne 
razločiš ničesar. Če ne siliš vanj, je dosti bolje, 
dasiravno je to včasih nemogoče. 


Glavar, sedaj ti zavdam 


Bržda ne boš takoj ugotovil, kako je najbolje 
igrati. A ko ti kapne, kako učinkovito upora- 
bljati svojo inačico izbranega poklica, ki si jo 
ustvaril z izbiro sposobnosti na lastno pest, po- 
stane špil istočasno zabaven in globok, tak- 
tičen in adrenalinski. Zamere glede gužve se 
zvečine razblinijo in ceniti začneš mnoge do- 
Šefov, ki so šibka točka toliko iger, mrgoli in so 
fantastični. Pa ne le oblikovno. Ko naletiš na 
duha v svetilki, se moraš z gusarji boriti za lan- 
terno, drugače te prikazen spoha s tornadi, zo- 
bate železne duri se vdajo pod streli iz topa, v 
katerega je treba sredi bitke dajati železne kro- 
gle, ubijalski beli zajček pa je neubodno drob- 
na tarča, ki te zna odreveniti. Raznoterost se 
prenese še drugam, saj na poti do županov 
drviš z letečo preprogo pred goltajočo lavo in 
usmerjaš čoln med brzicami. 

Takisto so kul napredni prijemi. V zanimivi po- 
tezi z desno gobico na kontrolerju po zaslonu 
neodvisno od dogajanja premikaš kurzor. Z 
njim oživljaš mrtve in tatinskemu spremljeval- 

cu ukažeš, naj odklene skrinje z zakladi ter vra- 
ta. Druga raba je klikanje po runah, ki so na zi- 
dovih ter jih imaš s sabo v malhi. Enaindvajset 
kombinacij po treh run je možnih in vsaka po- 
meni urok, od dežja kovancev do udejanjenja 
začasnih orožij, kot so bombe, noži in samo- 
streli. Seznam cimprarij je le v čarovniškem 
stolpu, tako da se moraš run naučiti ali si jih 
zapisati. (Oziroma vanje buljiš na zaslonu mo- 
bilca, če hočeš uničiti ves retro čar.) 


Mimo beholderja 
do slave 


Res je, da bi bil lahko Dragon's Crown, za kate- 
rega razvoj so odšteli milijon dolarjev, še boljši. 
Četudi se gnečo naučiš obvladovati, je vizuelna 
baročnost sem in tja prehuda in zakrivi smrt. 
Prav tako igro zgledovanje po klasikah drži na- 
zaj. Saj je fino odkrivati poklone, naj gre za 
začasno ježo beštij kakor v Golden Axe ali boj 
proti lebdeči globuli z očesi, ki ni nič drugega 
kot DGDjevski beholder. A raje bi videl kaj bolj 
izvirnega. Predvsem pa izkusil mlatenje, ki bi 
uporabljalo več kot en gumb, saj je tvorjenje 
kombinacij le preveč primitivno. Pričakoval 
sem tudi obilnejšo merico skrbi za kamerade, 
ki jim ne moreš ne ukazovati, niti jih opremlja- 
ti, in na skupne poteze z njimi. 

A pretirano usajanje ni na mestu, saj je v Kroni 
dosti draguljev. Naštetemu je treba primisliti 
krepko namenjenost ponovnemu igranju, bodi- 
si z obstoječim likom na odklenljivih višjih te- 
žavnostih, kjer taktika in obvladanje veščin po- 
staneta še važnejša, bodisi z drugim poklicem, 
ki bistveno spremeni pristop. Takisto privlači 
sodelovalno večigralstvo do štirih na enem PS3 
ali po internetu, kjer se pridružuješ naključnim 
partijam ali prijateljem. Oddaljena oblika mul- 
tiplayerja se odklene šele po več urah kampa- 
nje, kar pa je pravzaprav v redu, ker na ta ro- 
vaš ni neznalskih pocarjev. 

Res je, da Dragon's Crown ni cenejši naslov, 
saj stane okrog 50 evrov na PS3 in 40 na viti. 
Vendar je zadosti dolg, širok in globok, da ceno 
upraviči. Žanr desničarskih preštevalnic reber 
je tako naposled dobil sodobno šampionko, ki 
zna očarati tako stare ljubitelje kot nepoznaval- 
ce. Z njo bodo dlake zrasle vsem. 

Za krmilom laferrarija pri Arabcih. Žrebce dokupiš za desetaka, kar pa ti 
da le pravico, da jih nabaviš s krediti. Nordsehleife bojda pride januarja. 
s 1 


pe Rahlo nabunčen pleh in nekaj prask za Forzo v next-genu ne zadostuje. Ter- 
; jamo poln poškodbeni model in razbitine, kot bi jih naredil Paul Walker. 


GT-R v Forzavisti. Na avtu so vroče točke, ki med drugim sprožijo odprtje 
vrat in prikaz podatkov, moč pa je tudi sesti v kabino in se diviti armaturi. 


um Na seznamu formul je novi Raikkonenov lotus E21, pa tudi Laudin ferrari 
312T2 in Huntov melaren M23 iz leta 1976. Poznavalce je ravnokar kap. 


lovek bi pričakoval, da bo Microsoft ob splovitvi novega xboxa 

vztrajal na lahkotni, razgibani dirkačini za masovno občinstvo. Od 

svojega studia Turn 10 pa je dobil ravno nasprotno: igro, ki zasije 

šele v rokah predanih šoferjev. Takih, ki so pripravljeni staromodno 
drgniti proge za rekorde in v nabiranje avtov vložiti nemalo ur. 


Zvestoba včerajšnjiku 


Stresimo najprej iz rokava očitne zamere. Če zaradi močnejšega hardvera 
v xboxu one pričakuješ mogočen strukturni napredek, svoboden svet, živ 
promet, zgodbo in podobne elemente, boš razočaran. Forza Motorsport 5 
niti za batni obroček ne odstopa od uveljavljenega recepta vožnje, ki veli 
selitve po ločenih krožnih dirkališčih, nabiranje denarja in kupovanje avto- 
mobilov. To je enako stroga, osredotočena in neosebna Forza, kakršno 
poznamo od 2005. 

Takisto se ne nadejaj elementov, ki jih čakaš zaradi naziva next-gen. Tu ni 
dežja, snega in druge podlage od asfalta, da bi recimo peljal rally kot v od- 
vrtku Horizon. Tudi noči ni. Sonce prešerno osvetljuje okolico, vendar se 
ne premakne, čeprav voziš ure. Okolica je znova pusta in domala nepre- 
mična, pestrijo jo le kak helikopter v zraku, ptice v letu in polne tribune. 
Dalje so poškodbe na zunaj malenkostne, kajti pleh se zgolj opraska in 
rahlo skrivi, šipe pa pajčevinasto razpokajo. Ob tem se avti pri trkih ob- 
našajo kakor škatlice, kot so se na xboxu 360. . Na vožnjo nesreče sicer 
vplivajo, saj načneš obese, karoserijo in podobno. Avto nato gre počasne- 
je, slabše zavija in bedno zavira. Vendar ni natančno definirano, kaj se je 
pokvarilo in čemu. V oviro priletiš pod določenim kotom in vse bo v redu, 
ob kanec drugačnem stiku pa se bo vse razštelalo. Še dobro, da je ostalo 
previjanje časa nazaj. 


Bajnih šestdeset fpsjev 


Nekateri bodo nejevoljni, ker seznam avtov obsega 'le' dvesto kosov. A to 
je stvar težnje po ducatu izvedenkah istega modela kot v Gran Turismu. 
Menim, da je bolj zaskrbljujoč manko prog. Že res, da so jih šli lasersko 
skenirat, vendar je lokacij samo štirinajst, kar je skoraj pol manj kot v šti- 
rici in je za tako obsežno igro kljub krajšim odrezkom ter preslikanostim 
malo. Ob tem ni obveznih, kot je Nordschleife, manjkajo pa tudi Turn10ove 
lastne izmišljenke, kot je japonska ovinkarica Fujimi Kaido. Prepričan sem, 
da bi vsi raje peljali lasersko neskenirani Nordschleife, Suzuko ter Infineon, 
kakor da jih ni. Včasih je perfekcionizem sam sebi namen. 

Ga pa pozdraviš, ko si prav vsakega kovinskega jahanca ogleduješ v garaži, 
čemur pravijo Forzavista. Ko blagoglasna teta odžebra splošne zanimivosti, 
je moč hoditi okrog avtov, odpirati pokrove motorjev, sesti na sedeže, 
vžgati motor, dvigniti spojlerje in brati tehnične podatke. Nikjer ni nikogar, 
le predmet fetišističnega oboževanja, poustvarjen do najmanjših podrobno- 
sti v kovini, plastiki in usnju. V Forzavisti srečaš podobo, kakršna bo v na- 
slednjih letih standardna v dnevni sobi, ne le na računalniških monitorjih. 
Taisto vidiš med dirkanjem. Naj bo okolica še tako ubita, si ne moreš kaj, 
da se ne bi divil svilnato gladkemu odvijanju s 60 sličicami na sekundo v 
ločljivosti 1080p. Ko sediš v verno preslikani kabini z delujočimi števci in 
rokama, ki vrtita volan ter prestavljata ... opazuješ igro svetlobe in senc na 
armaturi, ki odseva v vetrobranskem steklu ... poslušaš avtentično hrume- 
nje agregata ... tedaj šteje občutek vožnje. In ta je krasen. 


Kraljica guma 

Dokler upravljaš s šibkejšimi štirikolesniki, napredek v fizikalnem pogonu 
niti ni viden. Ko zbereš dovolj sredstev za nissana GT-R black edition ali fer- 
rarija 458, pa se začne žur. Tedaj več ne voziš, marveč dirkaš, in do izraza 
pride največja pridobitev: oponašanje oprijema gum. To je eden ključnih 
gradnikov simulacij in za Forzo 5 so se Turn 10 potrudili. Zamenjali so fir- 
mo, ki jim je dobavljala podatke, in se dela lotili praktično nanovo. 
prejšnje generacije. Ko z močnim avtom prideš v ovinek, kolesa grabijo 
bolj dinamično kot prej. Bolj kot se približuje točka, ko pnevmatike izgubi- 
jo oprijem s cestiščem, bolj cvilijo in škripajo, avto pa drhti pod silami. Ne 
tako mogočno kot v Shiftu, saj je Forza gosposka, a vendarle. Lovljenje 
prelomnice je užitek, zlasti ko voziš najmodernejše beštije, kot so aston 
martin one-77, veyron super sport, laferrari ter avto z naslovke, čudoviti 
melaren P1. Ali formulo ena, kakršen je Lotusov E21. 

Ko sem zaradi primerjave vzporedno gonil Forzo 5 in Assetto Corsa, naj- 
novejšo ljubljenko hardcore voznikov na PCju, sem si ustvaril mnenje, da 
so avti v Forzi sicer nekoliko preveč živahni in podkrmarjeni, da bi se lah- 
ko igra čisto enakovredno merila z računalniškimi simulatorji. Toda v Cor- 

mentalna glasba, ki se je brž naveličaš. Svoje muzike ne moreš šopati :(. OO: 


si, Iracingu in žlahti je hlastanju za realizmom podrejeno vse, tudi za- 
bavnost. Forza tistih deset odstotkov, kolikor ji pri najbolj neprizane- 
sljivih nastavitvah realizma zmanjka do izenačenosti, nameni vzne- 
mirjenju. Pa še to se da delno urediti s tuningom (škoda, da ni več te- 
lemetrije), dočim ne Iracing, ne Assetto ne nudita tako slastnega ob- 
našanja v zavojih. 

Za to je zaslužna tudi povezava z novim kontrolerjem za xbox one, ki 
nudi precizne vibracije na vsakem analognem petelinu posebej. Za- 
radi tega čutiš najmanjše spremembe na cestišču, vtis vožnje na pad 
pa je celokupno fantastičen. V Forzi 5 prvič doslej v resnejših dir- 
kačinah nisem zares pogrešal volana. 


Denar ali tlaka? 


Po kuloarjih se pretežno razglablja o dveh težavah Forze 5: mikrotran- 
sakcijah in tlaki (grindu) v sezoni. Glede kupovanja navideznih kredi- 
tov za pravi denar je prva reakcija napad in za splošno higieno bi bilo 
bolje, če prijema iz free 2 play mobilnih igric ne bi uporabili. Vendar 
me ta plat v Forzi ni zmotila. Razumem, da je občestvo razburilo dobi- 
vanje zgolj kreditov in nič več avtomobilov, saj je treba vse kupiti, 
dočim obstoječega ne moreš prodati. Toda sedaj bolj ceniš vsak avto. 
Po kar konkretnem številu vloženih ur imam deset dobrih bolidov, ki 
jih znam voziti in mi nekaj pomenijo. Če je kdo tako trapast ali zapo- 
slen, da bo namesto igranja odprl denarnico, pa naj. 

Z zadovoljstvom ob nakupu avtov je povezano mnenje o grindu. Dej- 
stvo je, da je za obstoječo količino tekem premalo prog in variacij. 
Mnogo je serij z desetimi linearno nanizanimi dogodki, kjer vzdušne 
uvodne nagovore ekipe Top Gear kmalu nadomesti čudenje, da pre- 
težno vedno znova skušaš zmagati na normalnih dirkah, vmes pa se 
sem in tja prebijaš skozi promet, dohitevaš rivala ali voziš med ko- 
lički. Celo proizvajalčevih izzivov ni, kaj šele prvenstev iz resničnosti, 


na primer turnih avtov, in vzdržljivostnih dirk, kjer bi moral skrbeti za ——- ; ; s ? —— Um 
obrabo gum, gorivo ter postanke v boksih. Maksimalno število kro- Pogledov na dogajanje ni dosti, zlasti manjka shiftovski iz eslule. Zaz- zdi. 
gov je petdeset. daj je podprt le en volan, Thrustmaster TX 458 italia. Cena: 400 evrov. 

Po drugi strani je nekoliko več variacij izven sezone, kjer voziš na 

čas, driftaš in se udejstvuješ v večigralstvu za do šestnajst ljudi naen- s 

krat. Sem Turn 10 dostavljajo nove izzive za skupnost ter širijo glaso  " zn N sn 

Sa m s . Rai o. KTM x-bow ('erossbow"') je fino gokartovsko vozilce, ki lepo demonstrira 

izvirnih barvanjih karoserij. Seveda pri vsem nabiraš tako izkušnje 


Ba a ae de man odlično oglašanje bolidov V Forzi 5. Nasi sliki je ničkoliko detajlov. [ome usi] 


Pomagaj si sam 
V splošnem se mi ne zdi, da je zaporedna vožnja na istih dirkališčih 
tlaka. Tlaka je nekaj, kar počneš rutinsko, tu pa je v rutino težko pa- 
sti, dokler si voljan z nastavitvami poiskati izziv. Če svojemu znanju 
primerno nastaviš pomagala, kot sta vozniška črta in ABS, in se 
osredotočiš na vožnjo, je vznemirljiva domala vsaka dirka. Tudi zato, 
ker ti špil stalno išče le malce boljše rivale in njihove duhce, da so 
premagljivi, in te s svetom primerja na spletnih lestvicah. 
Piko na i pri tem postavijo drivatarji. Ta sicer grozna marketinška 
skovanka skriva opazen napredek v umetni pameti, ki jo Forza 5 
ustvarja z jemanjem podatkov o vožnji ljudi iz oblaka. Posledice so 
tri. Prvič, boti šofirajo življenjsko, se borijo za prostor, se zaletavajo, 
vijugajo in na logičnih mestih letijo s proge. Drugič, v svojih igrah vi- 
devaš preslikave prijateljev z xboxovega seznama, ki furajo nekako 
tako kot oni - eni tehnično, drugi kamikazasto. In tretjič, tvoj drivatar 
ti z nevidnim udejstvovanjem vsak dan prinese solde. MeLarnov P1 je eden bolj poželjivih avtomobilov, ki pa ga ni moč voziti 

v free playu. Le-ta vseeno nudi kup odličnikov, tudi F1 in aventadorja. 651,394 CR 


Po hlapih hlepeč RRURENIE job 


Forza Motorsport 5 ni nič kaj next-gen, saj je brez naprednosti, kot so 
dež, tema in odprt svet. Prav tako si je založnik z mikrotransakcijami 
naredil slabo uslugo, ker so v naslovu za 65 evrov enostavno nepo- 
trebne in bodo pri marsikom pustile slab vtis. Zato pa igra vsebuje 
subtilne izboljšave, kot sta zelo dober vozni model, ki se zmore kosa- 
ti s PCjevimi trdojedrnimi simulacijami, ter fina umetna pamet. Za 
malo na izi gonit ob popoldnevih tole ni, ker je premalo razgibano. Če 
si vožnji predan in te vzburja predvsem piljenje rekordov, pa so Turn 


10 zate skovali še eno privlačnost. | ca 


Tuleči bik, vzpenjajoči se žrebec, štirje krogi ali - 
j | trikraka zvezda? Sneti mora tokrat pazljivo izbrati! NARA NARNIH 

zmesi a navi o iš sa Z ii lad II 


xbox one Turn 10 / Microsoft 


smrekomor 2013 Ve? 


b oceni si najbrž debelo pogledal, saj je NBA Live mogočno 

ime iz starih časov. Toda EA so ga onečastili v trenutku, ko je 

imelo priložnost, da vstane iz pepela kakor Portland Trail Bla- 

zers - pred sezono jim je malokdo napovedoval uspeh, zdaj 
pa meljejo vse pred sabo. Kljub temu, da so Live 14 splovili le za 
PS4 in xbox one, gre namreč za vse prej kot next-gen igro. 


S pravega na digitalni parket 


Začetek je obetaven. Predstavitev je zaradi pogodbe z mrežo udar- 
no televizijska, meniji pa vsebujejo množico opcij ter načinov. Po- 
daš se lahko na ločene tekme, postaneš menedžer ali se v rangira- 
nih in prijateljskih srečanjih udejstvuješ po spletu, kjer zna Live v 
inačici Seasons slediti Fifinemu sistemu razredov - boljši kot si, v 
višjega napreduješ. Iz Fife sta preskočila še ultimate team, kjer zbi- 
raš karte športnikov in iz njih delaš ekipo, nakar se meriš z umetno 
pametjo ali internetnimi nasprotniki, ter stvarjenje lastnega 
košarkarja, ki ga popelješ v NBA-kariero. Pri slednjem ni treba biti 
povezan v internet, pri prvem pač. Ob tem se redno posodabljajo 
tako postave kot lastnosti košarkarjev. Ko to pišem, so rostri aktu- 
alni, Derrick Rose pri Bullsih je polomljen in John Wall pri Wizard- 
sih je 'on fire', kot je svojčas vpil komentator v NBA Jamu. 

Tega smo bolj ali manj vajeni že iz konkurenčne serije NBA 2K, ki 
ima letos tudi zgodbeni modus in ulično košarko, česar v Livu ni. 
Toda Live jo preseže z nečim drugim. Domala vsak dan ti da na 
razpolago izzive, ki temeljijo na aktualnih resničnih tekmah. Tako 
moraš z bradačem Hardenom iz Rocketsov doseči enajst točk ozi- 
roma z Westbrookom pri Oklahoma Cityju zadeti trojko devet se- 
kund pred koncem za zmago nad Golden Statom. Na srečo ne nuj- 
no iz obrata in iz kota v zadnji sekundi, kot se je zgodilo v resnici. 
Ta povezanost je nadmočna in pokaže, da se je NBA 2K v odsotno- 
sti konkurence ipak nekoliko polenila. 


Zviti gležnji, razsute arkade 


Vendar se prvaku košarkaščin ni treba prav nič bati za naslov, saj 
Live odpove tam, kjer bi moral biti najmočnejši: na igrišču. Na sli- 
kah in posnetkih tega morda ni videti, saj je novi pogon Ignite zelo 
lep. Ne toliko glede tega, kako so poligonski košarkarji podobni re- 
sničnim, temveč v animaciji. Ta je svilnato gladka in ima več stanj 
kot v NBA 2K za staro generacijo, vključno s PCjem. Za nameček 
vse teče pri maslenih šestdesetih sličicah v sekundi. 

A z igranjem hitro postane jasno, da so Live splovili prezgodaj - kar 
je po šestih letih razvoja in resetih, kot je bil tisti pri imenu NBA Eli- 
te, nezaslišano. Za 65 evrov kupiš beta verzijo, prežeto s pomanj- 
kljivostmi, ki uničijo sicer dokaj zdravo jedro. Tako, ki za razliko od 
starega Liva stavi na simulacijo in pravo košarko, ne arkadno drka- 
nje knofov in stalno drvenje pod koš. Košarkarji imajo namreč pri 
borbi za prostor težo in se učinkovito krijejo ter talajo banane, tako 
da je moč igrati učinkovito obrambo. 

Problem je, da je 'D(efense)' preveč efektivna. Dostikrat ne moreš 
niti normalno podati, kaj šele si izboriti prostora, saj je računalniški 
igralec, ki te pokriva, prilepljen nate. Če igraš proti živemu, pa opa- 
ziš, da animacija šuta traja tako dolgo, da ti medtem zlahka dajo 
banana. To je zlasti zoprno na internetu, kjer srečanja kvari opazen 
zamik (lag). 

Nasploh so digitalni športniki kljub vsej napredni animaciji nerodni 
in jim manjka dodelanega nadzora, saj so kontrole v primerjavi z 
2K jako preproste. Nasprotno pa lahko v trenerskem vmesniku na- 
stavljaš čuda opcij za kritje vsakega tekmeca posebej - nakar ugo- 
toviš, da ni drsnikov, s katerimi bi si prilagodil vidike igranja! 


Vedno čaka naslednja sezona 


Ta dvojnost je značilna za ves Live 14. Ko že misliš, da si za silo 
ugotovil, kako moraš igrati, naletiš na novo napako, denimo na 
okorne in omejene poglede na parket, od katerih določeni ne po- 
kažejo vsega območja! Zdaj izvajaš briljantne akcije, ki so posledi- 
ca niti ne zanemarljivih taktičnih nastavitev - trenutek kasneje pa 
mečeš kontroler ob tla, ker virtualni športniki ne zadenejo ničesar 
več in se ti zazdi, da je brez zveze metati ter je bolje kar napasti 
obroč. Kar je znova obup, razen če igraš z ekipo prvakov v slogu 
Spursov. Tako centrom kot dominantnežem, kakršen je LeBron, 
preprosto manjka energije in mase. 


[8 


Luknje se pojavijo tudi v modusih, naj 
govorimo o rutinski poslovni strani ali 
revni karieri lastnoustvarjenega baske- 
taša, ki je bistveno slabša kot v 2K14. 
Omenim naj le, da sem takoj po kata- 
strofalni ocenjevalni tekmi v NBA na- 
domestil prvega playa (?!), za nalogo 
pa sem imel z oceno preseči eno naj- 
boljših petic v vsej ligi. Morda bi jo, če 
bi se lahko česa naučil iz tutorialov 
igralnega sistema. Ki jih ni. 

A vendar pod zmedo utripa neka obe- 
tavnost, zvestoba pravi košarki, ki jo 


"" 


LI 


občutiš ne glede na felerje. Razvijalci so se posuli s 
pepelom in obljubili, da bodo Live 14 s popravki 
močno izboljšali, tako da zna biti špil čez nekaj mese- 
cev boljši. Bomo videli, če bodo možje besede - pu- 
blika se vsekakor močno dere nanje. In kljub slabe- 
mu okusu v ustih si želim, da EA ne bi odnehal in da 
bi naučeno uporabil v Live 15. Le s konkurenco bo 
digitalna košarka ugledno napredovala! 


Sneti upa, da bo priča novemu Mia- 
mi Heatu, dobi (m deal dai pe arene. kilav Utah Jazz. 


xbox one / xbox one /PSA Electronic Arts Electronic Arts 


zame V MERSKI 


Westbrook bo zdaj poskusil zadeti trojko in če mu bo uspelo, bo občinstvo iz- ; 
bruhnilo v navdušenju. Vzdušje v dvoranah je dobro, žal pa je komentar švoh. — umi 


Na teh dveh slikah — levo je enoigralstvo proti Helghastom, desno multiplayer — je videti dosti akcije in mile- 


ga neba. Toda velik del špila je v prostem teku in preveč zaprt v ho 


dnike, da bi obdržal začetno privlačnost. 


Shadow Fall 


eš, kaj najbolj zatre sanje o naslednji generaciji? 
Neumnosti iz prejšnjih. Ubodeš playstation 4 in ves 
vesel pričakuješ, da so določene zadeve preteklost. 
Recimo neumno postavljene nadzorne točke, skoki 
težavnosti, potikanja po duhamornih hodnikih in podobno. 
A zastavonošna streljanka Killzone: Shadow Fall je prepre- 
dena z naštetim in še čim. Pa tako obetavno se začne ... 


Občasno je moč shekati pajkovskega robotka in z njim od- 
preti vrata. A eleganca premikanja še zdaleč ni alienska. 


Lesket naprednega poligona 


Najprej te sezuje grafika, ki sama ne ve, s čim bi ti najprej za- 
solzila oko. Z žarki v krošnjah ali prahom, ki se svetlika pod 
lučmi? Orjaškim kipom Moše Pijadeja, ee, heroja? Nebo- 
tičniki, pod katerimi reke slapujejo v nepovrat? Ali rdeče- 
očesnimi Helghanci, ki so videti še bolj kovinski in preteči? 
Shadow Fall je tehnološka izkaznica next-gena, ki veli, da se 
nad krasno podobo ne gre zmrdovati. Vrhunska zunanjost 
ustvarja vzdušje in občutek, da smo tam, koder vandra naš 
lik. Planet Vekta je mojstrsko udejanjen, z bogatimi in revni- 
mi četrtmi, podtalnim zaporom in slumi, ki jih zapolnjujejo 
trpeče duše, krutost ter beda, kot bi Philip K. Dick nazdravil 
s Charlesom Dickensom. Tam namreč po detonaciji v Kill- 
zonu 3 životarijo Helghanci, ki se jim je uspelo rešiti z do- 
mačega sveta, preden je šel v maloro. Druga polovica pla- 
neta pripada Vektancem. 


Spopad je neizbežen in sredi njega se leta 2370 
znajdemo kot ultimativni specialec (shadow mar- 
shall) Lucas, ki sledi poveljem ihtavega starešine. 
Pripoved je tokrat boljša zaradi bolj plastičnih li- 
kov in več sporočilnosti. Fabula namreč 'zlobnim' 
Helghancem nadene obraz in postavi pod vprašaj 
sledenje ukazom. Črnobelost se raztopi v nianse 
in včasih ne veš, komu bi verjel, dokler se igra ne 
odloči zate. 


Spod tal te ne slišijo 
kričati 

Žal namesto tebe v deseturni kampanji sprejme 
tudi druge odločitve. Na primer, da se bo po otvo- 
ritvi bistveno poslabšala. Napol odprte nivoje pod 
milim nebom, ki v slogu Hala: ODST nudijo delno 
svobodno izbiro ciljev, zamenjajo premočrtni, pu- 
sti hodniki, po katerih se je tako zabavno potikati 
kot tiščati otepača v vagino dentato. Če si prej 
dosti izkoriščal letečega robotka, ki te zaščiti in ti 
stegne vrv za spuščanje, iskrivost zamenja tipsko 
pobijanje Helghastov. Vsak zase kažejo nekaj 
življenja, skupinsko pa jim ne rata nič. Zato jih z 
ropotajočimi orožji (strojnice, railguni, pištole ....) 
popokaš, kot si jih vedno, in se niti ne oziraš na 
to, da jih je več vrst, od običajnih soldatov prek 
takih, ki nosijo kovinske ščite ali so prekriti z 
energijskimi, do izginjajočih snajperjev. 

Cenim sicer, da je to bolj metodična in počasna 
streljanka kot običajno, s 'težkim' likom, ki se je 
sposoben potegniti na robove ploščadi, reševa- 
njem ugankic tipa 'vzemi baterijo iz zidu in jo daj 
drugam' ter skrivanjem. Nekajkrat moraš namreč 
tiholaziti in itak imaš vseskozi na razpolago po- 
gled skozi zidove, s katerim spremljaš obrise so- 
vražnikov. Toda obračunov s Helgami ni toliko, 
kot bi pričakoval. Konkretne kose igre ne počneš 
drugega, kot da drncaš od točke A do B ter buljiš 
v ene in iste jeklene stene ali dvigala. Nadalje se 


je razgibanost KZ3 je ohranila le v okolici, saj greš 
iz narave na mestne ulice, pod tla in v vesolje. 
Igranje pa je veliko manj udarno, raznovrstno in 
spektakularno, saj manjka veliko kultnih elemen- 
tov serije, recimo veliki roboti - mechi. Tudi vred- 
nost ponovnega preigravanja je zaradi malo skriv- 
nosti in povprečnih capinov nizka. 


Diham tako mirno, da 
iznenada umrjem 


Ne trdim, da kasneje ni svetlih trenutkov. Vse ni le 
premočrtno sledenje ciljem, marveč je treba razi- 
zaščite z oken in sovrage sevre sonce!) in sem ter 
tja zna igra dodobra pognati kri po žilah. A tudi iz 
nepravih razlogov, saj je niso spolirali. Če bi jo, mi 
ne bi bilo treba noreti ob neumno postavljenih 
nadzornih točkah, ki se ne shranijo, če greš iz 
stopnje (!), in res, RES zoprnih poskokih težav- 
nosti. Tričetrt špila sem na srednji težavnosti nare- 
dil z levo roko, nakar sem pri nekem navalu Helg 
umrl petintridesetkrat. Švoh so tudi maloštevilni 
šefi (robot, ki ga je treba onesposobiti z EMP-gra- 
nato in nato streljati ... resno?) in bedne so prežve- 
čenosti v slogu 'ščiti me s snajperko 'shekaj ro- 
botka in z njim raztrešči stikalo'. Jim je že precej 
zmanjkovalo domišljije. 

Nekoliko več so je dali v večigralstvo. V središču je 
znova warzone, ki rotira načine, na primer drži ob- 
močje, moštveni deathmatch in ubij oddajnika si- 
gnala. Deset prizorišč je odlično oblikovanih in 
vsebujejo inovativne elemente, kot je rotirajoči se 
zid. Svoje doprinesejo tudi trije poklici - assault, 
support, scout -, ki jim določaš veščine. Moč je 
spreminjati kup nastavitev in tekmovati z boti. A 
vse skupaj je precej normalno, halovsko/ callofdu- 
tyjevsko, saj so izrezali tako meche kot raketne ru- 
zake, in nič kaj naslednjegeneracijsko. Kar, če 
odštejemo grafiko, velja za ves Shadow Fall, s 
tem, da ga niso dovolj loščili. Pa čislaj next-gen. 


niti z rdečimi lenonkami ne 
vidi razlogov za navdušenje. 


Guerrilla / Sony 


Na levi vidiš robotka OWLa, čigar raba je taktična. Če ga pošlješ zbijat sovragu ščit in te vmes ubijejo, te ne. 
bo mogel oživiti. Desno pa je še ena stična točka s Halom: na tla postavljeni energijski ščiti. Halo killer? Ne. 


va bis Sk ene sie pojbjakva 
ri, —. mim IE 


ih nea 
Širni svet "skriva kup zakladov: Kadarkoli ahko 
režarčiš Kobiskanim petelinom ,kjershraniš' 


ekaj čarobnega je pač na širnem odprtem sve- 

tu serije Zelda, o kateri se lahko poučiš v ana- 

lih v Jokerju 162, id članka na stranki 3596. 

Zasluge gredo predvsem zmagovalni zmesi 
raziskovanja, akcije in reševanja ugank, kjer se grad- 
niki stekajo drug v drugega. Posnemovalcev je zaradi 
kompleksnosti malo, recept pa vedno ravno prav 
predrugačen in spoliran, da se ga ne bi preobjedel. 
Gotovo pomaga, da tkalci sanj pri Nintendu vdihnejo 
skrivno sestavino, neoprijemljivost, dušo. Zatorej je 
praznična vsaka vrnitev v deželo Hyrule. Zlasti taka, 
ki ubere nostalgične strune, kar si prizadeva najno- 
vejši A Link Between Worlds. 


Vez s preteklostjo 


Kar se je pričelo kot rimejk klasike A Link to the Past 
s super nintenda, za mnoge najboljše 2D, iz ptičje 
perspektive opazovane Zelde, je postalo direktno na- 
daljevanje, postavljeno nekaj generacij v prihodnost. 
Skrivnostna figura začne prebivalce spreminjati v ris- 
be in nikomur ni jasno, kaj se dogaja. Mogočnemu 
hudodelcu, ki si želi podjarmiti kraljestvo, se upre 
deček Link. Da ga ustavi, bo primoran iz sedmih tem- 
nic rešiti enako število modrecev. 

Štorija je glede na modernejše Zelde preprosta, a zno- 
va vsebuje kup simbolike in branja med vrsticami. 
Link obišče vzporeden svet, kjer so uničili artefakt 
Triforce. Njegovi delci tičijo v princesi, herojskem iz- 
brancu in dežurnem nepridipravu, dežela pa je zapad- 
la v mrak. Brezčasen boj svetlobe in teme je nekoliko 
obrabljen, a je frišno opazovati, kako bi odsotnost Tri- 
forca razrvala pokrajino in živelj. Le kakšen bi bil Link 
brez hrabrosti in princesa Zelda brez modrosti? Prav 
tako se novinka stalno ozira k predhodnici. Slednje 
bo razveselilo fane, a dosti referenc ni serviranih na 
pladnju, tako da so forumi že polni teoretiziranja. 


Link lite 


To ne bi bila Zelda, če junaček ne bi postopal po šir- 
nem nadsvetu, se sabljal, uporabljal predmetov, se lo- 
teval miselnic in miniiger, klepetal, pomagal prebival- 
cem ter se spuščal v temnice. Raztresenemu času pri- 
merno jih je zdaj več in so dolge le po kake pol ure. V 
globočinah se prebijaš skozi nadstropja, sobane in mi- 
mo zagonetk, tepeš dosti vrst monstrumov in njihovih 
zajetnih glavarjev. A podzemlje je manj grozeče, kot 
smo vajeni, možgani se ne pretegnejo kot v A Link to 
the Past in spretnost ni posebej na preizkušnji. Če te 
še vedno tlačijo more zavoljo črva na vrhu stolpa iz iz- 
virnika, boš nad splošno lahkostjo presenečen. Delo- 
ma tudi zato, ker je pred vhodom v vsako klet jasno 
nakazano, katero orodje boš potreboval. 

Domala vsa oprema je že spočetka na voljo na izpo- 
sojo, tako da lahko s seboj vedno trogaš celoten arze- 
nal. Ta vključuje kladivo, bumerang, coprniške pa- 
ličice, bombe, kavelj in lok. Orožja ne porabljajo več 
streliva, marveč si delijo skupno količino energije, ki 
se samodejno obnavlja. 

dm ii o 
Zeltda: A Link Between Worlds 


Dostopen je skoraj ves svet in sam odločaš, v kakš- 
nem vrstnem redu se boš lotil blodnjakov. Odprtost 
pozdravljam, a stranski učinek je, da izgineta priča- 
kovanje in vzhičenje ob pridobitvi novosti. Sklopi pa 
so večinoma prirejeni določenemu orodju. Pozabi na 
domiselno kombiniranje: če za vstop nucaš kavelj, 
boš z njim pretikal oddaljena stikala, se vlekel čez 
vrzeli in obdelal šefa. Saj razgibanosti je dovolj, a 
prste imaš žuljave le od držanja za rokico. 


Freska sem! 


Fletnejši dodatek je sposobnost spreminjanja v sliči- 
co, s čimer se Link sprehaja po zidovih. S tem na po- 
sebnih točkah prehaja med deželama, normalnim Hy- 
rulom in vzporednim Lorulom, ki je predrugačena ko- 
pija (ta dvojnost je nadomestila poigravanje s časom 
iz legende s SNESa). Prav tako s spreminjanjem v sli- 
ko prečka prepade in se izmuzne skozi rešetke ali 
špranje, pri čemer se pogled od zgoraj postavi ob ste- 
no. Prijem mestoma deluje kot nadomestek za skok, 
a je uporabnost raznolika in vnese dosti svežine. V 
večnivojskem finalnem spopadu, ki je stopničko nad 
ostalimi obračuni, pa izpade naravnost epsko. 
Blodenje po deželi je zabavno kot vedno. Resda smo 
zadnja leta deležni poplave odprtih svetov, ob katerih 
Zeldin izpade majhen. A raznolikost področij je na 
višku in ob iskanju skrivnosti si izdatno nagrajen s 
koščki src, ki višajo življenjsko črto, piskajočimi 
polžki, ki omogočijo nadgrajevanje orožarne, in goldi- 
narji. S slednjimi si lahko kupiš sposojeno orožje, ki 
po crkotu ostane s teboj. Takisto se moreš lotiti ob- 
stranskih zadolžitev, kot so stolp z borilnimi izzivi, dir- 
kanje, večigralski dvoboj, izogibanje kuram in bejz- 
bol. S hitenjem bi konec dosegel v petnajstih uricah, 
pri čemer pa bi zamudil deset dodatnih ur užitkarske- 
ga raziskovanja in kratkočasenja. 


Na veke vekov 


A Link Between Worlds je v nekaterih pogledih korak 
nazaj, vendar ne skrbi. Pustolovščina je vseeno razgi- 
bana in pisana, med drugim zavoljo svilnate animacije 
in srčkane podobe, ki fino izkoristi stereoskopijo. Pre- 
govorno odlična muzika pa doseže nove višave, za kar 
se ima zahvaliti simfonični izvedbi, stopnjevanju in 
gladkemu prilagajanju dogajanju. Naštete zamere so v 
širšem pogledu bolj kot ne drobtine, ki ločijo velike od 
največjih in jih deloma popravi junaški način, ki se od- 
klene po končanju. V njem Link faše štirikrat več 
poškodb, zato dojameš, da se moraš vsakega sovraga 
lotiti preudarno ter skrbno preučiti, v katero temnico 
se splača prej. Izziv korenito spremeni igranje in kliče 
po ponovnem skozihodu. Ta bo omilil čakanje novega 
pravljičnega cikla, saj zlo nikdar ne spi dolgo. 


smukne v zeleno tuniko, iz- 
vleče meč in se stisne oh zid. 


Nintendo 


M4 57 


fs večinoma S (: 
djeni, »alih je je pa zato več; kot je več tudi temnic./! 


Glavnina opreme je na voljo na izposojo"tako da v 
globočinah'najdeš le-obstranske priboljške. 


december 2013 


V par nivojih osedlaš pujsa in se podaš čez drn in strn. Je za- 
bavno in terja nekaj refleksov, saj šunke ne moreš ustaviti. 


[EU Taka je videti božja intervencija. S prsti premikamo klado 
devo in desno, s čimer pismonoši omogočimo napredovanje: < 


"a A ' 
V urejevalniku lahko s konfeti dokupimo okraske.ali jih za- 
stonj, kot osnovni šoli, iz barvnega papirja izdelamo sami. 
wo m ma MA Z 


Na papir s RS izrišemo podobe, ki se nato same izr 
jo. Lahko jih takoj, -— in ali nalepimo na drug kos papirja. 


X 


Bolj kot se bližamo koncu, bolj čudaški postaja svet. Nekaj 
trofej je vezanih na perfekten mimohod, kjer ne smeš umreti. 


m lcarawa 


onyjev studio Media Molecule, ki se je 

proslavil z dvema deloma Malega velike- 

ga planeta za playstation 3, je kot tretji 

naslov na police poslal tale svež špil za 
vito. Vse odkar je bila ročna drkalica še prototip, 
so tuhtali, kako jo najbolje izkoristiti. Nastala je 
platformska igra, ki je v srži preprosta in močno 
začinjena z ljubkostjo, igrivo podobo ter pehar- 
jem novih igralnih prijemov. 


V pogledu od zadaj nadzoruješ možiclja, ki ima 
namesto glave kuverto. Z njim šibaš po izvirnem 
3D-svetu, v celoti narejenem iz papirja, skačeš 
po ploščadih, nabiraš konfete, ki rabijo kot valu- 
ta za kupovanje papirnih okraskov, in na zani- 
mivih mestih posreduješ. Če denimo zagledaš 
prstne odtise, lahko tam z drsenjem po pred- 
njem zaslonu odstreš liste ali odviješ darilce. Ko 
naletiš na simbole z vitinih gumbov, s pritiskom 
na zadnjo dotikabilno ploščico skozi tla potisneš 
prste in z božjo roko odstraniš večjo prepreko 
oziroma razmečeš prikupne škatlaste sovražni- 
ke. Prav tako s tapkanjem vitine ploščice suneš 
možiclja na višje ležeče predele, kot bi zares od 
spodaj frenil figurico, ki stoji na listu papirja. 

S tem prepletanja virtualnega in resničnega še 
ni konec. Fina poteza je, da si na nebu prisoten 
kot božanstvo, ki kot sonce izžareva pozitivno 
energijo, za kar skrbi sprednja kamera na viti. 
Nekajkrat igra zajame tvoj glas, prebivalci pa ti 
velijo, da pobarvaj snežinke ali na nekom izvedi 
stilsko preobrazbo. Tedaj nekaj poslikaš z vitino 
zadenjsko kamero in fotografirano postane tek- 
stura v igri. Prav hecno je, ko los v igri nosi Jo- 
kerjevo naslovnico! 

Nadalje je moč risati s svinčnikom na papir, na- 
kar škarje v špilu predmet samodejno izrežejo. 
Izrezek lahko takoj uporabiš ali jih več zlepiš v 
pisano kreacijo, potem pa jih daš na svojega pi- 
smonošo ali njegove prijateljčke. Risanje ni prav 
natančno in ni moč izdelovati lastnih nivojev 
oziroma miniigric kot v LittleBigPlanetu. A pri- 
stop vseeno dosti doprinese k izkušnji. 


Vsepovsod konfeti 


S takimi originalnimi prijemi se kobacaš čez 
ovire in sovražničke na šestnajstih stopnjah, raz- 
deljenih v tri sklope. V osmih do desetih urah 
obiščeš idilično zeleno podeželje, otok in surrea- 
listično raztrganino, ki spominja na sobane iz 
Gravity Rusha in Psychonautov. Za stoodstotno 
končanje z drugim junakom in odkritje vseh 
skrivnosti je potrebnih še kakih šest ur. V vsako 
sobano se lahko kadarkoli vrneš z kazalom, zla- 
sti ko osvojiš kakšno novo lastnost. To je kul in 


se približa principu 
metroidvanije, kjer za 
napredovanje po že obiskanih področjih 
potrebuješ novo lastnost. V Tearawayu se 
poleg skoka priučiš še kotaljenja in upora- 
be nekega predmeta (ne bom kvaril). 
Naučeno pride prav pri odstranjevanju škatlastih 
nepridipravčkov. Sprva smo nagi ter se jim mo- 
ramo umikati, da se ob doskoku sami nokavtira- 
jo, nakar jih poberemo in vržemo. Kasneje lahko 
hoduljaste in magnetne tečnobice s kotaljenjem 
spotaknemo oziroma razbijemo. Na nekatere pa 
je treba skočiti, jih s tem prevrniti in jih nato po- 
teptati s prstom. Šefov ni, je pa smetkotov v 
skupinah ravno prav, da popestrijo dogajanje 
čez prva dva sklopa. 

V zadnjem nasprotnikov ni, je pa vsepovsod do- 
sti skrite robe, od prostih konfetov in navadnih 
rdečih ter posebnih modrih darilc, za katere mo- 
raš opraviti kakšno malenkost, do slikanja belih 
prebivalcev in stvari. Na voljo imaš namreč pa- 
pirnat fotoaparat z več lečami in efekti. Če v ob- 
jektiv zajameš čist, bel nepopisan predmet, se ta 
obarva in na portalu Tearaway.me odklene na- 
vodila za sestavo. Tako z nekaj spretnosti, pa- 
pirja in lepila fantazijo preneseš k sebi. Slike iz 
igre pa dodajaš v lastno galerijo na portalu ali jih 
deliš s svetom na socialnih omrežjih. 


Kaj se skriva pod listom? 


Tearaway je v osnovi resda 'le' arkadna poska- 
kovalka, ki jo vseeno pesti nekaj težav. Največji 
sta nekoliko nenatančno skakanje, pri katerem 
kot v LittleBigPlanetu nimaš dobrega občutka, 
kje boš pristal, in fiksna kamera, s katero ni moč 
upravljati in v hitrih, razgibanih nivojih hudo na- 
jeda. Po začetnem ogledu sveta nekoliko prese- 
neti tudi, da je igra linearna. Je pa res, da neka- 
teri nivoji dopuščajo svobodo odkrivanja, med- 
tem ko se na skakanje in kamero sčasoma pri- 
vadiš. Če ne drugače, s priučenjem skokov. 
Tako naposled ostane predvsem dober občutek 
na podlagi izvirne, raznovrstne izkušnje, kakršne 
na drugih sistemih ni. Zgodba se skozi posebno 
vrsto pripovedovanja piše sproti in dopolnjuje s 
filmčki ter čebljanjem prebivalcev, ki omenjajo 
tudi dobra dela sile na nebu. Tako se res počutiš 
kot središče prepleta realnega in navideznega 
sveta. Poleg vsega se na kraju razodene posebej 
lepa misel. Katera? Odgovor poišči na kartici ali 
v Playstation Storu. Ne boš obžaloval, zlasti ne, 
ker se cena vrti okrog borih 20 evrov. 


se ob striženju papirnih 
veveric ureže in krvavi konfete. 

John Green: 
KRIVE SO ZVEZDE 


o na naslovki knjige piše 'Romeo 
K: Julija 21. stoletja', sicer pomi- 

sliš na ljubezen, saj sta Shake- 
spearova lika postala sopomenki za za- 
treskana najstnika. A pravzaprav bi 
morala najprej priti na pamet tragedija 
- oziroma, v tem primeru, bolezen. V 
središču pozornosti je namreč šest- 
najstletna Hazel, ki že tri leta trpi za pre- 
cej tečno obliko raka. Zato je njen lajf 
dokaj zajeban in predvsem poln jako 
neromantičnih, nevzburljivih zadev, kot 
so medicinske sestre, zaskrbljeni starši 
in podporne skupine Kristusovega srca, 
ki bije v središču upanja. Ali nekaj take- 
ga, bolj smiselnega starcem in manj 
mladeži. Se pa situacija dodobra spre- 
meni, ko Hazel v eni od teh grup spozna 
leto starejšega Augustusa Watersa, ne- 
kdanjega košarkarja, ki je atletski, če- 
den, duhovit in prav tako ves rakav. Ni 
treba dvakrat reči, da se takoj razumeta 
in da prijateljstvo preraste v nekaj več, 
kot se reče. Kleč je v tem, kako prera- 
ste - in v kaj natanko. 


KRIVE SO 
ZVEZDE 


Kar bi bilo lahko osladna, solzava po- 
vest o tem, kako volja premaga težave 
in kako je fajn, če se imamo vsi radi, je 
pod peresom odličnega mladinskega pi- 
satelja Johna Greena nekaj drugačnega. 
Ne zatiska si oči pred kruto resničnostjo, 
ki v skladu s šekspirjansko tradicijo ter- 
ja vsaj eno življenje, in zadev ne olepšu- 
je - niti prvega seksa v družbi cevk in ne 
ravno popolnih teles. Obenem pa je to- 
pla, humorna in nagajiva. Green pisate- 
ljevanje obvlada in za nameček mu ob 
strani stoji odličen smisel za jezik preva- 
jalca Boštjana Pižame Bedanca Goren- 
ca ter urednic na Mladinski knjigi, ki so 
se izdatno potrudili, čeprav mehka izda- 
ja stane le 14 evrov. Če ne bi bilo ame- 
riških imen in lokacij, bi se lahko povest 
mirno dogajala v Sloveniji. 

Po drugi strani pa se sčasoma preseli v 
Evropo in hej, rak je itak univerzalen. 
Naj živiš tod ali tam, vprašanje je le 
eno: boš dopustil, da ti tumorji vzamejo 
življenje, še preden umreš? Sneti 

ČRKOŽER 


Zoran Smiljanič, 
Marijan Pušavec: 
MEKSIKAJNARJI 4 
- SIERRA MADRE 


ržavna blagajna je prazna, povsod 
korupcija, nesposobnost, oportu- 


nizem." Besede, ki sedejo v da- 
našnji čas kot politikova roka v malho 
denarja. A izrekel jih je habsburški dru- 
gorojenec Ferdinand Maksimiljan pred 
poldrugim stoletjem sredi Mehike, kjer 
se je trudil vladati. Mamljive besede Na- 
poleona lll. o cesarstvu, ki čaka pros- 
vetljenega vladarja, so se namreč izka- 
zale za puhlice. Maksimiljan je tako na- 
mesto kulturnega razcveta prisiljen nad 
upornike poslati vojsko Francozov in 
šest tisoč avstroogrskih nabornikov, ki 
so se v anale vpisali kot Meksikajnarji. 


Istoimenska stripovska saga Zorana 
Smiljaniča in njegovega tesnega sode- 
lavca še iz časov kultnih Hardfuckerjev, 
Marijana Pušavca, je avtohtoni vestern. 
Z mešanjem zgodovinskih dejstev in 
fikcije spremlja odisejado mlajšega bra- 
ta avstrijskega cesarja Franca Jožefa, 
ki častihlepno sprejme mehiško krono. 
Pa tudi prigode četverice Slovencev, ki 
se pridružijo njegovi vojski. V prvih treh 
zvezkih od petih načrtovanih smo sp- 
remljali Maksimilijanovo pot iz pravljič- 
nega tržaškega Miramara do neprijazne 
Mehike, tlakovano z lažmi in naivnostjo. 
Na drugi strani je zapiti nekdanji štu- 
dent medicine Anton Brus, ki ga novo 
poznanstvo povleče na čezmorsko avan- 
turo, kjer se s tremi tovariši znajde v 
Mehiki. Na plan vse bolj vrejo potlačene 
skrivnosti, zaradi katerih so zapustili 
očetnjavo. 

V četrtem zvezku se Maksimilijanov po- 
ložaj dodatno zaplete z družinskimi te- 
žavami. Cesarica Šarlota, že tako odtu- 
jena zaradi njegovega prešuštvovanja, 
zapada v paranoične epizode, prepriča- 
na, da ji strežejo po življenju. Brus po 
peščenem viharju, ki ga ob koncu tret- 
jega zvezka loči od čete, pristane v ro- 


kah mehiških upornikov, ki ga zvlečejo 
v zakotno vasico, skrito med vrhovi po- 
gorja Sierra Madre. Sadistični bandit/ 
upornik Esteban ga napravi za svojega 
sužnja in le vprašanje časa je, kdaj mu 
bo dokončno zlomil voljo. 

Predzadnji del epske stripovske sage je 
ravno zaradi Brusovega ujetništva bolj 
intimen kot prejšnji. Premike in dejanja 
vojaških formacij zamenja spopadanje 
posameznika z brezizhodnim položa- 
jem, hlepenje po svobodi in možnostmi 
odrešitve. Brusovo jetništvo postavlja 
paralelo Maksimiljanu, ki se vse bolj za- 
veda, da je tudi sam jetnik lastnega st- 
remuštva. Likovno strip nadaljuje stilizi- 
ran realistični slog, ki zaradi barvne po- 
dobe ni tako nasičen kot Smiljaničeve 
črno-bele stvaritve, dobrodošla os- 
vežitev pa so akvarelaste Brusove neza- 
vestne blodnje. 


Kot vesternu pritiče, avtorja ne skopari- 
ta z nasiljem in spolnostjo, le da slednja 
ostaja v filmskih okvirih, brez surovega 
flodranja, ki smo ga vajeni iz zgodnejših 
delov. Če Meksikajnarjev še niste vzeli v 
roke, je izid predzadnje etape pravšnja 
priložnost, da se pridružite poti v Meksi- 
ko. StricBedanc 


GAPGOM 30TH 
ANNIVERSARY 
ENCYCLOPEDIA 


sega trinajst evrov in pol sem za 
V:: bukvo odštel na Bookdeposi- 

toryju, a bi denar kljub slavnemu 
nazivu in botrstvu znane izobraževalne 
založbe Dorling Kindersley bolje naložil, 
če bi šel na pošteno južino. 
Ideja je sicer pohvalna in zbrati več kot 
dvesto likov ob trideseti obletnici japon- 
skega izdajatelja Capcoma ('CAPsule 
COMputers') ni bilo enostavno. Takisto 
nista za odmet trda vezava in kakovos- 
ten, svetleč papir. Toda izvedba smrdi. 
Osnovna napaka je, da je vsakemu liku 
namenjena natanko ena stran, ne glede 
na to, kako pomemben je. Avtorji so 

CHARACTER 


ENCYCLOPEDIA 


imeli tako najmanj dela, toda reči, da so 
Ryu iz Street Fighterjev, Dante iz Devil 
May Cryjev, Phoenix Wright in isto- 
imenske serije detektivščin in Claire 
Redfield iz Resident Evilov enako kultni 
ter pomembni kakor Gene iz God Han- 
da, Mitsunari Ishida iz Sengoku Basara 
ter Thomas Clarke iz Mercs, je neum- 
nost. Druga težava je, da so na sezna- 
mu številne posiljenosti, na primer P-38 
Lightning iz strelske arkade 1942 in 
'vertikalni tank' iz xboxove robotovšči- 
ne Steel Battalion. Hm, a to so liki?! 
Tretjič, pri postavitvi se je ustvarjalcem 
zelo mudilo ali pa se ne spoznajo, zato 
so strani z obiljem beline ter nepotreb- 
nimi elementi, kot so dodatne slike v 
malo drugačni pozi, videti prazne ter 
dolgočasne. In četrtič, teksta je malo in 
nekomu, ki je vsaj približno seznanjen s 
Capcomovim izročilom, ne pove niče- 
sar novega ali vznemirljivega. Namesto 
zanimivih ekskluzivnosti iz ust avtorjev 
likov ali iger smo deležni žvečenja prež- 
večenosti in za zafilanje prostora nasve- 
tov, kako naj nek lik porazimo. In celo 
potem obilica prostora ostaja nezapol- 
njenega, saj ima večina postavk kak ti- 
soč znakov, kar je toliko kot mali Jo- 
kerjev privju. Res lenuharsko. 

Za Capcomove fane je tole precej ne- 
smiselna in slaba knjiga, medtem ko 
ostalim s svojim kopičenjem faktološ- 
kih podrobnosti itak ni namenjena. Je 
za prelistati in dati na mizico ali polico 
kot geekovski okras, česa več pa ne 
pričakuj. Sneti 

Dajsomotnejši otok 


StricBedanc skuša naseliti sloveči Catanski otok v digitalnem svetu, a na 
krožnik namesto okusne bravine dobi zažgano opeko, ob kateri si skrha zobe. 


ušesih še vedno odzvanja pljuskanje valov. 
Ko izpljuneš tobak, ki si ga žvečil, ti iz skor- 
butno razrahljanih dlesni poleti kočnik. Toda 
muk na odprtem morju je konec. Po dolgi 
plovbi si prispel na otok, primeren za sejanje 
pšenice, rejo ovac, sečnjo lesa, kopanje rude in peko 
gline. Ravno tuhtaš, iz katere od naštetih surovin bi 
bilo najlaže destilirati alkohol, ko veter na otok zane- 
se še tri druge ladje. Začne se dirka za prevlado nad 
ozemljem, med katero moraš izbrati pravšnjo mero 
trgovanja z drugimi poseljevalci in egoističnega 
drvenja končnim ciljem naproti. Če ti vsaj tisti ropar 
ne bi vsake noči iz oborov kradel ovac ... 
Naseljenci otoka Catan, idejno dete plodovitega ust- 
varjalca namiznic Klausa Teuberja, o katerih smo po- 
drobno pisali ob deseti obletnici splovitve (id na 
stranki 1898), so na prelomu tisočletja završali čez 
meje rodne Germanije in vsemu svetu predstavili 
nemški tip namiznih iger. Zaradi nezakompliciranosti 
in ravno pravšnje mešanice strategije ter sreče, ki pri 
kockah občasno pomaga taktično ne najbolj veščim 
igralcem, se je Catan priljubil tako mladim kot odra- 
slim. Prodani izvodi igre gredo v desetine milijonov in 
dobila je kup dodatkov ter štiri polnokrvne razširitve: 
Mornarji, Mesta in vitezi, Trgovci in barbari ter po- 
vsem sveži Raziskovalci in pirati. Nadalje je zaživela 
kot igra s kockami in dve s kartami, nadela si je li- 
cenčno podobo Zvezdnih stez ter se odvrtela v otroš- 
ke različice in potikanje po Evropi oziroma Združenih 
državah. Katanci so digitalno prišli že na MSN Games 
in Xbox Live Arcade (id na stranki 4158), na konzole, 
telefone, tablice in celo na kindle. 


V zvezdnostezni ediciji namesto roparja krade klin- 
gonska ladja, na planetih pa pridobivaš dilitij, tri- 
tan, kisik, hrano in vodo. Igralno mehaniko nad- 
gradijo podporne kartice z znanimi liki iz serije, ki 
ti prinašajo posebne ugodnosti. 


Uboga para 


Računalničarji smo leta 2008 dobili špil Catan: Cities 
6 Knights, ki je vseboval osnovno igro ter razširitvi 
Mornarji in Mesta 6 vitezi. A pred kratkim se je v at- 
lantidski kataklizmi pogreznil na dno morja, na njego- 
vem mestu pa je vzniknil enako opremljen Catan: 
Creator's Edition. Ustvarjalci so vanj zamesili isti cve- 
tober scenarijev kot v upokojeni predhodnici in za po- 
sladek dodali dva, ki z drugačnimi pravili osvežujoče 
spremenita osnovno dinamiko. 


Partija Catana traja okrog tričetrt ure, za 
prevlado nad otokom pa se lahko spopri- 
mejo trije oziroma štirje igralci. Sestavljiva 
plošča poskrbi za raznolikost, dočim je gla- 
vna draž špila trgovalsko (ne)sodelovanje, 
pospremljeno z zvrhano mero kibiciranja. 

Čeprav ropar preteče vihti gorjačo in vitezi strumno 
mahajo z banderi, na račun načičkanosti trpi pre- 
glednost. Sam sem večino partij odigral v špartan- 
skem, a jasnem pogledu na celotno ploščo. 


Grafična podoba je preprosta in všečna, vmesnik in- 
tuitiven, umetna pamet solidna. A kaj, ko te ob prvih 
klikih kot roparjevo krepelo v glavo butne dejstvo, da 
ni internetnega večigralstva. Kaj mi pomaga, da špil 
nudi urejevalnik plošč, koder lahko sestavljaš otoke 
in jih deliš po spletu, če se na njih ne morem pomeri- 
ti z življem?! Nak, prijatelje moram poklicati k sebi 
domov in se izmenjavati pred zaslonom (opomba za 
mladež: temu se kunštno reče hot seat). Kot da bi se 
pisalo leto Gospodovo 1999 in bi nažigali Worms: Ar- 
maggedon. Le s to razliko, da si pri Črvih lahko opa- 
zoval druge, kako lučajo ovce, pri Catanu pa se mo- 
raš ozirati proč od zaslona, da ne bi videl nasprotniko- 
vih kartic. S tem je izkušnja bistveno drugačna kot pri 
dobrih enokavčnih igrah in pravzaprav nesmiselna. 
Če smo že na kupu, na mizo raje postavim fizično 
inačico, kot da se nepraktično drenjamo za zaslonom. 


Prazna mošnja 


Krivec za neobstoj spletnega naseljevanja v Creator's 
Edition je dejstvo, da ima ekskluzivne pravice za nali- 
nijsko igranje portal Playcatan.com. Tu je vizualna po- 
doba sicer bornejša, toda pri namiznici, ki jo v fizični 
podobi sestavljajo poslikane kartonske ploščice, ne iš- 
čemo blingblinga, ki bi ga zavidali reperji z Lil' v imenu, 

temveč zlasti preprost in logičen igralni vmesnik. Te- 
ga Playcatan ima. Trgovanje denimo omogoča nabor 
gumbov, s katerimi daš soigralcem vedeti, kakšne so 
tvoje mešetarske želje in namere. Ljudje so večinoma 
prijazni in te ne posiljujejo z branjevskim gobezda- 
njem, se pa dogaja, da vsake toliko časa kdo kar od- 
maršira. Na srečo ga lahko zamenja poljuben igralec, 
ki vidi odprto partijo v čakalnici. 


m z NE si ps jr —i—I 
Vse navedene igre beležijo statistiko metov kock. Z 


njo se lahko tolažite, da ste izgubili, ker je 8 padla 
manjkrat kot 3, in ne zaradi slabe taktike. 


Dokler si zadovoljen z osnovno izpeljavo, je Playcatan 
primerno brezplačno letovišče. Če si zaželiš česa na- 
prednejšega, pa moraš razbiti prašička in odšteti gol- 
dinarje. Trdojedrni naseljevalci skoraj ne morejo mi- 
mo strateško zahtevnejše nadgradnje Mesta in vitezi, 
ki jo je moč tu igrati le z najdražjo naročnino. Ta v le- 
tni inačici stane dobrih 50 evrov in nudi zaobidenje ja- 
vastega spletnega vmesnika. Če primerjaš te cekine s 
15 evri za Creator's Edition s Steama, moraš sam pri 
sebi narediti izračun, koliko ceniš spletno igranje. Re- 
kel bi, da ga. 


Izdelava značk, magnetov, 
odpiračev, obeskov, ogledal, ogrlic 
prstanov, uhanov in voščilnic 

Tablično naseljevanje 


Še vedno se lahko odločiš za tretjo možnost. To po- 
nuja verzija za iOS, ki na ipadu resnično mami k igra- 
nju, medtem ko imata iphone in ipod premajhna zas- 
lona za nemoteno uživanje. Catan HD, za katerega 
boste odšteli 5 evrov ter pol evra manj za vsako od 
obeh razširitev, so kakor pecejaško igro udejanjili pri 
United Soft Media. To se pozna pri polnem prenosu 
vmesnika in, seveda, odsotnosti spletnega večigralst- 
va. Tablico si je resda laže podajati, kot se presedati 
pred ekranom, a težava pri trgovanju s človeškimi na- 
sprotniki obstaja, saj se ne da izogniti neprestanemu 
seljenju plošče iz rok v roke. 


Če se ob tablici znajdeta le dva človeka, se bosta 
ravno tako morala zadovoljiti z računalniškimi na- 
sprotniki. Mačke so prelahek tekmec, ker vse sile 
usmerjajo v ovce in njihovo volno. 


Enako kot pecejaško različico lahko iOSovo mirne 
duše priporočim le tistim, ki jih ne moti ubadanje z 
računalniškimi nasprotniki. Ti se razlikujejo po spo- 
sobnostih in slogih igranja in te znajo naučiti kakšne 


Novo v ponudbi: 
Voščilnice s foto-magnetom, 
tudi z vašo sliko ali logotipom! 

kozje molitvice, če nisi pozoren. Z njimi se lahko spo- 
primeš tudi v posebnem modusu, ki različne postavi- 
tve in scenarije uokviri med kratke animacije in kle- 
pete računalniških naseljevalcev. Tako je lahko igra 
dober trening prijemov za žive spopade na kartonu. 


Sonce na obzorju otoka 


Kam torej po digitalni katanski užitek? Vseobsega- 
jočega in poceni odgovora ni, saj vsaki inačici nekaj 
manjka. Nedavno se je na jabolčnih napravah znašel 
špil The Rivals for Catan, ki je pri nas nosil naslov Na- 
seljenci otoka Catan: igra s kartami, ki "vznesen zvok 
fanfar" omogoča dvoboje z ljudmi prek Applovega 
Game Centra. Potezna razširjevalnica za dva igralca 
se na izvirnik naslanja predvsem vizualno in vpelje 
mnoštvo raznolikih stavb ter oseb, s katerimi širimo 
vpliv po otoku. Od vseh omenjenih digitalnih verzij je 
ta še najbolj priporočljiva, toda za pristno izkušnjo bo 
treba seči v škatlo in na mizo vreči prave kocke. 


Rivali so v tablični verziji prijaznejši od kart, kjer 
potrebuješ mizo večjih dimenzij. Pohvalno so raz- 
širitve vključene v skupno ceno 3,59 evra. 


www.Ohoho.si 


SLIKOSUK 


HUNGER GAMES: 
GATGHING FIRE 


astopi trenutek, ko se zaveš, da je vrag odnesel 
N šalo. Ponavadi takrat, ko se tega ne nadejaš. 

Recimo, ko si zmagal v šovu, kjer si moral pobi- 
ti preostale udeležence, in si ob tem pokazal sredinec 
establišmentu, ki te je vrgel v to godljo. Kljub zmagi si 
plačal visoko ceno in jo še plačuješ. Nekoliko bolj 
človeka dostojno življenje v vasi zmagovalcev pač ne 
odtehta mor, ki si jih prinesel iz arene. 
Takšno je zdaj življenje dekleta, ki se igra z ognjem. 
Katniss naenkrat razume, zakaj je njen mentor zagre- 
njen pijanec. Še posebej, ko ji predsednik Panema, 
tvorbe, ki je nastala na pogorišču nekdanjih ZDA, raz- 
loži, kako je s svojimi dejanji zasejala seme upora po 
vseh Območjih. Zato naj bo pridna in na turneji duho- 
ve pomiri. A dejansko se zmagovalca Iger lakote ne 
zavedata, kako močno sta očarala prebivalstvo in da 
sta povzročila pristno sočutje. Vstopiti v igro namesto 
sestre, izkazati spoštovanje umrli sotekmovalki ... za- 
radi tega je Katniss postala nevaren signal, da je lah- 
ko drugače. Tega pa vlada ne kani prenašati, zato so 
jubilejne 75. igre kot nalašč, da se znebijo neželenih 
elementov. Naj v njih nastopijo nekdanji zmagovalci! 


Huntova (levo) pikrost in zbadljivost je Laudo sprav- 
ljala ob živce. Angležu pa ni šlo v račun, kako da ga 
premaguje dolgočasen pametnjakovič. 


Če smo uvodnemu delu filmske franšize očitali tre- 
sočo se kamero in mestoma že kar preveliko zvesto- 
bo knjižni predlogi, je zdaj drugače. Novi režiser Fran- 
cis Lawrence filmu ne skuša dodati resničnostnega 
pridiha, marveč niza dovršene kadre, ki omogoča do- 
ber pregled nad dogajanjem. Slednjega sta izvrstno 
osmislila nova scenarista Michael Arndt in Simon 
Beaufoy, ki že imata v vitrinah vsak svoj zlati kipec. 
Se pozna. Zgodba iz romana je tudi tokrat zvesto pre- 
nesena na platno, a hkrati spoštuje filmske zakonito- 
sti in ne trči ob omejitve. In, kar je najpomembneje, 
zna posredovati globino iz literarne predloge. 

No, piko na i vseeno pritisne igralska zasedba. Jenni- 
fer Lawrence, Josh Hutcherson in Woody Harleson 
vloge odigrajo nadpovprečno. Donald Sutherland, 
Stanley Tucci in Philip Seymour Hoffman v svojih 
redkih scenah itak dominirajo, a tokrat najbolj izstopa 
Elizabeth Banks. Preobrazba izumetničene Effie, ki 
dojame farso, v kateri sodeluje, je pretresljiva. 

Prvi Hunger Games so mnogi primerjali z japonskim 
izdelkom Battle Royale. Ko si ogledaš Kruto maščeva- 
nje, dojameš, da srž ni v kaznovanju prebivalstva za 
zločin pred tričetrt stoletja, niti ne v klavnici, ki ji pra- 
vijo arena, marveč, da so udeleženci le figure v poli- 
tični igri. Zamisliš se nad prizori policijskega nasilja ter 
razplamtevajočim se sovraštvom do sistema. Film to- 
likanj bolj odzvanja, ker v marsičem nastavlja ogleda- 
lo dogodkom, ki smo jim priča vsak dan. Guattro 
Kruto maščevanje se že vrti. Ne zamudite ga. 


FROZEN 


a spisku Disneyjevih celovečernih risank, ki ga 
hi je davnega leta 1937 otvorila Sneguljčica, je Le- 

deno kraljestvo 53. po vrsti. Gre za družinsko, 
princeskasto dogodivščino z nemalo petja in brez hu- 
de akcije ter nasilja, zato s Transformerji in Ben Te- 
nom obsedenim fantom najbrž ne bo godila. Za izdel- 
kom pač stoji ekipa Zlatolaske in podobnost je očitna 
celo otroku. 
Studio je navdih dobil v Andersenovi Sneženi kraljici. 
Pred sedemdesetimi leti se je je lotil že Walt osebno, a 
je projekt zastal na risalni mizi. Tudi tokrat ni šlo glad- 
ko, kajti sprva so imeli v načrtu klasično 2D-tehniko 
in zgodbo, bolj slično izvirniku. A na kraju je od res- 
nobne danske pravljice ostala le osnovna ideja o lju- 
bezni, ki odtaja ledeno srce, dočim je vsa pripoved 
spremenjena, biblične reference pa izvzete. Je led in 
je ledena kraljica, to pa je tudi vse. 
Namesto male Gerde, ki išče prijatelja, risanka govo- 
ri o dveh kraljičnah. Starejša Elsa ima nenadzorovano 
moč zmrzovanja. Ko nehote zaledeni kraljestvo, po- 
begne v snežno samoto, sestra Ana pa se odpravi za 
njo. S tem pokaže Gerdine vrline, vendar še zdaleč ne 
naleti na tako dolgo in temačno pustolovščino kot de- 
klica v izvirniku. Sneg in led nista nikakršni prepreki 
za princeske v dvornih oblačilih in pot je razen sreča- 
nja z volkovi židana ter svetla. Tudi zato, ker osred- 
njega negativca ni, je le tak, bolj stranski in ne preti- 
rano prepričljiv. Tovrstnih manj posrečenih elemen- 
tov v fabuli je še nekaj in kažejo, da se ne projektu iz- 
menjalo veliko ljudi. Že uvod o sestrah, ki vso mla- 
dost živita v istem gradu, a sta povsem ločeni in odtu- 
jeni, težko prodajo celo osemletnicam. Ali pa je to 
vpliv v stolpu zaprte dolgolase punce? 


Kot vselej, imajo pomembno vlogo nečloveška bitja 
oziroma prijatelji. Tokrat sta to knackovski snežak 
Olaf in kužast jelen Sven. 


Frozen se za nekam mlačno štorijo odkupi z izvirnim, 
hecnim snežakom, zlasti pa s čarobno zamrznjeno 
podobo, katere višek je ledeni grad. Da bi kalifornijski 
ustvarjalci karseda pravljično udejanjili ples snežink 
in vse ostale oblike kristalizirane vode ter pripadajoče 
igre svetlobe, so šli na strokovno ekskurzijo v severne 
dežele. Za pristnejšo animacijo so v studio celo pripe- 
ljali severnega jelena, ki jim je pokazal, kako se pra- 
ska z zadnjo nogo za uhlji. 

Če izvzamem, da se nekateri slovenski govorci oziro- 
ma glasovi v risankah pretirano ponavljajo, recimo 
rekorder Jernej Kuntner, je sinhronizacija posrečena. 
S tem mislim tako na govor kot na pesmi, kajti risan- 
ka je skorajda muzikal. Glavni pojoči vokal, tisti od 
Snežne kraljice, je Nuška Drašček. Izbire itak ni, saj 
se v tukajšnjih kinematografih original ne suče. Za 
primerjavo pa si po ogledu na YouTubu zarolajte no- 
silno pesem Let lt Go. LordFebo 

Zmrzuje tudi pred kinematografi, a le v njih pred ledom 
in snegom dobite domiselno predrisanko Get a Horse. 

HOBBIT: 
DESOLATION OF SMAUG 


ilmski Srednji svet nam je kakor drugi dom. Ko 
P se nad resničnega spusti mraz, je krasno odpo- 

tovati v deželo domišljije, kjer zlobnjak Sauron 
ne da miru in se mu po robu postavljajo junaki. Da pa 
je do tega v Gospodarju Prstanov prišlo, so morali k 
hobitu Bilbu priti sivi vešč Gandalf in škratje, ki si želi- 
jo povrniti kraljestvo Erebor. Zavzel jim ga je bil zmaj 
Smaug, ki odtihmal spi v Samotni gori na zakladu. 
Skoraj-bratovščina je v prvem filmu zapustila Šajers- 
ko, bila skoraj pojedena od trolov, se v Meglenem go- 
rovju srečala z grdini in se zapletla v spopad z belim 
orkom Azogom. Nakar je zaključek obvisel v zraku. 
Drugi odsek se bavi s tem, kako odprava doseže Sa- 
motno goro. Bilbo, Thorin, Balin, Dwalin in kar je še 
hecnoimenskih bradačev morajo skozi gozd Mrkole- 
sje, kjer prebivajo temačni vilini. Med njimi je stari 
znanec iz LOTRA, pa tudi rdečelasa Tauriel, ki poskr- 
bi za ljubezensko stranzgodbo. Preden stopijo v Goro, 
(Stephen Fry), nakar pride na vrsto 'kač' Smaug. Te- 
mu je obraz in glas posodil androgini Benedict Cum- 
berbatch in mislim, da je razširjeni nastop pošasti s se- 
vera vrhunec obeh filmov. Opazovati animacijo mo- 
gočnega, inteligentnega in zgovornega, a krutega rep- 
tila je pravo doživetje, zlasti v lepo narejenem 3D. 
Literarni tolkienski čistuni se bodo ob Smaugovi 
pušči zgražali še nekajkrat bolj kot ob prvencu. Doda- 
nega je obilo, precej več kot v prvi del, od Tauriel do 
daljšega in bolj zapletenega obračuna s Smaugom. 
Širše gledano so najbolj zanimive povezave z Gospo- 
darjem Prstanov, ki jih v izvirnem Hobitu ni - logično, 
saj je ta krajši roman nastal dosti pred trilogijo LOTR. 
Gandalfove stranpoti nas denimo privedejo do Sauro- 
nove krepitve v Dol Guldurju in sivi vešč se naposled 
zave, da je Sovrag znova vstal. 
Film mi je bil na splošno všeč. Je solidno posneta in 
tempirana fantazijska akcijada s pričakovano dozo 
bojevanja, romantike ter humorja. A slednji se mi je 
zdel nekoliko posiljen, saj špehati škrat, ki orke te- 
pežka iz soda, ni višek smešnosti. Itak je vseskozi za- 
znaven lahkotnejši ton kot v LOTRU. Cenim pa, da je 
Jackson z druščino ostal zvest Tolkienovemu duhu. 
Smaugova pušča namreč znova poudarja, kako važni 
sta prijateljstvo in zvestoba, na drugi strani pa kara 
pohlep ter izgubo srca. Vse skupaj je pravzaprav zgo- 
dovinska metafora, ki se osredotoča na dogajanje 
med vojnama. Poskusi pripisati Sauronu vlogo Hitler- 
ja, orkom nacistov in vilinom iz Mrkolesja Britancev. 
Morda imajo zato sprevrženi liki Sauron, Saruman, 
Smaug in Smeagol vsi začetnice na S. SS ... Sneti 
Visoko avanturo si itak hotel iti gledat, pri čemer te 
spodbujam. Jo že vrtijo. 


Bilbo (Martin Freeman) je dosti nespreten zmikavt. 
Pomaga si z Edinim Prstanom, ki ga je v votlinah od- 
tujil spaki Golumu. Toda Smaug ni navadna kača ... 

JOKERPLOV 


Kup špilov in igratorjev 


PO ŽREE PR RŠNETI 


Ime ti je Gordon Freeman, star si zmo 
let in si doktor fizike. Tvoje delovno mesto je kom- 
pleks Black Mesa, skrivna raziskovalna postaja pod 
zemljo nekje v puščavi ZDA. Poskus se stiži in od- 
pre se portal, skozi katerega uletijo vesoljske naka- 
ze. Med njimi in teboj je zgolj pajser. Kaj je to? Half- 
Life (94), seveda, ena najboljših prvoosebnih stre- 
ljank. Odveč je popisovati vse njene kakovosti. Raje 
naprošamo dobre može, da bi čimprej dobili trojko. 


smrekomor 1998 


LordFebo se spomni igralnih pripo- 
močkov izpred poldrugega desetletja. 


okerja 65 sta od prve do zadnje strani napolnili dve 
tematiki. Večinoma smo pisali o igrah, med osta- 
lim celo svetovali puncam, katere naj za Božička 
kupijo svojim porivalčkom. Druga veletema pa so 
bili igratorji, ki so obsegali kar devet strani. Danes 
so igralne palice skorajda mrtve in volani neobvezni, saj 
frčimo in šofiramo z joypadom. Ta pa je itak en sam pripo- 
ročljiv. Nekaj je kriva konzolna naravnanost iger, nekaj pa 
kakovost kontrolerjev, ki z analognimi elementi nudijo dob- 
ro izkušnjo. Edina igratorska dilema je postala izbira miši. 
Njega dni je bilo drugače. Avionske simulacije smo dobivali 
in igrali vsakomesečno. Kdor je bil hardcore, je rokoval z or- 
jaško Thrustmasterjevo falusoidno pripravo F-22 pro ali F-16 
FLCS, seveda v navezi z nadzorom potiska TGS. Bolj prizem- 
ljeni smo imeli Logijeve wingmane, Saitekove cyborge ali Mi- 
crosoftove sidewinderje. Nekateri so bili celo opremljeni s te- 
di še svežo tehnologijo povratnega suvanja. 
Takisto je bil namenski kontroler obvezen za dirkačine. Siro- 
maki so drgnili ovinke z Logitechovim ali Thrustmasterjevim 
volanom na elastiko, frajerji z legendarnim Microsoftovim mo- 

toriziranim, mojstri pa s tako zvanim 'sloven- 
skim volanom '. Pripomoček, ki ga je izdeloval 
štajerski Boris Kovač, je zaslovel zaradi kako- 
vosti, sklopke, nastavljivosti in ergonomije. 
Stestisirali smo prav tako čuda joypadov, ven- 
dar so bili bolj apn. Trdi knofi, nekakovostni 
križci, kabli in odsotnost analognih petelinov 
je bilo tistikratno stanje. Napredek na tem po- 
dročju je očiten. Ob čemer se sama od sebe 
porodi ideja za anale o igratorjih ... 


| ( ...—.. —-—- —ese m 

Da je znašanje nad pešci v GTAju neokusno? Kaj bi 
potemtakem rekli na serijo, ki je obstoj zgradila na 
gaženju življa? To je bil Carmageddon, postapoka- 
liptična dirkalnica. Na sliki je drugi del (85), ki je 
vzel recept izvirnika, ga 3D-pospešil in nadgradil s 
še več razbijanja objektov, še bolj ukrivljeno ploče- 
vino in še večjo krvavostjo. Pešake smo ovijali oko- 
li štang, jim trgali ude in se znašali nad govedom. 
Upamo, da bo vse to mogoče v novi igri 2014. 

Heretic Il (87) sicer ni postal legenda, je bil pa tisti 
čas prav dober in jako zabaven špil, ki ga imamo v 
lepem spominu. Za razliko od predhodnika je bilo 
nadaljevanje, zgrejeno s Ouakovim pogonom, tret- 
jeosebno. Zaradi tega smo vseskozi zrli v špičasta, 
domala oslovska ušesa vilina Corvusa. S tem se je 
spremenil pristop, saj smo se lahko kotalili, se 
vzpenjali in oprijemali. Zraven pa smo mlatili s pali- 
co in lučali ognjene krogle ter druge čirečare. 

Izžrebance zabavnega in z vseh koncev pohvaljenega 
božičnega kviznika objavljamo na strani 4. Naša pi- 
sarna zdaj, ko robe ni več, lažje diha! 


SODARSKO 
ORODJE 


IZOBRAŽEVALNI KVIZNIK O MICROSOFTU 


Microsoft je za kviznik izbrskal 
kulsko brezrepo miš mobile 
mouse 4000 in kamerico life- 
cam HD 3000 za skajpanje v 
visoki ločljivosti. V teh hladnih 
dneh bi znala priti prav tudi 
jakna, ki je veter zlepa ne pre- 
piha. Seveda hočejo nekaj v 
zameno — vaše pravilne odgo- 
vore! Ti bodo razkrili še drugo 
plat Microsofta in z njim pove- 
zanih ljudi. 


1. Fundacija Billa in Melinde 
Gates se posebej posveča iz- 
koreninjenju neke bolezni, ki 
se pojavlja v tretjem svetu in 
na vojnih območjih. Katere? 
r) noric 

t) ebole 

s) otroške paralize 

9) tifusa 

2. Soustanovitelj Microsofta 
Paul Allen ni sodeloval le pri 
izdelavi zasebne vesoljske 
ladje, marveč je lastnik dveh 
športnih moštev. To sta: 

t) New England Patriots 

m) Seattle Seahawks 

a) Portland Trail Blazers 

w) Phoenix Suns 


3. "Ni šans, da bo iphone ka- 
darkoli imel omembe vreden 
tržni delež. Ni šans!" Kdo je 
avtor te mimosunčne napo- 
vedi? 

r) Steve Ballmer 

m) Bill Gates 

u) Stephen Elop 

p) Paul Allen 


4. Tipografija Comic Sans je 
že več let hudo osovražena in 


KIM 
BASINGER 


Izžrebanca prejšnjemesečne kražke sta: Gregor Ko- 
želj (Shogun 2) in Maruša Lazički (Bioshock Infinite. 
Rešitev: DISNEYJEVA NESKONČNA DRUŠČINA. 


nekateri pozivajo celo k njeni 
prepovedi. Morda veste, ka- 
ko je nastala? 

y) potrebovali so stripovski 
font za čvekalnik Comic Chat 
0) Melinda Gates je hotela pi- 
savo za izdelavo otroških voš- 
čilnic 

t) oblikovalcu ni bilo všeč, da 
animiran pes govori v Timesu 
z) predvideli so jo kot del pa- 
keta za uporabnike s posebni- 
mi potrebami 


5. Zakaj v Oknih prvi trdi disk 
najdemo pod črko C? 

s) ker je A procesor in B pom- 
nilnik 

9) ker sta A in B rezervirana za 
disketne pogone 

k) Ker je IBM prepovedal rabo 
prvih dveh črk 

i) gre za okrajšavo 'continu- 
ous', ker disk ni izmenljiv. 


OSNOVNA 
MERA 


6. Intellimouse explorer je 
leta 1999 sprožil revolucijo 
kot prvi z optičnim očescem, 
ki ni potreboval posebne 
podlage, in koleščkom na- 
mesto srednjega gumba. Ka- 
teri podjetji pa sta odgovorni 


b) k 


RASTLIN- 
SKA 
BODICA 
ZBOR TREH 
GLASBE- 
NIKOV 


Geselj, ki izhaja iz kražkine slike, in soluci- 
jo kviznika napiši v glasovnico, ki je na naši 
rumeni strani joker.si, do 7. januarja. 


rave 


S) zajčki 


se pasejo koze, po Microsof- 
tovem pa ... 


d) osli 
f) fazani 


Postopek je tak kot vedno: 
črke pravilnih odgovorov dajo 


za dotični inovaciji? 
|) Hewlett-Packard 

j) Xerox 

a) Genius KYE 


končno rešitev, ki jo zapišete v 
temu namenjen obrazec na 
stranki. Časa imate še ves te- 
den v novem letu. 


x) Logitech 


7. Kako se je imenovala Mi- 
crosoftova visoko čislana li- 
nija igratorjev, ki je obsega- 
la ploščke, igralne palice in 
volane? 

S) Sidewinder 

m) Precision 

r) Game Commander 

t) Directlnput 


8. Po Googlovem kampusu 


december 2013 


olče je pripravljala večerjo. Otroka sta bi- 
la že v postelji, kamor ju je pregnalo rož- 
ljanje z ulic. Strah pred parklji je bil v nju- 
nih drobnih glavicah še vedno pristen. Kar 
stisnilo jo je pri srcu, ko jo je petletnica z velikimi očmi 
vprašala: 
"A sva bila dovolj pridna, da naju ne bodo odnesli? Jim 
boš povedala, da sva bila pridna?" 
Hitela ji je zagotavljati, da parkljev že ne bo spustila v 
hišo in naj gre spat, da bo lahko naokoli prišel Miklavž. 
Zato pa je komajda zadržala solze, ko je punčka nepri- 
zadeto nadaljevala: 
"Ampak očija naj pa kar odnesejo. Mogoče bo potem 
on tudi priden." 
Okarala jo je, naj ne govori tako. A je hkrati bila jezna 
sama nase. Čemu vztraja, če je že takemu drobižku 
očitno, da vse skupaj nima smisla? Pogledala je v peči- 
co, kjer je bila večerja že davno postana, in togotno za- 
drlesknila vratca. Res, čemu ji je še sploh mar? 
Slišala je, kako so se odklenila vrata. No, je le prišel do- 
mov. Po mencanju v predsobi je vedela, da je konkretno 
pod gasom. Jasno, petega je plača. Upala je, da se je 
spomnil prinesti vsaj kako malenkost za otroka. Itak da 
ne, je pomislila, ko je zaripel obraz prilomastil v kuhinjo. 
S flašo travarice. 
"Kar stran fukni te pomije," je zamomljal in krepko po- 
tegnil. Spotaknil se je ob stol, a ko je priskočila, da bi ga 
obdržala na nogah, jo je grobo odrinil. Ni mu bilo mar, 
da je poletela čez pol kuhinje in z glavo treščila v štedil- 
nik. 
"Jaz držim tebe in oba pamža pokonci, kaj se rineš tja, 
k ne spadaš!" je zarobantil. 
Čutila je, kako ji po zatilju in licih mezi toplota. Pritegni- 
la je kolena, kupček nesreče ob štedilniku. Možu ni 
prišlo na kraj pameti, da bi ji pomagal. Nerodno je sku- 
šal odložiti steklenico na mizo in jo seveda prevrnil. Za- 
trkljala se je po ravni površini in pristala v koscih na 
tleh. 
"VIDIŠ, KAJ SI ZDAJ NAREDILA!" je zarjul. 
Nagonsko je dvignila roke nad glavo in pričakovala, da 
jo bo zasula ploha udarcev. A koraki, ki jih je slišala, so 
šli vstran. Odpiranje balkonskih vrat ji je dalo vedeti, da 
tokrat denar ni šel le za alkohol. Zbrala je zadnje moči in 
vstala. Zgrabila je za ročaj težke, litoželezne ponve. Še 
vedno ni mogla pripraviti, da bi jo dvignila in zakoraka- 
la za njim. Potipala se je po temenu; morala bo na šiva- 
nje. Ne prvič. A pri bogu, da zadnjič. S krvavimi prsti se 
je pokrižala in znova poprijela za ročaj. 
Takrat pa je čez balkon hušknila svetla postava. Slišala 
je krik presenečenja in namesto temne sence, kjer je 
stal njen mož, je zevala praznina. Pognala se je na pro- 
sto. 
Šest nadstropij je dovolj, da je pristanek na razpokanem 
asfaltu dokončen. Kot uročena je zrla v nenaravno zvito 
telo in ko je prišla policija, jim ni znala razložiti, od kod 
trije šopi bankovcev na okenski polici. 


koko % 


Krasila je božično drevesce. Ni bila s srcem pri stvari, 
saj sta od pogreba minila komaj dva tedna. Še vedno je 
živela v nekakšni omotici in ni čisto dojemala, kaj se je 
zgodilo. Tisti, ki so prišli na pokopališče, so njeno indi- 
ferentnost pripisovali boleči izgubi in jo pomilovali, ka- 
ko bo zdaj, ko je sama. Bolje. Najbrž mnogo bolje. 

A trenutno olajšanje se je znova spremenilo v strah, ko 
so ji na vratih pričeli zvoniti čudni ljudje, ki naj bi jim 


dolgovala denar. Ne ona, mož. No, to jih ni brigalo. 
Vsi so ji prijazno razložili, da gre za posel in naj le- 
po sodeluje, saj vendar noče, da bi se kaj pripetilo 
njenima otrokoma? 

Sodelovala je. Dveh šopov bankovcev, ki ji jih je 
policija pustila, ni bilo več. Tretjega so konkretno 
načeli stroški, ki nastanejo, ko moraš nekoga po- 
kopati. Le drobec je šel za to, da je nekaj privoščila 
otrokoma. Vključno z božičnim večerom, ki ga je 
pripravljala zdaj. 

Pogled ji je ušel na drugo stran sobe, kjer je punčka 
z velikimi očmi zlagala iz škatle ovčke, medtem ko 
je sin kot pravi strokovnjak razpletal lučke. Oblju- 
bila sta celo, da bosta šla spat takoj, ko postavijo 
jaslice, če bosta potem smela k polnočnici. Kajti 
tam, v cerkvi, imajo večje in lepše jaslice! Ponudila 
jima je, da jih gredo gledat že prej, k večerni maši, 
pa jo je fant poučil, da bi to bilo goljufanje. Na- 
smehnila se je ob njegovi logiki in jima zatrdno 
obljubila, da bosta lahko šla z njo. 

Toplo oblečeni so korakali skozi labirint ulic proti 
cerkvi, ki je stala sredi mesta. Nekje pred njimi je 
slišala pijan smeh in žvenketanje razbitega stekla. 
Nagonsko se je obrnila v drugo ulico, četudi je to 
pomenilo daljšo pot. A kljub ovinku je čez kakih 
sto metrov naletela na gručo, ki se je stiskala okoli 
nečesa, in slišala pritajen smeh. Sledil mu je trpeč 
cvilež. Ni si mogla kaj, da bi se ne oglasila. 

"Hej! Kaj počnete?!" 

Sence so poskočile, kot bi jih poparil, in jo v sme- 
hu ucvrle. Razen manjše, ki je ležala na tlakovcih 
in se tresla. Menda niso pretepli kakega otroka, je 
zgroženo pomislila, preden je dojela, da pred njo 
leži psiček. Hotela je stopiti bliže, a je takrat og- 
lušujoče počilo. 

V ušesih ji je zvonilo. Otroka sta se na smer prepla- 
šena stiskala k njej in ko je hotela punčko pobožati 
po glavi ter jo pomiriti, je z grozo začutila toplo lep- 
kost. Vrgla se je na kolena in mrzlično iskala rano. 


DARILNA ŠTORIJA 


"Kam te je zadelo? Kje boli! Povej!" 

Deklica je bila preveč šokirana, da bi odgovorila. 
Fant, prav tako krvav po obrazu, pa jo je cukal za šal 
in kazal s prstom: 

"Mama ... kuža. Mama!" 

Po mučnih sekundah se je zavedla njegovega glasu in 
se obrnila. Nesrečni pes je imel namesto zadnjega 
konca le krvavo gmoto. Vsi so bili poškropljeni z nje- 
govo krvjo in mesom. Petarda. Prekleti mulci so mu 
zatlačili petardo v ... 

Slekla je plašč in pokrila ubogo žival, nakar je pokli- 
cala taksi. Ta je, neverjetno, prišel v nekaj minutah. 
"V dežurno veterinarsko ambulanto, hitro!" 

Taksist je sprva hotel protestirati, a se mu je omeh- 
čalo srce, ko je videl nesrečno bitje, iz katerega je od- 
tekalo življenje. 

Ko je taksi odbrzel proti kliniki, je iz sence stopila 
rdeča postava ter se napotila za huligani. Nekaj ur 
kasneje je dežurni kirurg na urgenci preklinjal mulari- 
jo in petarde, ko je moral amputirati osem rok. 


kok ok 


Sedela je na kavču ob prižganem televizorju, vendar 
ni spremljala programa. Roki sta božali otroški glavi- 
ci, ki sta spali ob njej, vsaka na svoji strani, privita kot 
klopa. Na zaslonu so odštevali zadnje sekunde in pri- 
pravljali steklenice, da bodo zamaški zapokali v novo 
leto. Prijela je kozarec, v katerem se je še po malem 
iskril gaziran jabolčni sok, otroški šampanjec, s kate- 
rim so nazdravili po večerji. Zaprla je oči in napravila 
požirek. Reč je bila hudo presladka. 

Ko je odprla oči, je v fotelju nasproti nje sedel starec z 
belo brado in se dobrohotno nasmihal. Prestrašila bi 
se, če ne bi mož dobesedno izžareval dobrote in za- 
upanja. 

"Kdo ste? Kaj počnete tu?" 

Možu so se ustnice še bolj raztegnile. 

"Resno? Bela brada, topel kožuh, siva kučma ..." in 
ob tem potegnil dotično iz žepa. 

"Zvrhan koš manjka." Ni si mogla kaj, da bi ne blek- 
nila neumnosti. 

"Ali pa kozel. Tudi sank in jelenčkov ni naokoli. Še 
manj moje vnukinje Sneguljčice." 

"To mi ne pove, zakaj ste tu vi." 

"Zakaj pa ne? Vse legende imajo v sebi zrnce resni- 


"Pa za Miklavža? Ste vi ..." Besed ni mogla izgovoriti 
do konca. 

"Za nekatere stvari je bolje, da ostanejo brez odgovo- 
ra. Ostaniva pri tem." 

Izraz na starčevem obrazu ni dopuščal senčice dvo- 
ma. Zanj je bila zadeva zaključena in bolje, da tudi za- 
njo. A morala je vprašati še nekaj. 

"Zakaj prav jaz?" 

"Zakaj si pa ti pomagala psu? Ne bi ti bilo treba." 
"Seveda mu je bilo treba! Naj bi ga pustila nemočne- 
ga, umirajočega??" 

"No, vidiš." 

Vstal je, si v kozarec natočil preostanek otroškega 
šampanjca in nazdravil. 

"Srečno novo leto. Boljše kot prej." 

Izpil je in se nakremžil. 

"A zraven tega dajejo brezplačno inzulin?" 

Čip AB. Fotoaparat iSight z 8 MP. 10,16 cm (4-palčni) zaslon Retina. 
iPhone 5c ima vse, kar je naredilo iPhone 5 enkraten mobitel, in še več, saj ima iOS 7. 
Vse to v povsem novi preobleki, prijetni na otip. 

